
Prefata 


O catastrofa nu este niciodata ceva placut. 

Dinozaurii nu s-au asteptat niciodata la asa ceva. Nici un alt 
organism nu s-a asteptat la asa ceva, de la cea mai mica bacterie 
la maretele reptile zburătoare care se bucurau de o zi perfect 
normală din Cretacic, cu 66 de milioane de ani în urmă.! Viaţa, 
moartea şi reînvierea naturii se desfăşurau nestingherite în acea 
zi, aşa cum se întâmpla de milioane şi milioane de ani. Însă o 
clipă a fost de-ajuns şi totul s-a schimbat: planeta noastră s-a 
confruntat cu cea mai îngrozitoare zi din întreaga istorie a vieţii 
pe Pământ. 

Într-o clipită, s-a declanşat un haos cumplit pentru întregul lanţ 
trofic. Nu au existat semnale de avertizare, nici o sirenă 
primordială care să avertizeze organismele de pe Pământ să se 
adăpostească pe unde ar fi putut. Nici o specie nu a avut cum să 
se pregătească pentru dezastrul care a venit din ceruri cu o forţă 
explozivă de 10 miliarde de ori mai mare decât a bombelor 
atomice detonate la sfârşitul celui de-al Doilea Război Mondial.? 
Şi acesta era doar începutul.  Incendiile, cutremurele, 
tsunamiurile şi giulgiul îngheţat al unei ierni create de impactul 
cosmic care avea să dureze ani întregi - toate acestea s-au 
dovedit mai apoi mortale. 

Acest dezastru poartă diverse nume. Uneori, este numit 
extinctia în masă de la finalul Cretacicului. Ani buni a fost numit 
Extinctia Cretacic-Tertiar sau K-T, o extinctie în masă care a 
marcat sfarsitul epocii reptilelor si inceputul celei de-a treia 
(Tertiar) perioade a vieţii pe Pământ.’ Mai târziu, denumirea a 
fost revizuită potrivit regulilor misterioase ale geologiei în 
Extincţia în masă din Cretacic-Paleogen, prescurtat K-Pg. Însă, 
indiferent cum am numi acest eveniment, urmele lăsate în roci 


spun aceeaşi poveste. Brusc şi fără nici o scăpare, toate formele 
de viata de pe planetă s-au trezit în mijlocul unei deflagratii 
îngrozitoare care a schimbat complet cursul evoluţiei. Un corp 
ceresc care măsura probabil peste 11 kilometri în diametru“ a 
lovit planeta şi a declanşat cel mai rău scenariu posibil pentru 
dinozauri şi pentru alte forme de viaţă de pe Terra. Acesta a fost 
momentul în care planeta a fost cel mai aproape de resetarea 
vieţii, o ameninţare atât de mare, încât Pământul ar fi redevenit 
locul în care să poată trăi doar organisme unicelulare şi nimic 
altceva, dacă nu ar fi existat totuşi nişte circumstanţe fericite. 

Efectele produse de impactul cosmic au fost rapide şi 
îngrozitoare. Căldura arzătoare, incendiile, funinginea şi moartea 
au acoperit planeta in doar câteva ore.” Ceea ce s-a întâmplat la 
finalul Cretacicului nu a fost o moarte prelungită determinată de 
lipsa oxigenului atmosferic sau de acidificarea mărilor şi 
oceanelor. Această calamitate a fost la fel de imediată şi 
îngrozitoare ca o rană produsă de un glonţ. Destinul unor specii 
întregi, al unor familii întregi de organisme a fost schimbat 
irevocabil într-o clipă. 

Biologii încă dezbat care e adevărata definiţie a vieţii - 
reproducere, creştere, mişcare -, dar un lucru extraordinar pe 
care îl vedem zi de zi este faptul că viaţa dă dovadă de o 
rezilienta incredibilă. Fiecare organism viu din ziua de azi este 
corelat cu celelalte, fiecare viaţă este conectată cu cea dinaintea 
ei. Chiar dacă admitem faptul că 99% dintre speciile care au trait 
vreodată sunt acum dispărute, lumea noastră este în continuare 
plină de organisme care au supravieţuit, au evoluat şi au 
prosperat în propriul lor mod.°® 

De fapt, mare parte din epoca în care ne aflăm acum îşi 
datorează existenţa distrugerilor produse de extinctia în masă din 
Cretacic-Paleogen. Lumea aşa cum o cunoaştem azi este 
înflorirea continuă a vieţii după un dezastru - nu doar că viaţa a 
revenit pe planetă, dar a fost remodelată de însăşi natura 
cataclismului. 


În orele, zilele, săptămânile, lunile şi anii de după impactul 
cosmic, aproape fiecare ramură din copacul vieţii a fost tăiată, 
deteriorată sau s-a chinuit cu greu să crească. Nici măcar 
organismele pe care le considerăm supraviețuitoare nu au rămas 
neafectate. În timpul catastrofei din Cretacic- Paleogen, au 
existat extinctii în masă ale mamiferelor, şopârlelor şi păsărilor, 
la care s-a adăugat haosul ecologic ce a cuprins întreaga viaţă de 
pe Terra. Pe baza ferestrelor de timp neclare şi uneori abia 
perceptibile pe care le oferă istoria fosilelor, paleontologii au 
estimat că aproximativ 75% dintre speciile cunoscute care trăiau 
la finalul Cretacicului nu au mai fost prezente în următorul 
interval de timp.” Ca să fie şi mai clar, o bandă de pământ cu 
iridiu marchează graniţa dintre epoca dinozaurilor şi capitolele 
de început ale epocii mamiferelor. În unele locuri, precum estul 
statului Montana şi vestul statelor Dakota de Nord şi Dakota de 
Sud, poţi să urmăreşti povestea în roci, strat cu strat, să vezi cum 
specii ca Triceratops dispar, în timp ce o lume de ghemotoace de 
blană începe să se dezvolte în noua eră a mamiferelor. 

Încă simţim această pierdere. Când eram copil, mi se părea că 
era complet nedrept faptul că nu puteam să am propriul 
Tyrannosaurus rex pe care să-l încalec şi să mă duc la şcoală. 
Chiar dacă nu le-am văzut decât oasele deformate şi conservate, 
simt că mi-e dor de dinozaurii non-aviari - mă gândesc cu 
nostalgie la un timp în care nu voi putea trăi niciodată, când 
dinozaurii stăpâneau Pământul. Însă, dacă dinozaurii non-aviari 
ar fi supravieţuit, povestea noastră ar fi fost diferită. Sau poate că 
nici n-ar mai fi existat. Nu doar că mamiferele ar fi rămas mici 
sub dominaţia prelungită a dinozaurilor non-aviari, dar şi cele 
dintâi primate, de mărimea chitcanilor, ar fi putut să rămână într- 
o strânsă competiţie cu marsupialele care erau dominante. 
Stramosii nostri ar fi fost plamaditi cu totul altfel si probabil, 
daca nu chiar sigur, lumea n-ar fi devenit niciodata un loc potrivit 
pentru o maimuţă bipedă, aproape fara par, cu un creier mare şi 
o înclinaţie spre a remodela planeta. Extinctia in masa de la 
sfârşitul Cretacicului nu este doar încheierea  poveştii 


dinozaurilor, ci şi un moment decisiv în propria noastră poveste. 
Nu am fi existat în absenţa prăbuşirii catastrofale a acelei roci 
cosmice în zona vechiului Yucatan. Acel moment conţine ambele 
poveşti. Apariţia şi dispariţia sunt inextricabile. 

În acest punct, adesea lăsăm deoparte firul povestii. Dinozaurii 
au fost dominanti, chiar aroganti, aşa cum îi vedem infatisati în 
relatările noastre preistorice. Cei mai mari, mai ciudati si mai 
feroce dintre toţi au trăit într-o lume a mlaştinilor şi a pădurilor 
tropicale din Cretacicul Superior. Însă domnia acestora a fost 
brusc încheiată de un asteroid imprevizibil, şi astfel cei mai 
blânzi au reuşit să ia în stăpânire Pământul. Aşa cum dinozaurii 
au beneficiat de pe urma unei extinctii în masă, ieşind de sub 
umbra rudelor străvechi ale crocodilului cu 201 milioane de ani în 
urmă, acelaşi lucru s-a întâmplat şi în cazul strămoşilor noştri 
mici şi cu sânge cald: au avut parte de un noroc pe care nu l-au 
meritat şi pentru care nu au plătit niciodată nimic în schimb.8 

Trecem complet cu vederea cum anume şi-a revenit natura, sau 
ce a făcut diferenţa între speciile care au supravieţuit şi cele care 
au dispărut. Suntem obsedati de ceea ce am pierdut - orbi cand 
vine vorba de cum anume viaţa a început deja să reapară şi să se 
refacă, chiar şi în frigul acela îngrozitor care a urmat căldurii 
letale iniţiale determinate de impactul cosmic. Procedăm cam la 
fel cum, adesea, înţelegem să ne gestionăm traumele, amintindu- 
ne de răni şi totodată străduindu-ne să vedem cum tocmai 
întâmplările îngrozitoare au stimulat dezvoltarea. Rezilienta nu 
poate exista în absenţa dezastrului. Şi asta m-a făcut să scriu 
această poveste - povestea despre cum viaţa s-a schimbat brusc 
şi cum, totuşi, ne-a adus până aici şi acum. Ceea ce vă voi povesti 
implică suferinţă şi distrugere, însă acesta este doar cadrul 
pregătitor pentru un punct de cotitură care adesea a fost 
considerat inconturnabil sau, într-un fel, inevitabil. Aceasta este 
povestea despre cum natura a revenit la viaţă după cea mai 
îngrozitoare zi din istorie. Pierderile de vieţi au fost uriaşe şi 
profund resimtite cu 66 de milioane de ani în urmă, dar fiece 
ferigă care s-a străduit să ajungă la lumină, fiece mamifer care a 


tremurat in ascunzatoarea sa, fiece ţestoasă care a căzut de pe o 
buturugă şi s-a trezit în apele sufocate de vegetaţie a avut un 
impact asupra lumii pe care o ştim în ziua de azi. Acesta nu este 
un monument închinat pierderii. Este o odă adusă rezilientei care 
poate să apară doar în urma unei catastrofe. 

Introducere 


Imagineaza-ti că te afli în perioada cretacică. Este o zi ca oricare 
alta, o după- amiază însorită în formațiunea Hell Creek, aflată în 
ceea ce acum este statul Montana, în urmă cu 66 de milioane de 
ani. Solul este puţin moale, un pământ noroios fetid, saturat de la 
ploile recente care au făcut ca nivelul unui pârâu dintr-o luncă 
din apropiere să crească atât de mult, încât să se reverse. Dacă n- 
ai şti, ai putea crede că te plimbi pe marginea unei mlaştini de pe 
coasta golfului Statelor Unite, într-o zi din toiul verii. Magnoliile 
şi cornii îşi fac loc printre şirurile de conifere, ferigi şi alte plante 
joase, legănându-se în briza care adie peste terenul deschis unde 
stai acum.” Dar o faţă cunoscută îţi aminteşte curând că te afli 
într-o altă perioadă. 

Un Triceratops horridus se plimbă la marginea pădurii, 
clătinându-şi coarnele maronii, lungi de aproape un metru, în 
timp ce îşi târăşte corpul greoi de zece tone, acoperit de solzi, 
lăsând urme în solul umed.!0 Este un tetrapod masiv, cu un trup 
mare şi cu solzi duri, menit aparent să susţină un cap uriaş, 
decorat cu un guler incretit asemenea unui scut care porneşte 
din spatele capului, având câte un corn lung deasupra fiecărui 
ochi, un corn scurt deasupra nasului şi un cioc asemănător celui 
al papagalilor, situat în continuarea maxilarelor, foarte util 
pentru a smulge vegetaţia, care apoi e maruntita şi transformată 
într-o pastă cu ajutorul molarilor. Erbivorul uriaş pufneşte, 
făcând un mamifer nevăzut sa chiţăie şi să alerge alarmat undeva 
în adâncul pădurii. În acest moment al zilei în care soarele este 
încă sus pe cer, iar temperaturile depăşesc 27° Celsius, abia se 
poate distinge un alt dinozaur la orizont - singurele „şopârle 
înfricoşătoare”! din câmpul vizual sunt câteva păsări cocotate pe 
o creangă noduroasa care se itesc din umbra pădurii.!! Păsările 


par să rânjească, căci dinţii mici cu care prind insectele li se 
zăresc prin ciocurile întredeschise. 

În acest moment, vom vedea cum epoca dinozaurilor va avea 
parte de un sfârşit brutal. 

În doar câteva ore, tot ce se află în faţa noastră va fi şters de pe 
faţa Pământului. Vegetaţia luxuriantă va fi cuprinsă de incendii. 
Cerul însorit se va întuneca de la funinginea produsă. Covoarele 
de vegetaţie vor fi transformate în cenuşă. În curând, cadavre 
contorsionate, cu pielea carbonizată, vor împânzi întregul peisaj 
stând sub semnul distrugerii. Tyrannosaurus rex - regele-tiran - 
va fi detronat, împreună cu toate celelalte specii de dinozauri 
non-aviari, indiferent de dimensiunile, dieta sau comportamentul 
lor. După mai bine de 150 de milioane de ani în care au modelat 
ecosistemele lumii şi s-au diversificat într-o menajerie sauriană 
fără precedent, şopârlele înfricoşătoare vor avea parte de o 
anihilare totală. 

Ştim că păsările au supravieţuit, ba chiar au prosperat, în 
perioada care a urmat după impact. Un mic stol de specii aviare 
îşi vor duce mai departe genele, pregătite să înceapă un nou 
capitol din istoria dinozaurilor, care se va desfăşura pe parcursul 
a zeci de milioane de ani până in era noastră modernă.” Dar 
dinozaurii noştri preferați, cu dinții, tepii, coarnele si 
înfricoşătoarele lor gheare de legendă, vor dispărea cât ai clipi, 
lăsând în urmă fragmente de piele, pene şi oase pe care le vom 
descoperi după eoni întregi şi vor constitui singurele indicii ale 
existenţei acestor reptile extraordinare. Datorită acestei 
conservări improbabile şi fragile, dinozaurii noştri preferaţi vor 
reuşi să sfideze trecutul - rămăşiţele lor sunt palpabile, dar 
lipsite de orice strop de viaţă, existând în prezent şi în trecut în 
acelaşi timp. 

Dinozaurii non-aviari nu au fost singurele animale nimicite atât 
de brutal. Vor pieri şi maretii pterozauri, cu aripi ca ale liliecilor, 
unii de înălţimea unei girafe. Zburătoare precum Quetzalcoatlus, 
care aveau o anvergură a aripilor mai mare decât a unui avion 
Cessna şi erau capabile să facă înconjurul lumii, vor fi anihilate la 


fel de rapid ca dinozaurii non-aviari.!* Din mări vor dispărea 
plesiozaurii, cu două perechi de înotătoare şi un gât lung, şi 
mosazaurii, care sunt verii varanilor uriasi, tot aşa cum o vor face 
nevertebrate precum amonitii, verii cu cochilii spiralate ai 
calamarilor, şi scoicile cu cochilii plate care formau recife şi 
depaseau ca mărime un capac de toaleta.'* Nici speciile 
minuscule şi neatrăgătoare nu vor scăpa. Chiar şi în rândul 
familiilor supraviețuitoare din lumea cretacică vor fi pierderi 
uriaşe. Marsupialele aproape că vor fi exterminate din America 
de Nord, iar şopârlele, şerpii şi păsările vor fi de asemenea 
decimate.!” Vieţuitoarele din apele curgătoare dulci şi din iazuri 
vor fi printre puţinele care vor găsi o cale de scăpare.!€ Crocodilii, 
champsozaurii (o specie mai neobişnuită de reptile asemănătoare 
crocodililor), peştii, testoasele şi amfibienii vor dovedi o 
rezistenţă mai mare în faţa dezastrului iminent, iar viaţa le va fi 
efectiv crutata la milimetru. 

Ştim care a fost arma ecologică a crimei din spatele acestui 
studiu de caz din perioada cretacică. Un asteroid sau un fragment 
similar de rocă spaţială cu un diametru de peste 11 kilometri s-a 
prăbuşit pe Pământ, producând în scoarţa planetei un crater cu 
un diametru de peste 80 de kilometri. Majoritatea speciilor din 
perioada cretacică au dispărut după impact. Nu avem cum să 
evidentiem amploarea fenomenului. Dispariţia dinozaurilor a fost 
doar vârful aisbergului. Practic, nici un mediu nu a fost ferit de 
extinctie; impactul a fost atât de puternic, încât înseşi oceanele 
aproape că au fost readuse la stadiul unei „supe“ de organisme 
unicelulare. 

Suntem îngroziţi de ideea unei distrugeri atât de profunde. 
Când impactul cosmic de la finalul Cretacicului a fost confirmat 
din punct de vedere ştiinţific, dezastrul a inspirat, în vara anului 
1998, două filme blockbuster despre asteroizii care ne pot 
distruge planeta. Dintr-odată, faptul că un corp cosmic uriaş 
putea să ducă la dispariţia a peste jumătate dintre speciile 
cunoscute de pe Pământ a devenit la fel de evident precum 


letalitatea unei împuşcături. Simplul fapt că ştiam acum care 
erau consecinţele îngrozitoare ale acestui dezastru a fost 
suficient pentru a ne face să ne uităm la cerul înstelat cu o 
suspiciune permanentă. Dacă se întâmplase o dată, putea să se 
întâmple din nou. NASA monitorizează spaţiul cosmic prin 
programul său Sentry, sperând să identifice asteroizi şi comete 
care pot reprezenta ameninţări înainte de a se apropia prea mult 
de planeta noastra.*’ 

Însă deseori uităm de natura neobişnuită a extinctiei în masă 
din Cretacic- Paleogen. Experții au susţinut frecvent ca aceasta 
calamitate face parte din cele cinci mari extinctii în masă care au 
schimbat radical istoria vieţii.!* Prima extinctie, care a avut loc în 
urmă cu 455-430 de milioane de ani, a dus la transformarea 
oceanelor, răzând de pe faţa pământului familii întregi de 
nevertebrate arhaice şi permițându-le peştilor să se dezvolte.!* 
Răcirea rapidă a climei la nivel global şi scăderea abruptă a 
nivelului mării au determinat dispariţia a circa 85% dintre 
speciile marine cunoscute, schimbând astfel cursul evoluţiei. Al 
doilea eveniment, care a avut loc în urmă cu 376-360 de milioane 
de ani, a destabilizat viaţa pe Pământ încă o dată. Deşi nu se ştie 
exact ce anume a provocat dezastrul - probabil scăderea nivelului 
de oxigen din oceane -, această schimbare bruscă a dus la 
moartea a aproximativ jumătate dintre vietuitoarele cunoscute, 
reducând diversitatea în rândul organismelor precum trilobiţii şi 
coralii, care reprezentau baza vechilor recife.2 

Mai îngrozitor a fost însă cel de-al treilea eveniment, care şi-a 
atins apogeul în urmă cu 252 de milioane de ani. Este vorba 
despre „Moartea cea mare“ sau Extinctia din Permian-Triasic, 
produsă de o activitate vulcanică extrem de violentă şi susţinută 
care a eliminat circa 70% dintre speciile cunoscute de pe uscat şi 
din mări şi oceane în urma schimbărilor climatice şi atmosferice. 
Stramosii nostri, sinapsidele?, care puseseră stăpânire pe 
ecosistemele terestre s-au confruntat cu o extinctie aproape 
completă. Decăderea acestora le-a permis reptilelor, inclusiv 


dinozaurilor, să-şi orchestreze „lovitura de stat“ din punct de 
vedere evolutiv.*! Ulterior, dupa 201 milioane de ani, un alt 
dezastru a ucis un număr uriaş de rude ale crocodililor care 
stapaneau uscatul si le-a oferit dinozaurilor sansa de a-si impune 
dominatia. Si de data aceasta au fost de vina eruptiile vulcanice 
intense. Gazele cu efect de sera s-au raspandit in atmosfera, 
determinând o încălzire globală uriaşă, urmată de o răcire 
intensă a climei. Nivelul de oxigen atmosferic a scăzut, mările au 
devenit mai acide, iar pentru multe specii trecerea subită de la 
temperaturi prea ridicate la temperaturi prea scăzute a fost o 
schimbare prea mare pentru a-i putea face faţă.” 

Dar nici una dintre aceste catastrofe nu se compară cu 
extinctia care a pus capăt erei mezozoice. Aceste apocalipse 
anterioare au avut loc de-a lungul a sute de mii sau chiar 
milioane de ani, în urma unor fenomene precum activitatea 
vulcanică intensă şi schimbările climatice care au determinat 
transformări profunde şi îndelungate ce au afectat viaţa pe Terra 
de-a lungul unor lungi perioade de timp. Cauzele dispariţiei 
speciilor erau la rândul lor extrem de variabile: de exemplu, din 
cauza acidificării oceanelor, organismele cu cochilii nu au mai 
putut să-şi secrete micile case din carbonat de calciu, în timp ce 
scăderea nivelului de oxigen atmosferic a dus la sufocarea lentă a 
vieţuitoarelor terestre. Ceea ce s-a întâmplat la finalul 
Cretacicului a avut acoperire globală. Şi s-a extins repede. 

Circumstantele declanşării extinctiei din Cretacicul Superior au 
culminat cu un eveniment ingrozitor, un moment unic pe care il 
putem considera ca fiind punctul din care viata pe Pamant nu a 
mai fost la fel. Inainte de impactul cosmic, pe fiecare continent 
existau mii de specii. Erau atat de multe varietati de dinozauri si 
de vieţuitoare, încât paleontologii inca încearcă să le identifice, 
noi specii cu dinţi şi gheare ascuţite fiind descrise în fiecare an. 
Experții cred chiar că sunt sute de specii de care nu vom afla 
niciodată, pentru că au trăit în locuri în care condiţiile de 
depozitare şi sedimentare nu le-au permis să fie conservate, 


precum dinozaurii care au trăit în munţi sau în alte medii supuse 
erodării, ceea ce nu a permis formarea de straturi sedimentare.*° 
În era mezozoică, viaţa se afla la apogeu. Apoi, aproape peste 
noapte, toţi dinozaurii au dispărut, iar ecosistemele planetei au 
fost devastate. Aceasta a fost cea mai îngrozitoare zi din istoria 
vieţii pe Pământ, urmată de o luptă dusă de către speciile 
supraviețuitoare de-a lungul unei perioade de zeci de mii de ani. 

A fost nevoie de multe eforturi pentru a ajunge la ceea ce ştim 
acum despre extinctia in masa din Cretacic-Paleogen. De fapt, 
acest lucru a presupus sa ne invingem cea mai mare slabiciune - 
orgoliul. Atunci cand celebrul anatomist britanic Richard Owen a 
propus denumirea de „Dinosauria“ în 1842, marile reptile nu erau 
chiar un mister.” La acea vreme, doar trei specii le erau 
cunoscute oamenilor de ştiinţă, iar acest trio de animale cu solzi 
părea să marcheze o parte din evoluţia firească a vieţii. Geologii 
identificaseră o epocă a peştilor, o epocă a reptilelor şi o epocă a 
mamiferelor, toate evoluând de la forme de viaţă inferioare şi 
fragile la monstruozitati cu solzi, reprezentând doar un 
eveniment paleontologic secundar înainte ca mamiferele să preia 
rolul de vedete. Indiferent dacă acest lucru este considerat ca 
făcând parte din planul vreunui creator sau ca fiind marele marş 
al evoluţiei, dinozaurii sunt produsul unei lumi caracterizate prin 
progres şi rafinament. Nimeni nu trebuia să întrebe de ce au 
dispărut. Cum este posibil ca nişte monştri deformati, cu mers 
greoi, care arătau precum cel mai mare coşmar al unui erpetolog, 
să fie punctul culminant în povestea vieţii pe Terra? Marile 
catastrofe au schimbat diversitatea vieţii pe Pământ, dar a existat 
mereu impresia că speciile dispărute şi-au meritat soarta. Că, 
într-un fel sau altul, erau pur şi simplu o pregătire pentru ceea ce 
avea să urmeze. 

Experții de la începutul secolului XX au perpetuat aceasta 
presupunere fatalista.*? Dinozaurii erau mari, neobisnuiti şi unici 
din punct de vedere anatomic. Întrebarea care se punea nu era 
de ce au murit. Adevăratul mister era cum reuşiseră să trăiască 
atât de mult, mai ales când mamiferele, care erau în mod clar 


superioare, aşteptau să preia comanda. 

Vanitatea noastră, din ipostaza de mamifere, a persistat timp 
de zeci de ani. Chiar şi atunci când dispariţia dinozaurilor a 
devenit un subiect şi mai îndreptăţit de discutat, explicaţiile 
oferite sugerau mai mereu că înşişi dinozaurii erau vinovaţi 
pentru acest lucru. Aceste reptile marete si care se deplasau 
greoi depuneau ouă şi manifestau o grijă minimă pentru puii lor, 
aşa că mamiferele se ospatau cu omlete din dinozauri. (Până în 
acel moment, cercetătorii nu acordaseră nici o atenţie abilităţilor 
parentale admirabile ale aligatorilor sau şerpilor în ceea ce 
privea supravegherea puilor.) Sau dinozaurii investeau în mod 
clar atât de multă energie pentru a deveni uriaşi, teposi si 
ciudati, încât pur şi simplu nu le mai rămânea pentru nimic 
altceva. Cum era posibil ca o creatură similară cu un rinocer, de 
zece tone, cu trei coarne şi cu un guler osos să concureze cu 
mamiferele aflate în curs de dezvoltare? Pentru început, 
capacitatea mentală a unui dinozaur era extraordinar de mică. O 
reptilă cu sânge rece precum Stegosaurus sau Ceratosaurus era 
perfect adaptată la o vegetaţie luxuriantă formată din jungle cu o 
umiditate ridicată şi la vânătoarea unor prăzi care puteau fi 
prinse uşor, dar dinozaurii leneşi nu voiau pur şi simplu să 
găsească noi soluţii sau măcar să fie deschişi la această 
posibilitate. Dacă toate acestea amintesc puţin de mediul de 
afaceri, nu ar trebui să fie deloc surprinzător, deoarece aceste 
idei au fost răspândite în America în timpul marii industrializări; 
în cercurile financiare, să-i spui unui competitor că este un 
„dinozaur“ reprezintă în continuare o modalitate de a-l denigra. 

În timp, oamenii de ştiinţă au început să accepte faptul că 
animalele nu au un cronometru intern care să dicteze când „se 
naşte“ sau când „moare“ o specie conform vreunui ceas cosmic şi 
că ideile despre costurile energetice implicite ale evoluţiei erau 
greşite. Trebuia să existe o explicaţie firească. Redefinirea 
cronologiei evenimentelor geologice a făcut ca situaţia să fie şi 
mai complicată. Epoca dinozaurilor nu a fost o domolire a 
activităţii lumii vii în aşteptarea ascendentei mamiferelor. 


Dinozaurii non-aviari au existat vreme de peste 150 de milioane 
de ani până la dispariţia lor bruscă chiar atunci când se părea să- 
şi fi atins perioada de glorie. Trebuia să existe un motiv. 

Aproape toată lumea a avut câte o teorie.” Poate temperaturile 
au fost prea ridicate. Sau poate că au fost prea scăzute. Poate că 
vreo boală teribilă s-a răspândit în rândul populațiilor acestora si 
a făcut ravagii sau poate creşterea nivelului mării a dus la 
distrugerea habitatelor lor preferate. Au intervenit şi specialişti 
din alte domenii. Un oftalmolog a sugerat că dinozaurii sufereau 
de cataracte în stadiu avansat, ceea ce însemna că structurile 
impresionante de la nivelul capului, precum creasta lui 
Parasaurolophus şi coarnele  erbivorului Styracosaurus, 
apăruseră ca primele protectii solare din lume. Un entomolog a 
lansat ideea că omizile primitive devoraseră vegetaţia cu o rată 
atât de mare, încât nu mai rămăsese nimic în urma lor, ceea cea 
însemnat că, în scurt timp, acolo nici nu au mai existat alte 
animale de vânat. Sau poate că pur şi simplu a fost momentul 
potrivit pentru dezvoltarea mamiferelor. Diversitatea dinozaurilor 
de la finalul Cretacicului părea să fie scăzută faţă de cea din 
urmă cu 10 milioane de ani. Poate că, după zeci de milioane de 
ani, mamiferele au început să-şi încordeze muşchii puţin şi să 
modeleze mediul înconjurător în beneficiul lor. 

Problema era că mulţi experţi se concentrau doar asupra 
dinozaurilor, când în realitate dezastrul avusese un impact mult 
mai profund. Da, o armată de omizi flămânde ar fi putut să 
desfrunzească pădurile din Cretacic într-un ritm îngrijorător de 
mare, dar această ipoteză nu putea să explice de ce pterozaurii 
sau rudiştii, moluşte plate şi late, au dispărut cu 66 de milioane 
de ani în urmă şi cu atât mai puţin să explice dispariţia speciilor 
de foraminifere (amibe acoperite de cochilii), fiinţe a căror 
mărturie despre acest dezastru nu va ocupa niciodată prima 
pagină a vreunei publicaţii. Toată lumea era atât de axată asupra 
dinozaurilor, încât imaginea de ansamblu nu putea fi observată 
chiar şi dacă experţii continuau sa contabilizeze numărul 
ramasitelor din Cretacic. 


De abia la finalul secolului XX, când au început să se contureze 
caracteristicile definitorii ale acestei extinctii in masă pentru 
paleontologii care erau concentrați asupra apariţiei şi dispariţiei 
moluştelor şi artropodelor străvechi, soarta dinozaurilor a început 
să fie privită din altă perspectivă. Fosilele de nevertebrate arată o 
amplificare puternică a extincţiei la finalul Cretacicului.— 
Foraminiferele şi sferele de alge denumite cocoliti sunt mărturia 
producerii unui eveniment brusc şi îngrozitor. Tot atunci au 
dispărut şi dinozaurii. Trebuie să se fi întâmplat ceva catastrofal. 
Acum întrebarea era ce anume. 

Experții au căutat o cauză relevantă care să explice aceasta 
devastare. La început, s-a crezut că de vină era vreun factor 
declanşator terestru. La finalul Cretacicului, chiar atunci când 
fosilele dinozaurilor par să se evapore din straturile sedimentare 
din toată lumea, planeta trecea printr-o serie de schimbări. 
Nivelul mării scăzuse. Clima se schimbase. În atmosferă fuseseră 
emise tone şi tone de gaze cu efect de seră prin rifturile produse 
în scoarţa Pământului în urma eruptiilor vulcanice. 

Aparent, dinozaurii pur şi simplu nu au mai putut să ţină pasul 
cu această cursă evolutivă; au rămas în urmă, în timp ce 
mamiferele au ţinut pasul şi sau adaptat. Dar nici această poveste 
nu era tocmai convingătoare. Paleontologii care studiau apariţia 
şi dispariţia molustelor si a altor nevertebrate din oceane nu au 
sesizat vreo schimbare lentă. Datorită dezvoltării unor tehnici 
îmbunătăţite de prelevare a fosilelor şi de analiză statistică, s-a 
demonstrat că formele de viaţă de la finalul Cretacicului se 
adaptaseră schimbărilor fără probleme. Apoi brusc au suferit un 
şoc major. Biomurile de pe Terra fuseseră afectate în mod cert de 
ceva îngrozitor. Şi nu fosilele, ci rocile în care acestea erau 
îngropate aveau să ofere explicaţia necesară. 

Cristale deformate de cuarţ, cantităţi uriaşe de funingine 
preistorică şi un metal rar, numit iridiu, descoperit tocmai în 
perioadele geologice în care fosilele dinozaurilor non-aviari 
dispar, sugerează că un corp cosmic s-a prăbuşit pe planeta 
noastră. Propusă pentru prima dată în 1980, în perioada de 


apogeu a unui nou interes ştiinţific pentru studierea dinozaurilor, 
această idee a declanşat o controversă academică intensă 
asemănătoare însuşi impactului cosmic pe care îl descria.28 
Paleontologi, geologi şi astrofizicieni s-au luptat la fel de 
inversunati precum nişte tiranozauri în cadrul conferinţelor si al 
jurnalelor ştiinţifice pentru interpretarea corectă a descoperirilor 
făcute. Dar dezbaterea a luat sfârşit odată cu descoperirea în anii 
'90 a unui crater din Peninsula Yucatan, produs în urma unui 
impact uriaş: un asteroid enorm, cu un diametru de peste 11 
kilometri, a lovit Pământul chiar în momentul în care extinctia 
devine evidentă în straturile sedimentare. Aşa ceva nu mai fusese 
descoperit până atunci.?* Fizicienii au calculat că impactul initial 
care a produs craterul Chicxulub din America Centrală ar fi fost 
suficient de puternic pentru a propulsa în spaţiu numeroşi 
dinozauri tereştri aflaţi în vecinătate.“ Dar extinctia nu a fost 
produsă doar de impactul iniţial. Efectele determinate de acest 
eveniment tragic au înclinat balanţa în defavoarea şopârlelor 
înfricoşătoare şi a multor alte forme de viaţă. 

Adeseori, discuţia se rezumă la următoarele: un corp cosmic 
imens s-a ciocnit de planeta noastră şi o mulţime de specii au fost 
nimicite instant. Atât de simplu. Asteroidul devine un glonţ 
cosmic care a fost tras în stomacul Pământului. Cu toate acestea, 
de-a lungul istoriei planetei noastre, au existat şi alte evenimente 
cosmice de o amploare similară sau chiar mai mare al căror 
impact nu a declanşat un dezastru biologic. Cu 35 de milioane de 
ani în urmă, un alt asteroid uriaş a lovit străvechea Siberia şi a 
format craterul Popigai, cu un diametru de aproape 100 de 
kilometri.*! Acest crater are un diametru de aproape zece ori mai 
mare decât cel creat în Peninsula Yucatan. Dar acest impact 
cosmic mai recent nu a provocat o extinctie in masă. Desigur, s- 
au produs transformări şi pagube pe plan local, dar, pe restul 
planetei, viaţa a continuat să se dezvolte ca înainte. Nu toate 
evenimentele au acelaşi impact. 

Astfel, impactul cosmic care a pus capăt perioadei cretacice a 
devenit un caz special, diferentiindu-se de celelalte evenimente 


înregistrate de-a lungul timpului. Dimensiunea asteroidului care a 
declanşat extinctia în masa din Cretacic-Paleogen, viteza, unghiul 
de aterizare şi natura rocii pe care a lovit-o au afectat în cel mai 
rău mod posibil viaţa de pe Pământ - o serie de circumstanţe care 
s-au concretizat într-o adevărată apocalipsă. Pe lângă faptul că 
Pământul fusese lovit de un asteroid uriaş, ceea ce a urmat după 
impact a împins la limită viaţa de pe Terra, aducându-o în pragul 
colapsului, multe organisme neputând să mai facă faţă 
schimbărilor rapide. Pământul s-a transformat dintr-o lume 
dominată de incendii şi nori de cenuşă într-una cuprinsă de 
întuneric şi de un frig intens şi constant. Dinozaurii nu au murit 
pe loc atunci când asteroidul a lovit planeta. Adevărata extinctie 
s-a produs de-a lungul a ore, zile, luni şi ani, fiind un flux 
constant, în timp ce o lume nouă lua naştere ca urmare a 
perturbărilor produse de impactul cosmic. 

Extincţia în masa din Cretacic-Paleogen a fost un eveniment 
global, iar povestea acesteia e spusă prin dovezile adunate din 
numeroase locuri de pe cuprinsul planetei. Însă inventarul de 
fosile este incomplet, lacunele rămase trebuind umplute pentru a 
încerca să stabilim o imagine de ansamblu. Aşa cum bine a 
observat naturalistul Charles Darwin, stratele geologice sunt 
precum o carte căreia îi lipsesc pagini, paragrafe, propoziţii şi 
cuvinte întregi, lăsându-ne pe noi să reconstruim naraţiunea, 
punând cap la cap părţi care par a fi separate. Din fericire, de 
bine, de rău, unele capitole sunt mai pline de detalii decât altele. 
În ceea ce priveşte extinctia în masă din Cretacic- Paleogen, cele 
mai bine documentate capitole sunt cele oferite de vestul Statelor 
Unite, de-a lungul stratelor geologice ale formaţiunii Hell Creek 
din centrul statelor Montana, Dakota de Sud şi Dakota de Nord. 
Această întindere relativ îngustă de pe planeta noastră 
documentează intervalul cuprins între ultimele zile ale domniei 
dinozaurilor şi primele zile ale perioadei Paleogenului care a 
urmat. Linia de demarcaţie produsă de impactul cosmic este 
vizibilă în mod clar în stratele sedimentare. Secţiuni din aceste 
strate expuse în muzee arată precum cele mai neapetisante felii 


de tort de ciocolată, de un maro-închis, mărturii ale morţii. În 
acest loc, cunoaştem bine distribuţia personajelor care au defilat 
pe această scenă străveche şi le putem urmări destinele şi cum 
anume li s-au schimbat mediul de viaţă de-a lungul timpului. 
Poveştile lor ne spun că viaţa pe Pământ a avut mult de suferit, 
dar cu toate acestea nu a fost decimată complet. 

Însă motivul pentru care am revenit la acest loc şi la acest 
moment regretabil este de a înţelege de ce nu există descendenţi 
ai speciilor de Ankylosaurus în grădinile zoologice şi, mai 
important, cum şi de ce am ajuns noi să existăm. Epoca 
mamiferelor, un reper întipărit efectiv în piatră, nu ar fi apărut 
dacă acest impact cosmic nu ar fi oferit oportunităţi de a evolua 
care au fost blocate timp de 100 de milioane de ani. Istoria vieţii 
pe Pământ a fost schimbată în mod irevocabil conform unui 
simplu fenomen numit contingenta evolutivă. Dacă impactul 
cosmic nu s-ar mai fi produs sau s-ar fi produs cu o întârziere 
semnificativă, sau dacă asteroidul ar fi aterizat într-un alt loc de 
pe planetă, ceea ce ar fi rezultat de-a lungul milioanelor de ani de 
după impact s-ar fi desfăşurat după un scenariu diferit. Poate că 
dinozaurii non-aviari ar fi continuat să domine planeta. Poate că 
marsupialele ar fi rămas cele mai comune animale. Poate că un 
alt dezastru, precum erupțiile vulcanice masive din India 
străveche care au avut loc cam în acelaşi timp, ar fi declanşat un 
alt tip de extinctie. Este probabil ca epoca reptilelor să fi 
continuat nestingherita, dar fara sa dea nastere originii nici unei 
specii suficient de introspective pentru a avea astfel de ganduri 
despre trecerea timpului. Aceasta zi a fost la fel de importanta 
pentru noi cum a fost pentru dinozauri. 

Acum, dupa zeci de ani de dezbateri stiintifice aprinse, 
incepem sa avem o imagine din ce in ce mai clara despre ceea ce 
s-a întâmplat. Paleontologii, geologii, astronomii, fizicienii, 
ecologiştii şi alţii au alcătuit un tablou mult mai detaliat despre 
ceea ce s-a întâmplat cu planeta noastră după ciocnire. Nu 
impactul în sine a produs acest dezastru de proporţii, ci efectele 
pe termen lung care au remodelat permanent natura vieţii pe 


Pământ şi au permis, în cele din urmă, apariţia neintentionata a 
oamenilor. Imaginându-ne că suntem în epoca de glorie a 
dinozaurilor, în formațiunea Hell Creek, în ajunul extinctiei si in 
perioada de după aceea, vă voi prezenta ce s-a întâmplat în 
secundele, zilele, lunile, anii, secolele şi mileniile de după impact, 
urmărind perturbările care au cuprins acest loc şi imaginându-ne 
ce s-ar fi putut întâmpla în restul lumii. 

Suntem pe cale să asistăm la schimbarea lumii cu o viteză şi o 
violenţă fara precedent. Si suntem bine înarmaţi pentru a 
înţelege tragedia dinozaurilor. Şi aici nu mă refer la arme, ci la 
idei: mai mult de două secole de descoperiri ştiinţifice care 
descriu lucruri ce merg de la mecanismul de dezvoltare a 
crengilor pinului chilian la diferenţierea taxonomică a speciilor 
care se găsesc în acest loc. Şi de aceea formațiunea Hell Creek 
este probabil cel mai cunoscut habitat al dinozaurilor. Adesea, 
este locul care ne introduce în lumea dinozaurilor, dar şi locul în 
care şi-au încheiat ultimul act pe scena evolutivă - uvertura şi 
finalul deopotrivă. Aici a avut loc încheierea unei epoci şi 
începutul alteia. Oricât de mult iubim dinozaurii - consacrându-i 
ca relicve ştiinţifice în muzeele noastre, readucandu-i la viata în 
filme - ştim că noi existăm doar pentru că au cedat strămoşilor 
noştri locul pe care îl ocupau pe scena evoluţiei. Le suntem datori 
pentru asta. 

Imagineaza-ti cum un dinozaur se plimbă pe marginea pădurii, 
cum soarele şi umbra îi alunecă pe spate, în timp ce tepii care 
pornesc din zona şoldurilor şi până spre coadă se leagănă în 
acelaşi ritm cu mersul său domol. Numele dat acestui animal este 
Triceratops horridus, o denumire codificată în 1889 pe baza unui 
sistem şi mai vechi de atribuire a unui nume de gen şi de specie 
fiecărui organism. În vremea noastră, să vezi oasele calcifiate ale 
acestui dinozaur este ceva extrem de obişnuit - fiind cunoscut 
populaţiei datorită sutelor de cranii dezgropate din statele 
americane adunate în jurul Munţilor Stâncoşi -, ceea ce înseamnă 
că ştim puţin mai mult despre caracteristicile, dezvoltarea şi 
comportamentul acestuia decât despre majoritatea celorlalţi 


dinozauri. Toate acestea contribuie la conturarea imaginii pe care 
o avem despre această reptilă erbivoră uriaşă ale cărei membre 
sunt similare unor stâlpi de rezistenţă. 

Şi acum să ne imaginăm ce însemna era mezozoică în sine. 
Geologii şi paleontologii au împărţit această epocă în trei 
perioade: Triasic, Jurasic şi Cretacic, toate delimitate de existenţa 
anumitor depozite sedimentare, specii şi tehnici de datare 
precise. Dinozaurii au apărut spre mijlocul Triasicului, cu 
aproape 235 de milioane de ani în urmă, au prosperat în Jurasic 
şi şi-au menţinut dominaţia asupra ecosistemelor terestre de-a 
lungul Cretacicului, dovedindu-se vreme de mai bine de 160 de 
milioane de ani drept cele mai carismatice animale de pe planetă. 
Dar, din poziţia noastră ipotetică, toate aceste concepte sunt 
îndepărtate. Triceratopsul nu-şi ştie numele, nu ştie ce zi a 
săptămânii este sau câte milioane de ani ne separă de acest 
dinozaur erbivor cu coarne aflat la păscut. Nu-şi cunoaşte nici 
sfârşitul iminent care îl aşteaptă. 

Povestea pe care urmează s-o spun, o poveste care se întinde 
de-a lungul unui milion de ani, se află la graniţa dintre ştiinţă şi 
speculație. Este o viziune asupra lumilor de la finalul Cretacicului 
şi începutul Paleocenului care se bazează pe tot ceea ce am 
învăţat de-a lungul a zeci de ani de descoperiri, o poveste 
inspirată de ştiinţă mai degrabă decât o relatare a procesului 
ştiinţific în sine. O parte din poveste este speculativă, dedusă din 
ipotezele şi dovezile disponibile mai degrabă decât bazată pe 
referinţe directe din literatură. Dar mare parte din această 
poveste, producerea schimbărilor ecologice devastatoare, se 
bazează pe fapte, scheletul ştiinţific pe care l-am înveşmântat 
într-o naraţiune. Anexa acestei cărţi explică ce anume este 
adevărat şi demonstrat ştiinţific si ce anume este o ipoteză sau o 
invenţie si am împărtit-o în aşa fel încât să putem urmări fără 
vreo excepţie schimbările devastatoare care au început cu 66 de 
milioane de ani în urmă şi au continuat până acum 65 de milioane 
de ani. Scopul meu este de a oferi o viziune ecologică şi concretă 
asupra acestor organisme şi evoluţiei lor într-o perioadă 


extraordinar de stresantă. Am făcut tot posibilul să-mi imaginez 
aceste specii ca fiind organisme vii, şi nu fosile conservate prin 
permineralizare şi distorsionate. La urma urmei, acesta este 
scopul paleontologiei - să înceapă cu vestigiile aduse de moarte 
şi să urmeze firul înapoi spre reconstituirea vieţii. 

Nu am nici o îndoială că unele dintre speculaţiile mele se vor 
dovedi a fi greşite sau vor avea nevoie de rectificări. Oamenii de 
ştiinţă vor continua să facă descoperiri, rafinând şi imbogatind 
ceea ce ştim, dar sunt de părere că am ajuns într-un punct în care 
avem o explicaţie detaliată pentru ceea ce s-a întâmplat la finalul 
Cretacicului. Am redus substantial povestea la străvechile 
proximitati ale formaţiunii Hell Creek, întrucât cunoaştem 
această zonă cel mai bine, dar la finalul capitolelor am inclus 
referiri la alte locuri şi ecosisteme pentru a ilustra profunzimea 
acestei catastrofe. Speranţa mea este ca fosilele ce vor fi 
descoperite în următoarele decenii să ne ofere o imagine mai 
detaliată a extinctiei în masă din Cretacic-Paleogen în alte parti 
ale lumii, departe de teritoriile tiranozaurului. Dar, ţinând cont de 
natura episodică şi fragmentară a inventarului de fosile, adeseori 
am fost surprinsă de cât de multe am ajuns să cunoaştem chiar şi 
despre un loc mic de pe glob în timpul schimbărilor radicale la 
care urmează să asistăm împreună. 

Schimbarea se va produce curând. În timp ce privim, ascultând 
respiraţia unui ceratopsid şi zumzetul insectelor, o rocă spaţială 
cu un diametru de peste 11 kilometri se apropie tot mai mult de 
Pământ. Undeva, dincolo de atmosfera planetei, se anunţă 
sfârşitul Cretacicului. 


1. Termenul de „dinozaur“ a fost propus în 1842 de sir Richard Owens, 
care s-a bazat pe îmbinarea a doi termeni greceşti - deinos („fioros“, 
„înfricoşător“) şi sauros („şopârlă“) - pentru a descrie un nou grup de reptile 
terestre uriaşe descoperite în depozitele sedimentare (n. tr.). 

2. Grup de vertebrate tetrapode care cuprinde mamiferele actuale şi 
dispărute din clada amniotelor (n. tr.). 


1. Înainte de impact 
Cu 66,043 milioane de ani în urmă 


Triceratopsul emană un miros îngrozitor. Chiar dacă au trecut 
doar câteva ore de când erbivorul uriaş s-a prăbuşit la pământ, 
roiuri negre de muşte bâzâie deasupra botului său neclintit şi a 
ochilor săi goi - roiuri care sunt perturbate doar de fâlfâitul 
aripilor şi gâlceava vieţuitoarelor zburătoare care s-au aşezat pe 
cadavrul dinozaurului. Aşteaptă. Mâncarea a fost servită, dar 
ceremonia de deschidere nu a început încă. 

Cu puţin timp înainte de moartea sa - o moarte spumegândă şi 
arzătoare venită din interior, un cancer ce s-a extins fără milă -, 
bătrânul triceratops cântărea zece tone.“ Nu era cel mai mare 
exemplar de T. horridus, dar supravieţuise de-a lungul 
sezoanelor, împungând şi alungând alţi masculi cu coarnele sale 
uriaşe pentru a se impune atunci când fusese necesar. În fiecare 
sezon, aceşti dinozauri cu trei coarne concurau unii cu alţii, 


scoteau răgete furioase, se acopereau în excremente şi noroi şi îşi 
testau forţa, luptându-se în lunci acoperite de ferigi care aveau să 
fie puse la pământ de membrele lor puternice. Dar, în ultimul an, 
masculul începuse să se îmbolnăvească. Simtea un disconfort tot 
mai mare care venea dinăuntru. Nu mai putea să participe la 
lupta teritorială anuală pentru împerechere şi a început să evite 
compania celorlalţi triceratopşi, care erau foarte temperamentali. 
Era o umbră solitară în acel peisaj, un mic munte de muşchi, oase 
şi coarne care îşi petrecea mare parte din timp crapand busteni 
putreziti la marginea pădurii cretacice şi scăldându-se în bălțile 
puturoase de noroi, ceea ce îi oferea pielii sale solzoase un strat 
suplimentar de protecţie împotriva insectelor care se adaptaseră 
să se strecoare printre incretiturile pielii şi să-l ciupească. Într-o 
astfel de baltă frecventată de ceratopside s-a prăbuşit într-o zi şi 
nu s-a mai ridicat. 

Pterozaurii au fost primii care au observat leşul animalului. Le- 
a fost uşor. Sustinuti în aer de curenţii calzi din timpul zilei, 
aceste reptile zburătoare puteau să planeze cu ajutorul aripilor 
lor membranoase şi să identifice leşuri din care să se ospăteze. 
Trebuiau doar să coboare pentru a se alege cu câteva fâşii de 
tendoane uscate şi organe putrezite. Aratau ca nişte berze cu 
aripi de liliac, nişte animale ce păreau ireale, dar care erau 
primele vertebrate adaptate zborului. De la straturile lor 
izolatoare formate din puf primitiv şi până la oasele lor uşoare, 
umplute cu aer, pterozaurii se adaptaseră întocmai pentru acest 
lucru. Dar trebuie să reținem că abilităţile aeriene care le 
confereau eleganţă acestor necrofagi zburători nu le erau de prea 
mare folos la sol; aflaţi în poziţie staţionară, îşi împătureau aripile 
- susţinute de un al patrulea deget extrem de alungit - şi se 
deplasau de parcă ar fi avut picioroange, precum un cârd de 
gâşte care mergeau legănat. Fiecare aterizare trebuia să conteze. 
Strabaterea într-un ritm legănat a luncilor din Cretacic 
presupunea mai multă energie decât simpla planare pe cer, ceea 
ce făcea ca nevoia de a lua o gustare să fie şi mai importantă. lar 
cei care nu aveau grijă sau erau prea încrezători în sine nu 


ajungeau mereu să-şi mai ia zborul din nou. 

Nu se va irosi nimic din leşul acestui dinozaur cu coarne. Nu 
are de ce să-ţi pară rau aici. Un les de această dimensiune va 
umple multe stomacuri, un bufet care le va da energie celor mari 
şi mici deopotrivă, căci fiecare bucăţică din acest dinozaur se va 
întoarce în ecosistem. Însă carnea de triceratops nu este 
nicidecum uşor de digerat. Pterozaurii şi păsările de pradă, unele 
cu dinţi mici care li se itesc de sub ciocuri, au ciugulit deja părţile 
moi pe care le pot extrage din cadavrul dinozaurului. Cu ajutorul 
ciocului, scot ochii, pătrund prin nări şi sfâşie cloaca, iar tot 
corpul dinozaurului pare să fie plin de mici răni. Dar, ca să 
ajungă la organele suculente din interior, este nevoie de forţa de 
zdrobire a maxilarelor, un carnivor putând să-şi înfigă dinţii în 
pielea solzoasa, fasciile şi muşchii consistenti ai dinozaurului 
pentru a ajunge la ospatului aflat dincolo de acest înveliş 
exterior. Necrofagii zburători au aşteptat acolo mai mult de o zi 
după ce masculul de triceratops s-a prăbuşit pe peticul său de 
ferigi. Au ciorovăit, s-au încăierat şi au cârâit de deasupra şi de 
pe pielea greu de străpuns a animalului, aşteptând nerăbdători să 
servească masa care nu putea să înceapă fără invitatul de onoare. 

În cele din urmă, când nuanțele de albastru si violet ale nopţii 
au început să se reverse peste luncă în cea de-a doua seară de 
veghe saprofită, o umbră imensă şi-a făcut apariţia dincolo de 
limita superioară a pădurii, formată din specii dezgolite de 
chiparoşi şi arbori ginkgo. Carnivorul nu se grăbea. Având o 
lungime de peste zece metri şi cântărind mai mult de opt tone, 
această reptilă înfricoşătoare se afla în vârful lanţului trofic din 
ecosistemul său. Dar acest lucru nu însemna că era invincibilă. 
Acest animal era afectat de fracturi, intepaturi de insecte si boli 
ca oricare altul. Dar singura ameninţare imediată pentru această 
reptilă era doar un alt exemplar din specia sa - şi chiar şi atunci, 
doar alţi câţiva indivizi erau mai mari decât acest exemplar biped 
impunător, în esenţă nişte maxilare masive cu care să zdrobească 
oase susţinute de un corp dedicat aproape în totalitate acestui 
scop. O femelă de Tyrannosaurus rex, cel mai mare prădător din 


Hell Creek. 

Pielea sa de un maro-roşiatic a căpătat acum nuanţe de 
portocaliu şi auriu de la lumina apusului de soare. Este absolut 
strălucitoare în timp ce se apropie de leşul inert. Din vârful 
botului şi până în vârful cozii, este acoperită de solzi mici, 
granuloşi, cu un strat gros de peri, precum o coamă, care se 
întinde în jos, pe gât, până spre coada care devine tot mai 
îngustă. Câţiva peri similari mustatilor sunt prezenţi la nivelul 
bărbiei şi maxilarului superior, iar dincolo de pielea aceea plină 
de receptori senzoriali se itesc rânduri de colti de 20 de 
centimetri lungime - o sursa nesfarsita de dinti taiosi, zimtati si 
puternici care se schimba pe tot parcursul vietii. 

Un alt exemplar din specia sa îi poate observa şi ornamentele. 
Craniul sau nu este o sculptură netedă, ci o topografie bogată cu 
dealuri, văi şi creste. O serie de protuberante străbat linia 
mediană a nasului, iar deasupra ochilor se extind în mod vizibil 
nişte proeminențe acoperite de cheratina pentru a-i conferi acea 
figură mereu neclintită. Poate că aceste protruzii pot fi numite 
coarne, dar funcţia lor este mai mult ornamentală decât de 
apărare. Fiecare dintre acestea reprezintă un semn de maturitate 
şi experienţă, uşor de recunoscut de către cei din specia sa şi 
care atrage atenţia într-un fel specific în timpul ritualului de 
curtare al acestor tirani. 

Femela de T. rex îşi tine braţele minuscule aproape de piept in 
timp ce se apropie de cadavrul triceratopsului. Nu are ce să 
apuce sau să sfâşie. Membrele ei anterioare sunt puternice, 
capabile să ţină pe loc un cadavru cu ghearele lor, în timp ce 
fălcile puternice îşi fac treaba, dar în general aceste extensii sunt 
mai degrabă un dezavantaj decât un ajutor. În timpul vânătorii 
sau al unei lupte cu un rival, braţul poate fi rupt cu uşurinţă. 
Corpul tiranozaurului a evoluat astfel încât să pună în evidenţă 
capul ce prinde, omoară si sfărâmă cu maxilarele sale puternice, 
aşa că braţele lui mici sunt, în mare parte, irelevante. Totuşi, în 
ciuda faptului că prezentau nişte „buzunare“ pentru reducerea 
greutăţii şi pungi cu aer la nivelul oaselor craniului, susţinerea 


muşchilor şi oaselor situate în partea superioară a corpului 
solicita o forţă extraordinar de mare. Membrele posterioare 
musculoase potrivite pentru deplasarea pe distanţe lungi şi coada 
lungă care îi oferea echilibru îl mențineau pe rex într-o poziţie 
aproape orizontală în majoritatea timpului. Cu toate acestea, aşa 
cum au învăţat unele mamifere şi păsări ghinioniste, putea la fel 
de bine să se ridice pe membrele posterioare şi să smulgă ce 
găsea pe ramurile copacilor la fel de uşor cum vâna la nivelul 
solului. 

Ani întregi nu s-a confruntat cu nici o ameninţare. Acum este 
prea mare, fiind încrezătoare în statutul de carnivor înfricoşător 
pe care îl are. Mare parte din camuflajul marmorat pe care îl 
avea când eclozase dispăruse între timp, fiind slab vizibil sub 
forma unor cercuri întunecate alături de coloritul deschis de pe 
gât, burtă şi partea internă a coapselor. Restul corpului ei are o 
nuanţă de maro-roşiatic - care nu se trage de la sângele vărsat, 
uscat între timp, ci pentru că acest tipar o ajută să se camufleze 
printre umbrele de la marginea pădurii în timpul orelor ei 
preferate pentru vânat, aproape de răsărit şi de apus. La urma 
urmei, un Edmontosaurus abil poate să depăşească un tiranozaur 
pe teren deschis.” Să atace direct un grup de hadrozauri 
gălăgioşi este o pierdere de timp şi o cale sigură de a alunga 
prada, care este acum precaută şi nu va mai lăsa garda jos. Este 
mai indicat să aştepte camuflată şi să se arunce deodată, 
concentrându-şi toată greutatea de opt tone în acea primă 
muşcătură cu care va zdrobi şi va desfigura prada.** Chiar dacă 
victima reuşeşte să supraviețuiască dupa această primă 
muşcătură, rex poate să stea şi să aştepte până când şocul şi 
pierderea de sânge o vor răpune. Pentru acest carnivor, precautia 
şi grija sunt esenţiale. Chiar dacă hadrozaurii nu au coarne cu 
care să se apere precum Triceratops şi nu sunt acoperiţi de o 
armură osoasă dură şi puternică precum Ankylosaurus, cozile lor 
groase şi musculoase tot pot să rupă coaste. Un Edmontosaurus 
care opune rezistenţă şi loveşte din picioare nu poate să ucidă un 
tiranozaur adult pe loc, dar chiar şi fracturarea unui braţ sau a 


unei tibii poate duce la infecţii şi la dureri care îl pot dobori până 
şi pe cel mai de temut prădător. 

De fapt, cele mai mari pericole pentru rex sunt reprezentate de 
cele mai mici organisme." Femela deschide larg gura pentru a 
căsca în timp ce se apropie de leş, dar o duhoare îngrozitoare 
vine dinspre fălcile sale. Nu este vorba doar despre mirosul de 
carne putrezită şi respiraţia de dinozaur. Sub limba mare şi lată a 
acesteia sunt abia vizibile nişte mici leziuni în care se află paraziți 
microscopici care îşi sapă drum încet prin fălcile sale. I-a căpătat 
de la un hadrozaur din care s-a ospătat, o gazdă pentru un 
organism care se bazează pe prădător şi pe pradă deopotrivă 
pentru a-şi desfăşura ciclul de viata. În timp, aceşti paraziți vor 
prolifera la nivelul gâtului şi vor produce în maxilarul inferior 
leziuni suficient de mari cât să încapă un deget gros prin ele - o 
serie de răni dureroase şi chinuitoare din cauza cărora îi va fi 
aproape imposibil să mănânce şi cu atât mai puţin să vâneze. Dar 
acest lucru nu se va întâmpla pentru încă o perioadă de timp. Azi, 
în timp ce se apropie de cadavrul putrezit al triceratopsului, îşi 
stăpâneşte în continuare teritoriul din Hell Creek. 

Primii săi strămoşi nu au fost tot atât de măreţi.** Cu peste 160 
de milioane de ani în urmă, în zilele de început ale Triasicului, 
strămoşii dinozaurilor era nişte animale mici şi sfioase. Acoperiti 
de puf, cei mai mari dintre aceştia aveau 10 centimetri înălţime 
când stăteau în poziţie orizontală. Nu sfâşiau prada cu ajutorul 
coltilor şi al ghearelor. Nu aveau spatele acoperit de armuri si 
ţepi. Nu aveau aripi şi nu zburau. Aceşti protodinozauri erau mici 
şi supli, dar săreau. Primii dinozauri nu se puteau gândi la o masă 
mai selectă decât un coleopter strălucitor şi crocant şi se foloseau 
de rata lor de metabolizare rapidă pentru a sări şi a traversa 
pădurile care erau patrulate de reptile mult mai mari şi mai 
amenințătoare. 

Chiar şi când protodinozaurii au crescut mai mari, de mărimea 
unui ciobănesc german, se hrăneau tot cu coleoptere şi cu frunze. 
Nu erau înfiorători şi nici nu se impuseseră. Rudele străvechi ale 
crocodililor de azi erau cele mai puternice vertebrate în acele zile 


din Triasic, din anumite puncte de vedere dovedind ceea ce 
dinozaurii aveau să reinventeze ulterior. În acest context, s-au 
dezvoltat primii dinozauri şi abia aproape de finalul Triasicului 
unii dintre aceştia vor ajunge la dimensiuni mai mari sau vor 
ocupa o poziţie importantă în lanţul trofic. Dacă nu ar fi existat o 
extinctie în masa, probabil că primii dinozauri ar fi rămas in 
competiţie cu o menajerie de reptile la fel de ciudate care ar fi 
ajuns să se impună. 

Dinozaurii nu aveau de unde să ştie acest lucru, dar 
începuturile umile ale strămoşilor lor aveau să conteze extrem de 
mult. Puful cu rol izolant, rata de metabolizare rapidă, membrele 
situate direct sub corp - toate aceste trăsături le-au oferit un 
avantaj evolutiv atunci când a avut loc o activitate vulcanică 
intensă şi fără precedent de-a lungul a ceea ce este acum Coasta 
de Est a Americii de Nord, cu aproximativ 135 de milioane de ani 
înainte de apariţia lui T. rex.” Nu a fost precum un desen animat 
pe muzică de Stravinsky, cu râuri de lavă proiectate în aer din 
cauza presiunii subterane. Pământul a supurat, lava extinzându- 
se kilometri întregi, eliberând tone de dioxid de carbon in aer.*® 
Marile au început să se acidifice. Clima a devenit instabilă, cu 
fluctuații mari de temperatură. Dinozaurii cu sânge cald au 
supravieţuit, la fel şi sinapsidele cu sânge cald cu care aceştia se 
ospatau uneori, protejaţi probabil de fiziologia lor unică şi de 
abilitatea de a-şi regla temperatura corporală. Dar rudele 
crocodililor care stăpâneau Pământul la acea vreme au fost 
decimate. Unele au supravieţuit - suficient cât să formeze diferite 
noi specii de-a lungul a ceea ce a mai rămas din Mezozoic -, dar 
acum rolurile se inversaseră. Dinozaurii deţineau supremaţia, în 
timp ce crocodilii care supravietuisera s-au retras rapid şi s-au 
stabilit în jurul mlaştinilor. Acest moment a marcat începutul 
proliferării dinozauriene care avea să dureze zeci de milioane de 
ani. 

În ceea ce-l priveşte pe T. rex, originea evoluţiei sale ne aduce 
înapoi în adâncul Jurasicului. Strămoşii săi erau mici, sprinteni, 
cu membre care aveau trei degete terminate cu gheare şi cu 


maxilare slab dezvoltate. Nu erau monştrii impunători acoperiţi 
de ţepi, cu fălci puternice. Alte tipuri de dinozauri carnivori le-au 
luat-o înainte - alozaurii, megalozaurii şi ceratozaurii - şi vor 
continua să consume carne în cantităţi mari vreme de zeci de 
milioane de ani. Deşi se aflau şi ei acolo, tiranozaurii erau, în 
general, insignifianti - adică până în urmă cu 14 milioane de ani 
faţă de scena la care asistăm acum. În emisfera nordică, 
prădătorii infricosatori din epocile anterioare dispăruseră.** 
Aceasta a fost o oportunitate pentru tiranozauri. Dintr-odată, 
aceşti dinozauri au devenit prădători uriaşi. Au început să capete 
dimensiuni tot mai mari, însă braţele lor mici nu au suferit prea 
multe adaptări în comparaţie cu craniile lor, echipate cu muşchi 
puternici. Partea posterioară a craniului s-a latit pentru a permite 
dezvoltarea unei musculaturi şi mai puternice care să asigure 
închiderea rapidă a maxilarelor şi imobilizarea prăzii cu ajutorul 
muşchilor puternici de la nivelul gâtului. Adaptările au fost atât 
de mari, încât s-a schimbat şi poziţionarea orbitelor - nu mai erau 
îndreptate în lateral, ci drept înainte - un dar neaşteptat al 
percepţiei în adâncime. În plus, aceşti noi tiranozauri puteau să 
ia urma prăzii lor după cel mai slab miros purtat de vânt. Bulbii 
olfactivi de la nivelul creierului acestora deveniseră mai mari 
decât aria dedicată procesării gândurilor. Noii tiranozauri erau 
nişte carnivori complet diferiţi faţă de toţi cei care existaseră 
până atunci. 

În aceste ultime zile ale epocii cretacice, tiranozaurii se ridică 
la înălţimea numelui lor. Aceşti dinozauri înfiorători controlează 
atât de mult habitatele în care trăiesc, încât împiedică evoluţia 
posibililor competitori. În Hell Creek, carnivori mici precum 
Atrociraptor vânează rozătoare şi se hrănesc cu leşuri, iar 
carnivori rari, de mărimea unui om, precum Dakotaraptor, ar 
putea înfricoşa un pui de T. rex, însă regele tiranic nu are nici o 
concurenţă pe măsură în aceste păduri şi lunci.“ Carnivorele nu 
se împart în diferite categorii de consumatori - să spunem, de 
exemplu, că unele se specializează în vânarea de hadrozauri sau 
de triceratopsi şi altele în consumul de leşuri -, pentru ca 


tiranozaurul a pus stăpânire pe aproape toate sursele de hrană. 

Schimbările radicale prin care trec tiranozaurii pe măsură ce 
se maturizează le permit să îndepărteze concurenţa. Modificările 
se manifestă rapid pe măsură ce cresc; puii de T. rex seamănă 
mai mult cu strămoşii acestora decât cu exemplarele adulte. 
Atunci când eclozează din ouăle de dimensiunea unui grepfrut, 
puii au ochii mari, sunt acoperiţi de puf şi au picioare lungi, 
semănând mai degrabă cu nişte cuci alergători cu dinţi decât cu 
nişte ucigaşi de nouă tone. Se hrănesc cu insecte, şopârle, 
mamifere mici şi leşuri atunci când au ocazia, iar craniile lor 
rămân lungi şi reduse pe parcursul copilăriei şi adolescenţei. Dar 
în jurul vârstei de unsprezece ani începe să se schimbe ceva.*' Nu 
doar că încep să ia în greutate, crescând într-un ritm uluitor de 
rapid, dar şi craniul acestora începe să capete o altă formă. Li se 
latesc maxilarele şi dezvoltă mai multi muşchi care le permit sa 
patrunda mai adanc in carne si in oase. Pana la varsta de 20 de 
ani, tiranozaurii pot sa doboare prazi mari si sa reduca intregul 
cadavru al unui dinozaur cu coarne sau cu cioc de rata doar la 
nişte aschii şi resturi. De aceea, nu există nici o specie rivală de 
dimensiuni similare aici. 7. rex i-a îndepărtat pe toţi într-o cursă 
evolutivă desfăşurată pe termen lung în care puii, adolescenţii şi 
adulţii dau dovadă de comportamente diferite şi vânează prăzi 
diferite, o singură specie înfiorătoare care prosperă prin pădurile 
şi de-a lungul râurilor din Hell Creek. Şi are nevoie de spaţiu. În 
toată America de Nord există doar circa 20.000 de exemplare de 
T. rex, fiecare cu propriul său teritoriu.“ 

În timp ce se apropie de cadavru, lăsând urme uriaşe cu trei 
degete în pământul moale, femela masivă nu se uită în jur după 
alţi prădători. Chiar şi dacă ar fi existat vreun competitor, 
probabil nu ar fi fost tulburată. Duhoarea râncedă şi intepatoare 
care vine dinspre triceratops este ameţitoare. I-a luat urma acum 
câteva ore, care fusese purtată de briza de la începutul amiezii ce 
a scuturat frunzele magnoliei sub care se odihnea. Prin poienile şi 
şirurile impunătoare de arbori de sequoia din genul Metasequoia, 
a urmărit mirosul acelui triceratops mort care devenea tot mai 


puternic cu fiecare pas pe care îl făcea. 

Clantaneste din dinţi în timp ce se apropie.“ Sunetul ascuţit 
sperie pterozaurii şi alte păsări cu dinţi, care zboară de acolo 
precum nişte muşte supradimensionate. Femela tiranozaur nu 
pierde timpul. Înfigându-şi piciorul stâng în pământul care s-a 
udat deja de la fluidele ce au început să se scurgă din corp, se 
lasă pe spate şi îşi pregăteşte celălalt picior, cu ale cărui gheare 
despică burta animalului. La prima încercare, ghearele nu trec de 
pielea şi solzii groşi, nici la a doua, însă la a treia încercare 
trasează o tăietură furioasă, iar pielea se rupe şi cedează. O mare 
de sânge închegat se revarsă, în timp ce tiranul măreț îşi lasă 
capul în jos şi începe să-şi îndese bucăţi mari de organe între 
fălci. 

Dacă vrea, tiranozaurul poate să smulgă un picior întreg al 
acelui erbivor mort ca să-l ia cu sine sau poate să-i smulgă capul 
de pe umeri. Mai târziu, poate că va face asta. Dar încă nu este 
nevoie să recurgă la astfel de metode violente. Cele mai moi şi 
mai savuroase părţi din corp sunt încă intacte. Ca o cumpănă 
uriaşă, îşi lasă capul în jos şi înşfacă încă aproape cincizeci de 
kilograme de carne tot mai sfâşiată, apoi îşi lasă capul pe spate 
ca să o dea pe gât. Rudele sale din rândul crocodililor şi păsărilor 
pot să facă acelaşi lucru - este o abilitate străveche, numită 
hrănire fără mestecare, şi cu siguranţă le este utilă animalelor 
care duc lipsă de braţe cu care să poată apuca lucruri sau de 
abilitatea de a-şi mesteca hrana. Practic, maxilarele sale sunt ca 
nişte foarfece biologice, adaptate pentru a apuca şi a sfâşia. 
Muschii intestinali şi sucurile gastrice de la nivelul stomacului ei 
vor face mare parte din treabă, fiind extraşi cât mai mulţi 
nutrienți într-un timp cât mai scurt.** Aşa stau lucrurile când ai 
metabolism rapid. Nu poate să se îndoape şi apoi să zacă într-o 
stare de letargie vreme de zile sau săptămâni în timp ce fiecare 
bucăţică de hrană este digerată. Succesul prădalnic este dat de 
viteza şi puterea sa, iar costul pe care trebuie să-l plătească 
pentru hrană este ridicat. Corpul ei trebuie să proceseze repede 
şi să valorifice cât mai mult fiecare masă înainte ca toate acele 


ţesuturi delicioase să se transforme în excremente uriaşe, care 
conţin fibre musculare şi resturi de oase. 

Femela mănâncă lacom, acordând puţină atenţie necrofagilor 
zburători care încearcă să înhaţe vreun rest când îşi dă capul pe 
spate pentru a înghiţi o altă portie uriaşă. Oricât de delicioasa ar 
fi carnea triceratopsului, ochii tiranozaurului sunt mai mari decât 
propriul stomac. Aproape imediat dupa ce înghite o alta portie, se 
întoarce şi regurgitează tot ceea ce a mâncat până atunci, o 
grămadă de resturi de triceratops. Îşi scutură capul greu, 
pufneşte şi se întoarce la carnea proaspătă în timp ce pterozaurii 
şi păsările înfulecă repede resturile expulzate de T. rex. Este 
suficientă hrană pentru toate gurile flămânde. 

Cu fiecare oră care trece, leşul devine tot mai mic. Oasele care 
au fost roase cu ajutorul dinţilor ascuţiţi ca nişte cuie pentru a 
desprinde muşchii mai satiosi de pe ele sunt acum smulse si 
sfărâmate între maxilarele puternice pentru a extrage orice 
bucăţică de carne sau de măduvă ar mai putea conţine.“ Femela 
conduce ceremonia, dar nu este o gazdă neplăcută. La urma 
urmei, nu poate să mănânce la nesfârşit, iar când se retrage ca să 
se odihnească la umbra palmierilor din apropiere, celelalte 
carnivore vin să-şi ia partea. Fie că vin singuri sau în perechi, 
dromeozaurii de dimensiuni mici culeg oasele rontaite de pe jos - 
ceea ce reprezintă firimituri pentru tiranozaur e un adevărat 
ospat pentru aceştia. Totuşi, unii ciorovaiesc şi se ceartă legat de 
cine ar trebui să-şi atribuie prada, lăsând pene maronii şi albe 
presărate în jurul oaselor, în timp ce fiecare pasăre, raptor şi 
pterozaur încearcă să prindă câte o bucăţică. Scenariul se reia, 
tiranozaurul se întoarce să-şi ia partea, iar ceilalţi ciugulesc 
resturile, apărând ordine în tot acest haos sinistru al priveliştii. 

Curând, nu mai rămâne decât un craniu cu trei coarne acoperit 
de un strat de carne uscată. Toate părţile bune de la nivelul 
membrelor, şoldurilor, cozii şi gâtului au fost consumate. Femela 
de T. rex, a cărei burtă este acum mai plină de oase decât de 
carne, adulmecă craniul desfigurat şi îl împinge cu botul. Nu a 
mai rămas nimic pentru ea acolo. Nu mai miroase a hrană, ci a 


moarte, aşa că lasă resturile pentru orice necrofag le va vrea - 
pentru diptere, coleopterele necrofage din genul Nicrophorus 
care îşi vor creşte larvele în interiorul oaselor, speciile de fungi 
care vor creşte din pământul îmbogăţit cu un astfel de fertilizant 
şi nenumăratele microorganisme care vor duce la bun sfârşit 
acest mare proiect de reciclare. Acest triceratops nu se va alătura 
rudelor sale conservate ca fosile. Numai pământul bătătorit va sta 
mărturie a faptului că acest erbivor a existat vreodată. 

Sătulă, femela de 7. rex începe să o ia la pas din nou. Singurul 
cuib pe care îl cunoaşte este cel pe care şi-l face în fiecare noapte 
pe cuprinsul teritoriului ei, o zonă cu graniţe mereu schimbătoare 
care trebuie marcată şi apărată constant faţă de alţi semeni ai 
Sai. Cu toate acestea, nu se aşteaptă să vadă vreun alt tiran. 
Dacă, în timp ce se deplasează printr-un luminiş, vede un alt 
tiranozaur sau observă o umbră mare strecurându-se printre 
copaci, va întâmpina această ameninţare la adresa teritoriului 
său cu toată forţa. 

Dar în această dimineaţă domneşte liniştea. Soarele este încă 
jos pe cer, la linia orizontului, revărsându-şi lumina aurie peste 
mlaştini si şirurile de copaci. Femela de T. rex îşi continua 
patrularea fără a se îndrepta în vreo direcţie anume, scrutând 
absentă orice ar putea să-i atragă atenţia. Chiar dacă nu trebuie 
să vâneze acum, nevoia de a mânca va reapărea curând şi ar fi 
bine să se afle într-un loc în care sunt şanse mari să treacă vreo 
pradă. Dar nu se mulţumeşte cu orice. Ecosistemul din Hell 
Creek freamătă de viaţă. Insectele 

bâzâie şi cântă în copaci. Crocodilii şi champsozaurii, imitații 
ciudate ale crocodililor, prind peşti şi țestoase mici in mlastinile 
sufocate de vegetaţie. Mamiferele acoperite de blană chitaie, 
comunicând unele cu altele din vizuinile în care stau ascunse şi 
de pe crengile copacilor. Soparlele traversează în viteză bustenii, 
iar şerpii se strecoară printre tufişurile de ferigi. Fiecare 
dimineaţă începe cu o sporovăială a păsărilor şi pterozaurilor, 
care comunică cu semenii lor şi fac o gălăgie ce poate trezi 


aproape orice dinozaur. Teoretic, tiranozaurul poate să 
transforme într-o gustare oricare dintre aceste fiinţe, dar vânarea 
unei prăzi mai mici este, de obicei, rezervată pentru vremuri 
disperate. Prada sa preferată trebuie să fie demnă de efortul 
depus, să fie suficient de mare şi de neatentă pentru a fi luată 
prin surprindere. 

Ocazional, se va ospăta şi cu unii dinozauri de talie medie, mai 
ales cand este suficient de norocoasă ca sa dea peste vreun les. 
Dar majoritatea sunt prea rapizi sau nu merită efortul depus. 
Exemplarele de Ornithomimus, care seamănă cu nişte struti, sunt 
uşor de zărit, mai ales cu penele lor complexe de la nivelul 
braţelor, dar aleargă mult prea repede. Pachycephalosaurus, care 
au capul în formă de cupolă, sunt şi ei destul de agili, dar, în 
orice caz, nu se găsesc într-un număr prea mare. Raptorii mai 
mici adeseori o zbughesc atunci când se apropie vreun tiranozaur 
şi, din experienţa ei, nu ajung atât de aproape încât să-i poată 
ataca decât atunci când încearcă să mănânce şi ei din acelaşi leş. 
Si, cu toate ca bipedul Thescelosaurus nu prezintă nici un 
mecanism de apărare în afară de camuflajul său natural, nu 
merită să depui energia necesară pentru a prinde acest erbivor. 
Pentru un rex de vârsta şi mărimea ei, să treacă de la o masă la 
alta este obositor. Mai bine să-şi folosească energia pentru un 
ospăț consistent decât să încerce să-şi potolească foamea cu 
aperitive. 

Dintre cele trei mari specii erbivore care se întâlnesc în zonă, 
numai două merită vânate. Maretul edmontozaur se deplasează în 
turmă. Toți acei ochi care stau de pază testează abilitatea 
tiranozaurului de a se strecura, însă există şi un număr mare de 
ţinte care nu sunt precaute pentru ca au un sentiment de falsă 
siguranţă. Ca sa nu mai spunem ca numai cozile late şi groase ale 
acestor dinozauri furnizează suficientă hrană pentru câteva zile. 
Cu triceratops este puţin mai complicat. Aceste erbivore cu trei 
coarne trăiesc în grupuri ca adolescenţi, dar, când devin adulţi, 
se separă în cele din urmă. Uneori, se adună pentru a paşte 
împreună, dar nu formează turme organizate. Doborârea unui 


triceratops cere antrenament şi noroc. Coarnele lui lungi pot 
provoca răni şi infecţii îngrozitoare; trebuie să fie atacat din 
spate cu o muşcătură iniţială feroce înainte de a apuca să se 
întoarcă şi să-şi înfrunte duşmanul. Dar chiar şi aşa este mai bine 
decât să aibă de-a face cu Ankylosaurus. Acest erbivor de statură 
joasă nu este lipsit de vulnerabilitate, însă până şi pleoapele sale 
sunt protejate de armură. Un tiranozaur poate să-şi piardă câţiva 
dinţi doar încercând să găsească locul potrivit pentru a muşca, 
riscând să se aleagă cu o lovitură lansată de coada în formă de 
buzdugan, de mărimea unei roţi de maşină, care poate sfărâma 
cu uşurinţă oase. Un 7. rex poate face faţă unei fracturi uşoare 
căpătate într-o luptă cu un edmontozaur sau unei tăieturi 
provocate de un corn de triceratops, dar o lovitură zdravana 
produsă de coada în formă de buzdugan a unui Ankylosaurus 
poate fi devastatoare, chiar mortala.*® Singura data când femela 
de T. rex s-a ospătat dintr-un astfel de exemplar, rostogolindu-l şi 
săpând în burta moale a acestuia, a fost atunci când a dat din 
întâmplare peste unul care murise din cauze naturale. 

Nici una dintre prăzile ei preferate nu pare să fie prin preajmă 
în această dimineaţă. La apropierea ei, păsările îşi iau zborul de 
la sol, iar mamiferele îşi strigă dezacordul cu falsa lor bravadă, 
dar femela de T. rex trebuie să mai străbată ceva drum ca să 
găsească un teren potrivit pentru vânătoare. Şi apoi i s-a făcut 
sete. În timp ce soarele care a trecut de jumătatea dimineţii 
începe să şteargă umbrele prelungi din zorii zilei, tiranozaurul 
trece printr-un şir de arbori de sequoia care cresc lângă un mic 
iaz şi îşi lasă capul în jos pentru a se adăpa. O ţestoasă alunecă în 
apă de pe buşteanul pe care stătea întinsă, carapacea fiindu-i 
repede înghițită de un nor de mâl răscolit de pe fundul apei. Apoi 
o altă plescăitură, produsă de o pasăre cu dinţi care a aşteptat pe 
o creangă şi a zburat spre suprafaţa apei, ridicându-se repede cu 
ceva mic şi argintiu în cioc. Femela de T. rex urmăreşte pasărea 
în timp ce-şi ia zborul, nu este flămândă, ci mai mult curioasă. 
Deseori, în prezenţa ei, totul devine tăcut, aşa că orice mişcare îi 
atrage atenţia. Cu un pufăit, îşi lasă capul în jos pentru încă o 


gură săţioasă de apă, înainte de a se scutura din cap până in 
picioare şi de a se întoarce spre şirurile de copaci. 

Nu va mai simţi vreodată pulsarea violentă şi vitală a sângelui 
proaspăt în gură. Fără ştirea sa şi a celorlalte organisme de pe 
Pământ, sfârşitul lumii se apropie mai repede ca niciodată, cu o 
viteză de douăzeci de kilometri pe secundă. 


În altă parte 
Formatiunea North Horn, estul statului Utah, SUA 


Micuţul dinozaur da din picioruşe şi se întoarce în propriul sau 
bazin privat, strângând din dinţii aproape microscopici, în timp ce 
se aşază într-o poziţie mai confortabilă.“ Nu va mai dura mult 
până când va ieşi din găoace. Spaţiul din interiorul oului cu coajă 
tare devine tot mai îngust din cauză că acest mic dinozaur cu 
gâtul lung creşte tot mai repede, iar acel dinte ascuţit şi 
temporar“ necesar pentru a sparge coaja iese deja în afară din 
botul embrionului ca o proteză caraghioasă. Pe parcursul 
ultimelor luni, puiul a ajuns de la un agregat de celule care s-au 
multiplicat rapid la un animal care seamănă cu un dinozaur. S-au 
dezvoltat nervi, vase de sânge, muşchi, oase, dinţi şi organe vitale 
şi au luat forma unui animal pe care paleontologii îl vor numi într- 
o zi Alamosaurus sanjuanensis— - unul dintre cele mai mari 
animale care au existat vreodată pe Pământ. 


Oul titanului care tocmai se năştea, unul dintr-o grămadă de 
doisprezece, fusese aşezat într-un cuib săpat în nisip de mama sa 
care avea o lungime de peste 24 de metri şi o greutate de peste 
20 de tone. Unii adulţi cresc chiar mai mari de atât. Cei mai mari 
măsoară peste 30 de metri, din vârful botului cu dinţi precum 
nişte creioane ascuţite si până în vârful cozii înguste. Un T. rex 
care stă pe vârfuri nu le ajunge nici măcar până la umeri. Nu că 
tiranozaurii ar fi ajuns vreodată atât de aproape pentru a face o 
comparaţie directă. Chiar si cele mai mari carnivore pot fi 
doborâte şi rănite iremediabil dacă primesc o lovitură puternică 
de coadă sau sfârşesc sub picioarele groase ca nişte piloni ale 
acestora. Având o lungime de două ori mai mică şi o treime din 
greutatea unui alamozaur, tiranozaurii nu vânează de obicei 
aceşti erbivori uriaşi, dar aşteaptă până când unul dintre ei 
moare din altă cauză. Ceva simplu precum o infecţie bacteriană 
le poate asigura hrană pentru săptămâni întregi; acest gurmand 
carnivor poate să se aşeze chiar în corpul titanozaurului şi pur şi 
simplu să-l mănânce dinăuntru în afară. 

Însă nu toţi tiranii apucă să se bucure de asemenea ospete. 
Alamozaurul este un animal migrator care provine din 
continentele aflate în emisfera sudică, unul dintre titanozaurii cu 
corpul îndesat şi gros care s-au răspândit pe cuprinsul Africii şi 
Americii de Sud din perioada cretacică. Deşi respectă acelaşi 
plan anatomic de bază ca primele sauropode, precum 
Brontosaurus, titanozaurii sunt mult mai robuşti. Un alamozaur şi 
un brontozaur de aceeaşi lungime ar avea însă o greutate foarte 
diferită, atât de diferită încât până şi urmele lăsate în pământ 
atestă aceasta discrepanta. În cazul uriaşilor din Jurasic, precum 
Brontosaurus şi Diplodocus, cea mai mare parte a greutăţii lor se 
sprijinea pe şolduri. De aceea, membrele lor posterioare late au 
lăsat urme mai adânci în sediment decât cele anterioare. Dar 
Alamosaurus este un dinozaur la care greutatea se concentrează 
în partea anterioară. În cazul titanozaurilor, centrul de masă al 
acestora este situat mai aproape de umeri, braţele fiindu-le 
împachetate în muşchi puternici, aşa încât urmele lăsate de 


membrele anterioare sunt mai adânci decât cele ale altor 
dinozauri cu gâtul lung. 

Aceşti uriaşi sunt dinozaurii care, în cele din urmă, s-au întors 
în nord spre finalul perioadei cretacice, repopulând o nişă care 
rămăsese neocupată vreme de zeci de milioane de ani.” 
Dinozaurii cu cioc de rata, dinozaurii cu coarne şi ankylozaurii 
sunt cele mai mari erbivore de pe continentele din emisfera 
nordică, întrucât abilitatea lor de a smulge, de a mărunți şi de a 
mesteca vegetaţia plină de fibre, precum bustenii putreziti, le-a 
conferit un avantaj evolutiv. Sauropodele lipseau din peisaj, iar 
sosirea alamozaurilor în America de Nord în perioada cretacică a 
marcat întoarcerea uriaşilor care au devorat tone de vegetaţie ce 
aveau să fie descompuse în intestinele acestora. Volumul de 
metan emis poate fi copleşitor atunci când aceşti uriaşi se adună 
la un loc. 

Dar alamozaurul nu s-a răspândit pe tot cuprinsul continentului 
nordic. Acest erbivor gigantic nu a ajuns în nord până la 
formațiunea Hell Creek, ci doar până în regiunile preistorice ale 
statelor New Mexico, Texas şi Utah, chiar la graniţa sudică a 
zonei frecventate de tiranozaurul suprem. Formatiunea North 
Horn este unul dintre singurele locuri din lume, din orice epocă, 
în care tiranozaurii puteau să se ospăteze cu un sauropod. 

Pentru astfel de prădători, oul de alamozaur care este pe cale 
să eclozeze nu le ajunge nici pe o măsea. Oul în care este închis 
puiul e cât o minge ceva mai mare decât cea de baseball. După ce 
va ecloza, puiul nu va fi mai mare decât o pisică domestică - puţin 
chiar şi pentru un tiranozaur adolescent. Părinţii alamozaur nu 
fac prea multe ca să descurajeze astfel prădătorismul, spre 
deosebire de alţi dinozauri care îşi protejează puii uneori timp de 
mai mulţi ani. Însă, asemenea altor sauropode, alamozaurul pur 
şi simplu îşi depune ouăle în grămezi mari, supraveghează cuibul 
în timp ce puii incubează pe baza unui vechi instinct şi îl părăsesc 
când se apropie sezonul de eclozare. Puii sunt pe cont propriu, 
tipetele lor ascuţite fiind auzite doar de ei înşişi - si de micile 
mamifere, crocodilii, şerpii şi dinozaurii cu pene care se hrănesc 


cu ei - atunci când îşi părăsesc cuibul şi o zbughesc în pădurile 
cretacice. De aceea, fiecare element din scheletul membrelor lor, 
care iniţial are structură cartilaginoasă, se osifică şi fuzionează 
înainte de restul elementelor din scheletele lor minuscule. 
Trebuie să fie pregătiţi să fuga din secunda in care micutele lor 
membre ating solul. Din acel moment, doar norocul va decide 
cine va supravieţui în primul an critic de viaţă. Majoritatea nu vor 
reuşi s-o facă. 


2.Impactul 


O mâncărime. Acest sentiment deranjant străbate iar şi iar corpul 
tânărului exemplar de hadrozaur. Mâncărimi peste mâncărimi, o 
senzaţie îngrozitoare de furnicături între degete şi pe lateralele 
corpului său acoperit de solzi. 

Tânărul edmontozaur poate să facă un singur lucru. Aflat la 
adăpostul umbrei pădurii, la marginea unei mici turme de 
dinozauri, erbivorul cu cioc în formă de lopată se opreşte pentru 
a scăpa de acea mâncărime usturătoare. Un fag ar fi minunat în 
această situaţie. Trunchiurile joase, noduroase şi aspre ale 
acestor copaci sunt tocmai bune de scărpinat. Îndoindu-şi coada 
groasă şi puternică pentru a-şi apleca jumătatea anterioară a 
corpului, dinozaurul păşeşte cu grijă şi începe să se scarpine de 
trunchi, iar această mişcare de frecare oferă o alinare temporară 
corpului acoperit de solzi granuloşi.— 

Acest edmontozaur, un mascul încă tânăr şi de aproape şase 
metri lungime, nu este primul care vizitează acest loc pentru a 
scăpa de mâncărimi. Scoarța fagilor şi cea a altor arbori din 


apropiere - precum paltinii americani, cornii şi laurii - au fost 
netezite până la rupere de dinozauri disperaţi să găsească o 
formă de alinare. Ici-colo ieşea la iveală sevă vascoasa care 
colecta mici diptere şi alte nevertebrate nefericite înainte de a se 
întări şi a deveni răşină. Într-o zi, aceste bilute poate vor deveni 
pietre de chihlimbar. Dar pentru moment sunt doar urme lăsate 
de megaerbivore pentru care această parte a luncii reprezintă 
casa lor. Generaţii întregi de dinozauri şi-au croit drum prin 
pădure în acest fel, fiecare zonă de scărpinat încurajând acelaşi 
comportament până când turmele de edmontozauri au ajuns să-şi 
stabilească zonele preferate. 

Tânărul edmontozaur scoate un sunet ascuţit de satisfacţie în 
timp ce coboară din nou pe cele patru picioare, membrele 
posterioare prevăzute la capăt cu trei degete începând să-l pună 
în mişcare. Oricât de satisfăcătoare ar fi fost scărpinătura, să 
rămână prea mult în urmă e cam riscant. Chiar dacă 
edmontozaurul este suficient de mare pentru a nu ajunge în 
fălcile unor prădători mai mici precum Acheroraptor - şi poate 
chiar să-i alunge cu o lovitură puternică de coadă -, este însă 
suficient de mic pentru a hrăni vreme de o zi un exemplar mare 
de T. rex. Cel mai indicat este sa nu rişte să se aleagă cu o 
muşcătură venită din spate. Pas cu pas, edmontozaurul prinde din 
urmă restul turmei şi îşi croieşte drum printre corpurile de 
dinozauri îngrămădite unele în altele în timp ce străbat cu toţii 
pădurea. 

Frica sănătoasă de dinţii ascuţiţi şi ochii prădătorilor care 
pândesc din umbra pădurii l-a facut pe edmontozaur să 
remodeleze în mod neintentionat mediul din jurul său. Trăieşte 
într-o atmosferă dominată de teamă, iar deplasarea turmei 
marchează granițele acestui teritoriu invizibil, mereu în 
schimbare. 

Un exemplar solitar de edmontozaur nu dispune de nici un 
instrument de apărare extraordinar. Aceşti dinozauri nu au 
coarne precum triceratopşii sau solzi duri care să le acopere 
pielea precum ankylozaurii. Un adult de mari dimensiuni poate să 


lovească şi să-şi folosească coada dacă este atacat, dar sar putea 
ca rănile suferite să fie deja prea grave pentru a mai putea 
supravieţui. Până ajunge la maturitate, orice edmontozaur vede 
întâmplându- se acest lucru: o săritură bruscă la marginea 
pădurii, o imagine neclară cu nişte fălci uriaşe căscate din umbră 
care sfarmă şi omoară. 

Şi astfel edmontozaurii au devenit foarte precauti când vine 
vorba de marginea pădurii. Trunchiurile de copaci pot să ascundă 
prea uşor un tiranozaur care stă la pândă, şi doar trosnetul unei 
crengi sau tipatul unei păsări alarmate ar putea oferi vreo 
avertizare. În schimb, pajiştile şi luncile sunt mult mai sigure 
pentru turmele de edmontozaur. Aici nu există surprize. Orice 
tiranozaur care stă la pândă va trebui să iasă din umbră pentru a 
fi văzut, moment în care hadrozaurii vor avea suficient timp 
pentru a-şi folosi avantajul într-o astfel de confruntare: viteza. 

Deşi au o forţă incredibilă de a-şi devora prada, tiranozaurii 
adulţi nu pot să se deplaseze prea repede. În general, păşesc 
agale, având un ritm lent. În caz de urgenţă, pot să atingă o 
viteză de până la 24 de kilometri pe oră. Dar nu trebuie să se 
deplaseze repede. Nu sunt adaptati pentru a-şi alerga prada. T. 
rex - ca alţi mari tiranozauri de dinaintea lui - s-a adaptat să 
vâneze luând prada prin surprindere, aşteptând momentul 
potrivit pentru a-şi folosi forţa picioarelor ca să facă un salt uriaş. 
Dacă tiranozaurul ratează şi prada scapă, sau dacă este observat 
înainte de acest moment critic, vânătoarea se termină şi marele 
carnivor îşi vede de drum. De-a lungul milioanelor de ani în care 
tiranozaurii şi hadrozaurii au coexistat, această strategie de 
vânătoare a modelat caracteristicile edmontozaurului. Dacă au 
unde să alerge, edmontozaurii adulţi pot să se ridice pe 
membrele posterioare şi să-şi ia avânt, atingând o vitează de 
aproximativ 45 de kilometri pe oră. Nu e nici pe departe un 
record de viteză pentru un dinozaur terestru, dar pentru aceştia 
este suficient. Daca un edmontozaur dintr-o turmă vede un 
tiranozaur şi dă alarma, întreaga turmă o ia la goană, forțând 
astfel tiranozaurul să vâneze în altă zi. 


În mod firesc, edmontozaurii nu sunt mereu în alertă. Unii 
dintre ei ajung să fie prinşi, mai ales când trebuie să traverseze 
zone de pădure pentru a ajunge în locurile lor preferate pentru 
păscut. La fel ca orice carnivor din orice epocă, tiranozaurii îi 
atacă în mod intenţionat pe cei bătrâni, bolnavi şi tineri, lăsând 
deoparte în general adulţii sănătoşi. Deşi nu pot să învingă în 
luptă un tiranozaur, edmontozaurii pot totuşi să riposteze şi să 
aplice lovituri puternice care pot provoca fracturi. Prin urmare, T. 
rex încearcă adeseori să atace exemplare mai tinere atunci când 
poate, edmontozaurii trecând, de la o generaţie la alta, printr-o 
presiune evolutivă de a creşte tot mai repede. Dezvoltându-se mai 
rapid, edmontozaurii se grăbesc să ajungă la nişte dimensiuni 
care vor reduce riscul de a fi atacați de carnivore. În general, 
dacă pot să supravieţuiască în primul an de viaţă, şansele de 
supravieţuire cresc constant până cand îmbătrânesc si 
articulațiile încep să cedeze din cauza artritei.*? 

Natura habitatelor din Hell Creek este influenţată şi modelată 
de aceste interacțiuni. Deşi este complet adevărat că plantele 
formează fundaţia oricărui lanţ trofic, ecosistemele sunt afectate 
şi de dinamica de forţe care acţionează de sus în jos, la nivelul 
animalelor. Un ecosistem nu se formează pur şi simplu de jos în 
sus, ci este cumva modelat de diferite presiuni - mediile 
evoluează la fel ca animalele. Astfel, turmele de edmontozauri 
contribuie fără să ştie la garantarea supravieţuirii lor prin 
menţinerea spaţiilor deschise cu vegetaţie joasă. 

Fără  edmontozauri sau triceratopsi, mare parte din 
formațiunea Hell Creek ar fi probabil împădurită.” Copacii tineri 
ar concura unii cu alţii pentru spaţiu şi lumina soarelui, astfel 
încât pădurile din perioada cretacică ar fi mult mai dese, cu un 
număr mai mare de copaci tineri care ar putea să-şi urmeze 
potenţialul dendrologic. Însă, cu astfel de megaerbivore în 
preajmă, mulţi dintre lăstari sunt smulşi înainte să poată dezvolta 
rădăcini mai puternice. Turmele de edmontozauri plivesc practic 
o grădină cretacică, menţinând spaţiile deschise aşa cum le 
place. Mai mult de atât, deplasările repetate ale acestor dinozauri 


creează cărări şi bătătoresc treptat pământul. Anotimp după 
anotimp, micile gropi din noroi devin baltoace, care apoi devin 
iazuri, habitatele modificându-se doar prin forţa deprinderilor 
dinozaurilor. 

Chiar şi habitatele idilice prezintă pericole şi neplăceri. T. rex 
nu este singura fiinţă din Hell Creek care se hrăneşte cu 
dinozauri. De fapt, tânărul mascul de edmontozaur este deja 
mâncat de o altă specie. Mâncărimea este o senzaţie ce poate fi 
ameliorată, dar erbivorul nu are nici o idee ce anume o produce - 
păduchi. 

Edmontozaurul este o gazdă numai bună pentru păduchi: metri 
după metri de carne dinozauriană suplă ce aşteaptă să fie găurită 
de micile aparate bucale ale acestora. Deşi pielea dinozaurului 
este, în general, dură, ferind animalul de julituri, zgârieturi şi 
lovituri provenite în urma deplasărilor prin pădure, se pot crea şi 
mici cute şi cavităţi în locurile în care membrele se îmbină cu 
trunchiul şi de-a lungul gâtului. Aceste zone călduroase şi 
întunecoase sunt prielnice pentru păduchi şi alte artropode care 
străpung epiderma dinozaurului suficient pentru a ajunge la un 
capilar din care să se hrănească. 

Toate acele mese permit apariţia următoarei generaţii, care va 
continua să se dezvolte la fel ca părinţii lor. Şi ţinând cont de 
tamponările, înghiontelile, încălecările şi celelalte forme de 
contact fizic dintre edmontozauri, păduchii au suficiente 
oportunităţi să se răspândească. În cazul adulţilor, aceştia 
produc, în general, doar un disconfort. Insectele produc 
mâncărimi şi răni, dar fac parte din ciclul vieţii, la fel ca soarele 
de deasupra capului sau briza care adie printre magnoliile 
înflorite. Însă, în cazul puilor, păduchii pot fi o adevărată 
problemă dacă părinţii au o încărcătură parazitară mare; iar din 
cauza efortului pe care trebuie să-l depună sistemul imunitar 
pentru a lupta împotriva acestora, dezvoltarea membrilor mai 
tineri ai turmei poate stagna. Cel mai bun lucru la care pot spera 
hadrozaurii este să găsească copaci de care să se scarpine, zone 
noroioase în care să se tăvălească sau o noapte suficient de rece 


pentru a omori o parte din păduchi. 

Turma a ajuns acum pe un teren deschis, lăsând în urmă 
pădurea întortocheată care le oferea umbră şi intrând într-un 
luminiş vast, presărat cu ferigi şi cicadee întrerupte ici-colo de 
palmieri care se înalţă drepţi spre cer. Acesta este un loc 
bătătorit, un loc în care s-a păscut intensiv; cândva o zonă plină 
de vegetaţie, numai bună pentru luat masa, acum a devenit doar 
un popas pentru a lua o mică gustare. Edmontozaurii şi 
triceratopşii au schimbat mediul din jur. Aceste erbivore 
mănâncă puietii, se freacă de copaci si bătătoresc pământul, 
păstrând luminisurile cretacice mai defrişate decât erau. 
Dinozaurii înfometați rumegă oricum, aplecând-şi botul lung si 
patratos pentru a smulge şi a mărunți vegetaţia. În ciuda numelui 
care le-a fost atribuit milioane de ani mai târziu, nu sunt ca nişte 
rate. Ciocul aflat în prelungirea maxilarelor are mai degrabă 
formă de lopată, amintind de botul vacilor şi ajutându-i, alături de 
dentitie, să marunteasca chiar şi cea mai dură vegetaţie. Botul 
lung al dinozaurilor e mărginit de un cioc patratos şi crestat care 
e îndreptat în jos - o formă adaptată pentru a smulge repede o 
cantitate mare de vegetaţie joasă. Si, spre deosebire de rațele 
actuale care vor evolua în cele din urmă din dinozaurii aviari, 
edmontozaurii au un număr de peste o mie de dinţi înghesuiți unii 
intr-altii. În mod individual, fiecare dinte nou are forma unui 
diamant neslefuit. Dar aşezaţi laolaltă şi uzati de la ruperea 
plantelor care sunt pline de pământ şi care au început să dezvolte 
mecanisme de apărare împotriva erbivorelor, aceşti dinţi macină 
ca nişte molari uriaşi, maruntind si pasând orice ajunge în gură. 
În lunile mai reci, un hadrozaur poate să se hrănească cu buşteni 
putreziti din care să-şi ia aportul zilnic de fibre - împreună cu 
ciupercile şi insectele care contribuie cu o cantitate mică de 
proteine.” Dar dinţii acestor erbivore înfometate sunt doar o 
parte din aparatul lor bucal impresionant. Oasele craniului 
acestor dinozauri prezintă elasticitate şi se flexeaza.°° Nu au o 
poziţie fixă, pentru că întregul craniu este precum o pereche de 
foarfece formate din oase. Când maxilarul inferior se ridică cu 


fiecare mişcare de mestecat, cel superior se flexează în exterior şi 
lateral, împingând materia vegetală spre dinţii care o maruntesc. 
Aceşti dinţi revin în poziţie de repaus cand maxilarele se deschid 
din nou, pregătite pentru o nouă rundă de rumegat. E o structură 
anatomică extrem de impresionantă a cărei măreție este cumva 
umbrită de faptul că fiecare edmontozaur are o creastă mică şi 
subţire, ca o cupolă, care îi ajută pe membrii turmei să se 
diferentieze între ei. Este un ornament caraghios, însă aceşti 
dinozauri îl consideră destul de atrăgător. 

Turma este liniştită; animalele fornăie şi pasc. Nu există nici o 
urmă de miros de carnivor în aer, nici o duhoare de la vreun 
cadavru care să-i facă să se îngrijoreze. Este o zi însorită. O briză 
uşoară mai domoleşte pentru moment căldura din timpul zilei. 
Dinozaurii pot sa pasca neperturbati. Nici unul dintre cei 
treisprezece membri ai micii turme nu este conştient de ceea ce 
tocmai s-a întâmplat. 

Nimic nu prevesteşte catastrofa. Nici o schimbare în direcţia 
vântului, nici un cer care să se întunece. Nici un fulger, nici un 
tunet. Pentru dinozauri, această mică zonă din Hell Creek, 
Montana, este la fel ca oricând altcândva. Dar la peste trei mii de 
kilometri depărtare, un fragment de rocă spaţială cu un diametru 
mai mare de 11 kilometri tocmai s-a prăbuşit pe Pământ. Aşa 
începe sfârşitul lumii. 

Bineînţeles, această rocă spaţială nu a apărut pur şi simplu de 
nicăieri. Piatra ucigaşă are propria istorie, s-a format în 
milioanele de ani în care dinozaurii au trăit, au murit, au evoluat 
şi au dispărut. Evenimentele care au dus la producerea acestui 
moment au început cu mult timp în urmă şi la milioane de 
kilometri depărtare, evenimente arbitrare care s-au acumulat în 
timp pentru a produce o catastrofă şi care pot fi înţelese doar 
privite retrospectiv. Zguduirea vieţii de pe Pământ a început în 
spaţiul rece, întunecat şi lipsit de viaţă. 

Norul lui Oort este un soi de negură străveche care înconjoară 
sistemul nostru solar.” Numărul de obiecte pe care le conţine 
este imposibil de calculat, este atât de mare încât cifrele îşi pierd 


semnificaţia. Milioane, miliarde, mii de miliarde de obiecte. Chiar 
dacă te aflai acolo în momentul in care se formau primele roci, ti- 
ai fi petrecut întreaga viaţă numărând toate fragmentele de 
corpuri şi resturi îngheţate şi ai muri de bătrâneţe înainte să 
apuci să te apropii în vreun fel de numărul real. Este de o 
frumuseţe uluitoare, dar reprezintă şi groapa de gunoi a 
sistemului nostru solar - un loc în care meteoritii, cometele si 
asteroizii s-au format din resturile de roci spatiale care nu s-au 
unit pentru a alcatui o planeta. 

Din acest spaţiu imens plin de resturi de materie îngheţată, 
doar o singură rocă este importantă pentru povestea noastră. 
Este un fragment solitar de piatră spaţială a cărei indiferenţă 
rece o va face cel mai letal obiect cu care viaţa de pe Pământ se 
va întâlni vreodată. Este un monstru uriaş din rocă ce pluteşte 
prin spaţiu. Cât priveşte compoziţia sa, este un condrit carbonic, 
o formă străveche de rocă spaţială care conţine mici particule. 
Aceste mici particule, numite condrule, sunt fragmente de 
minerale, precum piroxenul, prinse în piatră. Această rocă este o 
rămăşiţă care provine dintr-o perioadă mult mai îndepărtată şi 
care a reuşit cumva să nu fie integrată într-un alt agregat sau să 
fie distrusă. 

Nu se ştie de unde anume exact provine bucata de rocă letală. 
Probabil, a făcut parte cândva dintr-o planetă care a fost distrusă 
în urma unui alt impact cosmic. Poate că este o parte care a 
rămas de la formarea unei planete, echivalentul interstelar al 
unei bucăţi de aluat care a rămas prinsă de pereţii unui castron. 
A călătorit pentru o vreme ca parte dintr-un imens grup de roci 
care plutesc în spaţiu fără nici o direcţie anume şi care răspund 
la tendinţele universului. A lovit alte roci şi a fost lovită, la rândul 
său, de alte roci, ceea ce i-a dat înfăţişarea plină de cicatrici 
specifică unei adolescente dificile petrecute în spaţiu. Având un 
diametru de peste 16 kilometri, este mult prea mare pentru a fi 
distrus în totalitate, aşa că se tot alege cu cicatrici. 

Dar ceva s-a schimbat. O forţă invizibilă, irezistibilă a început 
să atragă roca spre centrul sistemului solar. Nu e tocmai ca o 


rază de tractare din filmele SF, dar ideea nu e departe. Soarele si 
Jupiter sunt corpuri cereşti prea mari pentru a fi evitate de 
asteroidul ce îşi face mişcarea de circumnavigatie a spaţiului. 
Forţa de gravitație atrage roca şi mai aproape. Masa Soarelui 
este de 333.000 de ori mai mare decât cea a Pământului. Jupiter 
are comparativ doar o masă de 333 de ori mai mare decât cea a 
Pământului, dar tot este suficient. Cele două au, împreună, o 
forţă suficient de mare pentru a directiona roci masive pe alte 
traiectorii în cadrul sistemului solar. În timp, puţin câte puţin, 
roca este atrasă tot mai aproape pe distanţa de 756 de milioane 
de kilometri dintre Soare şi Jupiter. 

Distanţa dintre Soare şi această planetă este atât de mare, 
încât un asteroid ar putea să dispară pur şi simplu în spaţiul 
dintre cele două. Vidul aflat între acestea se întinde pe o distanţă 
de două ori şi jumătate mai mare decât cea dintre Pământ şi 
Marte. Este un spaţiu deschis, care se întinde pe milioane de 
kilometri în orice direcţie te-ai uita, un abis în comparaţie cu care 
şi planetele par mici. Roca spaţială ar putea să-şi găsească locul 
cu uşurinţă acolo şi să-şi stabilească o nouă reşedinţă, rotindu-se 
în timp ce toate acele mici ciocniri ar reduce-o la simple 
componente ale versiunii sale iniţiale. Dar nu se va întâmpla asta. 
Fiind atras tot mai aproape, asteroidul începe să se încălzească. 
Şi odată cu căldura vine şi expansiunea. Încep să se formeze 
puncte sensibile în fragmentul uriaş de rocă pe măsură ce se 
apropie tot mai mult de suprafaţa planetei Jupiter. Cu fiecare 
centimetru parcurs, pare să se afle tot mai mult pe o traiectorie 
de ciocnire cu această planetă. 

Forţa de gravitație începe să fie prea puternică. Asteroidul este 
tras şi întins precum o caramea cosmică, transformându-se dintr- 
o formă neregulată, aproape circulară, într-un cilindru lung. 
Aceasta este tensiunea dinainte de rupere, care face ca asteroidul 
să se întindă precum banda de elastic a unei praştii înainte de a-i 
da drumul. Şi apoi... poc, se rupe. Un corp ceresc care a rezistat 
la nenumărate ciocniri în timpul lungii sale zăboviri la marginea 
sistemului solar este brusc spart în fragmente mai mici. Câteva 


dintre acestea se prăbuşesc pe Jupiter, trecând dincolo de norii 
de gaz şi îndreptându-se spre suprafaţa planetei. Dar nu toate. 
Există un fragment cu un diametru mai mare de 11 kilometri care 
scapă din această invitaţie gravitaţională şi începe să se 
deplaseze cu o viteză impresionat de mare spre cea de-a treia 
planetă de la Soare. 

Aceasta este o traiectorie ucigaşă complet accidentală. Alţi 
asteroizi şi alte comete s-au format în acelaşi fel de-a lungul 
timpului, dar majoritatea au ratat Pământul. Au trecut pe lângă 
planeta noastră la diferite distanţe, fără ca organismele de pe 
Pământ să fie conştiente de acest lucru. Chiar dacă locuitorii de 
pe Terra ar fi ştiut ce se îndrepta spre ei, nu ar fi avut ce să facă 
în această privinţă. De data asta, asteroidul uriaş avea să 
lovească planeta. Traiectoria nu-i va fi deviată de un alt asteroid. 
Nu o să se prăbuşească pe Marte si să crape suprafaţa Planetei 
Roşii. Nu o să se ciocnească nici de Lună, aşa cum s-a întâmplat 
cu multe alte roci, care au format astfel craterele selenare. Dintre 
milioanele de roci potenţial letale, aceasta este aleasa. Este un 
accident care va produce un număr uriaş de pierderi în rândul 
speciilor de pe Pământ, dar fără să fie un act de malitiozitate sau 
răzbunare. Este un sfârşit şi un început deopotrivă, o perioadă 
care va marca Terra şi care va crea o linie de demarcaţie 
profundă între epoca reptilelor care părea nesfârşită şi epoca 
mamiferelor care se va naşte din flăcări. 

Roca spaţială se apropie repede.” Atât de repede încât, dacă 
am sta pe loc şi am încerca să-i urmărim traiectoria, mai degrabă 
o vom simţi decât o vom vedea. Asteroidul traversează spaţiul cu 
o viteză de 72.000 de kilometri pe oră. Nu există termen de 
comparaţie pentru aşa ceva. Puţine lucruri din experienţa noastră 
se deplasează prin univers cu astfel de viteze. Nu este din 
categoria „clipeşte şi îl vei rata“, ci din categoria „urmăreşte-l şi 
tot îl vei rata“. 

Şi Pământul în sine are un rol de jucat în cadrul acestui 
moment fundamental. Planeta noastră nu stă nemişcată în spaţiu; 
ci gravitează în jurul propriei orbite, deplasându-se cu 107.200 


de kilometri pe oră în jurul Soarelui. Adică mai repede chiar şi 
decât asteroidul care se îndreaptă spre el. Însă această viteză 
rămâne neobservată până când două corpuri aflate în mişcare 
intră într-o coliziune catastrofală. 

Pentru un moment scurt şi îngrozitor, asteroidul lasă o urmă 
luminoasă pe cer. Forţa de frecare determinată de intrarea 
pietrei uriaşe în atmosfera Pământului, particulele atmosferice 
care se freacă de suprafaţa rocii făcând-o să strălucească până la 
incandescenţă şi să rămână fără bucăţi superficiale. Însă aceasta 
nu e o pietricică ce va arde şi se va risipi până jos. Sunt kilometri 
de rocă şi nu există nici o cale prin care planeta să evite asta. 
Asteroidul se va prabusi în străvechea Peninsula Yucatan, prea 
repede pentru a putea fi observat, dintr-un unghi letal de 45 de 
grade, lovind direct catre masa centrala a Pamantului. 

Nimeni din Hell Creek nu observa acest moment. Simtindu-se 
aproape satula, turma de edmontozauri incepe sa inspecteze zona 
in cautarea unei umbre confortabile unde sa se odihneasca 
pentru restul după-amiezii şi poate ca, undeva de-a lungul 
câmpiei de coastă, va găsi chiar un loc în care să facă o baie 
relaxantă în noroi. 

Turma trece pe lângă o femelă tânără de torozaur, un dinozaur 
cu trei coarne solitar rar întâlnit in această parte de continent." 
Măsurând şase metri în lungime, din vârful botului până în vârful 
cozii, este mică pentru exemplarele din specia ei. Dezvoltat 
complet, erbivorul va avea o lungime cu trei metri mai mare şi o 
greutate de până la şase tone - ceea ce va fi cu siguranţă 
suficient pentru a face faţă oricărui tiranozaur flămând care s-ar 
putea gândi să îl transforme în cină. Dar pentru moment abia şi-a 
început viaţa de adult. Este iritat la fel ca hadrozaurii, dar nu din 
cauza aceloraşi mâncărimi provocate de păduchi, ci din cauza 
unui imbold biologic de a se împerechea. Îşi freacă coarnele 
acoperite de cheratină de scoarţa unui corn, iar din rănile 
proaspete ale trunchiurilor de culoare gri se prelinge seva. 
Curând, va porni în căutarea unui partener. 

Doar ţinând cont de oase, este dificil să faci diferenţa între o 


femelă şi un mascul de torozaur. Scheletele acestora au aceleaşi 
dimensiuni, prezintă aceleaşi tipare ornamentale şi aceleaşi 
coarne uriaşe de la nivelul fruntii. Toate aceste caracteristici fac 
parte din modul în care se recunosc aceste erbivore între ele de 
la distanţă. Triceratops - un văr apropiat al torozaurului - se 
găseşte într-un număr mare aici şi arată foarte similar. 
Principalele diferenţe stau în gulerele osoase care se prelungesc 
în spatele craniului. În cazul triceratopsului, gulerul uriaş este 
format dintr-un singur os sudat. În cazul torozaurului, marginea 
gulerului conţine de două ori mai multe oase mici de formă 
triunghiulară - numite epiosificatii - şi se remarcă două orificii de 
o parte şi de alta a liniei mijlocii a gulerului, ceea ce face ca acest 
guler să fie mai uşor de susţinut. Acest ornament nu are de-a face 
cu supraviețuirea. Un T. rex viclean poate să învingă orice 
ceratopsid şi să-şi înfigă colții în gâtul expus de după guler. Dar 
pentru torozaur recunoaşterea gulerului este însă importantă. În 
cazul speciei sale, femelele iniţiază curtarea, iar masculii se uită, 
aşteptând să fie aleşi. Dacă încearcă să curteze un triceratops, ar 
putea ajunge să fie străpunsă de coarnele acestuia, căci 
avansurile ei ar fi considerate un gest agresiv. Şi ţinând cont că 
sunt atât de puţini din specia ei în această parte de continent, are 
nevoie de acest indiciu pentru a fi sigură. 

Ştie câteva tehnici prin care să atragă atenţia. Aproape toată 
viaţa ei, solzii de la nivelul gulerului au avut o nuanţă deschisă de 
maro cu puncte de un crem deschis în zonele în care pielea se 
întinde de-a lungul orificiilor de la nivelul gulerului. Acum însă 
zonele centrale ale acestor formaţiuni crem încep să devină 
roşiatice, vasele de sânge urmând un soi de sincronizare 
străveche pentru a schimba culoarea gulerului. Acest lucru nu se 
întâmplă si în cazul gulerului triceratopsului. Ornamentele 
acoperite de cheratină nu se modifică deloc. În schimb, 
torozaurul inroseste. 

Navigarea detaliilor care tin de ritualul de curtare torozaurian 
reprezintă o alta chestiune. Fiziologia o ajută pe femela tânără 
doar până la un punct. Aceasta a văzut alţi masculi şi alte femele 


mugind, manifestând semne de agitaţie şi curtându-se unii pe 
alţii, întorcându-se când pe o parte când pe alta pentru a-şi 
expune dimensiunile şi forţa. Femelele au mereu ultimul cuvânt: 
fie acceptă masculul, fie îl alungă împungându-l cu cele trei 
coarne de aproape un metru lungime care tronează deasupra 
ochilor. Asta este tot ce ştie. Ca majoritatea dinozaurilor non- 
aviari, torozaurul ajunge la vârsta de împerechere înainte de a 
atinge dimensiunile unui exemplar matur. Este încă în creştere - 
şi creşte repede. Scheletul său se va dezvolta complet abia după 
alti zece ani. Însă ceea ce a moştenit de la strămoşii ei îndepărtați 
este imboldul de a se reproduce repede. Reptilele au întrecut 
primele mamifere prin faptul că produceau un număr mare de 
descendenţi şi că aveau un ciclu de viaţă care includea 
împerecherea înainte de a ajunge la maturitate completă. Aceste 
simple trucuri biologice au permis epocii reptilelor să înceapă cu 
multe milioane de ani mai devreme, saurienii răspândindu-se în 
habitate străvechi şi remodelându-le pe măsură ce au evoluat. lar 
acest lucru a rămas valabil până în ultima zi: imperativul de a 
crea un viitor care nu avea să mai sosească vreodată. 

Nu este tocmai corect să considerăm că ecosistemul din Hell 
Creek reprezintă apogeul evoluţiei dinozaurilor. Regiunea este 
plină ochi de dinozauri, dar acest lucru a fost valabil şi pentru 
alte ecosisteme din alte părţi şi alte timpuri. Cu peste 80 de 
milioane de ani înainte, în aceeaşi parte de lume, numeroase 
specii de erbivore uriaşe şi cu gât lung cutreierau câmpiile de 
coastă acoperite de ferigi, în timp ce carnivorii de dimensiuni 
similare unui T. rex stăteau la pândă prin pădurile înalte de 
conifere. În această lume din Jurasicul Superior, dinozaurii au 
putut să ajungă cu adevărat mari, atingând dimensiuni şi forme 
fără precedent. Cei mai mici erau de mărimea unor porumbei, iar 
cei mai mari aveau lungimi de peste 30 de metri, din vârful 
botului, care ascundea dinţi ascuţiţi, până în vârful cozii cu care 
putea aplica nişte lovituri ca de bici. 

Dinozaurii nu au existat separat de restul mediului. Motivul 
pentru care aceste organisme extraordinare au putut să evolueze 


este corelat cu multe alte schimbări la care au fost supuse 
vegetaţia, insectele, mamiferele şi alte organisme alături de care 
trăiau. Lumea nu era formată doar din plante care să ofere hrană 
erbivorelor vânate de carnivore. Fiecare specie a avut numeroase 
conexiuni şi roluri, generând şi mai multă diversitate, în timp ce 
schimbările evolutive au continuat să se producă de la o 
generaţie la alta. 

Epoca dinozaurilor a reprezentat o perioadă în care viaţa s-a 
bucurat de o mare prosperitate. Din anumite puncte de vedere, 
este ciudat că a durat atât de mult. Extincţiile în masă sunt 
arbitrare, nu ciclice - nu există nici un tipar sau vreo cronologie 
în cazul producerii acestora. Din momentul în care primele 
animale au început să se dezvolte în mări şi oceane în timpul 
Cambrianului, părea că viaţa nu putea să continue nestingherită 
mai mult de 90 de milioane de ani fără să se petreacă vreo 
extinctie masivă. Uneori, durase chiar mai putin: doar o perioadă 
de 50 de milioane de ani separa cea mai îngrozitoare extinctie în 
masă din toate timpurile de dezastrul din Triasic care le-a permis 
dinozaurilor să-şi lanseze lovitura de graţie prin care să preia 
puterea. Dar din acel moment încolo nu a mai existat nici o altă 
extincţie in masă. Timp de 135 de milioane de ani, viata a 
prosperat fără nici o ameninţare de a fi decimată. 

Diversitatea tinde să genereze şi mai multă diversitate. 
Probabil acest lucru pare contraintuitiv, ţinând cont de ceea ce 
urmează să se petreacă si de poveştile care adeseori 
contextualizează efectele produse în urma impactului. Extinctiile 
în masă sunt evenimente îngrozitoare care oferă în mod 
neintentionat oportunităţi pentru supraviețuitori. Întregul edificiu 
ecologic al speciilor interconectate este distrus complet, obligând 
speciile supraviețuitoare să caute noi nişe. Nu există nici o 
directivă evolutivă care să indice că anumite specii trebuie să 
existe. Nu a existat nici o lacună adaptativă care să impună 
apariţia speciilor de tiranozaur sau triceratops. Astfel de creaturi 
au evoluat ca urmare a forţelor variaţiei şi selecţiei naturale, un 
dans care nu se încheie niciodată şi care duce la schimbarea 


partenerilor pe parcurs. Extincţiile în masă sunt distructive, dar 
nu stimulează neapărat noi dezvoltări de unele singure. De fapt, 
unele dintre cele mai importante momente din istoria evoluţiei - 
când viaţa a devenit de-a dreptul înfloritoare şi s-a răspândit cum 
nu s-a mai văzut până atunci - nu au fost toate asociate cu 
extinctii în masă. Cele mai înfloritoare perioade au fost provocate 
adeseori de accidente evolutive şi de evenimente arbitrare care 
au avut legătură cu organismele în sine, precum vechea perioadă 
în care peştii cu picioare au început să iasă din apă şi să se 
târască în zonele de uscat, petrecându-şi viaţa la marginea apei. 
În acel moment, viaţa nu mai era limitată la mediul acvatic, căci 
vertebratele se hraneau cu insecte şi plante care deja se 
dezvoltaseră pe uscat, suferind transformări pentru a se adapta 
unui nou mediu şi hrănindu-se cu noi surse de hrană - toate 
acestea au dus la o explozie de adaptări. 

Şi aşa a fost în timpul perioadei de apogeu a dinozaurilor, de-a 
lungul tuturor acelor milioane de ani din Jurasic până în Cretacic. 
Erbivore uriaşe precum alamozaurii nu au apărut pentru că au 
fost în vreun fel predestinate sau pentru că ar fi fost neapărat 
necesare. Dinozaurii uriaşi au apărut datorită acţiunii a diferite 
forţe evolutive. Faptul că ajungeau la dimensiuni uriaşe într-un 
timp scurt a fost un mecanism de apărare împotriva carnivorelor, 
care, la rândul lor, evoluau pentru a deveni mai mari într-o cursă 
evolutivă constantă. Saurienii uriaşi au putut să evolueze doar 
datorită faptului că dimensiunile uriaşe ale acestora au venit la 
pachet cu un profil fiziologic care le-a permis animalelor mari să 
supravieţuiască cu cantităţi vaste de hrană de calitate inferioară 
oferită de plante cu creştere rapidă, precum ferigile. Şi pe 
măsură ce aceşti dinozauri au devenit tot mai mari, predispuşi 
spre o dezvoltare rapidă şi dimensiuni titanice, s-au format breşe 
pentru specii mai mici care să se dezvolte în aceleaşi habitate, ca 
să nu mai pomenim toate organismele - precum parazitii şi 
insectele - care aveau de beneficiat de pe urma faptului că 
dispuneau de mult material rezidual de la dinozauri. Viaţa în sine 
generase condiţiile necesare pentru evoluţia noilor specii, 


diversitatea făcând loc pentru şi mai multă diversitate, aşa cum 
arborii dintr-o pădure care creşteau tot mai înalţi lăsau loc pentru 
habitate diferite în coroanele lor, în rădăcinile lor şi pe 
trunchiurile lor. Această pulsatie a vieţii are nevoie de timp 
pentru a se dezvolta, iar era mezozoică a fost echivalentul unei 
veri nesfârşite în care reptilele au trăit pe picior mare. 

Şi mamiferele s-au bucurat de propria înflorire în acest timp. 
Poate că sună ciudat. În general, mamiferele sunt prezentate ca 
produşi inferiori ai evoluţiei, mici vieţuitoare care supraviețuiesc 
mâncând insecte în perioada crepusculară, când dinozaurii încep 
să se ducă la culcare. Imaginea stereotipică este cea a unui 
chitcan minuscul care ronţăie un greier preistoric. Însă primele 
mamifere au evoluat cam în acelaşi timp cu primii dinozauri şi au 
prosperat alături de saurieni. Într-adevăr, nu au ajuns să 
depăşească vreodată dimensiunile unei pisici domestice pe 
parcursul tuturor acestor milioane de ani, ceea ce nu înseamnă 
că au fost toate doar insectivore timide. În umbra dinozaurilor, au 
existat mamifere care au arătat şi s-au comportat precum castori, 
veverite zburătoare, furnicari, ratoni şi nu numai. Nu au apărut 
pentru că dinozaurii le-au cedat vreo nişă ecologică. Dimpotrivă, 
mamiferele au evoluat pentru a profita de oportunităţi ecologice 
la scară mică. Evoluţia unor insecte sociale, precum termitele, le- 
a oferit o sursă de hrană mamiferelor care puteau să sape în sol 
şi în bustenii putreziţi. Numărul tot mai mare de pui de dinozauri 
din fiecare sezon a dus la dezvoltarea mamiferelor prădătoare 
care vânau ouăle şi puii de reptile. Pădurile înalte, ale căror 
coroane se aflau la o înălţime mult prea mare pentru a ajunge 
chiar şi pentru cei mai înalţi dinozauri prădători, le-au oferit 
adăpost mamiferelor care săreau dintr-un copac în altul cu 
ajutorul unor „paraşute“ alcătuite din piele acoperită cu blană. 
Poate că mamiferele nu au modelat mediul înconjurător în acelaşi 
fel ca dinozaurii non-aviari, dar nu au aşteptat pur şi simplu 
momentul dispariţiei acestora. Şi acestea au schimbat, la rândul 
lor, lumea prin simplu fapt al existenţei lor, iar aceste modificări 
au generat şi mai multă diversitate cu fiecare epocă în parte. 

Proliferarea mamiferelor mezozoice este esenţială pentru ceea 
ce urmează. Dacă ar fi existat mai puţine mamifere sau dacă 
toate mamiferele ar fi fost variaţii uşor diferite din categoria 
insectivorelor, micutele fiare ar fi fost extrem de susceptibile la 
extinctie. Varietatea nu este un element neînsemnat al vieţii. 
Supravietuirea este asigurată prin diversitate. În vremuri ca 
acestea, când toate speciile vor fi în primejdie, chiar şi cele mai 
mici diferenţe pot stabili cine supravieţuieşte şi cine piere. Cu cât 
este mai mare diversitatea, cu atât sunt mai mari şansele ca 
unele specii să poată exista în continuare. 

Se pare că în formațiunea Hell Creek existau tot atâtea specii 
de mamifere pe câte specii de dinozauri erau. Este nevoie o 
schimbare de perspectivă pentru a vedea acest lucru, trebuie să 
ne concentrăm asupra vieţii la o scară mai mică. Un animal cu 
capul aplecat şi cu un bot umed traversează un pârâu, traiectoria 
sa luând forma literei V - este Didelphodon, un omnivor de 
mărimea unui oposum care se hrăneşte cu orice, de la melci la 
mici dinozauri. Sus, pe creanga unui arbore de sequoia, un 
mamifer asemănător cu un şobolan, cu o coadă lungă şi 
prehensilă - Cimolestes - caută insecte ascunse în scoarţa 
copacului. Jos, pe pământ, un mamifer asemănător cu o veverita, 
numit Mesodma, adulmecă suprafaţa solului, căutând să 
identifice urmele lăsate înainte de a ieşi din vizuina sa. În câteva 
clipe, aceste animale se vor confrunta cu aceleaşi spaime ca 
dinozaurii: cel mai mare test al uriaşei diversitati a vieţii petrecut 
în ultimii peste 100 de milioane de ani. 


În altă parte 


Undeva, deasupra Atlanticului de Nord Nu e nevoie să 
bată din aripi. Mareata zburătoare îşi tine aripile perfect întinse, 
iar curenţii de aer cald creează ocazional mici încordări ale pielii 
întinse dintre braţe şi trunchi. Nu are de ce să se îngrijoreze în 
această zi senină şi calmă. Quetzalcoatlus northropi este cel mai 
mare animal zburător de pe planetă, prea mare pentru a fi 
perturbat de pterozauri şi de păsările cârâitoare mai mici. Se află 
la o înălţime prea mare ca să-şi facă griji din cauza umbrei 
mosazaurilor flămânzi care înoată în valurile de dedesubt. 

Se îndreaptă spre casa lui. Nu că ar şti ce înseamnă conceptul 


de reşedinţă permanentă. Dar ceva anume din creierul lui 
reptilian îi spune că trebuie să se întoarcă de unde a venit, să se 
întoarcă pe câmpia acoperită de ferigi unde s-a născut cu ani în 
urmă. 

Cu siguranţă, vor fi şi alţii acolo.“! Quetzalcoatlus se adună la 
un loc pentru a ciorovăi, a se împerechea şi a-şi construi cuiburile 
împreună, zeci de cuiburi răspândite pe toată zona de câmpie. 
Mirosul de excremente este insuportabil în cazul acestor adunări, 
dar e inevitabil. Tiranozaurii atacă orice Quetzalcoatlus care îşi 
face cuibul izolat sau prea departe de marginea coloniei; ouăle şi 
puii acestora sunt vanati de o specie de dinozaur asemănătoare 
papagalilor, Anzu. Dacă stau împreună, deşi înregistrează unele 
pierderi, chiar şi un 7. rex ajuns la maturitate nu ştie cum să facă 
faţă unui zid de pterozauri care ţipă şi ciupesc. Pterozaurii vor 
supravieţui doar dacă rămân uniţi, altfel nu au nici o şansă. 

Acest exemplar de Quetzalcoatlus care planează deasupra 
oceanului este cu siguranţă un supravieţuitor. După câteva 


ciocniri apropiate cu un Acheroraptor înfometat, pe când era 
doar un pui, a reuşit să-l ciupească şi să scape, transformându-se 
într-un adult cu o anvergură a aripilor de peste 10 metri. Vreme 
de peste un deceniu, a migrat odată cu schimbarea anotimpurilor 
în emisfera nordică şi cea sudică, oprindu-se ici şi colo pentru a 
se hrăni cu câţiva mici dinozauri ascunşi în ferigile joase înainte 
de a trece la următoarea gustare. Quetzalcoatlus cunoaşte cu 
adevărat lumea Cretacicului Superior, de la mlastinile şi pădurile 
sale la munţii, mările şi oceanele sale. 

Pterozaurul aflat în zbor plescăie. Îi este foame. Va avea nevoie 
de hrană curând, dar acum nu are ce să facă. Dacă coboară la 
nivelul apei, poate ajunge să fie înghiţit de una dintre reptilele 
acelea marine uriaşe sau de un rechin cu rânduri de dinţi 
triunghiulari. A văzut cum i s-a întâmplat asta odată unui 
pterozaur mai mic care s-a apropiat prea mult, un zbor minunat 
întrerupt brusc de o împroşcare de apă şi un cerc de culoare 
roşiatică ce se făcea tot mai mare. Şi chiar dacă avea să găsească 
o întindere de apă lipsită de prădători, maxilarele lui nu erau 
adaptate pentru a prinde peşte din zbor. La urma urmei, 
densitatea apei este mai mare decât cea a aerului şi, dacă şi-ar 
scufunda maxilarul inferior în valurile apei după solzii argintii şi 
sclipitori ai vreun peşte, acest lucru ar exercita o presiune atât de 
mare asupra lui încât ar cădea cu capul în apă. Apoi ar trebui să 
se lupte, să se zbată şi să bată din aripi pentru a-şi lua din nou 
zborul, o pierdere de energie uriaşă faţă de cele câteva calorii 
insignifiante pe care ar putea să le obţină de pe urma acelui 
peste. 

Mai bine sa astepte sa ajunga la tarm. S-ar putea sa gaseasca 
niste dinozauri tineri pe care sa-i inhate si sa-i inghita. A devenit 
un soi de expert in prinderea acestora. Desi, cu siguranta, pare 
stangaci pe uscat, Quetzalcoatlus tot poate sa se deplaseze ca si 
cum ar sta pe picioroange - un pas de-al lui face cat multi altii ai 
unor dinozauri mici care fug din calea lui. Îi sunt de ajutor si 
gâtul lung, şi ciocul lung, reducând distanţa faţă de o gustare 
delicioasă din carne de dinozaur. Îşi izbeşte prada de pământ 


înainte de a o înghiţi întreagă, dat fiind că nu are dinţi cu care să 
mestece. Câţiva astfel de dinozauri îi pot da energia necesară 
pentru a ajunge înapoi în locul în care s-a născut. Şi va ajunge 
acolo curând. Nu mai e mult. 


INE 


3.Prima ora 


Ankylozaurul simte ca ceva nu este in regula. 

Faptul ca femela de ankylozaur era un tanc blindat viu a protejat- 
o de mari probleme pe parcursul celor doua decenii de cand 
cutreieră Hell Creek.“ Rândurile de plăci osoase acoperite cu 
cheratină de pe spatele ei, tepii ascuţiţi care se ivesc din cutele 
anatomice laterale aflate la graniţa dintre abdomen şi spate şi, 
desigur, formațiunea osoasă bombata şi grea cu care i se termina 
coada reprezintă o avertizare clară, şi doar cel mai curajos sau 
mai disperat tiranozaur i-ar tăia calea. Până şi pleoapele îi sunt 
blindate, acoperite de solzi duri care pot preveni împunsături sau 
zgârieturi neplăcute. În momentele în care un tiran se apropie 
suficient de mult pentru a deveni o ameninţare, ankylozaurul nu 


trebuie decât să-şi îndoaie membrele, să se lase la pământ şi să-şi 
legene cu putere coada în formă de buzdugan dintr-o parte în 
alta. Orice carnivor care nu înţelege mesajul transmis de o femelă 
morocănoasă de ankylozaur lungă de opt metri care-şi apără 
spaţiul personal se poate alege cel mai probabil cu un membru 
rupt, riscând să moară apoi de septicemie, de foame sau în urma 
atacului altui prădător. 

Dar neliniştea pe care o simte acum ankylozaurul nu este 
provocată de nici un tiranozaur sau de vreo altă creatură cu dinţi 
ascuţiţi. Inamicul este peste tot şi nicăieri în acelaşi timp. 
Pământul începe să se cutremure şi să se mişte, ca şi cum chiar 
solul de sub copitele ei ar urma să se surpe în orice clipă. 

Cu câteva momente mai devreme, femela impunătoare se 
apropiase greoi de marginea unui lac care era presărată cu pietre 
crăpate - un punct de sprijin ferm pentru a putea să-şi aplece 
capul acoperit de armură şi să bea liniştită fără să-şi facă griji că 
avea să rămână blocată în pământul acela moale şi rânced, plin 
de resturi putrezite. Abia ce a apucat să ia prima inghititura de 
apă răcoritoare că simţea cum îi fuge pământul de sub picioare. 
Totul se cutremura ca şi cum s-ar fi aflat dinozauri în apropiere şi 
ar fi început să sară cu toţii odată. Dar nu putea să vadă nici un 
alt dinozaur mare prin apropiere. În afară de câteva păsări şi 
pterozauri care dădeau ocoluri deasupra sa, era singură. Într-o 
parte, unde pădurea se întindea de-a lungul marginii lacului, 
copacii păreau să se mişte înainte şi înapoi, smucindu-se şi 
legănându-se puternic, iar pe crengile lor se aflau nişte păsări 
care  cârâiau, strigandu-si iritarea. Un arbore înalt de 
Metasequoia s-a lăsat într-o parte împrăştiind pământ în aer în 
timp ce se prăbuşea cu o bufnitură uriaşă peste un copac putrezit 
din apropiere. 

Apoi, fara să se mai audă vreun sunet, trepidatiile s-au oprit. 
Arborii au revenit la poziţia lor dreaptă ca şi cum nu se 
întâmplase nimic. Dintr-odată sa aşternut o linişte nefirească. 
Femela de ankylozaur a rămas nemişcată. Nu avea nici un termen 
de comparaţie pentru ceea ce tocmai se întâmplase, nici o 


experienţă anterioară care să o îndrume ce să facă în continuare. 
S-a îndepărtat de marginea apei tulburi şi a rămas nemişcată, cu 
coada ridicată în aer. A aşteptat. A respirat. Nimic. Un pterozaur 
aflat foarte sus a lăsat să-i scape un tipat de iritare fata de un 
altul care se aventurase prea aproape, dar în rest nu s-a mai auzit 
vreun alt sunet. Ceea ce în sine era înfricoşător. Hell Creek putea 
să fie un loc tare gălăgios. Rareori, vuietele, mormăitul, mârâitul, 
tipetele ascuţite şi alte sunete variate lăsau loc pentru o clipă de 
linişte. Chiar şi când era întuneric, insectele ţârâiau şi se strigau 
unele pe altele printre tufele si arbustii care formau subarboretul 
pădurii. Acum totul era încremenit în tăcere. Părea că întregul 
Pământ aştepta. Ankylozaurul a răsuflat şi a început să se 
întoarcă în locul ei umbrit preferat, un loc confortabil pe care și- 1 
săpase în pământ într-un mic crâng de conifere. Însă atunci s-a 
produs cel de-al doilea val de trepidatii şi odată cu el schimbări la 
nivelul pietrei din sol, la nivelul conductorilor geologici ai 
valurilor seismice care se produceau ritmic, la doar câteva 
minute distanţă. Armura care o protejase atât de bine, strategia 
care tinuse la depărtare cele mai îngrozitoare si mai înfiorătoare 
carnivore de când era doar un pui, toate păreau ridicole acum. Ce 
putea să facă acum când i se surpa pământul de sub picioare? 
Nici un impact nu este la fel ca altul. Viteza cu care are loc 
impactul, amploarea, unghiul din care loveşte solul şi tipul de 
mediu în care se produce - toate acestea joacă un rol. Ceea ce 
înseamnă că secvenţa de evenimente care acum lovesc Hell 
Creek nu a fost inevitabilă. Dacă ar fi existat mici diferenţe în 
rotația Pământului sau în viteza asteroidului, fragmentul acela 
uriaş de rocă ar fi putut să fie înghiţit de ocean. În acest caz, 
craterul creat tot ar fi fost uriaş, dar faptul că asteroidul s-ar fi 
prăbuşit într-o masă atât de mare de apă ar fi amortizat măcar 
puţin catastrofa astfel produsă. Sau proiectilul ar fi putut să 
lovească în zone cu zăcăminte de cărbuni create în timpul 
Carboniferului, mareata eră a cărbunelui cand mlastinile vaste 
acoperite de primii arbori au fost îngropate şi transformate în 
depozite imense de carbon. În acest caz, impactul ar fi produs 


aprinderea depozitelor subterane de cărbune şi ar fi declanşat 
incendii subterane care ar fi eliberat cantităţi uriaşe de dioxid de 
carbon în atmosferă. Încălzirea globală rezultată în urma unui 
astfel de scenariu ar fi creat, în mod cert, nişte circumstanţe 
dificile, dar viaţa de pe Pământ ar fi putut să le ţină piept şi să 
răzbească aşa cum a mai făcut-o înainte. Pe de altă parte, 
asteroidul ar fi putut să lovească roci relativ inerte. În urma unui 
astfel de impact, rocile s-ar fi topit, zona respectivă ar fi fost 
devastată, ar fi fost aruncate reziduuri în aer şi poate că impactul 
ar fi declanşat erupția sistemelor vulcanice din apropiere, lava 
revărsându-se şi acoperind solul, dar dezastrul ar fi rămas la nivel 
local. 

După cum stau lucrurile, situaţia nu putea să fie mai gravă. 

Deplasându-se cu o viteză prea mare pentru a vedea altceva 
decât o dâră de lumină de un roşu-aprins, asteroidul s-a apropiat 
de locul impactului din direcţia nord-est.— Nu a fost o ciocnire cu 
traiectorie perpendiculară. Muntele de rocă densă a lovit planeta 
noastră dintr-un unghi de aproximativ 45°. Într-o singură clipă, 
viaţa n-a mai fost aşa cum era, iar acest loc de pe suprafaţa 
Terrei a pocnit ca şi cum ar fi fost spart un coş acneic. Forţa 
impactului a fost atât de mare, încât cifrele care îl descriu sunt 
aproape ridicole. Impactul a eliberat la fel de multă energie cât 
100 de teratone de dinamită, echivalentul a 420 zetajouli de 
energie, o coliziune atât de uriaşă încât nici o minte de pe planetă 
nu poate înţelege cu adevărat anvergura acestui impact. Nu a 
mai existat un impact atât de mare de la începuturile formării 
Pământului. Imagineaza-ti cea mai mare explozie la care te poţi 
gândi şi tot ar fi complet umbrită de acest impact cosmic. 

Asteroidul care a lovit planeta nu este vreun fragment mic de 
rocă spaţială care s-a prăbuşit în mijlocului unui câmp undeva. 
Proiectilul nu s-a îngropat efectiv în pământ şi a fumegat 
neajutorat pur şi simplu. Forţa impactului a împins asteroidul în 
scoarţa Pământului, iar învelişul exterior dur al planetei s-a topit 
imediat din cauza căldurii şi a presiunii produse de impact. Piatra 
nu doar s-a crăpat atunci când proiectilul a lovit Terra. Rocile 


care nu s-au pulverizat sau nu au fost aruncate imediat în 
atmosferă au luat o formă aproape lichidă, piatra deplasându-se 
ca un râu de sânge vâscos în timp ce era împinsă de forţa 
impactului. Gândeşte-te cum o picătură care cade într-o întindere 
de apă produce o perturbare la suprafaţa acesteia, formând un 
mic cerc care se ridică şi apoi se strânge în locul în care a căzut 
picătura. Acum imagineaza-ti că picătura şi întinderea de apă în 
care a căzut reprezintă, de fapt, roci, şi că nu s-a petrecut într-o 
băltoacă, ci pe o suprafaţă suficient de mare încât să poată fi 
observată de pe Lună. Roca a fost împinsă la o parte şi înălţată 
din punctul de impact, marginile care s-au ridicat fiind prea 
lichide pentru a-şi menţine propria greutate. Astfel, roca s-a 
ridicat şi a revenit înapoi spre centru, creând un vârf deasupra 
punctului de impact. Însă toată această piatră a continuat să se 
mişte. Nici nu s-a format bine vârful craterului că a început să se 
prăbuşească. Roca a crăpat, transformându-se într-o grămadă 
dezordonată de fragmente. 

Toate acestea s-au întâmplat în primele cinci minute de la 
impact. 

Oricât de distructiv ar fi fost, formând un crater cu un diametru 
mai mare de 160 de kilometri, momentul impactului este doar 
începutul orbitor. Toată forţa aceea trebuie să fie eliberată 
undeva. Şi se transmite în exterior, prin intermediul rocilor şi al 
apei, în timp ce undele de forţă anunţă impactul produs pe 
cuprinsul planetei. 

Locul în care s-a prăbuşit asteroidul era de-a lungul a ceea ce 
într-o zi avea să devină partea sudică a Golfului Mexic. Coliziunea 
s-a produs pe coastă, afectând marea şi uscatul deopotrivă. O 
cantitate uriaşă de apă s-a evaporat instantaneu din cauza 
căldurii produse de impact, creând un uriaş spaţiu gol în ocean. 
Apa de la marginea acestui gol a fost împinsă în direcţii opuse, 
declanşând megatsunamiuri care s-au extins spre exterior, valuri 
înalte de sute de metri ce se îndreaptă spre tarm, unde nici 
plajele, nici pădurile, nici toate lucrurile vii nu au putut să le 
oprească decât după ce au străbătut kilometri întregi în interiorul 


uscatului. Corpurile marilor reptile marine prinse de valuri sunt 
izbite de ceea ce tocmai fusese uscat, apa inundând mediile 
umblate de dinozauri. Apoi valurile s-au retras. După ce au lovit 
țărmurile cu o forţă atât de mare, au început să revină către locul 
din care fuseseră împinse, trăgând reziduurile şi nisipul după ele. 
Când s-au calmat apele, la locul impactului s-a format o 
acumulare de nisip cu o înălţime de peste 90 de metri. 

Forţa aceea a trecut şi prin straturile minerale. Roca solidă nu 
este mereu atât de inflexibilă şi de nestrăpuns după cum pare. 
Doar că are nevoie de mai mult timp. Un şoc suficient de puternic 
pune roca în mişcare, deformând-o, în timp ce energia fizică a 
impactului este absorbită de scoarţa Pământului. Forţa coliziunii 
nu se propagă doar în învelişul exterior al Pământului şi topeşte 
straturile de rocă din proximitatea locului de impact, ci se 
propagă in exterior, transmitandu-se prin plăcile tectonice. 
Kilometru cu kilometru, forţa se transmite prin rocă, 
îndreptându-se tocmai spre Hell Creek. Cât timp îi ia ca să ajungă 
până acolo? Aproximativ cincisprezece minute. 

Primul val seismic a luat-o prin surprindere pe femela de 
ankylozaur. Cel de-al doilea a fost un fenomen ciudat şi 
indescifrabil, o trepidatie puternică ce a culcat copacii la pământ 
şi i-a făcut pe dinozauri să-şi piardă echilibrul. Cel de-al treilea, 
care a venit la aproximativ zece minute după primul, a avut 
consecinţe mult mai grave. 

Când ankylozaurul a ajuns pe marginea lacului, totul era 
învăluit în linişte. Lacul era nemişcat, în afară de micile insecte 
de apa care plonjau pe suprafaţa sa şi peştii care tasneau 
încercând să le prindă. Acum părea să existe o mişcare de tip 
mareic, dar care se producea mult prea repede. Din cauza 
trepidatiilor, apa din lac a început să se reverse putin câte putin 
în toate direcţiile, ajungând la un ritm tot mai mare cu fiecare 
mişcare de balans. Dintr-o parte în alta, înainte şi înapoi, într-un 
ritm tot mai cadentat, până când întregul lac părea să se miste în 
acelaşi ritm. Şi apoi s-a produs o revarsare masivă. 

Greutatea apei devenise prea mare pentru a mai fi reţinută în 


bazin. Valurile s-au înălţat de o parte a lacului şi s-au prăbuşit, 
izbindu-se de fundul lacului cu o forţă atât de mare încât au 
răscolit sedimente care se depuseseră cu multă vreme în urmă. 
Cu zece milioane de ani în urmă, acest loc făcuse parte dintr-o 
mare interioară. Amonitii cu cochilii spiralate strabatusera apele 
scăldate de soare încercând să se ferească de colții mosazaurilor. 
Cefalopodele dispăruseră pe măsură ce apele s-au retras şi marea 
a secat, cele care au murit devenind fosile ce au zăcut timp de 
milioane de ani nevăzute pe fundul lacului. Dar acum aceste 
cochilii străvechi şi goale au fost aduse din nou la lumina 
soarelui, atrase la suprafaţă de valul seismic de la nivelul acestui 
lac întins. Apa răscoleşte fundul lacului, se ciocneşte de ea însăşi 
şi trimite un alt val - de data aceasta chiar în direcţia 
ankylozaurului. 

Brusc, din dinozaurul de şase tone nu mai rămâne decât o 
creastă uriaşă care este învârtită şi lovită de valurile de apă. 
Spatele său acoperit blindat loveşte trunchiul unui copac în timp 
ce este aruncat încoace şi încolo de valurile turbulente, trimițând 
animalul în altă direcţie. Femela dă disperată din membre, 
încercând să găsească ceva de care să se agate. Aceasta nu s-a 
adaptat pentru a face faţă cutremurelor sau inundaţiilor violente, 
ci pentru a se apăra de dinţii ascuţiţi ai prădătorilor şi pentru a 
mânca ferigi oricât de încet îşi dorea. Este aproape la fel de 
hidrodinamică precum o cărămidă şi nu poate face nimic în timp 
ce este aruncată de colo-colo alături de alţi dinozauri, de plante, 
de fosile şi de reziduuri. 

Se trezeşte rapid după ce a fost acoperită de apă. Cumva, apele 
au purtat-o spre un canal, unde corpul ei acoperit de armură a 
putut să se odihnească pe un banc de nisip. Încearcă să se ridice, 
dar simte o arsură internă de-a lungul membrului posterior stâng. 
Ceva e fracturat. Încearcă din nou, eliberând un răget de agonie, 
căci durerea o loveşte încă o dată, însă, chiar şi dacă merge încet, 
măcar poate să se sprijine pe cele trei membre până găseşte un 
loc în care să se odihnească, să doarmă şi să înceapă să se 
vindece. 


Totul pare ciudat acum. Crânguri întregi au fost măturate de 
valurile de apă care s-au revărsat, căci probabil rădăcinile le 
fuseseră deja slăbite de trepidatiile anterioare. Iar în depărtare, 
la orizont, se ridică soarele roşiatic de la finalul după-amiezii, o 
sferă mare şi furioasă. Femela de ankylozaur a mai văzut asta. 
Zilele în care incendiile din pădure fac ca soarele să fie mai roşu 
decât flăcările. Nu înţelege de ce, nu îşi dă seama în ce fel pătura 
de funingine şi praf schimbă modul în care razele soarelui străbat 
atmosfera, dar este suficient că ştie să facă această legătură. 

Deşi este udă din cap până în picioare, nu îi este frig. 
Dimpotrivă, i se pare că briza de la finalul după-amiezii este 
neobişnuit de caldă. Aerul este îmbibat de căldura emanată în 
urma impactului, ceea ce face ca reperele aflate la distanţă de-a 
lungul crângului să pară că strălucesc. De acum încolo o să fie tot 
mai cald. 

Dar ceea ce se ridică trebuie să şi coboare.“ Asteroidul care s- 
a înfipt în planeta nu s-a prăbuşit fără vreo dezintegrare. Bucati 
de rocă s-au desprins în timp ce a pătruns în atmosfera 
Pământului şi s-au crăpat şi mai multe fragmente atunci când 
asteroidul a lovit planeta. Straturile pietroase din scoarţa 
Pământului au fost fisurate şi pulverizate - au fost transformate 
nu doar în fragmente de rocă, ci efectiv în pulbere. Socul 
impactului s-a propagat în straturile scoarţei până la nivelul 
mineral, cristalele dure de cuarţ fiind afectate de impact. Căldura 
eliberată a fost atât de mare, încât unele roci s-au transformat în 
mici sferule de sticlă. Asteroidul era roca-mama care îşi 
răspândise în mod neintentionat nenumărați mici descendenţi, 
mulţi dintre aceştia fiind aruncaţi în atmosferă de forţa puternică 
a impactului. 

Este dificil de estimat care este cantitatea de materie pe care 
acest eveniment a propulsat-o în atmosferă. Coliziunea a produs 
aproape instantaneu peste 50.000 de kilometri cubi de rocă 
pulverizată, topită şi sfărâmată.“ Transformarea acesteia a fost 
atât de rapidă, încât lovitura care a făcut Pământul să se zguduie 
a determinat eliberarea a peste 350 de miliarde de tone de sulf şi 


460 de miliarde de tone de dioxid de carbon în atmosferă. 
Compoziţia straturilor superioare ale atmosferei a început 
imediat să se schimbe, căci acum conţineau sute de miliarde de 
tone de gaze ce aveau să determine schimbări climatice. 

Tot praful, toate particulele acelea, toate reziduurile rezultate 
în urma coliziunii dintre asteroid şi planeta noastră nu aveau să 
se aşeze pur şi simplu ca o pătură peste locul impactului. Produsii 
coliziunii fuseseră aruncaţi în atmosferă, iar acum începuseră să 
cadă treptat înapoi pe Terra. Luată separat, nici una dintre 
aceste particule nu ar fi considerată vreodată un motiv de 
îngrijorare. Însă, la fel ca roca din care provin, acestea creează 
forţe de frecare în aer, pe măsură ce forţa gravitaţională a 
Pământului le trage către sol. Cantitatea de reziduuri create în 
urma impactului este imensă, suficientă pentru a trimite produşi 
ai coliziunii până în zona din Cretacic corespondentă Noii 
Zeelande din ziua de azi. Şi toate aceste fragmente de rocă, praf 
şi alte reziduuri geologice încep să se încingă. Se întâmplă din 
cauza forţelor de frecare la contactul cu aerul, generând căldură 
în timp ce cad înapoi pe planetă. 

Aproape la o ora de la trepidaţiile acelea puternice, în Hell 
Creek încep să cadă mici particule de impurități. Majoritatea sunt 
atât de mici încât nici nu se observă. Unele sunt suficient de mari 
pentru a genera câte un mic „poc“ la contactul cu solul, 
dinozaurii, râurile, copacii. Viteza lor nu este la fel de mare ca a 
rocii-mamă din care provin. Nici un dinozaur nu o să fie ciuruit de 
aceste particule. Teroarea se instalează treptat şi e inevitabilă. 
Temperatura locală începe să crească ametitor de tare, de la cald 
la un record absolut şi apoi la insuportabil. Animalele care pot să 
sape şi să se bage sub pământ fac deja asta. Vietuitoarele din 
lacuri se scufundă şi rămân cât de aproape pot de fund. Păsările 
şi dinozaurii mici caută să se adăpostească prin scorburile 
copacilor şi vizuinile abandonate. Dar curând nici pădurile nu vor 
mai putea să le ofere vreun adăpost. Particulele ignifuge încep să 
producă arderea lizierei, formându-se tot mai multe flăcări care 
pârjolesc totul în jur. Limbile de foc încep să se unească şi se 


formează ziduri de flăcări, transformând rămăşiţele zilei într-o 
noapte prematură, încinsă la maximum. 

Femela de ankylozaur intră în panică. Nu departe de locul în 
care au purtat- o valurile, se răcoreşte în apele unui râu, 
scormonind în aluviuni cu picioarele pentru a-şi păstra echilibrul 
şi a-şi ţine nările deasupra apei. Nu poate să se scufunde. Nu 
poate să doarmă aşa. Un tiranozaur a cărui coamă este cuprinsă 
de flăcări ţipă şi trece în viteză pe lângă ea, dispărând într-o 
direcţie în care sunt şi mai multe flăcări. 


În altă parte 
Zona de coastă a Antarcticii 


Aerul. Morturneria şi-a petrecut întreaga viaţă sub apă, fără să 
cunoască vreodată atingerea aspră a nisipului de pe tarm pe 
înotătoarele sale, dar mereu a ieşit la suprafaţă.“ Din când în 
când, trebuie să-şi ridice gâtul lung de sub apă pentru a elimina 
mucusul în care se acumulase sare şi să-şi umple plămânii cu o 
gură proaspătă de aer. 

Morturneria nu este unul dintre cei mai mari plesiozauri, nici 
măcar cel mai de temut. Pentru mai bine de o sută de milioane de 
ani, reptilele precum acest exemplar au proliferat, diversificându- 
se în sute de forme diferite pe cuprinsul mărilor lumii. Unii erau 


de-a dreptul monstruoşi - prădători masivi şi fără gât care se 
hrăneau cu orice vietate puteau să prindă în gura lor 
impresionantă. Dar mulţi aveau aceeaşi formă a corpului, ceva 
similar unui şarpe îndesat în corpul unei țestoase. De trunchiul 
său relativ compact sunt ataşate cele patru înotătoare, aripioare 
care îl propulsează prin apă, alături de gâtul său extraordinar de 
lung. 

Majoritatea plesiozaurilor sunt în general piscivori. Vânează 
luând prin surprindere, mişcându-şi corpul într-o direcţie şi gâtul 
în alta pentru a inhata peşti şi la calamari pe nepregătite. Dar 
acest lucru cere o cantitate mare de energie. Oceanul deschis 
este un loc al festinului şi foametei deopotrivă. Un 


plesiozaur poate să dea peste un banc strălucitor de peşti, peste 
un grup de calamari în culori tipatoare sau chiar peste fălcile 
puternice ale unui mosazaur prădător. Dar sunt şi alte surse de 
hrană mult mai apropiate de țărm. Cochilii, crustacee si alte 
vieţuitoare sunt aduse la ţărmul care mărgineşte platoul 
continental, un ospăț continuu compus din nevertebrate.” Cea 
mai bogată sursă de hrană nu se găseşte în apele periculoase din 
largul mării, ci este ascunsă în nisip. 

Vreme de milioane de ani înainte să apară Morturneria, 
plesiozaurii au scormonit prin întinderile de nisip care mărgineau 
coastele. Inghiteau pietre, împreună cu nevertebrate, iar acest 
lucru îi ajuta să spargă cochiliile şi să ajungă la conţinutul 
nutritiv din interiorul acestor gustări. Dar primii plesiozauri care 
au facut asta au ratat o cantitate mare de hrană. Dintii lor lungi 
erau destul de apropiaţi, dar tot existau goluri suficient de mari 
între ei. Aparatul lor bucal putea să reţină înăuntru un crab sau o 
bivalvă, dar vietuitoarele mai mici puteau să scape cu uşurinţă în 
valurile tulburi pe care aceştia le lăsau în urmă. Acele reptile cu 
dinţi mai mici si mai deşi puteau să inhate unele dintre 
vietuitoarele mici precum amfipode, creveţi, viermi şi alte gustări 
de pe fundul apei; drept consecinţă, aveau o energie mai mare 


pentru a-şi găsi parteneri, a se reproduce ca să-şi transmită 
zâmbetele ciudate generaţiei următoare. Repetata in mod 
constant, această serie de circumstanţe evolutive a dus la apariţia 
genului Morturneria. 

Cu plămânii plini de aer curat, plesiozaurul îşi mişcă 
înotătoarele pectorale uriaşe şi se îndreaptă către fundul mării. 
Nu se grăbeşte. Dacă s-ar grăbi, şi-ar folosi şi înotătoarele 
anterioare şi pe cele posterioare pentru a fugi din calea 
pericolului. Dar acum nu există nici un rechin viclean sau vreo 
umbră de mosazaur în apropiere. Îşi lasă înotătoarele posterioare 
să acţioneze ca nişte cârme în timp ce el se îndreaptă în jos, 
căutând cel mai bun loc pentru a vâna. Acolo. 

Dintii de Morturneria nu sunt nici pe departe la fel de ascuţiţi 
sau de înfricoşători precum cei ai rudelor sale din rândul 
plesiozaurilor. Selecţia naturală a făcut ca această linie evolutivă 
să aibă dinţi mici şi compacti - similar unei balene. Cand este 
aproape de fundul apei, cască fălcile şi îşi mişcă înotătoarele 
pentru a-şi propulsa corpul înainte, împotriva rezistenţei create la 
contactul cu sedimentul, luând o gură de nisip, aluviuni şi 
nevertebrate ascunse printre acestea. Fălcile se închid repede, 
iar limba lui plată de reptilian împinge totul în bolta palatină 
pentru a ajuta la îndepărtarea sedimentului fin maruntit, în timp 
ce micile organisme rămân prinse în plasa aceea de dinţi conici şi 
subţiri ca nişte ace. Cu o inghititura, amestecul de mici gustări îşi 
începe lunga călătorie de-a lungul gâtului către stomac. 
Morturneria se întoarce ca să aplice aceeaşi metodă de atac 
pentru a doua oară. A treia oară. A patra oară. Pentru câteva 
momente, această zonă de pe fundul mării este brăzdată de mici 
linii în zigzag - rigole care vor fi curând acoperite de nisipul 
purtat de curenţi şi care vor găzdui alte mic-dejunuri, prânzuri şi 
cine. 

Sătul, cel puţin pentru moment, Mortuneria se întoarce la 
suprafaţă pentru a lua o altă gură de aer proaspăt. Dar nu face 
numai asta. Ocazional, îi place să-şi ridice gâtul deasupra apei ca 
să inspecteze zona. Uneori, o face doar din curiozitate. Alteori, i-a 


salvat viaţa - a fost suficient să observe botul unui mosazaur care 
se apropia şi care poate că l-ar fi inhatat. Apa i se scurge în valuri 
mari pe botul său de un albastru marmorat în timp ce muşchii de 
la baza gâtului i se contractă. Soarele începe să coboare acum, 
căpătând o strălucire roşiatică. Şi apoi ceva cade în apă cu un 
pleosc în apropiere. Rămânând la suprafaţă pentru o clipă, 
Morturneria întoarce capul pentru a vedea un alt mic clipocit pe 
suprafaţa oceanului, şi apoi multe altele. 

O durere uşoară, dar arzătoare îi străpunge capul. Hasaie, 
nefiind sigur de unde a venit sursa durerii. Acum începe să simtă 
aceleaşi intepaturi pe spate. Nu sunt dinţii unui prădător sau ai 
unui rival şi nu-i provoacă o durere suficient de mare pentru a-l 
face să se scufunde imediat. Hâsâie din nou, iar ceva mic şi dur 
ricoşează într-unul dintre dinţii săi. Morturneria îşi scutură capul. 
Cel mai indicat este să întoarcă în adâncuri până trece această 
ploaie ciudată. Ia o gură mare de aer şi se scufundă. Acolo e ferit 
de acele mici intepaturi. 


4. Prima Zi 


În prima zi a Paleocenului nu există zori.” 

Dacă te uiţi în sus, cerul este negru. Dar asta e o iluzie. În aceste 
prime ore ale dimineţii, cerul - presărat de stele, cu luna 
strălucitoare reflectând razele soarelui - este complet opac. O 
pânză neagră a acoperit Hell Creek, în timp ce norii de funingine 
cresc tot mai mult, luminati de dedesubt de un incendiu căruia 
nici măcar plantele rezistente la foc nu-i pot face faţă. Răgetul 
care se aude pe toată întinderea formaţiunii Hell Creek nu e 
strigătul sfidător al unui carnivor sau al unui triceratops care se 
luptă pentru supremație. Este răgetul înfiorător al focului care 
pârjoleşte orice atinge. Soarele de pe cer este complet blocat de 
fumul sufocant alimentat de hectare întregi de pământ cuprinse 
de flăcări unul după altul. 

Micuta Mesodma încearcă să doarmă în ciuda tuturor acestor 
lucruri.” Această minge mică de blană, care arată ca o veverita, 
stă ghemuită odihnindu-şi căpşorul pe coada sa moale de un roşu 
ruginiu. În termeni ştiinţifici, este o multituberculată. Este astfel 
clasificată în baza dentitiei sale specifice - dinţii ei au multe 
striatii sau tuberculi, fiind mai ornamentati decât cei ai multor 
alte mamifere. Aceste mici vietati au apărut în Jurasicul Superior 
- cu peste 80 de milioane de ani mai devreme decât actualul 
moment, în vremea alozaurilor şi stegozaurilor - şi s-au dezvoltat 
alături de şopârlele înfricoşătoare. În cazul ei, premolarii de pe 
maxilarul inferior arată precum nişte linguri late şi plate 
acoperite de nişte creste lungi. Astfel de dinţi sunt excelenti 
pentru a sparge surse de hrană dure, precum seminţe, nuci, ouă 
şi chiar oase, toate acestea găsindu-se din abundență cu doar 
câteva ore înainte de impactul cosmic. Nu doar că acum este unul 
dintre puţinele mamifere care au mai rămas în viaţă în această 
parte de lume - este unul dintre puţinele animale care au mai 
rămas în viata în conflagratia care a cuprins Hell Creek. 


Mase negre de toate formele şi dimensiunile sunt răspândite 
de-a lungul luminisurilor parjolite şi al pădurilor innegrite şi 
fumegânde. Unele dintre ele sunt carbonizate, rămăşiţele unor 
dinozauri uriaşi care au fost consumati de 


flăcări. Rânduri de piele înnegrită, acoperită de solzi se desprind 
de pe gulerul unui triceratops doborât, aflat nu departe de o 
masă diformă care a fost cândva un Anzu - un dinozaur cu cioc şi 
pene care acum arată ca un sinistru curcan gătit. O altă formă 
din apropiere este un Didelphodon, unul dintre cele mai mari 
mamifere din vremea lui. Fiind de mărimea unei pisici domestice, 
acest mamifer marsupial era un mare hoţ de ouă şi un vânător de 
mici şopârle. Dar, în toată alergătura sa prin lumea cretacică, 
micuta vietate nu a găsit nici un adăpost în care să se retragă din 
calea focului. La suprafaţă, nimic nu mai mişcă în afară de 
incendiile de vegetaţie care se extind. 

Incendiile sunt doar nişte fenomene palide comparativ cu alte 
efecte de ordin ecologic. Într-un luminiş mocirlos, silueta şerpuită 
a unei şopârle care seamănă cu o iguană stă neclintită lângă 
corpul unui tiranozaur adolescent. Nu sunt urme de arsuri pe 
corpul dinozaurului, coama şi solzii nu îi sunt innegriti. Dar valul 
de căldură năucitoare a fost prea mult ca să-i poată face faţă. 
Reintrarea în atmosferă a reziduurilor a determinat crearea unui 
val de energie transmisă prin radiaţii infraroşii, o căldură care s-a 
răspândit la nivel global şi care a durat câteva ore. Doar acea 
energie emisă a fost suficientă pentru a creşte temperatura 
atmosferică la 260< C. Aerul în sine poate arde. 

Este aproape imposibil să găseşti adăpost pentru a te feri de o 
căldură atât de mistuitoare. Iar acest lucru nu s-a întâmplat doar 
din cauza faptului că aerul a devenit arzător şi sufocant. 
Reziduurile de rocă rezultate în urma impactului s-au încins atât 
de tare când au coborât din nou prin atmosferă, încât fiecare 
particulă de impurități a contribuit la crearea unui val de căldură 
care a încins întreaga planetă. În zonele care nu sunt acoperite 
de fumul sufocant, nu există umbră. Cerul este atât de luminos şi 


arzător acum, încât lumina a devenit insuportabilă. 

Chiar şi într-o zi normală, expunerea prelungită şi neprotejată 
la soare poate fi deranjantă - poate chiar să provoace arsuri. 
Acum intensitatea este de până la zece ori mai mare decât cea a 
luminii solare obişnuite - un val de căldură care poate să ardă şi 
să pârjolească orice materie organică atinge. Adăpostirea într-o 
vale sau într-o crevasă nu va face nici o diferenţă, nici retragerea 
sub umbra unui arbore. Chiar şi în cazul întinderilor de apă din 
Hell Creek, penele uleioase şi impermeabile ale păsărilor acvatice 
au început să se increteasca si să se pârjolească din cauza 
creşterii îngrozitor de mare a temperaturii, distrugând 
proprietăţile hidrofobice ale penajului. Păsările care au încercat 
să rămână în apă - putând să-şi ţină respiraţia pentru un minut 
sau două - fie au murit din cauza căldurii, fie s-au înecat, 
neputând să se opună greutăţii apei care acum era reţinută de 
către pene. Singurele astfel de păsări care au avut o şansă au fost 
cele care s-au deplasat repede câtre o surplombă sau alte 
adăposturi opace, care le-ar fi ferit de lumină şi căldură cât de 
mult posibil. 

Pentru mulţi dintre locuitorii din Hell Creek, nu există nici cea 
mai mică şansă de scăpare. Dinozaurii non-aviari, în special, s-au 
adaptat pentru a trăi în spaţii deschise. Nimic din repertoriul lor 
comportamental sau anatomic nu le poate oferi nici cea mai mică 
şansă de supravieţuire. Ce poate face un dinozaur împotriva unui 
val de căldură atât de înăbuşitoare? Tiranozaurii, torozaurii, 
edmontozaurii si Ornithomimus au pierit cu toţii. În cazul 
ankylozaurilor şi denverzaurilor, armura nu i-a ajutat cu nimic. 
Capul în formă de cupolă de pachicefalozaur şi de Sphaerotholus 
nu s-a dovedit a fi de vreun ajutor. Turmele uriaşe de hadrozauri 
nu au putut să ofere nici o protecţie, nici comportamentul 
protector al exemplarelor de Troodon când cuibăreau. Aproape 
nimic din întreaga serie de comportamente specifice dinozaurilor 
nu mai conta. Zeci de milioane de ani de evoluţie au fost anulate 
în câteva clipe. 

Extincţiile în masă produc devastări atât de mari pentru ca 


sunt rare. Sunt efectiv cele mai îngrozitoare scenarii care se pot 
concretiza. În trecut, astfel de catastrofe urmau întotdeauna o 
traiectorie lentă şi neabatuta. Pentru a se realiza, schimbarea are 
nevoie ca organismele să se deplaseze, să se adapteze sau să 
moară, iar extinctiile în masa se bazează pe eşecul la scară largă 
al primelor două opţiuni. 

Organismele care au supravieţuit unor astfel de presiuni îşi 
datorează succesul norocului. Cu excepţia bacteriilor şi a altor 
microorganisme care se reproduc repede şi care prosperă 
datorită unor variaţii create de mutații apărute de-a lungul 
generaţiilor, organismele de pe Pământ nu pot să evolueze 
suficient de repede pentru a se adapta la situaţii cumplite nici 
măcar in cazul dezastrelor cu desfăşurare foarte lentă. 
Supraviețuitorii sunt cei care, din pură întâmplare, prezintă 
trăsăturile sau comportamentele care le permit să trăiască. 
Rareori, aceste vieţuitoare sunt cele mai mari, cele mai 
remarcabile sau cele mai carismatice. Multe sunt specii 
generaliste sau obişnuite care se găsesc aproape oriunde. Într-un 
fel, Pământul este moştenit de cei blânzi - şi au reuşit să facă 
asta deja de patru ori înainte de acest impact cosmic. 

Acum însă toate perturbările şi toată amploarea distrugerii au 
fost comprimate într-o singură zi. Viaţa de pe planetă nu s-a mai 
confruntat cu o astfel de zi până acum. Ce vietate ar putea să se 
adapteze pentru a face faţă temperaturilor specifice unor furnale 
care o torturează deja de câteva ore? Poate doar să moară, căci 
nu are suficient timp la dispoziţie să se adapteze sau să producă, 
printr-un mare noroc, o nouă generaţie care să dezvolte o 
toleranţă la temperaturi infinit mai ridicate. Dar chiar şi într-un 
astfel de caz, ce vietate poate face faţă unei temperaturi care 
este de aproximativ cinci ori mai ridicată decât recordul absolut 
de până atunci? 

Canicula năucitoare era deja o problemă pentru dinozaurii non- 
aviari cu mult înainte de impactul cosmic. Deşi dinozaurii 
prosperau în timpul verilor nesfârşite din Mezozoic, să fii mare nu 
era neapărat un lucru uşor. Succesul timpuriu al dinozaurilor - 


parte din secretul lor adaptativ care le-a permis să- şi impună 
dominaţia asupra planetei - devenise acum un dezavantaj. > 

Fiziologia diferă de la specie la specie, dar, în general, 
dinozaurii sunt animale endoterme.— Îşi generează propria 
căldură în interiorul corpului pentru a-şi păstra temperatura 
corporală optimă. lar acesta este un avantaj uriaş atunci când 
eşti mic, aşa cum au fost primii dinozauri. Nu aveau nevoie să 
stea la soare, să cutreiere habitate cu climă caldă, ci îşi 
produceau propria căldură pe baza surselor de hrană din mediu. 
Dezvoltarea unui metabolism rapid face parte din secretul care 
le-a permis dinozaurilor să intre în competiţie cu verii lor, 
crocodilii preistorici, şi să depăşească micile mamifere. Dar, în 
cazul unui animal de dimensiunea unui tiranozaur, triceratops 
sau ankylozaur, căldura poate deveni o problemă. Corpurile mai 
mari au tendinţa de a reţine căldura şi întâmpină dificultăţi în 
eliminarea acesteia. Unii dinozauri - cei din ordinul Saurischia’, 
precum tiranozaurii, alamozaurii şi păsările - au saci cu aer în 
corp care acţionează aproape ca nişte aparate de răcire prin 
evaporare. Fluxul de aer din aceste pungi le permite dinozaurilor 
să elimine căldura în exces, chiar şi în zilele dogoritoare. Alţi 
dinozauri se tăvălesc în noroi sau în ochiurile de apă sau rămân 
relativ nemiscati până trec cele mai dogoritoare parti ale zilei. 
Dinozaurii au evoluat pentru a se adapta habitatului lor şi, până 
acum, schimbările de pe Pământ sau petrecut suficient de lent 
pentru a-i lăsa să se adapteze în timp util. Dar tot ce se 
întâmplase acum era prea mult pentru orice vietate ca să reziste, 
în afară poate de bacteriile extremofile. Prinsi pe teren deschis - 
fără nici un refugiu subteran sau orice alt fel de adăpost -, 
majoritatea dinozaurilor non-aviari au murit în câteva ore de la 
prăbuşirea asteroidului, indiferent cât de aproape sau de departe 
au fost de locul impactului. 

Aflată în subteran, Mesodma îşi strange labutele în somn. 
Scena este absolut senină în comparaţie cu furtuna de foc de 
deasupra. Lumea în care se va trezi va fi fundamental diferită de 
cea din urmă cu o zi. Dar cel puţin ea va mai apuca să se 


trezească. Va trebui să mulţumească solului pentru asta. 

Oricât de şocante ar fi efectele imediate de după impact, 
devastarea nu este omniprezentă. Sunt locuri care nu au fost 
afectate de eveniment sau care au fost doar în mică măsură. În 
timp ce asteroidul s-a îngropat adânc în roca terestră şi a generat 
trepidatii care s-au transmis prin piatră de-a lungul a mii de 
kilometri, este suficient chiar şi un mic fragment de sol pentru a 
proteja vietatile care sunt îngropate în pământ. Chiar şi cand 
atinge temperaturile cele mai ridicate, de peste 425% C, căldura 
arzătoare a primelor incendii din Paleocen pătrunde doar câţiva 
centimetri în sol. Solul era jilav înainte de impact, datorită parţial 
câmpiei litorale care s-a dezvoltat când această regiune era 
acoperită de mare. Copacii şi liziera pădurii au fost expuse 
suficient de mult ca să se usuce şi nu au avut cum să se protejeze 
împotriva reziduurilor care cădeau din cer şi împotriva acelui val 
de căldură care a urmat, dar solul era efectiv o pătură udă aflată 
sub picioarele dinozaurilor. Pământul umed a constituit interfaţa 
la care marii dinozauri nu au avut acces, dar care a putut să ofere 
refugiu celor care puteau să profite de existenţa ei. 

Femela de Mesodma este o săpătoare desăvârşită.” Stramosii 
ei săpaseră timp de milioane de ani. Aşa au reuşit să evite 
ravagiile cu care s-au confruntat dinozaurii în timp ce locuiau 
chiar sub picioarele lor. În vremurile mai bune, vizuina ei era la 
marginea zonei în care se afla cuibul unui edmontozaur. Se 
născuse în acea vizuină, fiind unul dintre numeroşii pui crescuţi 
de numeroase familii de mamifere alb-rozalii. Cea mai mare parte 
din an, aduna hrană din pădurile din apropiere, strângând fructe 
atunci când avea ocazia şi rontaind oase de dinozaur ca să ajungă 
la măduvă. Dar, când venea sezonul depunerii ouălor, abia atunci 
începea adevăratul festin. Putea să fie o perioadă plină de 
pericole. Un exemplar neatent de Mesodma putea să sfârşească 
strivit sub talpa unui dinozaur, iar sursele prea mari de hrană 
atrăgeau micii raptori care uneori luau urma vizuinilor şi îşi 
foloseau ghearele mari şi înfricoşătoare pentru a săpa mai adânc 
şi a înhăţa o gustare blănoasă. Însă, în general, mamiferele 


dormeau pe parcursul zilei şi ieşeau la suprafaţă noaptea pentru 
a se ospăta cu ouăle depuse de edmontozauri. Era suficient chiar 
şi unul singur pentru a se hrăni câteva zile din el, iar festinul 
dura luni întregi. lar când începeau să iasă din găoace, puii de 
dinozaur erau atât de neajutorati încât un exemplar siret de 
Mesodma putea să inhate câte unul şi să se bucure de o gustare 
dinozauriană în siguranţa vizuinii sale. Dinozaurii nu erau 
niciodată conştienţi de aceste jafuri. Fiecare femelă edmontozaur 
depunea aproximativ douăsprezece ouă. Înmulţeşte acest număr 
cu peste douăzeci de femele edmontozaur şi uite aşa erau destule 
ouă. Acesta nu era însă un impas evolutiv - în sensul în care 
mamiferele  profitau de o veche trăsătură  dinozauriană. 
Reproducerea mai rapidă şi mai prolifică le-a permis dinozaurilor 
să depăşească mamiferele, dar acest lucru însemna şi că 
mamiferele se puteau ospăta cu omlete de dinozaur după bunul 
plac fără riscul de a duce la dispariţia sursei de hrană. 

Micuța Mesodma tresare simțind ca este adulmecata pe blană. 
Este un alt exemplar din specia ei, un pui de mascul care a fost 
născut de o altă femelă de Mesodma din vizuină. Spre deosebire 
de majoritatea mamiferelor din această perioadă, el nu a ieşit din 
gaoace. Timp de zeci de milioane de ani, vietatile preistorice au 
păstrat tradiţia reproductivă a strămoşilor lor similari cu reptilele 
şi au depus mici ouă din care ieşeau apoi mici pui rozalii care se 
hrăneau cu lapte ce curgea prin nişte orificii de pe abdomenul 
mamei. De fapt, unele mamifere încă se reproduc în acelaşi fel. În 
schimb, femelele de Mesodma păstrau ouăle în interiorul 
corpului. Puii începeau să se dezvolte în corpul mamei, dar erau 
născuţi mai devreme: dimensiunile mici ale multituberculatelor 
veneau la pachet cu nişte şolduri relativ înguste, prea înguste 
pentru a permite gestatia prea lungă a puilor. În schimb, puii 
erau născuţi mai devreme şi se agatau de blana mamei căutând 
adăpost. Mama care le oferea căldură şi protecţie nu avea însă un 
marsupiu complet închis in care aceştia sa se catare, dar avea un 
pliu de-a lungul abdomenului în care îşi putea ţine puii. Abia dacă 
mânca ceva în acea perioadă; calciul din oase începea să se 


dizolve şi să intre în fluxul sangvin pentru a-şi hrăni puii. Este o 
moştenire venită din perioada în care vertebratele erau limitate 
la mediul acvatic.’° Peştii străvechi aveau nevoie de minerale din 
armura lor osoasă care să le furnizeze energia necesară pentru 
contractiile musculare ce le permit să străbată distanţe mari. 
Aceeaşi abilitate a fost dezvoltată mai târziu de mamifere, ale 
căror oase se degradau încet pentru ca puii nedezvoltati să poată 
bea laptele de care aveau nevoie pentru a-şi dezvolta propriul 
ţesut osos, dat fiind că oasele acestora erau alcătuite în mare 
parte din cartilaj. 

În cazul de faţă, puiul de mascul nu trebuie să fie alăptat. A 
depăşit cu mult perioada intarcatului, dar statul împreună pentru 
a se încălzi este o practică obişnuită la mamifere.” La fel ca 
dinozaurii, mamiferele sunt animale cu sânge cald şi sunt în mare 
parte endoterme. Cu toate acestea, mamiferele şi- au păstrat 
dimensiunile mici pentru mai bine de 150 de milioane de ani. 
Temperatura lor corporală creşte şi scade în continuare foarte 
repede. Însă faptul că au ajuns să doarmă îngrămădite unele 
lângă altele le-a oferit unora dintre vieţuitoare un anumit avantaj 
evolutiv. Trăind în scorburi şi vizuini, neaflându-se în câmpul 
vizual al reptilelor înfometate, mamiferele au ajuns să dezvolte un 
contact fizic mai mare. Acea căldură împărtăşită a constituit un 
avantaj pentru pui, cărora le era greu să-şi menţină temperatura 
corporală de unii singuri. Să fii în siguranţă însemna să-ţi fie cald, 
un comportament fixat de selecţia naturală ce le-a permis 
mamiferelor să devină nişte părinţi mai grijulii decât unele dintre 
reptilele înfricoşătoare care stăpâneau lumea. Afectiunea si 
supraviețuirea au devenit interconectate. Femela de Mesodma îşi 
schimbă poziţia şi se ghemuieşte din nou, în timp ce tânărul 
mascul vine să-şi rezeme spatele de al ei, în direcţie opusă. În 
mod normal, acestea ar fi orele de lumină în lumea de deasupra 
sa. Vor mai trece multe ore până când aceste mamifere adormite 
îşi vor scoate nasul deasupra intrării în vizuină pentru a 
adulmeca şi a verifica dacă există prin zonă vreo reptilă. Însă 
când vor face asta aproape toţi dinozaurii non-aviari vor fi 


dispărut. 

În schimb, alţi saurieni folosesc aproape acelaşi truc ca 
Mesodma, doar că o fac sub apă. Compsemys se aşază puţin mai 
aproape de aluviuni şi de vegetaţia descompusă de pe fundul 
iazului. Este în siguranţă aici. Deasupra se întâmplă ceva tare 
ciudat. Aerul este mult prea fierbinte şi a început să fie aşa 
înainte ca arborii sa fie parjoliti de incendiile devastatoare. 
Testoasa, la fel ca toate celelalte reptile din acest iaz, s-a 
scufundat în apă când temperaturile au început să depăşească 
38< C, scoțând nările la suprafaţa apei doar când corpul îi 
solicita o nouă gură de oxigen. 

Compsemys este o ţestoasă mică, în comparaţie cu unele dintre 
rudele sale, având o lungime de doar 30 de centimetri.” Râurile, 
iazurile şi pâraiele din Hell Creek sunt pline de diferite specii de 
reptile cu carapace. Unele sunt încastrate într-o armură plată 
formată dintr-o carapace dură, o casă alcătuită din ţesut osos 
precum cele pe care le aveau unele dintre primele țestoase din 
Triasic. Alte țestoase au carapacea moale. Acestora le place să 
se scalde în razele soarelui, au bot mic şi prezintă un alt 
aranjament al carapacei care le conferă o înfăţişare mai blândă. 
Toate depind de apă. Întinderile de apă din Hell Creek oferă 
hrană şi adăpost din abundență, astfel că ravagiile provocate de 
crocodili şi champsozauri - la nivel de populaţie - sunt neglijabile. 

Din fericire, vremea crocodilienilor cu adevărat uriaşi a apus 
pentru moment. Deinosuchus, care avea o lungime de 12 metri şi 
putea să crape şi să deschidă carapacele de țestoase cu o singură 
muşcătură produsă de dinţii sai uriaşi şi rotunzi, dispăruse cu 
cinci milioane de ani înainte de apariţia lui Compsemys. Şi chiar 
dacă existau crocodili cu colti care puteau să sfarme, precum 
Brachychampsa, erau mult mai mici, având, în general, o lungime 
de aproximativ trei metri. Ceilalţi, precum Thoracosaurus, se 
concentrau mai mult pe peşti decât pe țestoase, si la fel făceau 
champsozaurii. Aceste reptile care au apărut mai târziu sunt 
similare crocodililor, având bot lung şi dinţi compacti. Se 
comporta in mare parte precum crocodilienii, dar apartin unei 


ramuri evolutive complet diferite - un caz de evoluţie 
convergentă, două familii diferite de reptile care s-au adaptat să 
vâneze peşti şi alte vieţuitoare mici aproape în acelaşi fel. 

Şi Compsemys este un prădător. Capul mare şi triunghiular al 
testoasei se termina cu un bot gros, acvilin. Testoasa nu are 
viteza crocodilienilor care se hranesc cu pesti. Compsemys cauta 
să aibă precizie si să muşte atât de tare, încât ar putea despica in 
două un peşte. Apoi mănâncă ce-i rămâne în gură. De fapt, 
ocazional se poate întoarce roata şi testoasele pot să atace chiar 
si crocodilieni. La urma urmei, maretii crocodilieni sunt mici cand 
se nasc, iar în timpul primăverii, în orice lac în care există o 
populaţie sănătoasă de Compsemys, încep să dispară repede de la 
suprafaţă diferiţi pui de crocodilieni. 

Însă acum nu hrana este principala prioritate a testoasei, ci 
oxigenul. Deşi este foarte bine adaptat pentru a petrece aproape 
fiecare secundă a vieţii în adâncul iazului, Compsemys tot respiră 
cu ajutorul plămânilor. Reptila va fi mereu legată de suprafaţă. În 
perioadele mai calme, poate să înoate până la suprafaţă sau chiar 
să se scalde pentru o vreme în razele soarelui pe vreo bucată de 
scoarță de copac care pluteşte, căldura ajutând testoasa să scape 
de pielea uscată şi de plăcile ce îi alcătuiesc scutul. Însă acum 
aerul este încărcat de fum şi funingine şi miroase îngrozitor. 
Chiar şi sub protecţia răcoritoare a apei, să ia o gură de aer de la 
suprafaţă nu este plăcut. Compsemys încearcă să evite cât mai 
mult gura de aer atât de necesară. 

Cel putin, testoasa nu trebuie să revină la suprafaţa apei 
pentru o vreme. Fiecare gură de aer îi poate permite testoasei sa 
reziste 40 de minute sub apă şi chiar puţin peste 50 de minute 
dacă stă nemişcată. Este o capacitate impresionantă, dar tot nu 
este suficient când lumea este pârjolită de un val de căldură 
infernală. Din fericire, de-a lungul milioanelor de ani în care 
strămoşii lor au trăit şi au prosperat în mediul acvatic, testoasele 
şi-au dezvoltat o altă abilitate. În caz de urgenţă, pot să respire 
prin intermediul posteriorului. 

În partea din spate, la baza cozii, Compsemys prezintă o mică 


deschizătură. Este orificiul cloacal— şi reprezintă echipamentul 
standard al reptilelor. Crocodilii, şerpii, şopârlele, champsozaurii 
şi dinozaurii - inclusiv păsările - au aşa ceva. Cloaca, un „canal 
colector pentru excreţie“, este singurul orificiu pentru sistemul 
urinar, excretor şi reproductiv, un punct central în care se 
întâlnesc toate aceste sisteme. Dar la Compsemys cloaca prezintă 
ceva deosebit. Pe margine, de jur împrejur există nişte mici 
deschizături specializate denumite burse cloacale. Contin vase de 
sânge, iar asta le face atât de importante. Când apa intră în 
aceste mici deschizături, are loc un schimb de oxigen între apă şi 
piele. Această moleculă esenţială vieţii trece în capilare, oferindu- 
i testoasei putin oxigen suplimentar pentru a-şi extinde timpul 
petrecut pe fundul lacului. 

Acest mecanism nu este similar cu ceea ce se întâmplă la 
nivelul branhiilor. Compsemys nu poate rămâne sub apă la 
nesfârşit. Dar într-o zi ca aceasta, fiecare mic avantaj poate face 
diferenţa între viaţă şi moarte. Un organism nu trebuie să fie 
perfect. Tot ceea ce poate face norocul este să evidentieze 
trăsăturile pe care acel organism le are deja şi să ofere fiecărei 
vietati în parte cât mai mult timp. Chiar dacă Compsemys nu 
poate să primească pe această cale alternativă decât 20% din 
cantitatea necesară de oxigen, pentru ţestoasă este suficient. 
Poate să reziste mai mult de o oră sub apă fără să se forţeze, 
trebuind să-şi ridice botul la suprafaţă doar de câteva ori în 
timpul acelui flux arzător care durează deja de ore întregi. 
Incendiile încă fac ravagii şi o vor mai face pentru ceva vreme, 
dar, mai devreme sau mai târziu, tot acel combustibil se va 
termina. Tot ceea ce trebuie să facă testoasa este să stea sub apă, 
să inhate cate un peşte care apare ocazional şi să facă în aşa fel 
încât fiecare gură de aer să-i ajungă cât de mult posibil îi va 
permite fiziologia. 

Însă lupta pentru viaţă în prima zi din Paleocen este câştigată 
sau pierdută în funcţie de adaptările biologice. Doar organismele 
care pot să găsească adăpost - sub pământ sau sub apa - au o 
şansă. Restul, de la marele edmontozaur la cea mai mică insectă, 


vor pieri. Nu există nici un comportament adaptativ care să-i 
salveze. Evoluţia i-a pregătit pentru ziua de mâine şi poate pentru 
cea de poimâine, dar nu pentru aşa ceva. 

Însă supraviețuitorii nu au nici un motiv să sărbătorească acest 
lucru. Reziduurile rezultate în urma impactului şi căldura 
transmisă prin aer reprezintă „chibritul“ care a aprins focul 
extinctiei, dar incendiul trebuie să se consume în ritmul său 
propriu. lar Hell Creek nu s-a confruntat niciodată cu astfel de 
incendii. Focul, la fel ca precipitaţiile, nu vine într-o singură 
formă. Focul arde şi se comportă conform condiţiilor din jur, fie 
că este vorba de flăcări joase şi aproape invizibile de deasupra 
unor tăciuni aprinsi sau flăcări portocalii care se catara până sus 
pe coroanele copacilor. Un ciclon de flăcări pârjoleşte acum solul 
unui luminiş prin care călcaseră ankylozauri cu mersul lor agale, 
tiranozauri gata de atac, mamifere agitate şi hadrozauri care 
păşteau. 

Incendiile iniţiale din Hell Creek au creat condiţii pentru aceste 
furtuni de foc.% Pe măsură ce flăcările se extind, devin tot mai 
mari şi mai arzătoare, consumul vorace de oxigen din aceste zone 
care fuseseră înainte pădure a atras şi mai mult aer spre foc. 
Brizele create de incendiile în sine au adus mai mult aer, mai 
mult oxigen, iar curentul ascendent creat de toată acea căldură a 
început să urce în spirală, formând coloane de fum răsucite. 
Fiecare turn spiralat este un punct de intensitate care nu doar că 
topeşte şi carbonizează tot ceea ce ciclonul de foc atinge, ci 
absoarbe şi umiditatea din mediu pentru a creşte şansele ca toate 
acele ţesuturi şi materiale să înceapă să ardă. Corpurile 
dinozaurilor, care s-au uscat din cauza temperaturilor 
extraordinar de mari ce persistă de câteva ore, încep să ardă, 
contorsionându-se. În timp ce se usucă, tendoanele de pe spate 
încep să se strângă. Capul se arcuieşte înapoi şi coada se ridică 
în sus, iar carnea care arde se înnegreşte şi se transformă în 
rămăşiţe uscate ale unor animale cândva maiestuoase.t! Vreme 
de milioane de ani, aceasta a fost poziţia standard în care au 
murit dinozaurii, o reflexie a anatomiei unice a acestor animale. 


Aceste corpuri carbonizate din perioada cretacică vor fi ultimele 
din specia lor ce vor adopta această poziţie, rămânând mărturie 
pentru ziua în care lumea a ars. 


În altă parte 
Insula Indiei 


Oasele jainozaurului formează un cerc uriaş în jurul vestigiilor 
carbonizate ale pădurii care înainte îl hrănea. 

Fiind încă tânăr, corpul acestui jainozaur este cam de mărimea 
unei vaci. Dinozaurul trecuse cu bine peste primul an de viaţă 
critic, dar şi peste cel deal doilea, în care gâtul şi coada i se 
lungiseră şi luase şi mai mult în greutate. Când a mai crescut, 
dieta sa a început să se schimbe. Cu cât devenea mai mare, cu 
atât metabolismul său dezvolta o toleranţă mai mare. Putea să 
mănânce în exces şi să nu aibă nici o problemă, să ingereze 
cantităţi uriaşe de hrană mai puţin nutritivă. Dar, în timpul 
puseului de creştere, trebuia să selecteze cele mai nutritive 
plante şi fructe. Fiecare inghititura conta, mai ales că se afla 
blocată într-o cursă asupra căreia nu avea nici un control. 
Carnivorele mari stăteau la pândă prin aceste păduri, astfel că 


cele mai mici sauropode nu ajungeau să sărbătorească primul an 
de viaţă. Principalul lor sistem de apărare era să devină prea 
mari şi prea complicat de doborât. Aşa că tot ceea ce putea să 
facă era să mănânce şi să mănânce, trăind în fiecare clipă cu 
speranţa că nici un teropod nu stă la pândă şi nu se camuflează 
printre umbrele pădurii. 

Dar acum nu mai exista nici un viitor pentru ea. Nici nu avea 
vreo rudă apropiată care să-i transmită moştenirea mai departe. 
Acest lucru este adevărat atât din punct de vedere al liniei 
evolutive, cât şi din punct de vedere al familiei imediate. Nu mai 
există alţi sauropozi pe tot cuprinsul lumii. Familia lor a fost 
nimicită aproape instantaneu. 

Cu excepţia puilor, nu există sauropozi mici. Chiar şi pe insule, 
unde, din cauza resurselor limitate, unele specii au devenit pitice, 
sunt în continuare mult mai mari decât majoritatea dinozaurilor 
şi cu siguranţă decât toate mamiferele. Din Triasicul Superior şi 
până în acel moment, dinozaurii s-au adaptat pentru a deveni 
uriaşi. Nu a existat nici o rută evolutivă prin care aceştia să 
dezvolte aripi, să sape vizuini sau chiar să inoate prea bine. 
Dimensiunile lor se bazau, cel puţin parţial, pe sistemul complex 
format din pungi de aer care le permitea să respire mai eficient şi 
le mențineau scăzută temperatura corporală. Pungile cu aer 
acționau şi ca nişte vezici de peşte, ceea ce îi făcea sa fie nişte 
înotători mai slabi decât prădătorii care uneori îi urmăreau. 
Dinozaurii nu fuseseră înzestrați cu trăsăturile necesare pentru a 
supravieţui acestei crize. Evoluţia îi purtase pe aceşti dinozauri 
prin numeroase încercări de-a lungul milioanelor de ani, dar mai 
devreme sau mai târziu ceva distruge biodiversitatea fără nici un 
interes sau vreo rautate. 

Şi aici ceilalţi dinozauri au dispărut aproape cu toţii. De fapt, 
cea mai mare parte din formele de viaţă. Nici un grup nu a scăpat 
neafectat. Cu toţii au suferit pierderi, chiar şi cei aflaţi într-un loc 
atât de îndepărtat precum insula subcontinentală a Indiei. În 
acest moment, acum 66 de milioane de ani, India se rupsese de 
Madagascar, dar nu-şi terminase încă drumul către fuziunea cu 


Asia.% Încă nu existau Munţii Himalaya. India este, sau tocmai a 
fost, un alt loc plin de dinozauri supus acţiunii de deplasare a 
plăcilor tectonice. 

Dar impactul creat de prăbuşirea asteroidului a fost atât de 
mare, încât nici un loc de pe suprafaţa Pământului nu era cu 
adevărat sigur. Viaţa de pe Pământ devenise dependentă de 
oxigenul din atmosferă cu miliarde de ani în urmă. Aşa că, atunci 
când aerul a devenit letal, viaţa terestră nu a mai avut mari 
şanse. Din Argentina până în Japonia Paleocenului, de la un pol la 
altul, orice dinozaur aflat pe teren deschis a murit repede, iar 
flăcările au cuprins cea mai mare parte din lume. În urma 
impactului, nu doar că au fost proiectate reziduuri în flăcări la 
câţiva kilometri distanţă sau către cel mai apropiat continent, ci 
s-au răspândit scântei pe cuprinsul întregii planete pentru a 
declanşa incendii globale. Cele mai afectate au fost zonele 
străvechi ale Americilor, atât din cauza proximitatii fata de locul 
impactului, cât şi din cauza faptului că efectele produse erau atât 
de devastatoare, încât chiar şi în celălalt capăt al planetei 
extincţia s-a produs aproape la fel de repede. Si în timp ce prima 
zi din epoca Paleocenului se încheia, evenimentele înfiorătoare 
din acele ore nu au făcut decât să sădească condiţiile necesare 
pentru lupta aparent interminabilă care avea să vină. 


3 ‘ Exista doua mari ordine in care au fost clasificati dinozaurii in 1888, de 


catre paleontologul britanic Harry Seeley, in functie de scheletul bazinului: 
Saurischia (care prezintă un „bazin de soparla“) si Ornitischia (la care se distinge 
un „bazin de pasăre“ precum la Ankylosaurus sau Edmontosaurus). Cu toate acestea, 
pasarile sunt mult mai inrudite cu cei din ordinul Saurischia. Desi unii paleontologi 
contesta aceasta clasificare, se foloseste in continuare in literatura de specialitate 
(n. tr.). 


4 Este vorba despre speciile din familia Trionychidae, in cazul carora sunt 
absente placile cornoase, de origine epidermica (aflate la exterior), care compun 
carapacea propriu-zisă, fiind prezente doar plăcile osoase, de origine dermica 
(aflate la interior) (n. tr.). 


5.Prima luna 


Din Hell Creek a mai rămas acum doar un schelet. În multe 
cazuri, chiar asa e. Oasele carbonizate si sfaramate ale 
dinozaurilor sunt imprastiate in locurile in care aceste soparle 
infricosatoare s-au prabusit. Multe dintre ele sunt gaurite de 
dintii unor mamifere precum micile exemplare de Mesodma. 
Micutii sapatori care au reuşit sa supravieţuiască au ciugulit şi au 
rontait toate resturile de carne si oase, uneori construindu-si 
adapostul sub cutiile toracice desfacute ale titanilor cretacici. O 
femela de Alphadon, un mamifer similar cu oposumul, trece pe 
sub oasele care cândva au susţinut corpul maret al unui 
edmontozaur, iar o mica trupă de pui blănoşi stau agatati de 
spatele ei. În fiecare zi, femela caută insecte, şopârle si alte 
delicatese care îi vor permite să producă lapte în continuare 
pentru aceşti pui paleocenici. 

Pădurea este un vestigiu tulburător a ceea a fost cândva. Unii 
copaci inca mai sunt în picioare, dezgoliti de orice frunziş. Desi 
sunt morţi, îşi păstrează aceeaşi poziţie pe care au avut-o cât 
erau în viaţă, doar că acum siluetele lor fragile trosnesc la 
adierea vântului, fiecare rafală putând să-i doboare la pământ. 


Covorul de vegetaţie al pădurii este acum presărat cu copaci 
doborati, unii căzuţi peste gramezi de dinozauri care se 
descompun lent. Acum întregul peisaj pare carbonizat, un 
contrast profund faţă de tonurile variate ale pădurilor vii. Dar nu 
tot ce a rămas din ecosistemul Hell Creek este monocrom. Jos, la 
nivelul solului, se vede o tufa de ferigi itindu-se din mici petice de 
pământ umed, de sub nişte busteni cazuti.— 

Singura formă de verdeață din întreaga formaţiune Hell Creek 
atinge o înălţime de doar câţiva centimetri, dar fiecare filament în 
care se produce fotosinteza e o dovadă că viaţa merge mai 
departe. Micile fronde şi incretituri verzi creează o aură vibranta 
în tot acest peisaj pârjolit. Pare ca şi cum primăvara are să se 
întoarcă în curând în Hell Creek, creându-se deja o viaţă 
prosperă din rămăşiţele perioadei cretacice. Un mic exemplar de 
Acheroraptor face ca o ferigă să se mişte în timp ce păşeşte pe 
sol, fiind cu ochii în patru după orice mişcare suspectă care ar 
putea da de gol vreun mamifer ce adulmecă sau vreo şopârlă 
grăbită. 

Chiar dacă acum mai mult de jumătate dintre speciile din 
perioada cretacică sunt dispărute, nu toţi dinozaurii au murit din 
cauza valului de căldură iniţial şi al incendiilor care au urmat. 
Dinozaurii aviari s-au descurcat cel mai bine; unii au reuşit să se 
îngroape în pământ sau să găsească refugiu din calea infernului, 
pentru a descoperi ulterior o lume din care toţi uriaşii au 
dispărut. Au supravieţuit şi câţiva dinozauri non-aviari. Nu erau 
titanii aceia îngrozitori care aruncau umbre lungi deasupra 
întregului peisaj. Specii precum Triceratops şi Tyrannosaurus 
fuseseră eliminate pentru totdeauna de pe Pământ şi nici nu 
aveau să mai revină vreodată. Animalele atât de mari nu avut nici 
o scăpare. Dar unii dintre maniraptori, precum Acheroraptor, 
erau suficient de mici pentru a profita de adăposturile subterane 
care se găseau dea lungul teritoriilor. Adăposturile săpate de 
țestoase, crocodilieni şi alte vieţuitoare au oferit protecţie pe 
termen scurt pentru aceşti dinozauri mici şi cu pene. Un 
Acheroraptor chiar a avut noroc, adăpostindu-se într-o mică 


vizuină săpată de mamifere care încă era locuită - o masă numai 
bună de consumat. Dar astfel de momente norocoase sunt mereu 
trecătoare. Chiar dacă unii dinozauri supravietuisera, existau 
prea puţine resurse pentru a se descurca. Şi acum cerul se 
întuneca şi mai tare. 

Hell Creek nu era singurul loc care ardea. În toată lumea, 
pădurile deveniseră o uriaşă sursă de foc întrucât căldura de 
după impact se intensificase. Doar puţine zone terestre 
rămăseseră neatinse de foc. Iar fiecare dintre aceste incendii 
masive genera în schimb nori de fum, funingine şi cenuşă care se 
inaltau spre cer. Atingând o înălţime de peste 23 de kilometri, 
aceşti produşi înfiorători ai incendiilor erau răspândiţi cu 
uşurinţă de curenţii de aer pentru a ajunge cat mai departe. Iar 
atunci când lumea întreagă arde, fumul produs devine mistuitor. 
Chiar dacă incendiile se atenuează, cerul rămâne negru. De fapt, 
cerul pare să devină tot mai întunecat - şi nu doar de la fumul 
produs de incendiile active, ci de la faptul că reziduurile creează 
o cupolă uriaşă deasupra atmosferei. Lumina solară a devenit o 
raritate. 

Dar efectele incendiilor nu se opresc aici. Deseori, incendiile de 
vegetaţie produc nişte particule în suspensie foarte, foarte mici. 
Sunt atât de mici, încât pot fi inhalate cu uşurinţă şi pot ajunge în 
țesuturile pulmonare, îngreunând tot mai mult respiraţia. În 
aceste zile de la începutul Paleocenului nu se poate spune că vreo 
formă de viaţă se bucură cu adevărat de o gură de aer proaspăt. 
Dinozaurii supraviețuitori au un mic avantaj. Sistemul lor 
respirator unidirectional, adaptat pentru a primi suficient oxigen 
din aer cu putin efort, le-a permis sa scape. Pentru animalele care 
se bazau pe inspiratii si expiratii adanci aerul era sufocant. Viata 
nu era deloc usoara pentru nici una dintre vietatile care traiau 
dedesubtul sau deasupra solului. In mod bizar, incendiile au 
contribuit la crearea unui alt fenomen care va acţiona ca o 
păsuire în cazul multora dintre vietatile din Paleocen care au 
supravieţuit. 

Incendiile eliberează o cantitate uriaşă de dioxid de carbon în 


atmosferă. Miliarde şi miliarde de tone de dioxid de carbon au 
fost emise şi răspândite în aer de aceste incendii la scară globală. 
Iar de-a lungul istoriei Pământului, cantităţile uriaşe de dioxid de 
carbon atmosferic au alimentat încălzirea globală, ceea ce a avut 
rezultate catastrofale. Însă în acest caz s-a întâmplat opusul. 
Excesul de gaze produse de incendii şi emise de vulcanii din India 
preistorică va reduce amploarea extinctiei în masă. 

Organismele de pe Pământ care au supravieţuit nu au de unde 
să ştie acest lucru, dar planeta a intrat abia în primele faze ale 
unei ierni lungi şi îngrozitoare, determinate de impactul 
nimicitor. S-a încheiat perioada de glorie a incendiilor şi a valului 
arzător de căldură. Nu prea a mai rămas nimic de pârjolit, chiar 
dacă a început un alt val de căldură. Dar acum lumea este pe cale 
să se zguduie. Chiar dacă au trecut săptămâni de la impactul 
cosmic, consecinţele cumulate ale catastrofei abia încep să se 
facă cunoscute. 

Rocile joacă un rol critic în desfăşurarea extinctiei. Desi poate 
părea ciudat, întrucât organismele supraviețuitoare se agaţă cu 
putere de tot ce a mai rămas, viaţa pe Pământ a existat doar 
pentru că geologia a permis acest lucru. Soarta întregii lumi stă 
în soarta rocilor. 

Existenţa unei roci se desfăşoară prea lent pentru a fi înţeleasă 
chiar şi de organismele cu cea mai lungă durată de viaţă. Să ne 
gândim la un strat de gresie, foi de rocă dezagregată şi presărată 
cu licheni. Acea rocă s-a format din particule de nisip care s-au 
depus unele peste altele, au fost comprimate şi litificate. Aflată în 
subteran, a fost expusă la aer de către forţele tectonice de lungă 
durată, apoi readusă în subteran pentru a deveni sediment şi sol 
pentru o altă eră - compuşii şi profilul geochimic al trecutului 
oferind astfel fundaţia pentru prezent. Păduri întregi au crescut 
din rămăşiţele a ceea ce reprezenta fundul mărilor de altădată. S- 
au format deşerturi în locuri în care altădată fuseseră lacuri 
întinse. În fiecare strat de rocă şi fiecare stâncă se găsesc poveşti 
care conţin alte poveşti, fiind la fel de unice precum amprentele. 

Pământul nu este acoperit de un singur strat de rocă 


sedimentară ca şi cum ar fi un soi de portocală cosmică. Rocile 
lumii sunt incredibil de variate când vine vorba de caracteristici: 
există roci ignifuge, metamorfice şi sedimentare, bazalt, şisturi şi 
gnais, roci expuse în deşerturi sau acoperite în păduri. Prin 
urmare, evenimentele geologice produc consecinţe. 

Roca masivă care a lovit planeta face parte din povestea 
noastră geologică. Aceasta a făcut parte cândva dintr-o poveste 
astronomică, fiind catapultata la întâmplare de-a lungul 
sistemului solar pentru a întâlni roci noi pe planeta noastră. Deşi 
cu siguranţă putem reflecta la ce s-ar fi întâmplat dacă asteroidul 
nu ar fi nimerit planeta - trecând pe lângă Pământ aşa cum au 
făcut-o şi continuă să o facă multe alte obiecte cereşti -, acest 
scenariu este prea simplist, prea binar, ca şi cum ar fi existat 
doar două posibilităţi în acea zi fatidică: să lovească planeta sau 
să o rateze. Povestea spusă de roci este mult mai complicată. 
Devastarea produsă de prăbuşirea asteroidului nu a fost, ca să ne 
exprimăm astfel, scrisă în piatră. Au existat şi alte variante 
pentru soarta planetei dacă asteroidul s-ar fi prăbuşit în mare sau 
s-ar fi ciocnit cu alt tip de rocă terestră. Poate că s-ar fi produs 
dezastre locale şi poate chiar un val de căldură degajată la nivel 
global, dar speciile care ar fi supravieţuit nu ar mai fi trebuit să 
treacă prin ce urmează să li se întâmple. Într-o astfel de poveste 
alternativă, micii raptori carnivori poate că ar fi continuat să 
vâneze mamifere mici, folosindu-şi ghearele de forma unor coase 
pentru a-şi săpa adăposturi subterane si pentru a se asigura - 
într-un fel - că dominaţia dinozaurilor va continua pentru alte 
câteva milioane de ani. 

În alte circumstanţe, poate că raptorii care supravietuisera ar fi 
instaurat o nouă eră a dinozaurilor. La urma urmei, în perioada 
Triasicului, unii dintre dinozauri erau carnivore bipede şi se 
hrăneau cu sinapside, asemănătoare cu nevăstuicile, şi cu resturi 
care rămâneau din prada crocodililor. Deseori, animalele 
carnivore pot ajunge omnivore, o cale ce le poate transforma în 
fiinţe erbivore. Acest lucru s-a întâmplat în mod repetat pe 
parcursul erei mezozoice. În perioada cretacică, de exemplu, un 


grup de dinozauri prădători de dimensiuni medii au început să 
consume o varietate mai mare de hrană. Poate că nu au putut să 
concureze cu alţi vânători din acea vreme sau poate că aveau 
nişte gusturi mai cosmopolite. În orice caz, aceştia au trecut 
printr-o serie de schimbări care s-au petrecut de numeroase ori 
de-a lungul a diferite ramificații ale arborelui filogenetic al 
dinozaurilor. Dinozaurii cu dinţi mai mici şi mai compacti au 
început să fie favorizați de selecţia naturală. Dinozaurii care 
puteau să digere exoscheletul dur al insectelor şi să extragă cele 
mai multe substanţe nutritive din plante se descurcau mai bine. 
Dar alimentaţia pe bază de plante presupunea ca bolul alimentar 
să se deplaseze lent de-a lungul intestinelor pentru a valorifica 
fiecare înghiţitură cat mai mult, aşa că dinozaurii ale căror 
intestine puteau să descompună plantele verzi au prosperat. 
Bineînţeles, un astfel de sistem digestiv avea nevoie de mai mult 
spaţiu - dar şi de o cutie toracică mai mare şi şolduri mai late. Iar 
dinţii folosiţi pentru a musca au devenit şi mai mici, retragandu- 
se din partea anterioară a cavităţii bucale, care avea să se 
transforme apoi într-un cioc. Aceste animale erau therizinozaurii, 
erbivore care au evoluat din strămoşi carnivori. Nu au devenit 
erbivore peste noapte, dar reprezintă o mărturie a faptului că, 
dacă există suficient timp şi suficient imbold, desfăşurarea 
aleatorie a evoluţiei poate să transforme un carnivor într-un 
erbivor şi invers. Dacă ar fi supravieţuit iernii generate de 
impactul cosmic, dinozaurii asemănători cu raptorii ar fi instaurat 
o nouă eră a dinozaurilor cu specii la fel de diverse, cu puf, cu 
peri, cu coamă şi cu solzi, aşa cum se întâmplase în urmă cu 135 
de milioane de ani. 

Însă o a doua domnie a dinozaurilor nu va mai exista. Straturile 
de roci pe care asteroidul le-a lovit se formaseră în mările 
preistorice cu milioane de ani în urmă. Conţinând carbonat de 
calciu, rocile de la locul impactului erau ceea ce mai rămăsese 
dintr-o mare caldă, de mică adâncime, în care se aflaseră recife 
întinse, pline de forme de viaţă. Coloniile de corali se 
transformaseră în mici imperii în acele ape scăldate în lumina 


soarelui. Amibe mici, protejate de cochilii, cunoscute ca 
foraminifere, au proliferat sub formă de plancton, alături de alge 
acoperite de nişte discuri numite cocoliti. Roca lăsată în urmă de 
aceste ape nu era formată, în principal, prin sedimentarea 
particulelor de nisip, ci, în mare parte, conţinea cochiliile acestor 
vietati care formau planctonul, cochilii pe care se străduiseră din 
greu să le secrete pentru a le conferi protecţie şi adăpost. Din 
cauza schimbării nivelului apei, această mare a secat. Apele 
evaporate au lăsat în urmă cantităţi uriaşe de cristale de sare - 
codificate în rocă drept anhidriţi. Principalul element chimic din 
compoziţia acestor cristale de sare transformate este sulfatul de 
calciu, CaSO..— Această ultimă parte este cea mai îngrijorătoare 
pentru vietatile din Paleocen. 

În urma impactului, o cantitate uriaşă din ceea ce a fost odată 
rocă a fost transformată instantaneu în particule în suspensie. Nu 
doar că au fost eliberate cantităţi vaste de gaze cu efect de seră, 
dar şi sulfatul de calciu a fost transformat într-un aerosol. Sulfatii 
se răspândesc prin atmosferă la fel ca particulele de praf şi 
reziduurile rezultate în urma impactului. Dacă am putea mări 
imaginea cu aceste particule extrem de mici în timp ce sunt 
răspândite în atmosferă, ar părea că sunt transparente. Ar putea 
să pară chiar inofensive. Şi, în cantităţi mici, chiar aşa ar fi. Dar 
impactul cosmic a creat nori uriaşi de particule de sulfați, nori 
proiectati la o înălţime suficient de mare încât să se răspândească 
rapid în restul lumii cu ajutorul curentilor de aer. Într-o cantitate 
atât de mare, particulele de sulfați reflectă foarte multă lumina 
solara.®° 

Razele caldute ale soarelui nu ajung pe Pamant in mod 
neconditionat, ci acest lucru este posibil, in general, doar datorita 
elementelor din compozitia atmosferei planetei noastre. Dar toate 
acele reziduuri expulzate în aer si împrăştiate peste tot în lume 
au creat un scenariu mult mai îngrozitor, mai sufocant. Pe lângă 
praful produs în urma impactului, incendiile de vegetaţie au 
eliberat în aer cantităţi astronomice de funingine şi alte particule 


negre bogate în carbon. Culoarea neagră a acestor particule 
absoarbe foarte bine radiaţia solară. Într-un alt scenariu - 
precum o activitate vulcanică intensă -, aceşti nori formaţi din 
particule de carbon poate că ar fi contribuit la încălzirea 
atmosferei în anii care aveau să vină. De fapt, un astfel de 
eveniment se va întâmpla peste 10 milioane de ani din acest 
moment din Paleocen. Însă acum aceste particule sunt suficient 
de negre pentru a crea umbre întinse. Mai rău, sulfatii reflectă 
razele solare îndreptate spre planetă. Orice radiaţie care nu este 
reflectată înapoi imediat spre spaţiul cosmic este absorbită, 
blocată de un nor de praf ce se întinde la nivel global. 

Chiar dacă incendiile s-au diminuat, lumina zilei tot nu a 
revenit.®’ Cerul a rămas întunecat - nu la fel de întunecat ca în 
nopţile fără nici o stea, ci este o ceaţă întunecată care blochează 
pătrunderea a până la 20% din radiaţiile emise de soare. Este mai 
mult decât suficient pentru a începe să destabilizeze fundaţia a 
aproape oricărui ecosistem de pe Pământ - sau cel puţin a tuturor 
celor care se bazează pe producţia constantă a organismelor 
fotosintetizatoare, fie că acestea sunt arbori sau alge. Seara, când 
lumina ajunge mai aproape de orizont, soarele ia o nuanţă 
roşiatică amenințătoare - particulele din aer au blocat lungimile 
de undă pentru albastru şi violet din spectrul luminii, astfel încât 
domină roşul. Şi acest lucru va rămâne aşa pentru ceva vreme. 
Simpla forţă a impactului a dus la propulsarea de resturi de 
materie în aer, la eliberarea de dioxid de carbon şi sulfați la 
înălţimi mult mai mari decât ar fi putut să o facă orice erupție 
vulcanică. Odată ajunse în stratosferă, particulele s-au răspândit 
pe distanţe mult mai mari - şi au avut nevoie de mai mult timp 
pentru a fi atrase înapoi spre pământ. Nu vor fi doar câteva luni 
de întuneric sau un an fără vară. Frigul abia a început să se 
instaleze. Zilele plăcute din perioada cretacică s-au sfârşit. În 
câteva săptămâni, temperatura va scădea drastic. Şi va continua 
să scadă. Temperatura medie la nivel global va scădea cu peste 
16< C fata de maximul absolut din perioada cretacică, o scădere 


drastică de temperatură indiferent de anotimp. 

Dar supraviețuitorii cretacici au un salvator neaşteptat care să 
lupte împotriva întunericului apăsător. Şi poate fi o senzaţie 
ciudată, date fiind toate ororile care s-au petrecut deja în Hell 
Creek şi în restul lumii. Pierderile sunt deja şocante, iar 
organismele care au reuşit să supravieţuiască într-un fel valului 
de căldură vor avea de îndurat ani întregi de iarnă. Fundatiile 
ecosistemelor afectate vor fi acum destabilizate întrucât 
fotosinteza a ajuns aproape în colaps, iar plantele se chinuie să 
supravieţuiască. Probabil pentru prima dată în istorie de când a 
apărut viaţa pe Pământ, vulcanii vin în ajutor. 

Departe de Hell Creek, dincolo de ocean şi chiar puţin mai 
departe de atât, în provincia Capcanele Deccan, o regiune 
vulcanică din India preistorică, sau produs erupții. Aici se află 
vulcani extraordinar de masivi, dar nu sunt de genul celor care 
aruncă în aer în mod dramatic bucăţi de rocă topită, ca nişte 
artificii geologice. Nu, Capcanele Deccan sunt platouri de bazalt. 
Acestea erup şi din ele curge lavă, întinzându-se pe sute de mii de 
kilometri pătraţi în jur. lar recent regiunea a devenit din nou 
activă. 

Cu mai bine de un milion de ani înainte de impactul cosmic, în 
regiunea Capcanele Deccan s-au produs erupții vulcanice, 
revărsându-se o cantitate uriaşă de lavă. lar odată cu aceste 
erupții au fost eliberaţi în atmosferă dioxid de carbon şi sulfati, 
ceea ce a generat o mică scădere a temperaturii globale. De fapt, 
se poate ca dinozaurii din Hell Creek să fi devenit mai mari decât 
predecesorii lor pentru a ţine pasul cu aceste schimbări - un 
animal cu cât este mai mare, cu atât poate să-şi păstreze mai bine 
temperatura corporală. Apoi activitatea vulcanică s-a oprit 
temporar, iar platourile de bazalt astfel create s-au răcit şi au 
îndeplinit noi funcţii, ca parte din suprafaţa Pământului. Asta 
până cu puţin timp înainte de impactul cosmic. Când asteroidul a 
început să se apropie de ţinta sa finală, vulcanii au început să 
reverse mai multă lavă în jur, eliberând cantităţi uriaşe de dioxid 
de carbon şi alte gaze cu efect de seră. Iar această activitate 


arbitrară va proteja supraviețuitorii de impactul şi mai mare al 
iernii instalate în urma coliziunii. 

Nici un factor, dacă e luat separat, nu are un impact decisiv.8* 
Există tensiuni între perturbările geologice şi cele atmosferice 
care s-au declanşat înainte ca asteroidul să se prăbuşească. 
Funinginea, praful, modul în care gheaţa oceanică reflectă lumina 
solară, sulfatii, dioxidul de carbon, metanul şi alti factori se 
atenuează reciproc şi se află într-o mişcare continuă, fiind 
eliberaţi în atmosferă, căzând pe Pământ sau blocând lumina 
solară. Şi nu toţi aceşti factori au aceeaşi influenţă. Unii au un 
impact mai mare decât alţii. Dioxidul de carbon este un gaz cu 
efect de seră extrem de puternic, iar emisiile produse de erupțiile 
vulcanice din Capcanele Deccan au determinat creşterea 
temperaturii medii globale cu aproape 12<C. Este un compromis 
mic atunci când priveşti imaginea de ansamblu, dar este 
suficient. Asta e tot ce contează acum. Există o mică oportunitate 
pentru a prospera. Formele de viaţă care au mai rămas vor trebui 
să se descurce cu ce au, aşteptând douăzeci de ani pentru a 
reveni la temperaturile dinainte de prăbuşirea asteroidului. 

Această salvare venită din partea vulcanilor nu e ceva obişnuit. 
În trecut, vulcanii au redus viaţa de pe Pământ la fel de abrupt 
precum prăbuşirea asteroidului. Cea mai îngrozitoare extinctie în 
masă dintre toate, care a avut loc cu 186 de milioane de ani 
înainte de impactul cosmic din Cretacic- Paleogen, a fost 
declanşată de o activitate vulcanică atât de intensă, încât a 
determinat modificarea cantităților relative de dioxid de carbon si 
oxigen din atmosferă. Erupţiile vulcanice din regiunea Capcanele 
Deccan nu fuseseră atât de puternice, dar, pur întâmplător, le-au 
oferit o şansă la viaţă speciilor care au supravieţuit. Dacă 
asteroidul nu ar fi lovit niciodată Pământul, dinozaurii non-aviari 
ar fi putut să supravieţuiască fără probleme. La urma urmei, 
dinozaurii au apărut în urma unor astfel de erupții. Extinctia din 
Triasic-Jurasic, care a avut loc cu 135 de milioane de ani înainte 
de acest impact cosmic, a fost declanşată de o activitate 
vulcanică intensă în mijlocul continentului Pangea de la acea 


vreme. Un val de căldură a fost urmat de o răcire bruscă, iar 
dinozaurii au putut să supravieţuiască acestor fluctuații subite de 
temperatură datorită faptului că erau animale cu sânge cald şi 
corpul le era acoperit de peri similari unor pene. Poate că 
erupțiile din regiunea Capcanele Deccan ar fi dus la dispariţia 
unor specii, dar nu ar fi eradicat dinozaurii non-aviari. 
Evenimentele extreme care s-au produs după impactul cosmic au 
dus la decimarea dinozaurilor, lăsând în viaţă păsările şi câţiva 
raptori rataciti. 

Dar formatiunea Hell Creek nu a fost acoperita inca de zapada. 
Puful palid imprastiat de-a lungul habitatului este de fapt cenusa, 
iar pământul devine gri precum cerul. În stratul de cenuşă care s- 
a depus se văd urme mici. Unele au cinci degete - un indiciu al 
prezenţei mamiferelor care aleargă şi străbat în grabă acest loc 
transformat. Alte urme sunt mai mari, au trei degete şi sunt mai 
răsfirate, fiind lăsate de păsările care caută de mâncare. Dar 
câteva sunt cu doar două degete, opera unui acheroraptor care 
vânează prăzi mici, căutând ceva crocant şi suculent printre 
resturile care se descompun încet. 

Este greu să vânezi ceva în aceste zile. Nu doar că prada e mai 
puţină, ci şi opţiunile din meniu s-au redus. Nu are nici un rost să 
se ascundă şi să stea la pândă, sărind pe vreun ghemotoc de 
blană cu ambele picioare şi imobilizând la pământ mamiferul cu 
ghearele sale ce pătrund adânc în musculatură şi îi sfârtecă 
organele. În aceste zile, toate mesele par să fie obţinute printr-o 
combinaţie de disperare şi noroc. 

Dar arsura aceea lentă provocată de foame nu s-a instalat încă. 
Chiar în această dimineaţă, acheroraptorul a luat urma unui 
miros respingator care venea dintr-o vizuină. Era o 
multituberculată care murise şi începuse să se descompună într-o 
vizuină abandonată. Era suficient pentru el. Carnea e carne, fie 
că este proaspătă sau puţin stricată, şi cu siguranţă nu este 
momentul potrivit să fie pretentios. Acheroraptorul a tras de ceea 
ce mai rămăsese din musculatura mamiferului, iar dinţii săi 
curbați au pătruns în carne şi au început să sfârtece încet, 


mâncând cât putea să apuce. 

Cand te ospătezi dintr-un les poţi ajunge să te murdaresti 
destul de mult şi mirosul respingător să rămână lipit de tine. Şi 
cu toate că nu are cum să se spele cu limba aşa cum pot face 
mamiferele, acheroraptorul poate măcar să se curețe putin. Se 
aşază într-o pădurice cu arbori uscați, sub una dintre ferigile cele 
mai mari, întinde un braţ acoperit de pene lungi şi maronii cu 
pete albe şi îşi începe ritualul de curăţare. Una dintre pene îi este 
ruptă şi distrusă. O muşcă, încercând să o smulgă pentru ca în 
locul ei să crească una nouă. Majoritatea penelor sunt deja 
curate, dar a fi curat pentru un dinozaur înseamnă deseori a avea 
păduchi prin pene si alti mici paraziți. Şi aceste organisme 
parazitare au suferit o extinctie în masă. Dispariţia dinozaurilor a 
determinat şi dispariţia unui număr mare de activităţi ecologice 
care se dezvoltaseră în jurul lor, fiind create astfel breşe în 
habitatele în care au trăit cândva aceşti ingineri ai ecosistemului. 

Lumea din Hell Creek era dominată complet de dinozauri. 
Aceştia păreau să ocupe întregul peisaj, având diferite forme şi 
dimensiuni. Creaseră o lume în care nu puteau fi egalati. Cei mai 
mari locuitori dinozaurieni din Hell Creek aveau peste 
doisprezece metri lungime şi cântăreau nouă tone, pe când cei 
mai mici erau de dimensiunea unui pitigoi, dar exemplarul mediu 
din ecosistem avea mai mult de trei tone. Un exemplar de 
edmontozaur care nu ajunsese încă la maturitate, având o 
lungime de nouă metri, reprezenta dinozaurul tipic din Hell 
Creek. Era imens. Aceste animale modelaseră întregul ecosistem 
în funcţie de nevoile lor. 

Turmele de triceratopşi urmau adeseori aceleaşi trasee către 
ochiurile de apă sezoniere. De fiecare dată când mărşăluiau 
bătătoreau pământul putin câte putin. În timp, de-a lungul anilor, 
au format noi zone umede care presupuneau mai multe rute, ceea 
ce a dus la bătătorirea unei suprafeţe şi mai mari de pământ, 
pentru că unele iazuri au început să se umple cu sedimente şi să 
sece. Când tiranozaurii îşi construiau cuiburi, îndepărtau grămezi 
uriaşe de vegetaţie din jur. Nu doar că acest comportament era 


cumva similar unei forme preistorice de plivit, dar grămezile lor 
de vegetaţie smulsă şi descompusă deveneau case pentru şerpi, 
şopârle, insecte, păianjeni şi mamifere mici - mai ales atunci 
când cuiburile erau complet abandonate. Atunci când smulgeau 
plante, edmontozaurii şi ankylozaurii mereu înfometați modelau 
de fapt pădurile. Plantele tinere şi suculente erau mereu cele mai 
mari delicatese, aşa că aceşti dinozauri smulgeau deseori 
plantele tinere care nu mai apucau să se dezvolte. Aceste 
megaerbivore mențineau luminişurile şi terenurile deschise, aşa 
cum făcea triceratops atunci când îşi freca de copaci coarnele 
până ajungea să-i doboare pe unii dintre ei. Solul era bătătorit, 
seminţele erau împrăştiate, în urmă erau lăsate leşuri de animale 
pentru a fertiliza solul cu toţi compusii chimici care se găseau în 
carne şi în oase. lar cantităţi uriaşe de excremente erau produse 
de către orice vietate, de la carnivorele solitare la turmele uriaşe 
de dinozauri. Aceste animale nu au trăit pur şi simplu într-o lume 
gata pregătită. Dinozaurii şi-au construit efectiv propria lume. 

Desigur, viaţa a evoluat în jurul acestor forţe dinozauriene. 
Insectele au acceptat cu uşurinţă aceste şopârle înfricoşătoare, 
căci le ofereau o sursă de hrană şi adăpost deopotrivă. Puricii, 
unii dintre aceştia ajungând până la 2,5 centimetri lungime, erau 
o sursă obişnuită de disconfort în pădure. Aceste insecte şi-au 
dezvoltat aparate bucale specializate ca să treacă de solzi şi pene 
şi să ajungă la sânge. Păduchii, desigur, au găsit suficient spaţiu 
pentru a se face confortabili printre solzii şi penele dinozaurilor. 
Şi cum puteau să trăiască unele coleoptere fără excrementele 
lăsate în urmă? Toate acestea reprezentau o sursă de hrană 
aparent infinită, ca să nu mai spunem un loc pentru depunerea 
următoarelor progenituri. Chiar şi dinozaurii care pieriseră îşi 
aveau rostul lor. Cel puţin începând din Jurasic, unele specii de 
coleoptere reuşeau să pătrundă cu uşurinţă prin oasele dezgolite 
de dinozaur, ajungând să sape în țesutul spongios mici cripte 
pentru larvele lor. Nici o parte din dinozaur nu era irosită. 

Dar nu aveau să mai fie grămezi uriaşe de excremente ale 
dinozaurilor şi existau mult mai puţine gazde pentru speciile 


parazite. Nu mai există alte animale cu solzi şi sânge cald pe care 
să le infesteze. Păduchii care au mai rămas sunt purtaţi de cei 
câţiva supraviețuitori, dinozauri aviari şi non- aviari.” Ei sunt cei 
care au mai rămas din propria extinctie în masă, care nu e 
rezultatul direct al impactului, ci al pierderii locuinţei şi a sursei 
de hrană. Păduchii care au mai rămas vor trebui să sară pe 
oricare specii cu pene pot şi să găsească un nou ritm în cântecul 
vieţii, făcându-şi gazdă păsările care au putut să se ascundă în 
timpul celei mai îngrozitoare perioade a valului de căldură. 

În schimb, viermii nu trebuie să se îngrijoreze atât de mult." 
Chiar dacă unii dintre aceştia care se aflau aproape de suprafaţă 
au fost prajiti de radiaţiile infrarosii, majoritatea au rămas 
protejaţi de sol. Întreaga lor lume este subterană, un loc mai 
puţin susceptibil la variaţii de temperatură şi climă. Şi se 
reproduc suficient de repede şi într-un număr atât de mare încât 
sunt printre organismele care nu trebuie să-şi facă prea multe 
griji în legătură cu iarna care va veni. Viermii nu sunt uriasi şi pot 
să pară chiar simpli. Îşi vor continua existenţa pur şi simplu, 
căutând hrană în sol şi săpând tuneluri pe orizontală ca să se 
poată deplasa. La fel ca parazitii şi insectele care au supravieţuit, 
nu ştiu că totul s-a schimbat sau că acum lumea este diferită. Pur 
şi simplu, îşi vor continua existenţa. 


În altă parte 
Asia Paleocenului 


Pădurile sunt învăluite într-o linişte mai adâncă acum.” Nu 
doar din cauza lipsei dinozaurilor non-aviari, ci şi din cauza 
pierderii vieţuitoarelor mici. Corul de păsări care se auzeau în 
zorii zilei nu mai este atât de răsunător acum, în aceste dimineti 
atât de gri. Nici nu mai sunt tot atâtea multituberculate care să 
tipe si să se certe din cauza teritoriilor. Rareori se mai aud 
strigătele competitive ale mamiferelor - o multituberculată 
fluturându-şi coada de pe creanga unui copac în timp ce o alta îi 
atrage atenţia la fel de energic din vârful unui pin din apropiere. 
Cu câteva excepţii, multituberculatele au dispărut de aici. 

Dar mamiferele nu au dispărut complet. O mică vietate 
îndesată se plimbă pe solul pârjolit al pădurii, ca şi cum are tot 
timpul din lume să facă asta. Este perfect mulţumită să doarmă în 
vizuina sa subterană - gonind orice şarpe care apare ocazional, 
bineînţeles - şi iese din când în cand ca să caute seminţe, lăstari 
şi nuci, luând câte puţin din părţile mai proaspete ale acestui 
bufet paleocenic. 

Este un mamifer placentar, o apariţie relativ nouă în lumea 
mamiferelor. Deşi mamiferele au apărut în acelaşi timp cu 
dinozaurii, cele placentare există doar de 35 de milioane de ani. 
Precum multe dintre rudele sale, acest ghem de blană rotund 
naşte pui vii destul de dezvoltați. Puii sunt încă relativ 
neajutorati, au ochii închişi şi au nevoie de laptele mamei timp de 
mai multe săptămâni, dar se ridică şi sunt mai rapizi decât 
progeniturile marsupialelor şi ale monotremelor, care au reuşit, 
la rândul lor, să supravieţuiască acestei catastrofe. Dar acesta nu 
este singurul avantaj pe care îl are micul mamifer. 

Deşi nu pare, această vieţuitoare cu blană reprezintă 
începuturile a ceea ce va fi în mod indubitabil cel mai de succes 
grup de mamifere din toate timpurile - rozătoarele. Această 
vieţuitoare este, de fapt, un protorozator, un mic animal cu un set 
de incisivi mici ca nişte dalti în partea din fata a maxilarelor. 


Aceşti dinţi vor fi secretul succesului mamiferului. 

Protorozătoarele nu sunt primele mamifere care au avut astfel 
de dinţi. De fapt, numeroase multituberculate au folosit astfel de 
dinţi frontali timp de milioane de ani. Această dotare le-a permis 
mamiferelor să beneficieze de calciu suplimentar extras din 
oasele dinozaurilor pe care le rontaiau şi, în general, să treacă de 
învelişul dur al altor surse de hrană. Dar aici, în Asia 
Paleocenului, au dispărut aproape toate multituberculatele. 

Lumea cretacică nu era omogenă în ceea ce privea habitatele şi 
speciile. Comunităţi similare de organisme puteau fi descoperite 
pe alte continente, dar formate din specii diferite, cu adaptări şi 
comportamente variate. În timp ce printre multituberculatele din 
America de Nord se află unii săpători abili precum Mesodma, cele 
din Asia petreceau mai mult timp la suprafaţă şi în copaci. Nu 
aveau construite refugiile necesare în momentul in care 
asteroidul s-a prăbuşit şi lumea a fost cuprinsă de flăcări. 
Majoritatea au pierit, în timp ce alte mamifere - precum acest 
protorozător - au supravieţuit aproape neafectate. 

În aproape orice alt loc de pe planetă, multituberculatele ar fi 
eliminat din competiţie un astfel de  protorozător. 
Multituberculatele erau deja bine adaptate pentru a face aceleaşi 
lucruri pe care le fac rozătoarele. Şi vor supravieţui ici şi colo pe 
Pământ pentru încă vreo zece milioane de ani. Dar aici, în Asia, 
toate multituberculatele au pierit. Acestea acopereau o nişă 
ecologică uriaşă care acum era liberă. 

Femela protorozator paseste neincrezatoare si adulmeca 
marginea unui trunchi doborât. Urineaza pe el pentru a-l marca. 
Un alt exemplar din specia ei a trecut deja pe acolo şi stă în 
natura ei să răspundă în acest fel. Poate că o întâlnire ar duce la 
luptă. Poate ar duce la începuturile unei noi generaţii. Oricum ar 
fi, comportamentul de marcare prin care îşi lasă mirosul specific 
este un obicei al mamiferelor. 

Îşi continuă mersul agale, dând în cele din urmă peste nişte 
seminţe. Perfect. Cu mâinile ei mici ia embrionul protejat de o 
coajă tare şi începe să- şi pună dinţii la treabă. Va avea nevoie de 


ceva timp pentru a ajunge la conţinutul nutritiv din interior, dar o 
va face. Să musti cu forţă nu este singura modalitate de a crăpa 
un fruct cu coaja lemnoasă. 

Şi aici temperaturile vor scădea la fel ca peste tot. Iarna 
produsă în urma impactului cosmic variază la fel ca norii de gaze 
toxice, dar este precum o pătură grea ce acoperă întreaga 
planetă. Peste tot va fi mai frig. Însă, pe parcursul iernii, aceste 
protorozătoare vor continua să găsească hrană, să se reproducă 
şi să se retragă în subteran, în vizuinile lor călduroase, 
aventurându-se afară atunci când vor avea nevoie şi sperând să 
nu ajungă în ghearele dinozaurilor care au mai rămas. Pentru 
moment, tot ce contează este să supravieţuiască. 

6.După un an de la impact 


Temperaturile sunt în continuare scăzute. 

Frigul persistent contrastează cu peisajul distrus de incendii. Hell 
Creek nu era o pădure tropicală, dar era un paradis de vegetație 
luxuriantă. Acum, toată vegetația părea să fie la nivelul solului, 
ferigile care încă nu-şi desfăcuseră frondele şi lăstarii plini de 
potenţial formând o pădure ce nu depăşea mai mult de câţiva 
centimetri înălţime. Ramasitele aproape scheletice ale pădurii 
încă stăteau în picioare, trunchiurile de copaci erau înnegrite din 
cauza incendiilor care produseseră ravagii în orele de după 
impactul cosmic, iar oasele dinozaurilor şi ale altor vietati care se 
descompuneau încet încă erau vizibile la suprafaţă. Chiar dacă 
părţile moi au putrezit în mare parte, acest lucru nu s-a întâmplat 
şi cu părţile dure şi aspre de piele care încă erau ataşate de 
cranii şi de coaste, şi vor trebui să treacă ani buni până când 
aceste părţi mineralizate ale şopârlelor înfricoşătoare se vor 


dezintegra complet. Supraviețuitorii lumii cretacice trăiesc în 
acest cimitir uriaş în care rămăşiţele 
ecosistemelor de odinioară le amintesc de fragilitatea vieţii. i 

Razele palide ale soarelui cad peste oasele unui Thescelosaurus 
care se dezintegrează uşor. Pentru o „şopârlă înfiorătoare”, s-ar 
părea că acest dinozaur a fost unul dintre cei mai inofensivi 
saurieni care au existat vreodată. Când trăia, acest erbivor avea 
peste trei metri lungime şi cântărea peste 225 de kilograme. 
Făcea parte din categoria dinozaurilor non-aviari de mici 
dimensiuni, mai ales într-un mediu în care corpurile masive ale 
triceratopsilor şi edmontozaurilor erau o privelişte zilnică. Dar lui 
Thescelosaurus îi pria viaţa la scară mică. Erbivorul era un 
ornitopod, un văr îndepărtat al maretilor hadrozauri, având un 
cioc mic şi membre puternice care îl ajutau să depăşească orice 
prădător care s-ar fi strecurat prin pădure. Thescelosaurus nu 
avea armură, coarne, ţepi, gheare încovoiate sau orice alt 
ornament din arsenalul dinozaurian. Din anumite puncte de 
vedere, era o relicvă a unor vremuri dinozauriene mai 
îndepărtate, când unele dintre primele erbivore ocupau aceeaşi 
nişă. Poate că Thescelosaurus nu juca rolul cel mai important în 
povestea dinozaurilor, dar tot putea să supravieţuiască dacă se 
hrănea cu ferigi şi cu alte plante joase; era echivalentul cretacic 
al unui cervid. 

Dar acum acest lucru se schimbase. Chiar dacă reuşise să 
supravieţuiască incendiilor şi valului de căldură de la început, 
Thescelosaurus va întâmpina dificultăţi în a găsi suficientă hrană. 
Exista în continuare riscul de a fi redus în cele din urmă lao 
grămadă uşor dezorganizată de oase albe, cu gâtul curbat şi 
coada ridicată, dat fiind că în oasele sale deja slăbite se 
produceau tot mai multe fisuri cu fiecare zi care trecea. Iarna se 
instalase complet.” 

În săptămânile şi în lunile de după impact, cerul a fost acoperit 
de funingine, dar acum negura aceea constantă se risipise. 
Razele soarelui ajungeau din nou în Hell Creek. Dar nu mai era la 
fel ca în urmă cu un an. Sulfatii care rămăseseră în atmosferă 


încă erau purtaţi de curenţii de aer la distanţe de kilometri 
întregi faţă de suprafaţa planetei, continuând să reflecte o 
cantitate mare de lumină solară înapoi în spaţiu. Aceştia 
diminuau lumina solară care ajungea pe planetă cu aproape 20%. 

Din acest punct de vedere, supraviețuitorii din Hell Creek se 
pot considera norocoşi. Viaţa pe Pământ depinde de lumină si 
mare parte din lumina solară din timpul zilei continuă să ajungă 
la ei. Flora din Hell Creek s-a adaptat pentru a face faţă 
diferitelor anotimpuri din fiecare an şi mai ales modificării 
duratei fiecărei zile produse de orbita şi înclinația Pământului. 
Însă nu poate face faţă unei reduceri cu o cincime a cantităţii de 
lumină solară. 

Plantele nu au rămas neafectate de calamitate. La fel ca în 
cazul animalelor, extinctia in masă a adus fiecare specie în pragul 
colapsului şi dincolo de el. Nu numai incendiile care au făcut 
ravagii, ci şi frigul intens din timpul iernii generate de impactul 
cosmic au împiedicat aproape complet plantele care au 
supravieţuit să se dezvolte şi să se răspândească. Nu este o 
chestiune de spaţiu aici. Este spaţiu pentru toţi nou-venitii acum. 
Problema e lipsa luminii solare. 

Succesul uriaş şi îndelungat al plantelor se bazează pe 
fotosinteză, un proces care se desfăşoară de miliarde de ani. Este 
trucul biologic prin care a fost oxigenată atmosfera Pământului, 
stabilind o cale prin care evoluţia vieţii să fie dependentă de 
dioxid de carbon şi oxigen, şi nu de alte gaze. Şi la fel ca acele 
celule fotosintetizatoare extrem de vechi, celulele plantelor 
transformă compuşii naturali din mediul lor în hrană, energie şi 
produşi secundari pe care se bazează alte vieţuitoare. Plantele 
din Hell Creek - de la cicadee la palmieri - au absorbit dioxidul 
de carbon din aer şi apa din sol. Lumina solară care atingea 
părţile verzi ale plantelor oferea sursa de energie vitală pentru ca 
apa să fie transformată în oxigen şi dioxidul de carbon în glucoză, 
energia necesară pentru dezvoltarea plantelor. Indiferent de tipul 
de plantă, de la ferigi la copaci care înfloresc, fiecare dintre 
acestea se bazează pe fotosinteză pentru a creşte şi a supravieţui. 


Dar acum nu mai există prea multă energie solară care să 
ajungă la frunze. Unele dintre plantele care încearcă să se 
dezvolte sunt şterse şi maronii în loc să aibă o nuanţă de verde 
vibrant. Fotosinteza nu a fost oprită complet, însă nu există 
suficientă energie pentru dezvoltarea completă a multor plante. 
Plantele adulte s-au transformat în cenuşă, iar lăstarii nu pot 
primi energia de care au nevoie - lumea este la fel de dură pentru 
plante cum este pentru animale. Din peste 130 de specii diferite 
de plante care creşteau cândva din abundență pe întinderea 
formaţiunii Hell Creek, au mai rămas doar un sfert.” Nu s-au 
pierdut familii întregi, la fel cum şi în cazul dinozaurilor şi al 
mamiferelor există supraviețuitori, dar unele plante au dispărut 
pentru totdeauna. Probabil cea mai evidentă absenţă este cea a 
speciei Dryophyllum subfalcatum. Acest arbore maret si cu o 
coroană bogată a aparţinut aceleiaşi familii din care fac parte 
nucul şi hicori. De fapt, era similar unui hicori cu ramurile joase 
şi cu frunze lungi şi crestate. Primăvara, aglomerările de flori 
lungi cu un aspect pufos denumite amenti apăreau peste tot in 
acesti copaci, asteptand ca vantul sa le poarte polenul mai 
departe. Dar lumina solara redusa nu era suficienta pentru puietii 
supravietuitori care incercau sa iasa la suprafata solului. Copacul 
care era candva definitoriu pentru padurea din Hell Creek 
disparuse pe vecie. 

Plantele cu cele mai mari sanse de supravietuire sunt cele care 
s-au adaptat la conditii de lumina redusa, cele care au stat in 
umbra arborilor mai inalti din lumea cretacica sau cele care au 
avut pur şi simplu noroc şi au putut să se descurce cu mai puțin.” 
Jos, la nivelul pământului, o plantă mică şi fusiformă se înalţă 
deasupra solului. Această plantă nu pare să fie cine ştie ce: are 
doar un trunchi subţire şi câteva ramuri răzlețe cu ţepi, 
semănând mai curând cu o periuta de dinţi dinozauriana folosită 
decât cu un arbore. Dar această plantă va fi unul dintre 
supraviețuitori. Este un exemplar de Mesocyparis, un arbore din 
perioada cretacică ce a existat timp de milioane de ani înainte ca 
asteroidul să lovească planeta şi care va mai fi prezent pentru cel 


puţin următoarele şase milioane de ani. 

Plantele din genul Mesocyparis sunt conifere, aparţinând 
aceleiaşi familii din care fac parte ienupărul şi arborii de sequoia. 
Sunt copaci cu scoarţa dură, iar plantele adulte pot produce 
conuri cu seminţe rotunde dispuse în perechi; arată ca nişte mici 
cercei preistorici. Aceste mici sfere vor salva planta. Sau mai 
degrabă vor motiva alte specii să creeze un viitor pentru 
Mesocyparis. Dacă micuța plantă poate rezista până în acel 
punct, povestea ei va continua. Păsările vor avea grijă de asta. 

O siluetă cu pene scutură copăcelul atunci când trece pe lângă 
el, acesta aruncând câteva picături de apa pe spatele vietuitoarei. 
Nu este vreo şopârlă înfricoşătoare uriaşă, ci o pasăre sau un 
dinozaur aviar - unul dintre puţinii dinozauri care au 
supravieţuit. Chiar şi în comparaţie cu unele dintre păsările care 
au trăit în Cretacicul Superior, acest exemplar este de mici 
dimensiuni. Vremea uriaşilor a apus. Această mică vieţuitoare 
zburătoare este ceea ce a rămas din marea moştenire 
dinozauriană, una dintre puţinele şopârle înfricoşătoare care au 
supravieţuit. Nu există un nume comun pentru pasăre: oamenii 
care ar putea s-o denumească nu vor apărea decât peste 66 de 
milioane de ani. Dar aceasta este o pasăre dependentă de sol. O 
pasăre cu cioc capabilă să supravieţuiască, deşi poate să nu aibă 
nici o idee ce anume a salvat-o sau ce anume le-a permis 
descendenților ei să prospere în epocile care vor veni. 

Cu doar douăsprezece luni înainte, această pasăre nu era decât 
o mică parte dintr-o lume mult mai mare. Existenţa sa era doar o 
mică parte dintr-un ecosistem bogat şi complex care era plin de 
tot felul de vieţuitoare. Supravietuirea ei presupunea precauţie şi 
chiar camuflare. Un omnivor capabil să înhaţe insectele din zbor 
şi să macine seminţele în interiorul pipotei, această pasăre ocupa 
un loc ciudat în ierarhia speciilor din Hell Creek. Dinozaurul aviar 
vâna şi se hrănea cu alte vieţuitoare, dar deseori se confrunta cu 
riscul de a fi şi el vânat - ghearele unui raptor străpungându-i pe 
neaşteptate stratul de pene şi ajungând la carnea fragedă. 
Dinozaurii non- aviari cu pene erau încă la putere. Păsările erau 


doar o altă sursă de hrană. Speciile aviare din Cretacic erau cu 
siguranţă mult mai adaptate din punct de vedere aerodinamic, 
dar nu aveau cu ce să se apere. Dacă nu calculau bine când să-şi 
ia zborul departe de prădătorii care puteau să sară şi să le inhate, 
nu aveau să devină decât nişte grămezi de pene smulse şi pline 
de sânge împrăştiate la nivelul subarboretului din Hell Creek. 

Până in acel moment, vânătoarea dintre dinozauri se 
desfăşurase de zeci de milioane de ani. Păsările nu aşteptau pur 
şi simplu să le vină rândul atunci când asteroidul a lovit planeta. 
Ele făceau parte din marea diversitate dinozauriana, cu 
rădăcinile adânc sădite în perioada Jurasicului. 

Foarte multe aspecte ale vieţii dinozauriene ţin de dimensiunile 
mari. Dar povestea lor de succes începe când aceştia erau atât de 
mici, încât păreau aproape invizibili fata de erbivorele 
impunătoare şi carnivorele uriaşe. Evenimentul critic a avut loc în 
urmă cu 80 milioane de ani faţă de acest moment din Paleocen. 
Se întâmpla în Jurasicul Superior, unul dintre numeroasele 
perioade de vârf ale reptilelor. În zone precum Utahul preistoric, 
la sute de kilometri distanţă în sud faţă de ceea ce va deveni 
formațiunea Hell Creek, carnivore uriaşe cu coarne precum 
Alosaurus sau Ceratosaurus se hrăneau cu surplusul de carne 
oferit de corpurile devoratorilor de plante cu o lungime de 24 de 
metri precum Apatosaurus şi Brachiosaurus. Gigantii ne 
pot oferi doar o poveste parţială, bineînţeles. Orice uriaş are 
nevoie de hrană pe măsura dimensiunilor sale gigantice - fie 
plante, fie alte animale -, iar acei devoratori de plante proveneau 
dintr-un întreg ecosistem alcătuit din vieţuitoare mai mici. Aceste 
animale mai mici şi care sunt uşor de trecut cu . ; 
vederea formează fundaţia pe care stau toate celelalte. Şi tocmai 
în această perioadă - departe de Utahul şi Montana din Jurasic, 
pe un mic arhipelag de insule care va deveni într-o zi parte din 
Bavaria, Germania - prima pasăre îşi lua zborul. Nu era un foarte 
bun zburător. Având forma unui velociraptor în miniatură, acest 
dinozaur era acoperit din cap până în picioare de pene, deşi 
păstra în continuare de la strămoşii săi dinţii, ghearele şi coada 


lungă, acoperită cu solzi. E vorba de Archaeopteryx, „aripa 
veche“ care pe noi ne trimite cu gândul la originea păsărilor. Deşi 
acest urvogel încă păstra nişte caracteristici de la strămoşii săi 
şi nu putea să zboare cu adevărat, prezenta trăsăturile esenţiale 
care îl asociau cu toate păsările ce au apărut de-a lungul 
următorilor 150 de milioane de ani. 

Mare parte din primele păsări semănau cu Archaeopteryx.” 
Erau mici, cu un penaj dens şi vânau. Erau nişte zburătoare bine 
echipate pentru a străpunge carapacele insectelor şi pielea 
solzoasă a şopârlelor. Nu existau păsări uriaşe. Aceste nişe erau 
complet ocupate de alţi dinozauri non-aviari, printre care raptorii 
şi rudele acestora. De asemenea, pterozaurii dominau deja cerul. 
Veri ai dinozaurilor, pterozaurii au fost primele vertebrate care 
au putut să zboare în mod susţinut şi au făcut asta cu milioane de 
ani înainte ca păsările să reuşească acelaşi lucru. Datorită 
norocului şi întâmplării, păsările au putut să-şi găsească locul pe 
cer şi să-şi menţină poziţia într-o lume care era deja plină de 
reptile impunătoare. 

Unele păsări şi-au păstrat dinţii. Chiar dacă au început să 
zboare, multe dintre aceste păsări - cunoscute ca enantiornite - 
şi-au păstrat un şir de dinţi mici şi ascuţiţi care erau de mare 
ajutor pentru a prinde o pradă aflată în mişcare. Aceste 
vieţuitoare împănate au rămas în aceeaşi parte a spectrului 
ecologic precum carnivorele, evoluând pentru a prinde prăzi din 
pădure şi de pe ţărmul mărilor. De fapt, una dintre primele păsări 
cu dinţi descoperite de paleontologi arăta precum un cufundar cu 
dinţi - Hesperornis era, cu siguranţă, o pasăre scufundatoare 
care se hrănea cu peşti -, în timp ce Jchthyornis era precum un 
pescăruş cu un zâmbet sinistru. Însă nu toate păsările şi-au 
păstrat dinţii. Unele şi i-au pierdut complet. 

Acest proces evolutiv avusese loc şi înainte, chiar şi în cazul 
unor dinozauri non-aviari. Cand au trecut de la o dietă 
preponderent carnivora la una mai degrabă vegetariană, 
dinozaurii în general au dezvoltat un număr mai mare de dinţi de 
mici dimensiuni. De exemplu, în timp ce un velociraptor era un 


carnivor cu dinţi mari şi serati, ruda sa, Saurornitholestes, desi 
avea un corp similar, avea mai mulţi dinţi mici, fiind clasificat mai 
degrabă ca omnivor. Descendenții altor specii din acest grup şi- 
au pierdut uneori numeroşi dinţi sau chiar pe toţi, dezvoltând 
ciocuri fără dinţi. Acelaşi lucru sa întâmplat şi în cazul păsărilor, 
doar că în mediul aerian. Compromisul nu era să piardă în 
greutate pentru a zbura mai bine - prezenţa sau absenţa dinţilor 
nu influenţa semnificativ greutatea -, ci să adopte două schimbări 
biologice majore care le vor aduce, în cele din urmă, salvarea. 

Vreme de milioane de ani de la apariţia lor din Triasic, dinţii au 
ajutat la stabilirea momentului în care un dinozaur să iasă din 
găoace.” Asta fiindcă dinţii au nevoie de un timp îndelungat 
pentru a se forma (luni de creştere), astfel încât puii de dinozauri 
ies din găoace pregătiţi să mănânce orice doresc. Chiar şi cei mai 
grijulii părinţi dinozaurieni erau tot reptile până la urmă, astfel că 
nu produceau lapte sau alte substanţe nutritive pe care să le 
ofere puilor lor în primele zile de viaţă. De fapt, multor dinozauri 
nu le păsa deloc de progeniturile lor, lăsându-i pe cei mici să-şi 
poarte singuri de grijă şi să găsească orice hrană pot. lar 
presiunea era să mănânce. Indiferent cât de mare poate ajunge 
un dinozaur atunci când este adult, la începutul vieţii este mic şi 
vulnerabil. Primul an din viaţa oricărui dinozaur este o paradă de 
orori, de la secetă la carnivore flămânde care sunt mereu 
pregătite să-i inhate pe cei vulnerabili. Pentru multe specii, 
singura scăpare este să crească, să crească tot mai repede - o 
nevoie biologică care cerea o cantitate uriaşă de hrană nutritivă, 
bogată în calorii. Puii de dinozaur trebuiau să fie pregătiţi pentru 
o astfel de luptă ecologică încă din clipă în care păşeau în afara 
oului. Iar acest lucru cere luni de dezvoltare, de la trei până la 
şase luni pentru ca puii de dinozaur să fie pregătiţi să înfrunte 
lumea. 

Dar, dacă nu au nevoie să formeze dinţi, embrionii se pot 
dezvolta mult mai repede. Puii aflaţi în creştere nu mai trebuie să 
aştepte pentru a-şi înfige dinţii în lume. În timpul Cretacicului, 
păsările şi dinozaurii non-aviari au urmat această rută de 


dezvoltare - o opţiune care a fost posibilă datorită dezvoltării 
unor structuri anatomice foarte diferite de fălcile ucigaşe ale 
tiranozaurului sau dinții  zdrobitori ai  edmontozaurului. 
Dezvoltarea pipotei a oferit noi posibilităţi care nu existaseră 
până atunci în istoria dinozaurilor. 

Spre deosebire de hadrozauri, care şi-au dezvoltat propriul fel 
de a-şi mesteca mâncarea, majoritatea dinozaurilor nu puteau să 
facă acest lucru. Maxilarele lor acționau mai mult sau mai putin 
ca nişte foarfece care taiau, sfărâmau sau smulgeau hrana care 
apoi era inghitita intreaga. Desigur, este un mod rapid de a te 
hrani, dar creeaza probleme atunci cand hrana avanseaza de-a 
lungul tractului digestiv. Sa luăm un exemplu de dinozaur 
carnivor precum T. rex. Dacă acesta smulge o halcă mare de 
carne de edmontozaur şi o înghite întreagă, acel fragment uriaş 
va cere mai mult timp pentru a fi descompus decât dacă ar fi fost 
sectionat în bucăţi mult mai mici. Totul se reduce la suprafaţă: în 
cazul unei bucăţi de carne de 50 de kilograme, digestia va avea 
de acoperit o arie mai mică şi va fi nevoie de mai mult timp 
pentru a fi dezintegrată în comparaţie cu 50 de kilograme de 
bucățele de carne, care oferă o arie mai mare. Dar, prin variaţie 
şi selecţie naturală, unii dinozauri şi- au dezvoltat organe 
specializate care pot mesteca în mod eficient hrana aflată în 
interiorul corpului lor - pipote musculoase ce pot să macine şi să 
descompună hrana după ce a fost înghițită. 

Strămoşii păsărilor cu cioc - dar şi unii dinozauri non-aviari, 
precum oviraptozaurii asemănători papagalilor - au dezvoltat 
astfel de pipote." Iar acest lucru le-a oferit posibilitatea de a 
dezvolta cioc. Aceşti dinozauri nu aveau nevoie de dinţi pentru a- 
şi prinde, a-şi ucide sau a-şi dezmembra prada. Se puteau 
concentra asupra unor prăzi mici precum insecte, soparle, 
mamifere şi plante, smulgând bucăţi din acestea conform obiceiul 
lor de reptile si înghiţindu-le întregi. Aceste mese ar fi fost apoi 
măcinate de pipotă, permițându-le animalelor să extragă mai 
multi nutrienți şi mai repede decât alti dinozauri. (Alte specii, 
precum dinozaurii erbivori, au extins intervalul de timp în care 


hrana rămâne în sistemul digestiv prin intermediul fermentatiei 
ce are loc în intestin, aşa cum se întâmplă în cazul elefanților din 
ziua de azi. Prădătorii precum T. rex îşi umpleau pur şi simplu 
burta şi lăsau hrana să fie descompusă rapid, ceea ce însemna că 
pierdeau hrană ce le-ar fi oferit energie, motiv pentru care erau 
nevoiţi să consume mari cantităţi pentru a compensa această 
ineficienta.) lar unele păsări au dezvoltat un alt avantaj din punct 
de vedere anatomic - o guşă. Localizată la nivelul gâtului, guşa 
este un sac pentru depozitare. Păsările cretacice cu acest mic 
buzunar puteau să adune hrană şi să depoziteze o parte, ceea ce 
însemna că aveau deja o mică rezervă de hrană în corp, gata să 
fie trimisă către stomac când aveau nevoie. 

Aceste schimbări importante s-au produs în perioada de 
înflorire a dinozaurilor, în care păsările mici făceau parte din 
ecosistem la fel ca un sauropod cu gâtul lung sau un ceratopsid 
cu coarne. Singurul motiv pentru care s-au remarcat este faptul 
că unii dintre aceşti dinozauri au supravieţuit celei mai 
îngrozitoare parti a extinctiei în masă din Cretacic-Paleogen. Cu 
toate astea, absenţa dentitiei nu era o garantie pentru 
supravietuire, la fel cum nici dezvoltarea ciocului nu era o 
garantie pentru a ajunge in Paleocen; unii dinozauri cu dinti - 
precum micutul Acheroraptor - au putut sa supravietuiasca 
valului ingrozitor de caldura prin simplul fapt ca s-au ascuns in 
vizuini abandonate. Lumea subterana din Hell Creek a fost mereu 
la fel de importanta precum cea de la suprafata solului, intrucat 
mamiferele, soparlele si chiar si câteva păsări îşi sapau aici 
adaposturi. Unele dintre aceste vizuini au capatat un alt scop in 
timp, permitandu-le si mai multor specii sa doarma linistite si sa 
se fereasca de caldura din mijlocul zilei, astfel incat locuitorii mai 
mici din Hell Creek erau acum mult mai motivati sa se 
adaposteasca pe unde puteau. Era o chestiune de viata si de 
moarte. Unele exemplare de Acheroraptor s-au refugiat in astfel 
de vizuini, la fel ca diferite pasari cu cioc. Instalarea iernii reci de 
dupa impactul cosmic a facut ca diferenta dintre vietuitoarele cu 
dinti si cele fara dinti sa devina mai importanta. Expuse la valul 


neîncetat şi infernal de căldură, păsările cu cioc nu s-au 
descurcat mai bine decât rudele lor dinozauriene. Importanţa 
dezvoltării ciocului a devenit clară doar ulterior, atunci când 
supraviețuitorii s-au trezit că trebuie să aleagă cu atenţie ce se 
mai poate găsi printre ruinele lumii cretacice. Micutul si 
înfometatul nostru locuitor al pădurii tocmai face acest lucru - 
păşeşte cu grijă printre ferigi şi cenuşă căutând o mică gustare. 

O sămânță. După câteva încercări, o ridică cu ciocul.” Pentru o 
plantă, sămânţa este speranţa pentru viitor. Este o investiţie 
bogată în energie care e gata să-şi înceapă transformarea atunci 
când condiţiile sunt potrivite. Nu toate seminţele sunt rezistente. 
Unele pier destul de repede. Dar altele - prin noroc - s-au 
adaptat pentru a face faţă incendiilor de vegetaţie şi altor 
catastrofe. Aceste mici depozite creează o bancă naturală de 
seminţe, gata să crească odată cu revenirea luminii solare. Dar 
pasărea a ajuns prima la această sămânță. Amândouă se află într- 
un dans evolutiv improvizat în care una se bazează pe cealaltă 
pentru a supravieţui. 

Acum păsările cu cioc sunt singurele vieţuitoare cu pene din 
această pădure. Deşi păsările, ca grup, au supravieţuit de-a 
lungul acestui prim an dificil, tot au existat pierderi la nivel de 
specie. Păsările cu dinţi, care au proliferat încă de pe vremea lui 
Archaeopteryx, lipsesc cu desăvârşire acum. Curând, dincolo de 
maxilarele conturate de pene nu va mai fi nici o urmă de dinte. 
Nu se mai poate. 

Păstrarea unor dinţi ascuţiţi vine la pachet cu o dependenţă de 
hrană de origine animală. Păsările cu dinţi vânau alte vieţuitoare 
- libelule, coleoptere, peşti, mamifere, alte păsări. Dieta lor era 
condiţionată de dentitie. Dar, când efectele produse de coliziunea 
asteroidului au determinat prăbuşirea a întregi ecosisteme la 
nivel global, ravagiile s-au propagat aproape până la cel mai mic 
nivel al lanţului trofic. Libelulele mănâncă alte insecte, dar sunt 
la rândul lor sursă de hrană. Peştii au nevoie de hrană ca să 
poată supravieţui, fie că este vorba de peşti, de insecte sau de 
plante. Un consumator care se hrăneşte cu alţi consumatori are 


prea puţine surse de hrană acum. Dar păsările cu cioc nu se 
confruntă cu aceleaşi constrângeri. Aceste păsări prind artropode 
atunci când au ocazia, dar pot, de asemenea, să se hrănească cu 
fructe, seminţe, nuci şi cu marea diversitate de resurse pe care o 
oferă plantele. Apariţia plantelor cu flori în timpul Cretacicului 
Inferior - cu 60 de milioane de ani înainte de Paleocen - a dus la 
o explozie de resurse noi şi rezistente care le-au permis plantelor 
să se reproducă într-un nou mod, formând relaţii cu alte 
organisme.!% Nevertebratele au început sa polenizeze florile, 
care apoi produceau fructe, care conţineau seminţe, care apoi 
erau consumate de animale şi depozitate în noi locuri prin 
intermediul fecalelor. În contextul acestei evoluţii lente în doi 
paşi, unele păsări au dezvoltat capacitatea de a crapa seminţele. 
Inghiteau pietricele, creând un soi de maşini de tocat în propriul 
corp. Semințele pe care le inghiteau nu erau apoi eliminate. 
Acestea deveneau hrană, toată acea energie potenţială fiind 
directionata către supraviețuirea şi dezvoltarea păsării. 

De pe urma acestei relaţii vor beneficia şi plantele la fel de 
mult ca păsările. De exemplu, arborii din genul Mesocyparis care 
au supravieţuit îşi vor dărui pădurii micile conuri cu seminţe. 
Păsările, înfometate şi bucurându- se de orice resurse de hrană 
pot găsi, le vor smulge şi le vor înghiţi, exact aşa cum făceau şi 
înainte de producerea catastrofei. Acum însă cele mai mari conuri 
cu seminţe sunt cele mai atrăgătoare - mai multă energie în 
schimbul unui efort mai mic. Semințele s-au adaptat deja să 
supravieţuiască tranziţiei prin tractul digestiv aviar, având astfel 
şansa de a creşte într-un loc nou, la care se adaugă şi o cantitate 
de fertilizator natural. Făcând in mod repetat acest lucru, 
păsările vor determina generaţiile ulterioare de Mesocyparis sa 
dezvolte conuri cu seminţe tot mai mari - de două ori mai mari 
fata de dimensiunea pe care o aveau la finalul Cretacicului - 
pentru ca păsările să facă în continuare „treburile murdare“ ale 
copacilor. 

În timp, această relaţie evolutivă va face ca păsările să fie mai 
bine echipate pentru a găsi şi a deschide seminţele şi fructele cu 


coaja lemnoasă pe care plantele le oferă cu atâta generozitate. La 
urma urmei, nu există un cioc care să fie potrivit pentru orice, iar 
fiecare prezintă propriile avantaje şi dezavantaje atunci când vine 
vorba de obţinerea hranei. Un cioc potrivit pentru crăparea 
fructelor cu coajă lemnoasă nu este la fel ca cel indicat pentru a 
consuma nectar. Un cioc care este potrivit pentru prinderea 
insectelor nu va fi bun si pentru a smulge vegetaţia joasă.'! În 
funcţie de ce fac păsările şi ce mănâncă, selecţia naturală tinde 
să susţină dezvoltarea anumitor forme de cioc. Un cioc lung 
poate fi mai potrivit decât unul scurt şi puternic pentru mişcări 
rapide de prindere, aşa că, în cadrul unei populaţii de păsări care 
consumă insecte, cele care au o formă a ciocului mai bună din 
punct de vedere biomecanic vor prinde în mod evident mai multe 
prăzi şi vor avea mai multă energie pentru a se împerechea, 
pentru a produce descendenţi şi a transmite acea trăsătură mai 
departe. Dacă faci asta în mod repetat, vei avea parte de o 
schimbare extraordinară, când o specie va începe să arate foarte 
diferit. În cazul unor funcţii ca acestea, ciocul poate să atingă 
chiar şi un apogeu adaptativ, mai exact o formă optimă. Din 
cauza faptului că unele ciocuri nu vor avea forma potrivită, acele 
păsări vor avea mai puţini descendenţi, iar grupurile respective s- 
ar putea confrunta cu dispariţia, doar dacă nu există un alt 
imbold - o nouă sursă de hrană, dispariţia prăzii preferate - ce 
împinge respectiva populaţie să-şi schimbe cursul evolutiv. 
Adeseori, aceste tipuri de schimbări au loc la începutul 
apariţiei unui grup. Din grupul mare se desprind şi se ramifică 
repede altele mai mici de toate formele, care suferă diverse 
modificări de-a lungul timpului. De aceea, de exemplu, arborele 
filogenetic al dinozaurilor s-a divizat în trei mari grupuri chiar la 
început si, în urma competiţiei cu crocodilienii, au apărut 
carnivorele mari, dinozaurii cu armuri, uriaşii cu gâturi lungi şi 
mulţi alţii la începutul Jurasicului. Evoluţia păsărilor a fost 
similară - diferenţierea acestora nu a avut loc imediat, în timpul 
Jurasicului Superior sau al Cretacicului Inferior. Nu a început cu 
adevărat până la finalul Cretacicului şi începutul Paleocenului. 


Până în acel moment, păsările cu cioc se aflau într-o competiţie 
cu cele cu dinţi, cu dinozaurii non-aviari şi cu pterozaurii pentru 
diferite nişe. Lumea era deja plină de competitori, ceea ce 
însemna ca nu mai existau prea multe nişe libere pentru ca 
evoluţia păsărilor să se desfăşoare nestingherită. De fapt, se 
poate ca această similaritate să le fi făcut să fie mai vulnerabile la 
extinctia in masa - o mulţime de păsări făceau relativ aceleaşi 
lucruri de-a lungul erei mezozoice. Dar, odată ce competitorii au 
fost îndepărtați, păsările au parte de o oportunitate. Sunt 
anumite lucruri pe care nu pot să le facă, precum să zdrobească 
oase, să prindă prada cu ghearele sau să dezvolte o armură cu 
care să-şi protejeze corpul. Dar schimbările evolutive anterioare 
le- au permis păsărilor să se reproducă şi să se dezvolte repede 
într-o lume în care competiţia părea să nu mai existe. 

În timpul primilor ani din Paleocen, căutarea de fructe cu coajă 
lemnoasă şi seminţe a devenit principala cale de a face faţă iernii. 
În timpul anilor sărăcăcioşi în resurse, păsările cu ciocurile cele 
mai potrivite pentru apucat şi crăpat seminţe şi fructe cu coaja 
lemnoasă au dus-o cel mai bine. Dar, pe măsură ce cerul începea 
să se lumineze din nou şi deveneau accesibile mai multe surse de 
hrană - insecte, şopârle, mamifere mici, fructe -, păsările au 
început să selecteze noi surse de hrană şi s-au bucurat de o 
diversificare evolutivă nemaiîntâlnită. 

Nu doar păsările aşteaptă reînvierea plantelor. Pentru insecte, 
o lume fără păduri este incredibil de dezolantă. Nu doar că 
dinozaurii non-aviari au dispărut, lăsând artropodele parazite 
fără hrană şi adăpost, dar trebuie să crească din nou şi frunzele 
care sunt atât de esenţiale pentru numeroase insecte. Insectele 
care obişnuiau să sape în frunze pentru a-şi depune ouăle sau să 
creeze mici cărări de-a lungul suprafeţelor verzi nu mai au 
practic nimic. Vegetaţia din Hell Creek era într-adevăr fundaţia 
unui întreg ecosistem, iar pierderile uriaşe îi forţează pe 
supraviețuitori să se adapteze sau să piară. 

S-ar părea că majoritatea insectelor gestionează cumva 
schimbările." Deşi unele grupuri au fost afectate - precum 


colembolele, afidele şi scarabeii -, insectele şi artropodele nu s-au 
confruntat cu o extinctie în masa. Asta nu înseamnă că n-a murit 
nici un artropod în incendiile de vegetaţie sau în decursul lunilor 
nemiloase de iarnă. Cu siguranţă, au existat nenumărate pierderi. 
Dar suficiente insecte aparţinând unor specii şi familii diferite au 
reuşit să reziste în aceste condiţii crunte. La urma urmei, 
insectele duc o viaţă scurtă, lasă în urmă o grămadă de 
descendenţi şi trăiesc la o scară mică, în care un singur petic de 
pădure sau de crâng reprezintă pentru ele o lume întreagă. 

Cu toate acestea, situaţia nu este tocmai roz acum, deoarece 
nu mai cresc prea multe plante. Insectele care au evoluat în 
tandem cu plantele, folosindu- se de marile zone de verdeață 
pentru hrană şi adăpost, nu prea mai au cu ce să trăiască acum. 
Pe creanga unui copac carbonizat, o coleopteră mică se mişcă 
ciudat. Fiecare dintre membrele segmentate sunt îndreptate spre 
exterior, ceea ce o face să se clatine în timp ce se mişcă - iar 
carapacea ei rotundă o face să fie şi mai similară cu o ţestoasă. 
Este o insectă norocoasă. Cu doar câteva luni înainte, pe când era 
o larvă, fusese suficient de norocoasă să găsească o frunză de 
ghimbir care reuşise să reziste acelui haos distructiv. Micuta 
larva a săpat în țesutul folicular, creându-şi un drum şerpuit prin 
cuticula frunzei. 

Dar nu orice frunză este potrivită. Lumea miniaturală a unei 
frunze - până la componentele biochimice şi mecanismele de 
apărare ale plantei - poate avea un rol decisiv în dezvoltarea unei 
larve. Asemenea altor coleoptere şi diptere care îşi croiesc drum 
prin frunze în primele lor zile de viaţă, această larvă de 
coleopteră nu s-a rostogolit pe suprafaţa frunzei, ci şi-a construit 
casa înăuntru, în straturile foliculare care conţineau un nivel mai 
mic de celuloză - substanţa dură care ajută pereţii celulari ai 
plantei să rămână rigizi. Unele specii care sapă în frunze 
(minatoare) au dezvoltat chiar o relaţie specială cu plantele ce au 
mecanisme de apărare precum acidul tanic, compus natural cu 
gust astringent care contribuie la alungarea altor insecte 
prădătoare în timp ce larva speciei respective stă în siguranţă în 


interiorul frunzei. Tocmai această specializare le va face viaţa 
mult mai dificilă la începutul Paleocenului insectelor care se 
bazează pe anumite specii de plante. În timp ce insectele 
minatoare generaliste puteau să-şi depună ouăle pe aproape orice 
plantă disponibilă, cele care erau specializate - precum această 
coleopteră a cărei carapace era similară cu cea a unei țestoase - 
nu erau atât de flexibile din punct de vedere evolutiv. Atunci când 
gazdele acestora au pierit, acelaşi lucru s-a întâmplat şi cu 
speciile de insecte care se bazau pe ele. Dintre toate speciile de 
insecte care se hrăneau cu frunze într-o forma sau alta, 
aproximativ 70% au dispărut ori s-au confruntat cu o reducere 
semnificativă din cauza colapsului pădurilor. De asemenea, nici 
parazitii si nici prădătorii care se bazau pe erbivore nu mai erau 
la fel de multi ca în urmă cu un an. Extincţia nu este doar o 
chestiune de viata şi de moarte.!% Chiar şi acele 


specii care au reuşit să supravieţuiască ar putea să se confrunte 
cu o lume extrem de diferită, în care le va fi mult mai greu să 
găsească hrană şi adăpost şi să se împerecheze. 

O specie supraviețuitoare este o simplă omidă care 
imbratiseaza marginea unei frunze veştejite ca şi cum viata ei ar 
depinde de asta. Această larvă verde ia câte o gură din marginea 
frunzei şi o mestecă, luându-şi astfel energia necesară pentru un 
somn lung după care se va trezi complet transformată. 
Lepidopterele - un ordin de insecte care include moliile şi fluturii 
- au făcut acest lucru timp de 200 de milioane de ani, când 
omizile foarte înfometate se umflau cu salate mezozoice, după 
care îşi foloseau toată energia aceea pentru a se metamorfoza. La 
nivel de familie, acestea vor supravieţui. Vor exista suficiente 
frunze pentru ca populaţia să trăiască pe parcursul următorilor 
doi ani în care lumina solară va fi redusă, o eternitate pentru 
insecte, dar nu atât de mult încât să ducă la dispariţia unui ordin 
întreg. Din păcate, supraviețuirea nu se rezumă doar la a găsi 
hrană. Culoarea verde a omizii, care de obicei se potriveşte cu 
cea a pădurii din Hell Creek, iese puţin cam mult în evidenţă în 
acest habitat devastat. O întrezărire de pene şi o lovitură ascuţită 


de cioc, iar omida - ghiftuită de frunze - alunecă de-a lungul 
gâtului păsării care caută hrană, un dinozaur cu sânge cald, 
oferindu-i energia de care are nevoie pentru a rămâne în viaţă. 

După valul infernal de căldură, incendii şi blocarea luminii 
solare, seminţele sunt printre singurele surse de hrană accesibile 
care au mai rămas. Păsările cu cioc, sau cel puţin cele care s-au 
adaptat pentru a descompune surse de hrană rezistente în 
interiorul propriului corp, pot să supravieţuiască bazându-se pe 
seminţele care au fost lăsate în urmă de pădurile carbonizate. 
Fiecare sămânță este o şansă şi, ingerată, oferă păsărilor 
speranţă. 


În altă parte 
Coasta statului New Jersey 


Crocodilul înoată deasupra unui cimitir subacvatic de oase.!% 


Nu sunt rămăşiţele prăzilor sale. Chiar dacă are o lungime de 
şase metri, Thoracosaurus nu este atât de lacom încât să fi 
mâncat toate acele vieţuitoare ale căror oase se itesc acum din 
nisip. Mişcarea valurilor le leagănă uşor, insufletindu-i pe cei 
pieriti chiar şi la un an de la dispariţie. 

Thoracosaurus este unul dintre supraviețuitori. În urmă cu 
câteva sute de zile, această reptilă avea o concurenţă acerbă în 


apele din apropierea țărmului. Rechinii uriaşi se infruptau din 
dinozaurii morţi care ajunseseră pe teritoriul lor. Corpurile 
hadrozaurilor şi ale tiranozaurilor căzute în râuri şi umflate de 
gazele rezultate în urma descompunerii au început să plutească 
până au ajuns în largul mării. Rechinii erau cu toţii fericiţi să 
spargă acele baloane putrezite şi să se ospăteze cu orice bucăţi 
de carne puteau să smulgă de acolo. Dar, în mare parte din timp, 
aceşti prădători ignorau femela de Thoracosaurus. Devenise prea 
mare pentru a fi vânată şi transformată într-o gustare, chiar dacă 
unul dintre rechini se ospătase din membrul ei posterior stâng 
atunci când era mai tânără. Nu, de departe mult mai îngrozitor 
era Mosasaurus maximus. 

Nici o vietate de aici nu creştea mai mare decât Mosasaurus, o 
şopârlă vorace, care trăia în mare şi care ajungea până la 12 
metri lungime. La fel ca Thoracosaurus, mosazaurii uriaşi erau 
vânători care atacau prin surprindere, luând guri mari de aer cu 
care îşi umpleau plămânii şi scufundându-se suficient de adânc 
astfel încât spatele lor gri pestritat să înceapă să se camufleze în 
umbrele mai întunecate ale apelor adânci. Deseori, umbre 
ciudate se apropiau brusc ca să blocheze câmpul vizual al 
victimei cu structuri triunghiulare roz încadrate de limbă şi de 
dinţi - pe bolta palatină a cavităţii bucale se afla un al doilea rând 
de astfel de structuri ce aveau rolul de a preveni evadarea prăzii 
agitate din gura mosazaurului. 

Dar un corp atât de mare are nevoie de o cantitate uriaşă de 
hrană. După valul de căldură, când cerul s-a întunecat, oceanul a 
început să devină extrem de tăcut. Amonitii si belemnitii au 
dispărut. La fel şi testoasele marine uriaşe care pluteau în ritmul 
lor lent, protejate de armură împotriva prădătorilor, dar care, 
după impactul cosmic, nu au putut găsi suficientă hrană pentru a 
supravieţui în apele mării. Şi peştii s-au rărit, întrucât se chinuiau 
să găsească suficient plancton pentru a supravieţui. Femela de 
Thoracosaurus, cu zâmbetul ei larg prin care se întrezăreau dinţii 
ieşiţi în afară, era ultimul prădător al acestui loc, introducând 
vizitatorii neatenti direct în cavitatea ei bucală. Curând, chiar şi 


din înfricoşătoarele sale plăci osoase nu vor rămâne mai mult 
decât nişte resturi împrăştiate în nisip. 


5. Denumirea din germană care înseamnă „pasăre primordială” (n. tr.). 


7.După o sută de ani de la impact 


Trei ani de întuneric. Timp de trei ani de zile, cât Pământul a 
continuat să se rotească în jurul propriei axe, razele soarelui nu 
au apucat aproape deloc să mângâie suprafaţa planetei. Zilele au 
trecut una după alta în timp ce planeta a fost acoperită de o 
pătură de reziduuri şi de praf. 

Din perspectiva timpului profund, a existenţei de miliarde de 
ani a Pământului, trei ani par o nimica toată. Maretul şi acum 
dispărutul Tyrannosaurus rex avusese o existenţă de două 
milioane de ani, suficient pentru ca până şi acest carnivor rar şi 
uriaş să formeze populaţii de ordinul miliardelor. Trei ani 
reprezintă doar o fracțiune dintr-o fracțiune din existenţa relativ 
scurtă a dinozaurilor. Dar aceasta nu este o chestiune legată de 


recorduri absolute sau de extreme cronologice. A fost suficientă 
iarna determinată de impactul cosmic - suficientă pentru a opri 
aproape în totalitate fotosinteza şi a produce colapsul rapid al 
ecosistemelor terestre şi acvatice. De fapt, vietatile acvatice au 
avut de suferit mai mult decât organismele terestre. Ecosistemul 
oceanic se bazează pe planctonul care poate realiza fotosinteza. 
În condiţiile în care populaţiile planctonice au fost afectate de 
reducerea cantităţii de lumină solară care ajungea pe Pământ, a 
fost distrus tocmai fundamentul ecosistemelor din oceane. 
Acestea au rămas fără reţelele trofice complexe şi interconectate 
care s-au format în zeci de milioane de ani. Pentru o perioadă, 
fundamentul a fost înlocuit de plancton care putea să vâneze, să 
se hrănească şi să prolifereze, extinzându-se suficient de repede 
pentru a preveni extinctia totală. Dacă nu ar mai fi existat 
prădători, oceanele ar fi putut reveni la starea de organisme 
unicelulare din urmă cu peste jumătate de miliard de ani. 

Condiţiile de bază pentru dezvoltarea vieţii pe planeta - clima, 
cantitatea de lumină solară care atinge suprafaţa Pământului, 
evoluţia furtunilor - s-au schimbat în mod drastic. Nu a existat o 
evoluţie lentă a modificărilor la care organismele pluricelulare să 
se poată adapta. Schimbările s-au produs pe parcursul vieţii a 
numeroase organisme, ca şi cum ar fi fost declanşat un 
întrerupător. Printre aceste schimbări s-a numărat şi ceva care 
afectase doar rareori şi temporar viaţa pe Pământ - ploaia acidă. 

Sulfaţii eliberaţi în stratosferă au făcut mai mult decât să 
reflecte înapoi lumina solară necesară vieţii care, timp de atât de 
multe milioane de ani, fusese considerată de către organismele 
de pe Pământ ca fiind ceva ce nu putea să dispară. Sulful 
aerosolizat emis de roca-tinta a interactionat adeseori cu oxigenul 
formand astfel trioxidul de sulf. Raspanditi de curentii de aer, 
compusii au ramas in atmosfera pe masura ce s-au format nori de 
ploaie. O ploaie obisnuita are un pH de aproximativ 5,6, o situatie 
la care viata de pe Pamant s-a adaptat pe parcursul lungii sale 
evolutii. Dar ploaia aceasta continea acid sulfuric, suficient cat sa 
scada valoarea pH-ului la 4,3. 


Ploaia acidă nu topeşte organismele la contactul cu ea, nici nu 
sfârâie atunci când atinge solul.!% De fapt, ploaia acidă nu este 
nici măcar la fel de acidă precum zeama de lămâie. Dar este 
suficientă o scădere a valorii pH-ului pentru ca lacurile, bazinele 
şi oceanele să devină mai acide. Organismele care se bazează pe 
cochilii pentru protecţie nu pot să le mai secrete în mod 
corespunzător. lar pe uscat plantele se decolorează - dezvoltând 
nuanţe pale de maro-ruginiu - pentru că reacţiile chimice din sol 
consumă nutrientii de care copacii şi restul vegetației au nevoie 
pentru a creşte. Este un proces lent, aproape invizibil, care 
modifică în mod subtil condiţiile de viaţă la care organismele de 
pe Pământ s-au adaptat. Ploaia acidă a eliminat sulfatii din 
atmosferă, oferind o oarecare speranţă că lumina soarelui avea să 
revină curând, dar viaţa de pe Pământ a avut de plătit un preţ 
îngrozitor de mare pentru acest lucru. 

În formațiunea Hell Creek, puţini copaci au fost afectaţi de 
ploaia acidă. În timpul anilor de iarnă, când ploaia acidă a devenit 
un alt eveniment tragic, mare parte dintre plantele care reuşiseră 
să supravieţuiască au aşteptat ferite sub pământ. Semințele şi 
fructele cu coajă lemnoasă erau speranţa pentru viitor; ferigile şi 
alte plante care aveau o creştere rapidă apăreau ici şi colo, în 
timp ce ciupercile şi alte colonii fungice renăşteau la viaţă după 
impactul cosmic. Fiecare bucată de pământ fremăta de viaţă, 
noile organisme fiind disperate să se extindă printre rămăşiţele 
carbonizate ale celei mai îngrozitoare zile din întreaga istorie a 
planetei. Această luptă s-a extins până la zonele de apă ale 
formaţiunii Hell Creek. 

În orele şi zilele de după impactul cosmic, iazurile, lacurile, 
râurile şi mlastinile din Hell Creek au reprezentat un refugiu. 
Vietatile care trăiau acolo aproape că nu au fost afectate deloc de 
valul intens şi violent de căldură. Dar acum mediile care 
salvaseră peştii, reptilele şi amfibienii deveniseră nişte capcane. 
În ele se acumula ploaia acidă, devenind astfel medii mai acide. 

Pe marginea unui iaz adânc, o depresiune creată de urmele 
repetate lăsate de dinozaurii care bătătoriseră pământul moale, 


trăia o broască mică numită Fopelobates.— Nu ar fi deloc 
neobişnuit să vezi acest amfibian într-un iaz în orice epocă dată. 
De la botul rotunjit şi capul în formă de scut până la membrele 
sale inferioare lungi şi subţiri, această broască era întruchiparea 
familiei sale semiacvatice. Pentru o astfel de vietate, care se baza 
pe mediul acvatic pentru a vâna, a se împerechea şi a respira, 
ploaia acidă părea să fie o problemă insurmontabilă. 

În unele lacuri şi iazuri, formele de viata par să se fi împuţinat 
după ploile acide. Schimbarea rapidă a pH-ului este prea mare, 
afectând extrem de mult ouăle fragile ale amfibienilor şi 
mormolocii tocmai eclozati. Este un dezastru pentru speciile 
vulnerabile. În cea mai mare parte, când vine vorba de 
reproducere, amfibienii se bazează pe cât mai mulţi urmaşi - aşa 
cum se întâmpla şi în cazul dinozaurilor non-aviari. În loc să 
investească foarte multă energie în protejarea progeniturilor 
până când acestea sunt suficient de mari pentru a avea grijă de 
ele însele, amfibienii depun zeci, sute, poate chiar mii de ouă 
fragile care, dacă vor avea noroc, nu vor fi mâncate de peşti, 
țestoase sau alti amfibieni. Din mii de ouă adunate într-un 
ciorchine cât vor fi la început, sute vor deveni mormoloci şi 
câteva zeci vor ajunge poate până la maturitate - un procent 
infim din numărul de ouă de la început, dar suficient pentru ca 
specia să supravieţuiască în continuare. Însă ploaia acidă 
afectează unele specii în cele mai vulnerabile momente. Multe 
ouă nu eclozează. Mulţi mormoloci nu se dezvoltă. Chiar dacă nu 
sunt afectate toate speciile, cele vizate au şanse mici de scăpare. 
Amfibienii sunt strâns legaţi de mediul acvatic, iar avantajul lor 
după impactul cosmic iniţial s-a transformat într-un imens 
dezavantaj. 

Cu toate acestea, uneori geologia vine în ajutor. Compoziţia 
chimică specifică a iazurilor şi lacurilor este influenţată de 
solurile şi depresiunile în care apele se acumulează. În cazul 
fiecărui iaz sau lac, această compoziţie este complet unică. În 
Hell Creek, multe dintre acestea sunt modelate de sedimentele 
de calcar şi solurile care conţin componentele degradate ale 


acestor roci. 

Oricât de ciudat poate părea, în straturile inferioare ale 
formaţiunii Hell Creek existau deja fosile.!% Cu milioane de ani 
înainte de impactul cosmic, cu milioane de ani înainte de apariţia 
speciilor T. rex şi T. horridus, aceasta zona era acoperită de o 
mare vastă şi de mică adâncime. Scoici, midii, stridii şi alte 
crustacee prosperau pe fundul mării, reprezentând o sursă de 
hrană atât de abundentă, încât unele reptile marine - precum 
mosazaurul Globidens - au dezvoltat dinţi rotunjiti pentru a putea 
sfărâma carapacea crustaceelor. Însă, în timp, marea a început să 
sece şi să se formeze ceea ce astăzi reprezintă America de Nord. 
Nivelul apei a început să scadă tot mai mult, iar depozitele de 
cochilii şi resturi de cochilii s-au transformat în sedimente de 
calcar. 

Cochiliile bivalvelor si ale molustelor care au trait pe fundul 
acelei mari stravechi contineau, in principal, carbonat de calciu, 
CaCO3. Carbonatul de calciu reacţionează cu acidul sulfuric, 
proces care diminueaza efectele acidului si il neutralizeaza. 
Pentru vieţuitoare, acestea pot fi veşti rele. Este greu să-ţi 
construieşti o casă dintr-o cochilie atunci când materialul 
acesteia se erodeaza pe măsură ce-l produci. Dar cochiliile din 
sedimentele de calcar aparţin unor vieţuitoare care au murit 
demult şi prin urmare fosilele sunt un avantaj de care încă se 
agaţă animalele din Paleocen. Ramasitele fosilizate si litificate 
reprezintă salvarea pentru speciile de amfibieni din Hell Creek. 
În iazurile şi lacurile formate în solurile şi sedimentele bogate în 
CaCOs, solul în sine este suficient pentru a contracara pH-ul acid. 

Eopelobates este norocoasă că trăieşte într-un astfel de iaz. 
Compoziţia apei nu s-a schimbat cu mult înainte de impactul 
cosmic. Problema mai importantă, la nivelul lacului, este răcirea 
climei. Broaştele sunt ectoterme: îşi reglează temperatura 
corpului în funcţie de temperatura atmosferică şi acvatică. Sunt 
mai active în timpul lunilor cu temperaturi ridicate, dar fiziologia 
le obligă să-şi reducă activitatea atunci când temperatura din 
mediu scade - aşa cum s-a întâmplat în timpul iernii determinate 


de impactul cosmic. Devine prea frig pentru a mai putea vâna. 
Fiecare încercare pe care o face de a prinde micile insecte care 
sunt la fel de agile devine tot mai lentă şi mai dificilă. 
Fopelobates consumă mai multă energie decât produce, iar daca 
va continua să facă acest lucru va ajunge să moară de foame. 

Cu o lovitură şi câteva mişcări ale membrelor inferioare, 
Fopelobates înoată în jos, pe panta descendentă a iazului, spre 
mâlul şi vegetaţia descompusa de pe fundul apei. Acesta va fi 
refugiul său, cel puţin pentru o perioadă. Deşi reprezintă un 
dezavantaj atunci când încearcă să vâneze în perioadele mai reci, 
pentru că depinde de temperatura mediului, metabolismul său îi 
conferă şi o abilitate de care nu se pot bucura vietuitoarele cu 
sânge cald. Fopelobates poate să aştepte. Dacă poate să găsească 
un fragment de rocă sedimentară maronie pe fundul iazului, unde 
să fie linişte, poate să se ascundă acolo şi să aştepte o perioadă. 
Probabil o perioadă îndelungată. 

Broasca nu poate să aleagă orice loc şi să se îngroape adânc în 
el, aşa cum face o ţestoasă. Există deja reptile cu carapace 
îngropate în mâl care extrag putinul oxigen de care au nevoie cu 
ajutorul orificiului bucal şi al cloacei, intentionand să hiberneze 
pe timpul iernii ce pare să nu se mai sfârşească. Faptul că sunt 
acoperite complet de mâl nu are importanţă pentru aceste 
reptile, deoarece se folosesc deja de căi alternative de a extrage 
oxigen. Dar Fopelobates nu poate să facă asta. Broaştele trebuie 
să fie în contact cu apa. Chiar şi atunci când hibernează, 
reducându-şi temperatura corporală şi adormind în timpul 
perioadei reci, tot absorb oxigen prin piele. O parte din corpul lor 
trebuie să fie expus apei, suficient cât să poată respira. Este o 
situaţie fiziologică ciudată. Peştii pot să respire cu ajutorul 
branhiilor. Testoasele pot să respire cu ajutorul plămânilor, dar 
pot să absoarbă oxigen şi prin alte cai. Broaştele sunt undeva la 
mijloc, descurcându-se cu ceea ce au fost înzestrate accidental de 
milioane de ani de evoluţie. 

După câteva ture de înot, alunecând pe deasupra fundului apei 
şi încercând să se ferească de colții ascuţiţi ai vreuneia dintre 


testoasele care sunt încă treze, Eopelobates se lasă în jos. Şiruri 
maronii de vegetaţie descompusă plutesc deasupra şi sunt prinse 
într-o mică mişcare în spirală în timp ce broasca rămâne 
nemişcată pentru o clipă. Mişcă mai întâi un membru posterior, 
apoi şi pe al doilea, şi începe să se dea înapoi. Centimetru cu 
centimetru, se îngroapă suficient de mult în sediment, lăsându-şi 
doar coloana, ochii şi nările expuse. Poate să stea aşa ceva 
vreme. Vor trece săptămâni, poate chiar luni, în timp ce broasca 
aşteaptă astfel. Ocazional, se va mişca încet, deplasându-se pe 
fundul iazului, dar mereu va reveni la locul său, cel puţin până 
temperaturile vor creşte suficient de mult pentru ca insectele 
acvatice si alte vietati să redevină mai active. La urma urmei, 
aceasta este o încetinire a ritmului de viaţă, nu o dispariţie. Acum 
este momentul să se folosească de toate acele calorii crocante 
pentru a rezista poate suficient cât să prindă revenirea completă 
a temperaturilor de odinioară. Aici, ascuns printre sedimentele de 
calcar ale unei mări străvechi, poate să aştepte. 

Dar nu orice loc este atât de bine ferit. Organismele care 
trăiesc în sol nu prea au şanse să se ferească de ploaia acidă. 
Viermii pot să se deplaseze, dar bacteriile, ciupercile, plantele, 
algele, lichenii şi alte forme de viaţă pot doar să crească, să 
moară şi să evolueze atât de bine cât pot ca reacţie la schimbarea 
condiţiilor de mediu. În aceste soluri dezastrul îşi va lăsa cel mai 
vizibil amprenta peste veacuri. 

Mărturiile geologice ale acestei catastrofe ecologice sunt deja 
împrăştiate pe cuprinsul formaţiunii Hell Creek, imprimate în 
sedimente care vor deveni straturi de gresie, şisturi şi alte roci 
sedimentare. Este o acumulare invizibilă, care se produce 
constant şi care presupune existenţa unor particule prea mici 
pentru a putea fi observate. Micile rămăşiţe se depun în locurile 
în care se formează sedimentul şi reprezintă o parte esenţială a 
dovezilor geologice din această perioadă. Dacă Hell Creek ar fi 
fost o zonă de munte, nu ar mai fi rămas nimic din ea. Oricât de 
impresionantă ar fi situaţia din punct de vedere topografic, orice 
zonă montană reprezintă un mediu supus erodării. Este un loc în 


care apa, curenţii de aer, lumina soarelui şi alte forţe naturale 
sapă în roci, fragmente din acestea fiind constant purtate la vale 
spre zonele cu o altitudine mai joasă. Animalele care au trait la 
altitudini mari în timpul acestei ere nu vor lăsa nici o urmă. Vor 
dispărea, iar în urma lor nu vor rămâne decât oasele pulverizate 
şi purtate de râuri şi de alunecările de teren în zonele cu 
altitudini joase. Dar Hell Creek este în continuare o zonă umedă, 
o mlaştină, o regiune relativ plată unde diferitele întinderi de apa 
ajută la acoperirea şi protejarea unor părţi din această lume, 
inclusiv produşii direcţi ai impactului. 

Asteroidul nu tronează intact în apropiere de ecuator asemenea 
unui monolit uriaş. În urma coliziunii cu Pământul, a fost 
pulverizat asemenea rocii de la sol. Bucati din asteroid, bogate in 
iridiu, au început să cadă din nou spre Pământ în orele şi zilele 
care au urmat impactului, imprimându-se în straturile de argilă şi 
de alte sedimente. Aici s-au păstrat totodată sferule transparente, 
cuarţ de impact şi alte reziduuri rezultate în urma coliziunii, o 
amintire a violenţei din aceste momente iniţiale. La toate astea s- 
au adăugat funinginea şi carbonul rezultate în urma incendiilor 
care au pârjolit pădurile, o mărturie a deflagratiei uriaşe care a 
măturat pădurile, acele păduri care creşteau altădată atât de 
înalte, încât puteau să ascundă tiranozauri aflaţi la pândă. 

Oasele victimelor nu sunt însă atât de rezistente. Țesutul osos 
are caracteristici ciudate. Format dintr-o combinaţie de colagen 
flexibil şi hidroxiapatit rigid şi friabil, osul în sine - componenta 
biologică ce formează fiecare element care intră în alcătuirea 
scheletului - este o structură rezistentă şi flexibilă. Scheletul 
extern al peştilor cartilaginoşi din mările străvechi s-a modificat 
pentru a deveni un sistem de susţinere internă capabil să 
alimenteze corpul cu minerale atunci când este nevoie şi să se 
dezvolte pentru a transforma un embrion de triceratops ce încape 
într-un ou de mărimea unui grepfrut într-un uriaş cu o lungime de 
peste zece metri. Alături de dinţii duri, acoperiţi de smalţ, oasele 
rezistă mult mai mult decât celelalte părţi din corp. 

În anii de după impact, cadavrele animalelor care au pierit în 


Hell Creek sau descompus rând pe rând. Pielea, fasciile, muşchii 
şi organele interne: toate au dispărut pentru a expune structura 
care le sustinuse. Oasele expuse sunt consumate şi invadate de 
alte vietati, uscându-se şi pierzandu-si măduva osoasă, vasele de 
sânge şi nervii care crescuseră cândva în interiorul lor atunci 
când erau pline de viaţă. lar dacă sunt lăsate neperturbate, 
oasele încep să fie supuse unui lung proces de erodare. 

Un os proaspăt descarnat are o suprafaţă netedă şi poţi vedea 
cum arăta această structură în interiorul corpului, țesutul intact 
şi nesupus degradării. Însă, odată cu trecerea timpului, oasele 
încep să se modifice. Devin mai friabile, întrucât colagenul care 
conţine proteine se descompune, lăsând în urma sa doar partea 
dură a osului. În timp, țesutul este supus deteriorării. Mici fisuri 
încep să apară pe suprafaţa osului - cu cât timpul de expunere a 
fost mai mare, cu atât vor apărea mai multe fisuri şi cu atât va fi 
mai mare suprafaţa expusă acţiunii forţelor care distrug osul.'” 
Dacă aştepţi suficient de mult, osul se va transforma într-o 
pulbere. 

Ramasitele fragile ale dinozaurilor, pterozaurilor, mamiferelor 
şi ale altor victime produse în urma impactului nu vor rezista nici 
măcar atât. Nu se vor fărâmiţa. Se vor descompune si nu va mai 
rămâne nimic din ele, ca şi cum ceea ce a urmat după impact 
încearcă să şteargă urmele ororilor care s-au petrecut. Ploaia 
acidă dizolvă oasele fie prin contact direct, fie prin faptul că se 
infiltrează în solurile care au început să acopere rămăşiţele 
vieţuitoarelor cretacice. În timp, pe măsură ce sulful este captat 
din atmosferă de ploaia acidă şi adus la suprafaţa planetei, din 
cei care au pierit nu va mai rămâne nimic. 

Ar trebui să existe cimitire uriaşe pline de oase din această 
perioadă. Cursurile şi întinderile de apă ajută la colectarea şi 
îngroparea rămăşiţelor în acest loc vreme de milioane de ani. În 
straturile de rocă ar trebui să se afle porţiuni uriaşe de astfel de 
rămăşiţe, când majoritatea lumii cretacice s-a transformat brusc 
într-un mare cimitir. Dar nu s-a întâmplat acest lucru. Se pare că 
fosilele dispar treptat până spre momentul impactului. Mărturiile 


directe ale anilor imediat următori vor fi pierdute în mare parte, 
fiind lăsate în urmă doar indicii care sunt suficient de dure şi de 
rezistente pentru a se regăsi în stratele geologice. Chiar şi din 
vietuitoarele care fuseseră îngropate recent, în anii de dinaintea 
impactului, nu va mai rămâne nimic. Pe măsură ce pătrunde în 
pământ, apa se acumulează în oasele care sunt deja îngropate. 
Ramasitele vor fi distruse putin câte putin şi animalele care au 
trait in aceste ultime zile ale perioadei cretacice nu vor lasa 
aproape nimic in urma lor. In timp ce fosilele se vor acumula in 
urmatorii ani si urmatoarele milenii, sedimentele se vor 
transforma in roci si vor conserva ceea ce a mai ramas in analele 
timpului geologic. La câţiva centimetri sub stratul-limita’, 
rămăşiţele dinozaurilor mareti de altădată vor fi descompuse în 
mare parte de ploaia acidă, craniul rar al câte unui triceratops 
stând mărturie că dinozaurii au reuşit să supravieţuiască până în 
ultimele clipe. 


În altă parte 
Vestul Noii Zeelande 


O rază de soare străpunge norii de ploaie ai unei alte zile 
umede.!% Ferigile care tin mici picături de apa pe frunzele lor ca 
şi cum ar fi nişte perle preţioase se bucură de această căldură 
bruscă, la fel şi ciupercile aflate din loc în loc. Aşa arată o luncă 


în primele zile ale Paleocenului - nu mai este un loc plin de 
verdeață şi flori sălbatice mărginite de copaci, ci un câmp vast 
presărat cu ferigi şi ciuperci. 

Din loc in loc, se mai găsesc butuci carbonizati şi copaci 
doborati. Majoritatea au fost descompuşi, corpul lor bogat în 
carbon hrănind pământul pentru mareata revenire a pădurilor. 
Dar va mai dura ceva până atunci. Deşi s-a aflat departe de locul 
impactului, regiunea a fost profund afectată. 


În ultima zi a Cretacicului, această pădure era deja un soi de 
relicvă. Chiar dacă arborii cu flori (angiospermele) puneau 
stăpânire pe emisfera nordică, oferind albinelor şi altor insecte 
polenizatoare suficiente lucruri de făcut, acest loc era o pădure 
uriaşă de conifere (gimnosperme) ale căror ace hraneau fara 
probleme maretele sauropode cu gat lung şi ţineau ascunse 
carnivore uriaşe cu gheare imense ce puteau să sfâşie orice. 
Uriaşi acoperiţi de armură adulmecau în jur, croindu-şi drum 
printre şirurile de copaci şi deranjând erbivorele bipede care se 
deplasau topaind prin subarboret. Lumea fusese lovită de un val 
de căldură şi de incendii, apoi cuprinsă de întuneric şi frig, 
plantele imobile suferind asemenea dinozaurilor. 

Dar varietatea uriaşă de forme de viaţă este extrem de dificil 
de distrus. Variatiile dintre indivizi sau dintre specii le-au oferit 
unor organisme şanse la un nou început. Sistemele de rădăcini 
ale ciupercilor s-au dezvoltat la o adâncime suficient de mare în 
sol pentru a scăpa de partea cea mai îngrozitoare a valului de 
căldură. Sporii ferigilor erau deja plantați, gata sa incolteasca. 
Împreună, acestea au transformat peisajul pârjolit şi tern, 
redându-i tonurile mai calde şi mai bogate de altădată. 

Poate părea ciudat să vezi atât de multe ferigi într-un loc 
devastat de incendii în urmă cu un secol. Dar, după ce s-a ridicat, 
în cele din urmă, cortina de reziduuri de deasupra Pământului şi 
condiţiile climatice s-au schimbat, solul a fost suficient de umed 
şi de acid pentru a favoriza dezvoltarea ferigilor. Acestea nu au 
crescut pur şi simplu, ci de-a dreptul au explodat. Un covor viu 


format împreună cu ciupercile şi care ar fi oferit o varietate 
uriaşă pe care să o adulmece şi să o bătătorească dinozaurii a 
căror oase acum pulverizate se dezvoltaseră pe baza consumării 
unor astfel de plante. Păsările şi câteva mamifere norocoase, 
suficient de mici ca să se ascundă sub frondele ferigilor sunt 
singurele vietati suficient de mari pentru a fi observate aici cu 
uşurinţă, dar vor mai fi multe altele. La marginea fiecărei picături 
de ploaie, lumina soarelui creează câte o mică licărire. 


6. Termen folosit de John McPhee in lucrarea sa Basin and Range (1981) 
pentru conceptul de scara a timpului geologic (n. tr.). 


J: Este vorba despre linia de demarcație din depozitele de sedimente 
asociată cu extinctia în masă din Cretacic-Paleogen, fiind denumită chiar limita 
Cretacic-Paleogen (n. tr.). 


8.Dupa o mie de ani de la impact 


Deja se face prea cald pentru micutul sarpe. Acum, ca soarele se 
ridica tot mai sus pe cer, Caci se apropie ora amiezii, minusculul 
Sarpe - Care nu are nici macar opt centimetri - strabate padurea 
de ferigi in căutarea unui adăpost umbros ca sa evite cea mai 
călduroasă parte a zilei, bucuros să aştepte răcoarea serii pentru 
a vâna din nou. 


Viaţa nu este deloc uşoară pentru un animal ectoterm. În 
comparaţie cu maretii dinozauri care strabatusera acest loc cu o 
mie de ani în urmă sau cu mamiferele care puteau să-l înghită ca 
pe o macaroană cu solzi, micul Coniophis pare să ducă o viaţă 
mai lentă, adaptându-se fluctuatiilor de temperatură.!19 

Faptul că este un animal cu sânge rece l-a ajutat pe Coniophis 
în perioada de teroare şi frig intens care a urmat după prăbuşirea 
asteroidului. Fiind mic şi predispus să se adăpostească în mediul 
subteran, şarpele a reuşit să supravieţuiască valului de 
temperaturi incredibil de mari de după impactul cosmic, 
ascunzându-se în vizuinile săpate de alte animale. Dar iarna 
îndelungată care s-a instalat curând după aceea a reprezentat o 
altă problemă. Temperaturile au scăzut prea mult pentru ca 
şarpele să poată rămâne într-o stare activă. Aerul era prea rece şi 
lumina soarelui prea slabă din cauza norului de praf care 
învăluise atmosfera Pământului. În schimb, în mediul subteran 
era suficient de cald pentru ca şerpii să găsească nevertebrate cu 
care să se hrănească şi parteneri pentru împerechere, însă ritmul 
vieţii a încetinit în perioada rece. Se poate ca acest lucru să fi 
salvat şerpii. 

Dacă şerpii din genul Coniophis ar fi fost animale endoterme - 
căldura corporală să fie generată de procesele interne - s-ar fi 
confruntat cu o mare problemă în timpul anilor de iarnă de după 
impactul cosmic. Un corp cu sânge cald are nevoie de hrană. 
Păstrarea temperaturii interne presupune nişte costuri ridicate 
din punct de vedere fiziologic - la fel cum pentru întreţinerea 
unui foc este necesară o cantitate mare de carburant, acelaşi 
lucru este valabil şi pentru o vietate cu sânge cald. Dacă situaţia 
ar fi fost asta, şerpii ar fi murit de foame. Numărul 
nevertebratelor şi al altor vieţuitoare mici de deasupra a fost 
redus în mod drastic din cauza valului intens de căldură şi a 
perioadei prelungite de frig, iar endotermele s-au confruntat cu 
mari dificultăți pentru a găsi suficientă hrană ca să 
supravieţuiască. Însă în cazul ectotermelor regulile sunt diferite. 
Aşa cum broaştele pot să-şi încetinească metabolismul şi să intre 


într-o stare de amorteala sau aşa cum unele țestoase pot să stea 
pe fundul lacului perioade lungi de timp, la fel şi şerpii pot intra 
în propria lor formă de hibernare - o încetinire a activităţii în 
perioadele reci denumită brumare. Coniophis şi alti şerpi care au 
supravieţuit nu şi-au încetat activitatea pur şi simplu: nici unul 
dintre ei nu ar fi putut să supravieţuiască fără mâncare timp de 
trei ani întregi. Dar aceasta reprezintă o schimbare a ritmului 
biologic, un răspuns la mediu care le permite să supravieţuiască 
cu mai puţine resurse, pentru că fiecare masă este valorificată 
mult mai bine. Este un avantaj al speciilor care nu trăiesc într-un 
ritm atât de alert precum animalele cu sânge cald. La urma 
urmei, dinozaurii erau diverşi, extrem de activi şi mereu 
înfometați. Din cauza magnitudinii catastrofei, singurele 
supraviețuitoare din rândul acestora au fost animale mai mici şi 
cu pene care ciuguleau prin pământ în căutare de orice seminţe 
şi insecte ar fi putut găsi. 

Dornic să scape de căldură - şi de ciocurile ascuţite ale 
dinozaurilor aviari - micuțul Coniophis se strecoară în vizuina 
răcoroasă şi întunecată a unui mamifer, refugiindu-se într-o 
încăpere laterală abandonată pentru a se odihni. Nu există nici o 
fortăreață impenetrabila în lumea paleocenică, nici un loc în care 
vreo vieţuitoare nu riscă să devină hrana alteia, dar acest loc este 
suficient de liniştit şi de sigur. Asta au facut serpii de la 
inceputurile lor. 

Chiar si inainte ca asteroidul sa loveasca suprafata Pamantului, 
serpii erau deja niste supravietuitori. Primii serpi au strabatut 
luncile acoperite de ferigi in timpul Jurasicului, cu peste 100 de 
milioane de ani înainte.!!! La o simplă privire, nu păreau să fie cu 
foarte mult diferiţi de nişte soparle subtirele. Si asta pentru ca 
serpii au evoluat din soparle, dar au devenit mai lungi si au 
început să se deplaseze târându-se pe burtă, şi nu cu ajutorul 
membrelor. Vor trebui să treacă milioane de ani până când şerpii 
fără membre să cutreiere suprafaţa planetei - în Jurasic, primii 
şerpi încă mai aveau membre mici care se puteau observa de-o 
parte şi de alta a corpului. Si îşi făceau vizuini.!!? 


Să te târăşti prin pământ nu este ceva uşor. Corpul de mici 
dimensiuni le-a ajutat pe reptile să se deplaseze prin pământ, dar 
membrele au devenit un dezavantaj atunci când făceau acest 
lucru. La suprafaţă, membrele contribuie la deplasarea reptilelor. 
În apă, membrele ajută la înot. Dar, în subteran, printre 
particulele dense de pământ, picioarele au trebuit să fie împinse 
tot mai mult în lateral pentru a nu îngreuna deplasarea. Nu exista 
nici o cale prin care să fie aduse în faţă pentru a executa o 
mişcare coordonată, aşa că primii şerpi au început să se 
unduiască pentru a se deplasa. Această schimbare a dus la 
transformarea radicală a corpului lor, până la nivelul urechii 
interne. Sunetul este atenuat rapid de sol, dar şerpii tot au nevoie 
să audă ceea ce se petrece în jurul lor. În timp, sub acţiunea 
selecţiei naturale, urechile acestora s-au adaptat pentru a fi mai 
sensibile la vibraţiile de frecvenţă joasă care se propagă de-a 
lungul solului. Micuţul Coniophis poate sa se deplaseze la 
suprafaţă la fel de uşor ca în subteran, dar faptul că se ascunde 
într-o vizuină pentru a se bucura de somnul de după-amiază este 
o rămăşiţă a originilor sale străvechi, de şopârlă. 

Micuţul şarpe a supravieţuit din Cretacic şi acum se bucură de 

o lume plină de posibilităţi. Dinozaurii mareti şi impunatori nu 
mai sunt. În locurile în care altădată predominau coniferele acum 
încep să apară plante cu flori. Vietuitoarele din acest ţinut cu apa 
dulce se scaldă în iazuri şi asistă la o lume care începe să revină 
la viaţă şi să înflorească din nou. Dar nu există nici un scenariu 
pentru ceea ce urmează să se întâmple, nici o distribuţie de roluri 
care trebuie neapărat ocupate. Bineînţeles că lumea începe pur şi 
simplu să-şi revină la viata, dar ar fi o greşeală să credem ca e 
vorba de o vindecare. 
Conceptul de vindecare presupune o reîntoarcere la viaţa de 
dinainte, poate la vechile nişe ocupate de noi specii şi tipare 
familiare ale complexităţii ecologice. Dar lucrurile nu 
funcţionează aşa. 

Să luăm în considerare cât de vast a fost cândva ecosistemul 
din Hell Creek. Acesta nu mai este un tărâm al oaselor şi al 


cenusii, dar nici nu mai este habitatul înfloritor şi plin de viata de 
odinioară. Viaţa a revenit aici însă la o scară mai mică, zona fiind 
populată de speciile care au supravieţuit. Pomii înfloriţi precum 
cornii şi magnoliile proliferează, iar arborii de sequoia reprezintă 
segmentul de conifere. Mamiferele care au mai rămas sunt, în 
general, specii de vizuină - uriaşa menajerie de animale din era 
mezozoică sa redus în mod drastic. Insectele încă se fac simţite, 
dar sunt mai puţine specii acum. Ecosistemele din apele dulci s- 
au confruntat cu cele mai puţine schimbări - peştii, broaştele, 
testoasele şi champsozaurii trăiesc în continuare ca la finalul 
Cretacicului -, dar biodiversitatea din această lume nouă e doar o 
fracțiune din ce a fost cândva. Va fi nevoie de timp pentru ca 
viaţa să prolifereze din nou. 

Privit din această perspectivă, ţinutul este plin de nişe libere. 
Nu mai există megaerbivore aici. Toate animalele care se hrănesc 
cu plante sunt mici. Acestea ajută la dispersarea seminţelor şi 
influenţează indubitabil supraviețuirea şi evoluţia plantelor pe 
care le consumă, dar nici unul dintre mamiferele care au 
supravieţuit nu este vreun monstru de zece tone care doboară 
copaci şi transformă ţinuturile joase în iazuri. Nu mai există nici 
carnivore uriaşe - un lucru imposibil din punct de vedere ecologic 
atunci când toate prăzile sunt doar nişte mici gustări. Au dispărut 
şi uriasii înaripaţi ai cerului, precum şi toate păsările cu dinţi şi 
alte zburătoare carnivore care se hrăneau cu insecte şi şopârle 
din coronamentul pădurilor. Pierderea dramatică a atât de multe 
specii nu este un simplu bilanţ al victimelor. Fiecare specie are 
un loc în reţeaua ecologică, astfel încât multe legături au fost 
distruse. Natura pare să fie acum plină de lacune. 

Dar evoluţia nu are nevoie de lacune pentru a prospera. 
Existenţa unor specii creează interacțiuni şi roluri care deseori 
determină apariţia sau proliferarea altora. Diversitatea generează 
diversitate, nu doar breşe ecologice. O extinctie în masă poate 
contribui la răsturnarea ordinii lucrurilor sau poate oferi anumite 
oportunităţi, dar interacţiunile dintre organisme determina 
evoluţia acestora. Nu există nici un tărâm ipotetic cu nişe 


ecologice libere spre care organismele să se îndrepte în mod 
inexorabil pentru a recrea aceleaşi interacțiuni ca înainte. Nu 
există nici o stare optimă la care să se întoarcă lumea chiar dacă 
va avea suficient timp la dispoziţie să facă asta. Ceea ce se 
formează acum este ceva complet nou. 

De-a lungul tuturor perioadelor de când a apărut viaţa pe 
Pământ, de-a lungul analelor timpului profund, erele cu cea mai 
mare biodiversitate au fost cele în care organismele au depăşit 
anumite bariere şi au început să se împingă unele pe altele spre 
noi habitate.!!3 În timpul Carboniferului, cu mai bine de 290 de 
milioane de ani in urma, vertebratele au inceput sa se aventureze 
in afara mediului acvatic si sa avanseze spre tarm. Pestii 
prosperau in continuare in mari, dar acum - pentru a profita de 
padurile pline de insecte - au inceput sa prospere si pe uscat. 
Unii dintre acesti amfibieni au ramas legati de apa. Odata cu 
apariţia membranei amniotice®, alte grupuri înrudite au început 
să se stabilească pe uscat. În ţinuturile în care înainte existaseră 
doar roci şi bacterii se dezvoltau păduri impunătoare pline de 
amfibieni şi artropode. Schimbările au fost atât de drastice, încât 
bacteriile au rămas în urmă şi au trebuit să recupereze. Plantele 
primitive au secretat o nouă substanţă care era mai dură - lignina 
- pentru a se dezvolta în arbori înalţi. Bacteriile care să 
descompună lignina nu apăruseră încă, iar când aceşti copaci 
cădeau la pământ se descompuneau atât de greu, încât erau 
şanse mai mari să fie îngropaţi de mlaştini vaste, transformându- 
se, în cele din urmă, în zăcăminte de cărbune. Această explozie 
de activitate nu a fost precedată de o extinctie în masă sau nu a 
fost determinată de faptul că unele specii au ocupat nişe 
prestabilite. Când plantele au început să prindă rădăcini pe tarm, 
au creat noi habitate pentru nevertebrate, care, la rândul lor, au 
atras vertebratele. Fiecare circumstanta evolutivă a oferit noi 
posibilităţi, biodiversitatea autogenerându-se prin intermediul 
interacțiunilor dintre diferite specii. 

Dacă ar fi existat o cale prestabilită sau dacă evoluţia 
convergentă ar fi dominat, atunci supraviețuitorii din Hell Creek 


ar fi ocupat acele roluri care rămăseseră vacante. În timp, poate 
că ar fi existat mamifere impunătoare, de mărimea unor 
tiranozauri, sau şopârle zburătoare de mărimea unui pterozaur. 
La urma urmei, aceasta ar fi părut să fie marea şansă evolutivă 
oferită supravietuitorilor - mai ales mamiferelor care rămăseseră 
la dimensiuni mici vreme îndelungată din cauza dinozaurilor. Dar 
nu există nici o întrecere, nici o grabă, nici o dorinţă de a 
recupera ceea ce a fost cândva. Fiecare acţiune, fiecare 
interacţiune şi proces de ordin biologic vor determina în mod lent 
şi subtil ceea ce va urma, iar supraviețuitorii vor crea propriile 
nişe. Nu există direcţii predeterminate pe care speciile trebuie să 
le urmeze. Selecţia naturală, acea forţă persistentă a schimbării, 
are nevoie de variaţie pentru a funcţiona - de la rezistenţa 
organismelor la bolile cu care se confruntă la compoziţia dietei şi 
forma corpului lor. Chiar şi cele mai complexe ecosisteme au 
evoluat pe baza unor diferenţe interconectate extraordinar de 
mici. Depopularea habitatelor post-extinctie oferă în mod cert o 
mulţime de posibilităţi, dar eliberarea unor nişe ecologice nu 
stimulează în mod automat o dezvoltare a ecosistemelor. Acest 
lucru va depinde de supraviețuitori, care vor modela in mod 
imperceptibil lumea din acest nou punct de plecare. 

Nu toţi supraviețuitorii vor prospera din nou. Unele specii care 
au putut rezista pe parcursul infernului dezlantuit în prima zi si 
pe parcursul frigului intens de după aceea se îndreaptă de fapt 
spre extinctie, nu spre o revenire. 

O rudă îndepărtată a micutului Coniophis se odihneşte la 
umbra unui arbore tânăr de Ginkgo biloba, iar pe pielea ei 
acoperită de solzi se reflectă pete de lumină filtrată de frunzele în 
formă de scoică. Corpul reptilei, care are o lungime de doi metri 
şi jumătate, este în mare parte gri, acoperit ici-colo de câteva 
pete maronii, camuflându-se perfect în locul liniştit pe care l-a 
ales pentru odihna de după-amiază. Aceasta este Palaeosaniwa, 
cea mai mare şopârlă din Hell Creek.!!* Si este una dintre 
ultimele din specia ei. 

Cu doar o mie de ani in urma, Palaeosaniwa era echivalentul 


tiranozaurului în lumea şopârlelor. Adulții puteau atinge o 
lungime de trei metri, iar fălcile lor erau echipate cu dinţi 
incredibil de ascuţiţi cu care curmau repede viaţa mamiferelor şi 
a puilor de dinozauri. Dar în orele de după impact, majoritatea 
acestor şopârle uriaşe nu au putut să găsească un adăpost 
potrivit în mediul subteran. Erau prea mari pentru a încăpea în 
vizuini şi nu aveau nici un instinct pentru a-şi săpa propriul 
refugiu. Majoritatea au pierit. Doar cele mai mici şi incomplet 
dezvoltate au putut să- şi găsească adăpost. Aceste exemplare 
tinere s-au trezit într-o lume în care viitorul speciei lor se baza pe 
ele şi doar pe ele. 

Nici carnivorelor nu le-a fost uşor să se descurce în lumea de 
după impactul cosmic. În primii ani, sursele de hrană erau rare şi 
sărăcăcioase. Palaeosaniwa prindea orice vietate putea: vâna 
păsări şi reptile, căutând prin cuiburi şi vizuini pentru a-şi potoli 
foamea. Pentru că erau animale ectoterme, precum Coniophis, 
aceste şopârle au reuşit să supravieţuiască, dar populaţia nu şi-a 
mai revenit. La o mie de ani de la impactul cosmic, chiar în zorii 
unei noi perioade de înflorire evolutivă, şopârlele găsesc hrana 
potrivită pentru ele, dar tot mai puţine se reproduc. Este suficient 
pentru ca doar câteva să supravieţuiască, dar nu şi pentru a 
asigura extinderea populaţiei - mai ales că acestor şopârle le 
trebuie câţiva ani pentru a atinge maturitatea sexuală. Nu va mai 
trece mult timp pana cand Palaeosaniwa va deveni o specie 
dispărută din punct de vedere funcţional. 

Extinctia nu se produce atunci când ultimul membru al unei 
specii îşi dă cea din urmă suflare." Acel moment reprezintă 
încheierea unei vieţi, dar o specie poate ajunge la dispariţie din 
punct de vedere funcţional cu mult timp înainte. Este ca în cazul 
diferenţei dintre cauza proximă şi cauza fundamentală. Ultimul 
exemplar de Palaeosaniwa poate să piardă între fălcile unui 
prădător sau să moară de bătrâneţe, dar, oricare ar fi motivul, 
specia a depăşit acel prag din care îşi mai poate reveni. Frigul 
cronic şi incredibil de intens din anii de după impactul cosmic a 
redus populaţia şopârlelor la o fracțiune din ceea ce fusese 


cândva. Dificultatea de a găsi hrană a permis doar unui număr 
redus de şopârle să supravieţuiască în fiecare an. Acei indivizi s- 
au răspândit de atunci de-a lungul teritoriului, având nevoie de 
ani întregi pentru a se dezvolta înainte de a încerca măcar să 
găsească un partener, să construiască un cuib şi să-şi păzească 
ouăle, activităţi ce nu garantează că va apărea o nouă generaţie 
şi că va rezista. Aceasta este extinctia prin uzură: existenţa 
speciei Palaeosaniwa atârnă doar de un fir de ata. Soparla nici 
macar nu sesizeaza propria extinctie. 

In timp, toate speciile se vor confrunta cu disparitia. Unele vor 
lasa descendenti in urma lor. Altele nu. Oricat de frumoasa este 
aceasta reprezentare, nu exista un arbore filogenetic coerent. 
Biodiversitatea ia mai degraba forma unei tesaturi haotice, unele 
fire se destrama, altele sunt smulse, unele sunt tesute din nou, 
creand o retea incredibil de incalcita de specii care sunt izolate si 
conectate deopotriva. Toate speciile care traiesc in acest 
moment, in zorii Paleocenului, vor pieri in cele din urma. Dar 
unele vor da 
nastere unor populatii putin diferite de cele din care provin, 
variatii care vor supravietui chiar si atunci cand speciile originare 
vor dispărea si, odată cu acestea, va începe din nou acelaşi dans 
ecologic. Speciile care există azi vor modela cum va arăta viitorul 
de mâine, iar viaţa în sine va produce o bogăţie de forme unice. 

În ceea ce a mai rămas din Hell Creek, tocmai a început să se 
contureze o nouă grădină. Semințele au fost sădite în Cretacic, 
rămăşiţe biologice care au stabilit fundaţia pentru următorii 66 
de milioane de ani. Palaeosaniwa sâsâie, adulmecând mirosurile 
aduse de o altă după-amiază paleocenică. 


În altă parte 
Atlanticul de Nord 


Micile sfere se mişcă de-a lungul suprafeţei, cele mai mici 
particule într-o mare aparent infinita.''® Însă, de aproape, acele 
puncte nu reprezintă doar nişte particule de praf oceanic. Acele 


sfere acvatice sunt alcătuite din discuri suprapuse, plăci de forma 
unor gogoşi cu câte un mic flagel ieşit în afară. Părţile individuale 
se numesc cocolitofori şi se unesc pentru a forma o cocolitosferă. 

Fiind atât de aproape de suprafaţă, scăldate în lumina soarelui, 
fiecare parte a sferei este de un intens verde-închis. Cocolitii sunt 
organisme fotosintetizatoare, folosindu-se de lumina solară 
pentru a-şi produce hrana. Aceste sfere ar putea pur şi simplu să 
plutească zi şi noapte, căci această algă planctonică ar putea să 
se autosustina, producându-şi singură hrana cu ajutorul razelor 
solare. Dar flagelii reprezintă un semn că acum sunt vremuri 
grele, ca atunci când această forma de cocoliti era prădătorul 
dominant. 

Aproape toată viaţa din mări a pierit în timpul iernii produse de 
impact. Lumina solară este o parte esenţială a ecosistemelor 
oceanice, permiţând algelor şi altor organisme fotosintetizatoare 
să-şi producă hrana. În acei ani intunecati, nu au putut să-şi 
îndeplinească rolul, astfel că organismele care se hrăneau pe 
această cale au rămas fără surse de hrană. Dacă destabilizezi 
fundaţia, un întreg edificiu ecologic poate ajunge să se 
prăbuşească. Multe specii de cocoliti au pierit, cu câteva excepţii. 
Supraviețuitorii au reuşit să-şi schimbe dieta. 


Evoluţia nu anticipează ce urmează. Variația şi întâmplarea 
pură au permis supraviețuirea organismelor de-a lungul a 
miliarde de ani. Cu cât este mai mare diversitatea, cu atât sunt 
şanse mai mari să existe unii indivizi, unele populaţii, unele specii 
care vor putea să facă faţă presiunilor care le afectează existenţa. 
În cazul cocoliţilor, unele specii cretacice erau mixotrofe - puteau 
să absoarbă mici fragmente de materie organică, dar şi să-şi 
producă propria hrană. Erau specii cu o mobilitate mai mare, 
capabile să se deplaseze cu ajutorul acelor mici „bice“, hrămndu- 
se cu organisme mai mici şi reziduuri oceanice atunci când 
lumina solară a fost redusă. 

Micutele alge au ţinut oceanul în viata. Chiar si cu reducerea 
drastică a masei planctonice, mixotrofele au proliferat şi au oferit 


o cale prin care viaţa să-şi revină în urma acelor vremuri 
catastrofale. Unii prădători ai planctonului au putut sa 
supravieţuiască hrănindu-se cu cocoliti, contribuind la 
menţinerea în viaţă a unor părţi din ocean. lar când praful şi 
reziduurile care împiedicau lumina solară s-au risipit din 
atmosferă, cocolitii au putut să îndeplinească noi roluri. Din 
mixotrofe au început să evolueze noi organisme fotosintetizatoare 
ce au restaurat treptat reţeaua de alge esenţială pentru 
ecosistemele oceanice. 

Dacă toţi cocolitii din Cretacic ar fi fost organisme 
fotosintetizatoare perfecte, iarna care s-a instalat după impactul 
cosmic ar fi dus la moartea tuturor vietatilor din mari şi oceane, 
cu excepţia bacteriilor. Dar aceste organisme care au jucat 
diferite roluri au permis unor specii să supravieţuiască. 
Organismele nu se nasc supraviețuitoare, ci sunt selectate in mod 
aleatoriu să devină astfel. 

Micuța sferă de discuri organice continua să plutească in 
lumea ei microscopică, un mediu dens şi populat dintr-o apă ce 
altminteri pare să fie cristalină. Câţiva dintre flagelii sferei se 
răsucesc şi îndreaptă sfera într-o parte, înghițind din apă o 
fărâmă şi mai mică decât ea. 


8. Membrană specială care protejează embrionul şi care este absentă la 
amfibieni şi peşti. Aceste vertebrate tetrapode se numesc amniote şi se impart 
în două linii evolutive principale: sauropside (reptile şi păsări) şi sinapside 
(mamifere). Acestea depun ouăle pe teren uscat sau le dezvoltă în interiorul 
corpului, în schimb peştii şi amfibienii le depun în mediul acvatic (n. tr.). 


9.După o sută de mii de ani de la impact 


E vremea prânzului. Micuta araneida se mişcă repede. O 
coleopteră mică se zbate şi zumzăie, dând din aripi în încercarea 
de a se elibera din pânza lipicioasă, şi s-ar putea să reuşească. 
Matasea produsă de păianjen este un material rezistent, dar o 
pânză este compusă din multe fire tesute laolaltă. Dacă o insectă 
se străduieşte din răsputeri, o masă se poate transforma într-o 
tapiserie distrusă, ceea ce presupune încă o noapte de lucru. 

Araneida este rapidă. Cuprinde repede coleoptera care se 
zbate şi isi pune membrele la treabă, tesand mătase pentru a 
forma un cocon în care să imobilizeze insecta. Dar într-o clipă şi 
păianjenul, şi coleoptera dispar, un amestec de picioare şi 
exoschelet între fălcile unui mamifer de aproape zece kilograme. 
Acesta este Baioconodon, care vânează tot ce poate găsi într-o 
lume ce nu-şi mai aminteşte de extinctia cu care s-a confruntat 
chiar dacă cicatricile produse sunt inca vizibile.!!7 

Baioconodon este un tetrapod mic şi ciudat. Degetele sale se 
termină cu nişte mici copite tocite, dar cu toate acestea are un 
zâmbet care inspiră teamă. Caninii săi sunt destul de lungi în 
comparaţie cu dinţii neregulati şi crestati de pe laterale. Daca 


vrea, poate să-şi înfigă acei dinţi ascuţiţi în alte mamifere mai 
mici care aleargă prin pădure. Dar nu are astfel de înclinații. Este 
omnivoră, hrănindu-se cu frunze si sopârle, fructe si insecte, iar 
acei dinţi ascuţiţi sunt în principal pentru a inspira teamă. În 
afara sezonului pentru împerechere - asa cum este cazul acum - 
va deschide gura larg, va mârâi si va spera să alunge intrusii. 
Acesta este micul ei teritoriu din Paleocen din care poate alege 
după bunul plac. 

Dă la o parte ferigile din calea ei în timp ce-si continuă drumul 
prin pădure. A trecut suficient timp încât să nu se mai zărească 
trunchiuri si busteni carbonizati în urma incendiilor devastatoare 
din lumea de după impactul cosmic. Au crescut si au căzut 
copaci, iar în locul lor au răsărit alţii noi, trunchiuri acoperite cu 
muschi ce stau pe covorul de vegetaţie de la sol întrerupte de un 
coronament care, pentru prima data după multă vreme, poate fi 
considerat pădure virgină. 

Dar adevăratul succes evolutiv le aparţine ferigilor. Frondele 
presară stropi de rouă pe blana maronie a femelei de 
Baioconodon în timp ce aceasta trece printre arbusti. Tufele de 
ferigi sunt aparent peste tot, ca si cum ar fi o hidră ale cărei 
numeroase capete se odihnesc. Orice ferigă care piere din cauza 
lipsei de lumină solară sau umiditate poate fi înlocuită de multe 
altele. 

Aceasta este perioada de apogeu a ferigilor. 

Ferigile sunt printre cele mai vechi plante de pe Pământ. 
Primele specii ale acestor plante au apărut cu aproximativ 360 de 
milioane de ani în urmă, pe când strămosii dinozaurilor abia 
începeau să cucerească uscatul sub forma amfibienilor cu patru 
picioare. Ferigile s-au adaptat să se dezvolte în medii umede si la 
altitudini joase, fiind legate pentru totdeauna de locurile în care 
umiditatea este prezentă din belsug. 

Ciclul de viaţă al ferigilor impune ca acestea să nu se afle prea 
departe de medii umede, pentru că aceste plante care formează 
subarboretul se înmulţesc prin spori, si nu prin seminţe. Ferigile 
nu asteaptă protejate într-o crustă sigură si blindată, ci au în 

schimb un ciclu de viaţă alternant, în care frondele au doar un rol 
tranzitoriu. 

Dacă ne-am uita cu atenţie pe partea inferioară a frondelor de 
ferigă care formează covorul de vegetaţie din această pădure, am 
vedea zeci si zeci de puncte mici. La o simplă privire, feriga pare 
să fie infectată cu ceva sau să fie atacată de mici insecte. Dar 
acestea sunt, de fapt, pungi naturale pline cu nenumărați spori. 
Fiecare este precum o particulă de praf, însă o particulă care 
aduce cu ea promisiunea unei alte generaţii. 

Bineînţeles ca ferigile, când e vorba de reproducere, se 
bazează pe numere cât mai mari. Când sunt eliberaţi, sporii ajung 
oriunde. Unii vor găsi un teren potrivit şi vor începe să germineze 
şi, în cele din urmă, se vor dezvolta într-o structură numită 
protal, care se aseamănă cu o mică inimă verde ce prezintă în 
partea de jos o barbă răvăşită. Aceasta reprezintă baza pentru 
dezvoltarea frondelor ferigii, dar nu are cum să facă asta de una 
singură. Pentru a se dezvolta, protalul are nevoie ca organele sale 
reproductive să fie fecundate. În circumstanţe fericite, această 
fecundare duce la creşterea unei tulpini lungi şi spiralate care se 
va dezvolta, în cele din urmă, într-un mănunchi de frunze mici de 
forma unui evantai. 

Ţinând cont de toate aceste complicaţii, ferigile par să fie nişte 
indicatori neasteptati ai unei lumi care-şi revine. Modul lor de 
reproducere este primitiv şi complicat. Aceste plante nu primesc 
sprijin din partea altor organisme, aşa cum se întâmplă în cazul 
plantelor cu flori sau al unor conifere. Ferigile au rămas la nivelul 
solului, în timp ce păduri impunătoare au crescut şi s-au dezvoltat 
în jurul lor. Ferigile fac parte din subarboret, preferând 
habitatele cu temperaturi relativ scăzute şi umbroase create de 
arborii înalţi din jurul lor. Şi tocmai de aceea s-au răspândit şi au 
ocupat teritorii vaste, în timp ce alte plante s-au străduit să 
prindă rădăcini pe aceleaşi terenuri. În mod ciudat, efectele 
produse de impactul cosmic au contribuit la dezvoltarea ferigilor. 
În timp ce alte plante au avut de suferit, ferigile s-au bucurat de 
noroc. În perioada în care lumina solară a fost blocată vreme de 


săptămâni întregi, apoi redusă vreme de luni de zile, ferigile care 
s-au adaptat pentru a creşte în condiţii de lumină redusă au fost 
mult mai puţin afectate. lar acum, că turmele de dinozauri 
erbivori înfometați au dispărut, modul în care se reproduceau 
ferigile nu mai era o chestiune de supravieţuire, ci de răspândire. 
Oriunde a existat un loc rece şi umed, ferigile s-au înmulţit rapid. 

Ferigile vor continua să joace acelaşi rol de taxon al dezastrului 
vreme de milioanele de ani, dezvoltându-se rapid în habitate 
afectate, unde nu mai exista aceeaşi diversitate ca înainte. O 
explozie de ferigi este un semn că un ecosistem îşi revine de pe 
urma unui dezastru major. Imediat după erupțiile vulcanice 
intense sau alte catastrofe care perturbă rapid medii bine 
dezvoltate, ferigile sunt printre primele semne ale faptului că 
zona respectivă îşi revine la viaţă. Ferigile nu au nevoie de alte 
organisme pentru a-şi răspândi sporii şi, atunci când erbivorele 
flămânde sunt rare, plantele pot să crească nestingherite, fără să 
fie constant smulse. Ferigile au fost binecuvântate de evoluţie să 
prospere atunci când alte specii întâmpină dificultăţi. 
Diversitatea vieţii este un tampon împotriva crizelor inevitabile 
care lovesc planeta, formând legături între ceea ce a fost şi ceea 
ce va fi. 

Cu toate acestea, pădurea care a început să se dezvolte pe 
teritoriul acoperit de ferigi nu va fi precum cele din urmă cu un 
milion de ani. În loc să fie doar fundalul schimbărilor evolutive 
dramatice cu care s-au confruntat animalele, pădurea 
paleocenică este modelată atât de natura supravietuitorilor, cat şi 
de absenţa vieţuitoarelor care considerau aceste ţinuturi 
împădurite acasă. 

Spre finalul Cretacicului, pădurile din Hell Creek erau absolut 
pline de diferite specii de plante. Pini chilieni, palmieri, corni, 
chiparoşi şi multe alte specii creşteau unele lângă altele. 
Angiospermele (plantele cu flori) şi gimnospermele (coniferele) se 
întreceau între ele pentru a prinde lumina solară, în timp ce 
ferigile şi cicadeele continuau să apară de-a lungul lizierei 
pădurii. Dar aceste păduri nu erau dese. Pădurile din Hell Creek 


nu aveau coronamente apropiate care să creeze o lume umbroasă 
pentru plantele de jos. Adesea, existau distanţe considerabile 
între copaci, şiruri întinse care au creat un coronament rar şi au 
permis pătrunderea din belşug a luminii pentru plantele care 
creşteau la nivelul solului. 

Dinozaurii au păstrat pădurile în acest fel.!!* Erbivorii uriaşi 
precum edmontozaurii şi triceratopşii au modelat în mod 
neintentionat pădurile prin ceea ce au mâncat şi prin traseele pe 
care le-au urmat. Deseori, copacii tineri erau calcati în picioare 
sau devorati înainte să aibă şansa de a creşte. Si chiar daca 
aceşti dinozauri de multe ori nu puteau să ajungă la frunzele şi 
crengile copacilor maturi, un animal precum triceratops tot putea 
să calce în picioare unele dintre aceste plante pentru a crea un 
spaţiu mai deschis în interiorul pădurilor. Chiar şi traseele de 
vânătoare create de dinozauri - deschise de erbivore şi adoptate 
apoi de carnivore - mențineau echilibrul. Era mai greu ca 
plantele să prindă rădăcini pe un teren bătătorit, potecile făcute 
de dinozauri se intersectau şi puteau fi văzute de deasupra 
copacilor. Dinozaurii uriaşi au fost practic grădinari ai 
ecosistemelor, remodelând lumea din Hell Creek. 

Dar acum dispăruseră cu toţii. Nici un dinozaur mai mare decât 
un corb nu a supravieţuit presiunilor înfiorătoare ale valului de 
căldură şi ale iernii care s-a instalat după impactul cosmic. Cu un 
milion de ani în urmă, un animal din acest mediu cântărea, în 
medie, aproximativ trei tone. Acum sunt doar câteva vieţuitoare 
care cântăresc mai mult de un kilogram. Nu mai există uriaşi 
care să cultive această grădină preistorică. 

Şi plantele, desigur, s-au confruntat cu propria extinctie în 
masă. Coniferele au fost mai afectate decât plantele cu flori. 
Domnia îndelungată a coniferelor în calitate de componente 
primare ale pădurilor preistorice se încheiase. Plantele cu flori 
cresc mult mai repede decât coniferele, iar mare parte din 
terenul eliberat este ocupat de plante cu frunze late care cresc 
aproape unele de altele. Fără dinozaurii uriaşi care să menţină 
pădurea un spaţiu deschis, plantele cu flori, aflate într-un număr 


relativ mic, creează împreună un coronament pe mai multe etaje 
ce protejează de lumina soarelui o mare parte din covorul de 
vegetaţie al pădurii. Nu a mai existat niciodată o astfel de pădure. 

Evoluţia plantelor supraviețuitoare şi ceea ce a rezultat dupa 
zilele intense de la începutul Paleocenului au contribuit la 
această creştere explozivă a plantelor. Angiospermele puteau 
deja să se dezvolte mai repede, ca urmare a competiţiei lor cu 
coniferele din timpul epocii dinozaurilor. Aceste plante erau deja 
pregătite să sufere schimbări la începutul Paleocenului. Însă la 
succesul angiospermelor au contribuit şi produşii rezultați in 
urma evenimentelor de după impactul cosmic înfiorător. Cenuşa 
şi vegetaţia pârjolită de pe urma incendiilor globale au creat un 
exces de fosfor în sol la începutul Paleocenului. Acest lucru 
reprezintă un avantaj major pentru unele specii noi de 
angiosperme. Odată ce angiospermele care au supravieţuit încep 
să crească şi să sufere transformări, apar noi specii. Plantele 
înrudite cu fasolea şi mazărea încep să prolifereze şi, în timp, să 
fixeze azotul în sol - preiau azotul din atmosferă şi îl fac accesibil 
pentru compuşii din sol care vor fertiliza mai departe fundaţia 
pădurii. Toate aceste schimbări favorizează creşterea altor 
angiosperme în detrimentul coniferelor şi al ferigilor - acei lăstari 
timpurii ai plantelor cu flori transformă încet pădurile în funcţie 
de solurile la care se adaptează cel mai bine, în timp ce alte 
forme de vegetaţie prind rădăcini în arii mai mici ale acestei noi 
păduri. Şi este doar începutul. O pădure deasă şi umbroasă, cu 
numeroase etaje de vegetaţie de la nivelul rădăcinilor până la 
coronament, oferă un habitat mai mare decât orice petic de zonă 
împădurită din Hell Creek, iar mamiferele sunt pregătite să 
profite de aceste schimbări. 

Micuța femelă de  Baioconodon, care străbate pădurea 
paleocenică, joacă un rol diferit în remodelarea lumii de după 
marea extinctie. Stramosii ei au supravieţuit dezastrului de dupa 
impactul cosmic. În eonii care vor veni, rudele ei vor deveni 
prădători supremi - carnivore care vor putea ajunge la 
dimensiunile unui leu, unele dintre cele mai mari carnivore din 


epoca mamiferelor. Şi o parte din secretul care va sta la baza 
succesului acestui grup evolutiv este ascuns între urechile ei 
pufoase. 

Raportându-ne la spectrul amplu al schimbărilor aduse de 
evoluţia mamiferelor, creierul unui Baioconodon nu este atât de 
mare. De fapt, mare parte din acesta pare să fie dedicat hranei. 
Latirea maxilarelor si a arcadelor zigomatice a lăsat loc pentru 
dezvoltarea mai multor muschi la nivelul maxilarului. Fata de 
animalele de mai tarziu care vor duce un stil de viata similar, 
precum pisicile şi câinii, creierul ei pare sa fie foarte mic in 
comparatie cu dimensiunile corpului, raport care uneori este 
considerat un indicator al unei inteligente relativ reduse. Unii 
dintre cei mai mari dinozauri, de exemplu, aveau un creier care 
ne putea incapea in palma, iar mare parte din capacitatea de 
procesare era aparent dedicata mai mult olfactiei si vederii decat 
cognitiei. Primele mamifere erau similare, creierul lor fiind cel 
mai bine echipat pentru a gasi urmatoarea masa si conditiile 
necesare reproducerii, şi nu pentru a manifesta comportamente 
complexe. 

Dar prăbuşirea asteroidului a schimbat soarta mamiferelor, nu 
doar în ceea ce priveşte dimensiunile corporale, ci şi structura 
creierului. Baioconodon şi rudele ei sunt deja la fel de mari 
precum ultimele mamifere din Cretacic - o revenire destul de 
rapidă ţinând cont de faptul că doar cele mai mici mamifere au 
putut supravieţui evenimentelor de după impactul cosmic. lar 
creierul acestora nu devine doar mai mare ca dimensiuni, ci 
permite şi dezvoltarea unor noi comportamente. Nemaifiind 
constrânşi să stea în umbra şopârlelor impunătoare, mamiferele 
ocupă noi nişe din lumea paleocenică. Astfel, apar variaţii ale 
capacităţilor fiecărui mamifer - de la hrana pe care o consumă 
până la cum interacționează unii cu alţii în cadrul aceleaşi specii 
-, ceea ce încurajează o varietate de noi comportamente. Spaţiul 
deschis nu duce la formarea unui grup omogen de vieţuitoare, 
fiecare dintre acestea făcând cam acelaşi lucru într-o măsură mai 
mică sau mai mare. În timp ce mamiferele din Paleocen continuă 


să evolueze de-a lungul generaţiilor, noutatea dă naştere la şi mai 
multă noutate, iar nişele devin subdivizate şi unele specii devin 
mai specializate. Un strămoş omnivor poate da naştere unor 
descendenţi carnivori sau erbivori, iar apariţia în scenă a unor 
noi erbivore sau carnivore înseamnă că maşinăria evoluţiei 
constante va da naştere la şi mai multe variaţii. 

Însă aceste schimbări nu au fost posibile doar datorită 
dispariţiei dinozaurilor uriaşi şi înfricoşători, ci şi datorită 
extinctiei în masa a mamiferelor mezozoice la finalul Cretacicului. 

Dominația completa a dinozaurilor asupra ecosistemelor 
terestre din întreaga lume a afectat, în mod neîndoielnic, evoluţia 
mamiferelor si a pădurilor deopotriva.'*! Dar trebuie să avem 
grijă să nu le conferim prea multă putere şopârlelor îngrozitoare. 
Nu erau singurele animale din jur şi, în mod cert, nu erau 
singurele animale care exercitau o influenţă asupra 
ecosistemelor. Chiar dacă domnia dinozaurilor a impus nişte 
constrângeri puternice legate de cât de mari puteau să devină 
mamiferele, competiţia dintre mamifere a limitat numărul de 
forme diferite pe care le-au luat acestea în Mezozoic, precum şi 
numărul de nişe pe care le-au ocupat. 

În mare parte din perioada mezozoică, majoritatea animalelor 
din aceasta familie aparţineau unei clade numite 
Mammaliaformes (sau „cu formă de mamifer“). Nu erau precum 
mamiferele marsupiale sau placentare din ziua de azi. Frau mai 
primitive şi unele încă depuneau ouă în loc să nască pui vii. Abia 
în Cretacic subclasa Theria - grupul care include mamiferele 
marsupiale şi placentare - a început să se facă simțită. Era însă o 
problemă: multe nişe disponibile pentru noile mamifere fuseseră 
deja ocupate de Mammaliaformes. Este aceeaşi problemă cu care 
s-au confruntat dinozaurii în Triasic. Primii dinozauri au coexistat 
cu precursorii lor şi, abia după ce aceste forme mai primitive de 
reptile au dispărut, dinozaurii au început să se dezvolte cu 
adevărat. 

Mamiferele care au devenit echivalentii mezozoici ai castorilor, 
veveritelor zburătoare, furnicarilor, vidrelor şi ai multor alte 


animale aparţineau, în principal, cladei Mammaliaformes. Totuşi, 
primele mamifere din subclasa Theria erau mici insectivore, 
unele dintre acestea fiind atât de mici că nu cântăreau nici o sută 
de grame. Cu alte cuvinte, aceste mamifere au evoluat într-o 
lume în care multe dintre rolurile ecologice posibile pentru 
mamifere erau deja ocupate de forme mai primitive. Primele 
mamifere s-au diversificat, dar nu s-au distanțat unele de alte, 
numărul tot mai mare de specii era cam acelaşi pentru fiecare 
grup în parte, într-o măsură mai mică sau mai mare. Pentru alte 
câteva milioane de ani, nu vor exista echivalenți din subclasa 
Theria pentru mamiferele care se hrănesc cu peşte, care zboară 
dintr-un copac într-altul sau care sapă prin muşuroaie de furnici. 
Aşa cum plantele cu flori nu au putut să prindă rădăcini mai 
puternice decât dupa ce extinctia in masa a eliminat câteva 
dintre speciile competitoare de conifere, nici strămoşii pisicilor şi 
câinilor, ai liliecilor si primatelor, ai elefanților şi balenelor si ai 
multor altor mamifere nu au putut să se dezvolte până când 
uriaşii care impuseseră vechea ordine a lumii nu au fost 
îndepărtați. Baioconodon face parte din noua garda, un mamifer 
cu molari ce pot să zdrobească şi să taie şi ai cărui pui se nasc în 
urma unei gestatii interne. Această schimbare anatomica 
fundamentală va duce la un nou avânt al evoluţiei mamiferelor, 
pregătind terenul pentru apariţia unei serii de animale foarte 
diferite care poate nu ar fi existat dacă mamiferele mai primitive 
ar fi deţinut puterea. 

Sus, deasupra capului femelei de Baioconodon, ascunsă printre 
crengile unui arbore de Meliosma cu frunzele late, o pasăre mică 
ciripeste.'?? Este un mic exemplar aviar cu un cioc scurt şi ascuţit 
şi cu un mic smoc de pene la nivelul ochilor de forma unei creste. 
Nu e cea mai colorată pasăre, este de un galben-închis, iar penele 
de dedesubt au o nuanţă mai deschisă, însă micuta cântătoare 
este un semn că până şi dinozaurii încep să-şi revină. Pasărea 
este una dintre primele coliide, o familie de dinozauri zburători 
care vor rămâne pe Pământ pentru zecile de milioane de ani ce 
vor veni. 


Păsările care au supravieţuit presiunii exercitate de extinctia în 
masă nu erau arhaice sau primitive. De fapt, multe dintre ele 
erau primii membri ai unei linii evolutive care va continua să 
existe zeci de milioane de ani. La fel ca mamiferele, păsările se 
diversificau si se împărțeau în noi linii evolutive chiar si in 
perioada în care dinozaurii non-aviari cutreierau Pământul şi 
pterozaurii concurau cu alte păsări pe cer. Primele rude ale 
papagalilor, anseriformelor şi ale altor păsări se bucuraseră deja 
de perioade de apogeu înainte de prăbuşirea asteroidului şi, fiind 
păsări cu cioc care se hrăneau cu seminţe şi fructe în coajă 
lemnoasă, multe au putut să supravieţuiască în perioada marii 
reveniri din Paleocen. Sunt descendenţi ai dinozaurilor. La fel ca 
rudele lor impunătoare, păsările care au supravieţuit se dezvoltă 
repede şi produc numeroşi descendenţi în fiecare an. Nu va mai 
dura mult până când păsări înalte de doi metri care nu pot zbura 
vor începe să cutreiere pădurile, multumite să se hrănească cu 
orice mamifere care le-ar fi ieşit în cale, mamifere care erau încă 
de mici dimensiuni. 

Dar coliida din zorii acestei zile paleocenice nu reprezintă o 
astfel de ameninţare. Ea face parte dintr-o varietate încă redusă 
de păsări care umplu din nou pădurea de triluri. Nici un dinozaur 
non-aviar nu ar fi putut scoate astfel de sunete. Există două 
motive. Primul este reprezentat de un organ specializat denumit 
siringe sau laringe inferior. Acest organ arată precum un tub cu 
incretituri care se desparte în două ramuri la baza laringelui in 
cazul multora dintre păsările care au supravieţuit impactului 
cosmic. Structura s-a dezvoltat cu milioane de ani în urmă în 
rândul păsărilor cu cioc din Cretacic; le permitea păsărilor din 
Mezozoic să tipe, să cârâie, să ciripească şi să vocalizeze, scoțând 
sunete foarte diferite de cele produse de dinozaurii non- aviari, 
sunete care erau de obicei joase şi guturale. Şi, la fel ca 
mamiferele, păsările din Paleocen au început să-şi dezvolte noi 
comportamente şi moduri de a interactiona.— 

Creierul păsărilor din Paleocen începe să se mărească, multe 
din conexiunile cerebrale fiind dedicate  cogniţiei si 


comportamentului. Păsările nu funcţionează pe pilot automat, ci 
percep lumea din jurul lor şi interacționează cu aceasta într-un 
mod în care dinozaurii non-aviari nu au putut s-o facă vreodată. 
Spre deosebire de rudele lor acum dispărute, păsările capătă 
acest avantaj pentru că devin tot mai mici. 

Capacitatea de a zbura implică nişte costuri uriaşe. Cantitatea 
de energie necesară pentru a te ridica şi a te menţine în aer este 
uluitoare, mai ales când păsările devin tot mai mari. Pentru a fi 
eficientă, o pasăre mare trebuie să se folosească de curenţii de 
aer şi de abilitatea de a plana, aşa cum făceau marii pterozauri în 
Cretacic. În plus, multe dintre nişele care se eliberează în lumea 
paleocenică se află în pădurile tropicale şi dese. Fiecare specie de 
arbori, chiar şi fiecare copac în sine, oferă o varietate de 
habitate. Există păsări care petrec foarte mult timp ciugulind 
solul în căutare de hrană, păsări care îşi fac cuiburile în 
scorburile copacilor, păsări care topaie pe crengile de sus ale 
copacilor şi multe altele. Aceasta este o lume complexă care 
favorizează speciile mici, iar păsările sunt deja predispuse la 
micşorarea dimensiunilor de-a lungul timpului evolutiv. De fapt, 
chiar primele păsări au fost rezultatul unui fenomen de micşorare 
- strămoşii lor dinozaurieni erau mult mai mari, de dimensiunea 
curcanilor, iar presiunile evolutive legate de capacitatea de a 
zbura favorizau înaripatele de dimensiuni mai mici, ceea ce a dus 
la apariţia unor păsări şi mai mici. Dar creierul păsărilor nu a 
devenit mai mic, ci şi-a păstrat dimensiunile, oferind posibilitatea 
ca anumite părţi din acest spaţiu de procesare important să fie 
eliberate pentru a fi dedicate trilurilor, dansurilor de 
împerechere şi unei vieţii sociale mult mai bogate decât au avut 
parte vreodată dinozaurii non-aviari. Si asta nu era tot. Deşi 
strămoşii carnivori ai 

pasarilor se bazau foarte mult pe miros, majoritatea pasarilor si- 
au pierdut dea lungul evolutiei simtul olfactiv ascutit. Simtul 
vizual a devenit mai important, unele specii putand sa vada si in 
regiunea ultravioletă a spectrului. Modul in care vede 


Baioconodon o coliidă este foarte diferit de modul in care 
coliidele se percep unele pe altele - mici puncte ultraviolete 
presărându-le pieptul. 

În ciuda acestor schimbări şi noi posibilităţi aduse de evoluţie, 
unele vieţuitoare vor urma un drum mai conservator. Nu departe 
de micuța coliidă care ciripeşte, pe malul unui pârâu liniştit, 
umbrit de ramurile unui copac care se apleacă deasupra lui, se 
odineşte un mic crocodilian. Botul său cârn îl face să arate 
precum un caiman gata de luptă, ceea ce este destul de adevărat 
ţinând cont de locul pe care îl ocupă în arborele filogenetic. 
Partea dorsală are o nuanţă de maro-închis, în timp ce partea 
ventrală este de un crem-deschis. Acest animal ectoterm stă pur 
şi simplu întins pe malul apei cu gura larg căscată, aşteptând ca 
ceva să-i capteze atenţia sau să-i aterizeze pe pielea sensibilă a 
gurii sale pline de colti. 

Această reptilă care stă întinsă la soare este diferită de cele 
care au fost înaintea ei sau de cele care vor veni după ea. Face 
parte dintr-o specie care este definitorie pentru epoca 
paleocenică. Însă forma sa este extrem de familiară. Craniul este 
situat la un nivel inferior, în vreme ce ochii şi nările se află mai 
sus, ca să le poată ţine deasupra apei atunci când nu se scufundă 
complet. Membrele îi sunt palmate şi sub numeroşii săi solzi 
ascuţiţi de pe spate se află plăci osoase dure care sunt de origine 
dermică şi acţionează precum o armură naturală împotriva 
muşcăturilor altor crocodilieni. Te-ai aştepta să-l vezi într-o 
mlaştină din Jurasic, însă iată-l acum aici, în Paleocen. 

Totuşi, nu ar fi corect să numim acest animal o fosilă vie. 
Crocodilii au o istorie îndelungată şi diversă chiar şi pe parcursul 
Mezozoicului. Primii crocodili, aparţinând cladei Pseudosuchia, 
erau vieţuitoare terestre. Alergau pe uscat şi erau în competiţie 
cu primii dinozauri pentru a obţine dominaţia. După ce au fost 
decimati în urma extinctiei de la finalul Triasicului, unii dintre 
supraviețuitori au devenit mai mici şi mai similari cu mamiferele 
- ba chiar şi-au dezvoltat dentitii diferite pentru anumite prăzi -, 
în timp ce alţii sau adaptat la viaţa marină şi încă mulţi alţii s-au 


orientat spre o existenţă de vânători semiacvatici. Dinozaurii erau 
necrutatori, oferindu-le rareori celor din clada Pseudosuchia o 
şansă de a câştiga mult teren în lumea din Jurasic, dar un 
crocodil care trăia în urmă cu 235 de milioane de ani avea cu 
totul alte caracteristici faţă de unul care trăia acum 66 de 
milioane. Când asteroidul a lovit Pământul, în unele colţuri de 
lume trăiau diferiţi crocodili. De exemplu, în regiunea Americii de 
Sud, existau crocodili de uscat maiestuoşi din familia Sebecidae 
care aveau dinţi curbați şi ascuţiţi. Aceste carnivore ocupau 
aceeaşi nişă ca dinozaurii prădători de mărime medie, dar au 
pierit în urma evenimentelor de după impactul cosmic împreună 
cu majoritatea teropodelor. 

Singurii crocodili care au supravieţuit au fost cei care erau 
legaţi de mediul acvatic.'** Toate speciile de uscat au pierit, însă 
cele semiacvatice s-au descurcat mult mai bine. La fel ca în cazul 
dinozaurilor, numărul speciilor din această familie a fost redus 
drastic. Şi lucrurile aşa vor rămâne. În milioanele de ani care vor 
urma, vor apărea crocodili tereştri, iar unii dintre aceştia vor 
dezvolta chiar picioare de forma unor copite pentru a putea 
alerga mai repede după mamiferele din pădurile semitropicale pe 
care le vânau. Dar, în general, speciile legate de mediul acvatic 
vor fi cele care vor transmite moştenirea crocodililor de-a lungul 
timpului. 

De nenumărate ori, liniile evolutive de care vor aparţine 
crocodilii supraviețuitori vor dezvolta caracteristici similare. Unii 
vor avea bot triunghiular de crocodil, alţii bot rotunjit de aligator 
şi mulţi alţii vor avea maxilare lungi şi înguste, cele mai potrivite 
pentru a prinde peşti mici. Forma cutiei craniene este asociată cu 
dieta urmată, şi diferite populaţii de crocodili vor trece în mod 
repetat de la o formă la alta de-a lungul timpului - astfel că se va 
ajunge la un număr mic de forme familiare. De aceea, 
crocodilienii, precum acest caiman din Paleocen, par să aibă 
forme ancestrale. Diferite vieţuitoare au stat la pândă la 
marginea apei, pregătite să-i inhate pe cei neatenti, de cand 
primii amfibieni s-au târât pe țărmurile de odinioară. După ele, au 


urmat amfibienii care semănau cu aligatorii şi prezentau multe 
adaptări similare. Când acele salamandre uriaşe au dispărut, 
reptilele - animale vag similare cu crocodilii numite fitozauri - au 
ocupat acea nişă ecologică. Când au dispărut şi fitozaurii, 
crocodilii s-au strecurat în apele de joasă adâncime, şi de atunci 
au rămas acolo. Nu au nici un motiv să facă vreun salt evolutiv 
major. Animalele de pretutindeni au nevoie de apă. Crocodilienii 
se pot ascunde cu uşurinţă într-un iaz sau un pârâu de câţiva zeci 
de centimetri adâncime, iar metabolismul lor lent le permite să 
supravieţuiască o perioadă lungă de timp pe baza unor mese 
relativ neregulate. Datorită circumstanțelor evolutive, au evitat 
cursa reptiliană către endotermie. Dacă poţi să supravietuiesti cu 
puţine resurse într-un mediu protejat de catastrofe, nu există 
prea multe motive de a face schimbări majore, în afara câtorva 
modificări adaptative sau pur fizice ce permit unui crocodil să 
lase în urmă o moştenire genetică mai mare. Crocodilienii nu 
aşteaptă revenirea epocii reptilelor. Ei au descoperit întâmplător 
ceva care funcţionează şi nu au nici un motiv să-şi dorească să 
părăsească zonele mlăştinoase. 

O libelulă ce vânează nevertebrate zboară de-a lungul aceluiaşi 
mal al pârâului în care se odihneşte crocodilul. Mişcările sale 
sunt haotice, cel puţin pentru ochii unei vertebrate, iar reptila nu 
pare să o observe. Dar o briză bruscă împinge insecta roşie spre 
stânga. Crant. Crocodilul îşi încleştează maxilarele, îndepărtează 
într-o clipă insecta de pe dintele de care s-a lipit şi înghite 
recompensa crocantă înainte de a-şi lăsa bărbia în nisip. Astfel de 
reflexe nu pot fi controlate. În ciuda armurii sale dure, este un 
animal cu capacitate senzorială mare. Pe fălcile sale se găsesc 
protuberante aproape invizibile numite organe senzitive 
tegumentare. Uneori, pur şi simplu aşteaptă în apă, deschide 
gura, şi un peşte îi activează micii senzori; muşchii puternici de la 
nivelul capului determină închiderea fălcilor într-o fracțiune de 
secundă. Vânătoarea durează o clipă. 

Acele protuberante de forma unor puncte nu sunt prezente 
doar la nivelul maxilarelor reptilei. Există câteva din loc în loc şi 


pe părţile laterale ale corpului. Într-o zi ca asta, crocodilii simt 
schimbările de la nivelul apei - schimbările de presiune care pot 
indica mişcare. Însă în sezonul de împerechere simţul tactil 
devine foarte important pentru aceste specii. Împerecherea este 
precedată de curtare, iar curtarea presupune ca doi crocodili să 
alunece unul pe lângă celălalt, să se împingă unul în celălalt. Este 
un scenariu romantic reptilian care a fost urmat în fiecare sezon 
de împerechere timp de milioane de ani, un ritual neaşteptat, 
posibil datorită adaptărilor la o viaţă semiacvatică. 

Pădurea începe să devină tot mai tăcută pe măsură ce soarele 
urcă mai sus pe cer. Speciile nocturne dorm acum. Multe dintre 
speciile diurne caută un loc umbros unde să se adăpostească de 
cea mai călduroasă parte a zilei. Este cald din nou, mai cald decât 
a fost în ultimele zile în Hell Creek înainte de impactul cosmic. 
Însă nu este acea căldură letală care a pârjolit totul în jur, din 
zilele de după impactul cosmic, ci începutul unor noi schimbări 
climatice care se vor amplifica în următorii nouă milioane de ani. 
Compuşii care au fost formaţi în urma impactului cosmic şi care 
au reflectat lumina solară, declanşând instalarea iernii, s-au 
risipit în mare parte din atmosferă acum, iar particulele de dioxid 
de carbon, metan şi alte gaze cu efect de seră - unele emise 
recent de erupțiile constante din regiunea Capcanele Deccan - au 
început să reţină şi mai multă căldură. Până la finalul 
Paleocenului, nu va mai exista nici o calotă glaciară pe planetă, 
iar crocodilienii vor inota prin mlaştinile pline cu arbori de 
Metasequoia, aflate doar la o aruncatura de bat de Polul Nord. 

Nu există nici un moment în timp în care putem spune că viaţa 
şi-a revenit complet. Nu vor mai exista vreodată vieţuitoare la fel 
de mari şi de prolifice precum dinozaurii non-aviari. Mamiferele 
nu pot creşte atât de mari, nu doar din cauza constrângerilor 
fizice, ci şi pentru că majoritatea au renunţat la oviparitate. O 
varietate mai redusă de dimensiuni corporale poate însemna mai 
puţine roluri ecologice de îndeplinit. Viaţa nu va mai fi niciodată 
la fel. Chiar şi aşa, viaţa se dezvoltă acum pentru prima dată în 
noi crevase, în noi crăpături; diversitatea speciilor de pe planetă - 


per total - este totuşi în creştere. La urma urmei, dezvoltarea 
este un semn al vieţii, iar Pământul este din nou cât se poate de 
viu. 


În altă parte 
Undeva în Oceanul Atlantic preistoric 


Particula este una dintr-o infinitate de mici puncte care plutesc 
prin marea albastră. Acest organism este un alt mic fragment din 
planctonul din ocean care îşi revine încet de pe urma dezastrelor 
provocate de extinctia în masă. Dar acest punct se diferenţiază 
printr-o tragică unicitate faţă de toate celelalte mici plante şi 
animale care plutesc pe suprafaţa oceanului. Este unul dintre 
ultimii amoniti. 

Privit de aproape, acest punct oceanic este un cefalopod 
miniatural atât de complex, încât până şi cei mai mari artişti ar fi 
impresionați de natura delicată a ceva atât de mic şi atât de plin 
de potenţial. Este un mic Pachydiscus, care a fost cândva una 
dintre cele mai prolifice genuri de amoniti din întreaga lume.'° 

Amonitii sunt înrudiţi cu calamarul, având o înfăţişare similară 
cu nautilii. Aparţin însă unei subclase complet diferite, 


amonoidele, o linie evolutivă desprinsă din clasa cefalopodelor 
care a apărut cam în acelaşi timp în care primii dinozauri 
cutreierau uscatul. Au fost un succes evolutiv. În orice ocean se 
pot găsi cochilii spiralate, căci amonitii erau practic 
nevertebratele care constituiau „coloana vertebrală” a 
ecosistemelor marine. Cel mai mic putea să stea bine mersi pe 
unghia degetului tău mic. Cei mai mari depăşeau în dimensiune o 
maşină compactă, de familie. Unii aveau cochilii simple, cu 
suprafaţa netedă. Alte cochilii prezentau crestături. Unele aveau 
modele de suturi fractale dictate de regulile matematice ale 
biologiei. Cu toate acestea, multi amoniti aveau cochilii care nu 
erau spiralate şi care luaseră, în schimb, forme ciudate de 
trompetă. Erau atât de prolifici şi se adaptau atât de repede, 
încât paleontologii aveau să-i folosească într-o zi ca biomarkeri 
pentru a compara straturi de rocă din întreaga lume: unele specii 
apar într-un mic interval de timp, dar pot fi găsite în atât de 
multe locuri, încât aproximarea vârstei unui anumit strat de rocă 
nu este întotdeauna o chestiune care ţine de geologie, ci de 
compararea  moluştelor identificate pe cuprinsul planetei. 
Amonitii supravietuisera cel putin unei extinctii în masă si 
catorva alte perturbari minore, astfel ca locul lor in mari si 
oceane părea să fie asigurat. 

Dar acum au mai rămas puţini. Micutul amonit pluteşte într-o 
mare care este vastă şi misterioasă la fel cum este spaţiul cosmic 
pentru noi. Pare o versiune extrem de mica a unui adult. Amonitii 
ajunşi la maturitate produceau vaste cantităţi de larve care 
deveneau parte din planctonul oceanului. Aceşti amoniti 
nedezvoltati par nişte adulţi miniaturali, braţele lor precum nişte 
mlădiţe atârnând din cochilii simple şi răsucite. În timp, un 
amonit norocos îşi va dezvolta si mai mult cochilia pe măsură ce 
va îmbătrâni. Este versiunea cefalopodică a achiziţionării unei 
colibe cu o cameră pe care o extinzi treptat, corpul moale al 
amonitului locuind în cea mai nouă şi mai mare încăpere ce 
creşte în jurul vechii structuri. Valvele goale sunt esenţiale 


pentru a pluti deasupra apei sau pentru a se scufunda atunci 
când o impun circumstanţele; păstrarea gazelor în aceste 
încăperi şi eliminarea lor le permit amoniţilor o formă stangace 
de deplasare. Duritatea cochiliei lor era suficientă pentru a-i 
proteja de orice lovitură puternică neaşteptată. 

Dar această larvă nu este atât de norocoasă. Este ceva în 
neregulă cu cochilia ei, care pare să se legene într-un mod ciudat 
odată cu mişcarea apei. De aproape, încăperile mici şi mai vechi 
ale cochiliei au găuri în ele ca şi cum cineva le-ar fi frecat de ceva 
dur sau le-ar fi slefuit cu glaspapir. Acestea nu sunt urme ale unei 
muşcături sau ale vreunei boli. Nu există nici un semn de infecţie 
sau vreun ţesut moale afectat. Cochilia a fost mâncată; mâncată 
chiar de ocean. 

Oricât de catastrofale au fost efectele imediate ale prăbuşirii 
asteroidului, evenimentul a declanşat acumularea lentă a unor 
schimbări care au fost la fel de letale în alte moduri. Cataclismul 
nu se rezuma doar la incendiile declanşate. Cantități vaste de 
dioxid de carbon au fost eliberate în atmosferă şi apoi absorbite 
de oceane. Un efect secundar al acestui lucru este faptul că pH-ul 
oceanelor a scăzut. Apele nu au devenit o supă sulfurică 
clocotitoare. Schimbarea nu este vizibilă pentru locuitorii din 
mări şi oceane. Dar efectele produse de acidificarea oceanelor 
sunt clare. Organisme precum amoniţi, scoici uriaşe denumite 
rudişti şi multe altele se străduiesc să secrete cochilii într-un 
mediu care tinde constant să descompună aceleaşi materiale 
organice. Amonitii nedezvoltati nu pot să-şi secrete cochiliile în 
mod corespunzător. Cei care nu pier în stadiul larvar devin o 
pradă uşoară şi prădători ineficienţi, întrucât cochiliile acestora 
sunt pline de găuri. 

Amonitii nu sunt conştienţi de aceste schimbări. Înoată, se 
hrănesc şi se] J J. '5 
reproduc aşa cum au făcut-o dintotdeauna. In momentul 
impactului, erau răspândiți de-a lungul întregii lumii, găsindu-se 
în toate oceanele. Ar fi trebuit să nu ajungă la extinctie. Existenţa 
unei vaste varietăţi poate oferi un avantaj datorită căruia unele 


populaţii vor găsi undeva un loc sigur, un refugiu în care ar putea 
să se dezvolte în continuare, chiar dacă rudele lor se confruntă cu 
dificultăţi. Dar pentru amoniti nu există nici o astfel de protecţie. 
Acum, cu fiecare generaţie, numărul lor scade. 


~ 7, 


10.După un milion de ani de la impact 


Nopțile nu au mai fost niciodată la fel de când domnia 
dinozaurilor non-aviari a luat sfârşit. 

În schimb, dinozaurii aviari cu pene pot să fie auziti în 
continuare în pădurile întunecate. Note joase precum nişte urlete 
prelungi anunţă sosirea nopţii. Sunt păsările nocturne care se 
strigă şi-şi răspund reciproc, un mic joc de ping-pong ce le 
permite tuturor celor care nu se văd în întuneric să ştie unde sunt 
ceilalţi şi până unde se întind graniţele invizibile ale acestui 
teritoriu. 

Zgomotul intermitent nu este decât o simplă distragere a 
atenţiei pentru Foconodon care scurma prin liziera pădurii. 175 
Păsările stau cocotate pe crengile de sus, şi acest omnivor de 


mărimea unui ciobănesc german nu poate ajunge la ele, fiindcă îi 
lipsesc ghearele necesare pentru a se catara în copaci. Cu botul 
în pământ, adulmecând atent cu fiecare pas scurt pe care îl face, 
mamiferul speră să găsească pe undeva vreo gustare târzie. 


Spre deosebire de carnivorele din Cretacicul Superior, 
Foconodon nu i-ar ajunge nici pe o masea unui tiranozaur. Chiar 
şi cel mai mare exemplar dintre aceste tetrapode cântăreşte abia 
36 de kilograme atunci când are blana udă - un lucru frecvent 
întâlnit în pădurile cu climă tropicală. Dar vremea tiranozaurilor 
a apus demult, ca să nu-i mai menţionăm şi pe hadrozauri, 
dinozaurii cu coarne, ankylozauri, raptori şi toate celelalte 
şopârle uriaşe înfricoşătoare. Păsările care ciripesc sunt tot ce a 
mai rămas din dinastia dinozaurilor. Acum Foconodon este cel 
mai mare mamifer carnivor. Singurele carnivore care îl întrec în 
dimensiune sunt crocodilienii ce se scaldă pe malurile râurilor şi 
stau nemiscati în apa de culoarea ceaiului, asteptand rabdatori 
momentul potrivit pentru a prinde între fălci prada neatentă. 

Mamifere precum Foconodon nu au existat acum un milion de 
ani. Şi nici nu vor mai fi multă vreme pe Pământ după momentul 
în care acest vânător îndesat îşi va croi drum prin stratul de 
arbuşti sub clar de Lună. Foconodon face parte din familia 
Mesonychidae, un grup de mamifere care vor ajunge să fie 
cunoscute drept „lupi cu copite“. În cazul acestor animale cu 
dinţi ascuţiţi, labele picioarelor nu prezintă acele pernite 
necesare pentru alergarea de anduranţă, ceea ce vor putea 
ulterior să facă lupii autentici, şi nici acele gheare curbate şi 
retractabile pentru a inhata prada ca în cazul pisicilor. În schimb, 
picioarele lui Foconodon sunt mărginite de nişte protuberante 
tocite şi acoperite de cheratină care îi oferă stabilitate pe solul 
mocirlos al pădurii. 

Dar muşcătura lui Foconodon este mai puternică decât ar 
putea sugera aspectul său drăguţ şi bondoc. Maxilarele 
mamiferului sunt lungi şi similare cu cele ale câinelui, prezentând 


canini mari şi conici. Aceasta nu este o nouă adaptare în rândul 
mamiferelor - mamiferele au prezentat dinţi diferentiati încă din 
momentul apariţiei lor, în urmă cu peste 150 de milioane de ani -, 
însă Foconodon este unul dintre primii la care aceste „arme“ 
dentare vor cunoaşte o transformare extremă. Fără dinozaurii 
uriaşi care să stăpânească uscatul şi să menţină mamiferele la 
dimensiuni reduse, micii omnivori pot să devină tot mari şi încep 
să se hrănească astfel cu o varietate de surse de hrană, inclusiv 
cu alte mamifere. Nisa pentru prădători este mare, iar Eoconodon 
este unul dintre primii care o vor ocupa. Şi, făcând acest lucru, 
linia evolutivă a mamiferelor tot mai mari din care se trage şi 
Eoconodon pune mai presus forţa maxilarelor decât dezvoltarea 
creierului. 

Din afară, Foconodon se aseamănă cu un animal rezultat din 
împerecherea unui câine şi a unui raton. Terminată cu un bot 
ascuţit, cutia craniană a mamiferului se lărgeşte spre articulaţia 
dintre maxilare. Dar, dacă ne-am putea uita sub stratul de piele 
de la nivelul capului, am descoperi că muşchii ocupă mai mult 
spaţiu decât creierul. În cazul lui Foconodon, precum şi al tuturor 
mamiferelor din Paleocen, creierul este relativ mic. Centrul de 
control neuronal al corpului este înghesuit într-o mică zonă 
delimitată de oase, în spatele ochilor. Cu alte cuvinte, o pisică 
domestică modernă ar putea să-l depăşească în inteligenţă cu 
uşurinţă pe Foconodon. Însă ceea ce contează mai mult în 
această perioadă si în acest loc este puterea maxilarelor de a 
sfărâma hrana. Oasele zigomatice ale lui Foconodon sunt 
puternic evidenţiate la nivelul fălcilor, iar în acea cutie craniană 
mică se creează două orificii pentru trecerea muşchilor necesari 
închiderii maxilarelor. Acestea sunt aperturile pentru muşchii 
maseteri, flexori şi extensori, care permit dezmembrarea prăzii şi 
sfărâmarea oaselor cu ajutorul molarilor. Chiar daca dentitia lui 
Eoconodon nu prezintă unele specializări ale carnivorelor de mai 
târziu - precum capacitatea de a mărunți prada, ca în cazul 
pisicilor şi al câinilor de mai târziu - mamiferul este, cu 
siguranţă, capabil să-şi sfarme între dinţi majoritatea prăzilor. 


Dar chiar şi marilor carnivore din Mezozoic le-au trebuit 
milioane de ani pentru a evolua. Prin urmare, este de înţeles 
evoluţia lentă a lui Eoconodon, ţinând cont ca, în urmă cu doar 
jumătate de milion de ani, strămoşii săi cutreierau pădurile din 
Cretacic în căutare de insecte şi şopârle, încercând să nu ajungă 
în ghearele ascuţite ale raptorilor sau între fălcile puternice ale 
micilor tiranozauri. Acest mamifer este un animal uimitor care, 
fără să ştie, face parte din continuumul evoluţiei. Unele dintre 
caracteristicile sale sunt rămăşiţe. Pe lângă dinţii care pot să 
mestece carnea, chiar dacă nu sunt adaptati special pentru asta, 
urechile lui Foconodon sunt rotunde şi mici. Acest mamifer nu 
are urechile lungi şi ascuţite ale câinilor şi pisicilor de mai târziu, 
urechi care vor ajuta aceste carnivore să-şi localizeze prada. În 
schimb, la fel ca strămoşii săi, Foconodon se concentrează mai 
mult asupra mirosului. Bulbul olfactiv din partea frontală a 
creierului acestui mamifer este mai mare decât restul 
structurilor, un centru de procesare pentru toate mirosurile fine 
care lasă urme prin jungla umedă, căminul acestui mamifer. Tot 
ce trebuie să facă Foconodon este să se ia după miros. 

Însă în această noapte îi este greu să găsească o pradă 
potrivită. Eoconodon se îndreaptă către liziera pădurii şi apoi 
coteşte ca să urmeze cursul pârâului liniştit care traversează 
pădurea. Lumina argintie a Lunii se reflectă de pe spatele ud al 
unei țestoase cu carapace moale din familia Trionychidae. Ar 
putea fi o pradă uşoară, dar în întuneric Foconodon riscă să dea 
peste un crocodil care stă la pândă. Chiar şi unul mic poate să-i 
lase o rană urâtă şi gravă. Mamiferul continuă să meargă, 
adulmecând aerul cu botul său umed în speranţa de a depista 
mirosul pătrunzător al vreunui mamifer sau poate al vreunui leş 
care se descompune pe liziera pădurii. 

În timp ce mamiferul înfometat se deplasează greoi, căutarea 
sa începe să devină din ce în ce mai frustrantă. Foconodon poate 
simţi pe unde a trecut prada, dar fiecare urmă se dovedeşte a fi o 
pistă falsă. Urma promițătoare a unui Carsioptychus - un 
mamifer de dimensiuni similare care preferă să se hrănească cu 


frunze în loc de carne - îl conduce la nimic altceva decât o 
grămăjoară de crengute şi frunze mâncate pe jumătate. Mirosul 
leşului unei țestoase de râu îl conduce doar la urmele lăsate de 
un alt Foconodon. Hoinarul flămând se apleacă deasupra acelui 
loc, ridică coada şi se freacă de solul nisipos. Ar avea mai mult 
noroc dacă un alt Foconodon ar sta deoparte. 

O briză calduta, de noapte, bate pentru o clipă, împrăştiind 
frunzele şi mişcând crengile. Ceva care se află deasupra capului 
său îi atrage atenţia. De pe o creangă joasă atârnă nişte păstăi 
lungi şi subţiri, precum nişte mici paranteze botanice ataşate de 
crengi acoperite de frunze similare cu frondele ferigilor. Însă 
acestea miros cumva diferit. Femela de Foconodon nu este 
dispusă să-şi suplimenteze dieta cu frunze, căci majoritatea 
plantelor nu sunt la fel de gustoase precum o îmbucătură din 
carnea unui Crasioptychus. Dar aceste păstăi o determină să facă 
un pas în spate, să se împingă în membrele anterioare şi să se 
ridice, sprijinindu-se pe membrele posterioare şi pe coadă, pentru 
a inhata o păstaie. 

Păstaia în sine nu este deloc atrăgătoare. Este dura si atoasa, 
fibroasă şi fără un gust prea plăcut. Dar înăuntru se află o 
recompensă. Nişte bilute ferme şi moi ce amintesc cumva de 
carne. Se ridică să mai ia una, iar de data aceasta trage în jos 
păstaia în timp ce o rupe violent pentru a ajunge la bilutele 
gustoase dinăuntru. La fel ca familia Mesonychidae, din care 
mamiferul nostru face parte, această plantă este o formă nouă de 
viaţă pe Pământ. Este una dintre primele leguminoase - o specie 
primitivă de fasole. 

Ca alte forme de viaţă, plantele au fost la rândul lor afectate de 
dezastrul de la finalul Cretacicului. Oricât de trainice si 
permanente ar părea, plantele s-au chinuit să supravieţuiască 
incendiilor şi întunericului prelungit care a urmat. Catastrofa a 
fost o resetare atât pentru mamifere, cât şi pentru păduri, iar 
acum angiospermele au un avantaj. Timp de milioane de ani, 
plantele cu flori au luptat împotriva dominaţiei exercitate de 
conifere şi de rudele lor. Fiecare petic de pământ liber din 


pădurile mezozoice era disputat, căci totul, de la lumina solară 
până la substanţele nutritive din sol, influenţa care specii aveau 
să domine. Însă odată cu ascendenta evolutivă a plantelor cu 
flori, scena este pregătită pentru apariţia leguminoaselor. 

Nu toate plantele sunt la fel de nutritive. Unele sunt dure şi 
fibroase şi nu foarte hranitoare. Altele sunt dulci şi contin o 
cantitate mare de glucoză, însă nu pot susţine complet existenţa 
unor specii precum Foconodon. lar plantele dezvoltă adesea 
mecanisme de apărare - sevă usturătoare, peri ascuţiţi şi frunze 
bogate în dioxid de siliciu care poate duce la deterioratoarea 
dentitiei în mod rapid - ca să nu mai fie smulse de vietuitoarele 
infometate. Unele plante sunt hranitoare, altele sunt iritante. 
Mamiferele trebuie sa aleagă cu grijă, ca să nu se trezească astfel 
cu dureri de stomac din cauza unor frunze iritante, nedigerabile. 

Foconodon a făcut o alegere inteleapta. Boabele din interiorul 
păstăii dure au o cantitate de proteină de nouă ori mai mare 
decât smocurile de iarbă care cresc pe malul pârâului. Nu că 
mamiferul ar şti acest lucru sau ar avea vreo cunoştinţă despre 
valoarea nutritivă a hranei. Pur şi simplu, boabele au un gust 
bun. Însă faptul că această plantă creşte aici, acum, este un semn 
bun pentru viitorul mamiferelor, un indiciu a ceea ce va urma. 

Să fii un animal mare nu este ceva uşor. Constrângeri, adaptări 
şi problema de a găsi hrană potrivită - toate acestea joacă un rol. 
În timpul perioadei de apogeu a dinozaurilor, vietuitoarele cu 
adevărat mari şi care ajungeau la nişte dimensiuni uluitoare se 
bazau pe câţiva factori. Toti dinozaurii depuneau ouă şi aveau 
dimensiuni reduse la naştere. Prin faptul că gestatia avea loc în 
mediul extern şi astfel dinozaurii nu ajungeau să poarte in 
pântece embrioni care să crească în dimensiune, limitările 
privitoare la dimensiuni nu erau influențate de procesul de 
reproducere. În plus, mulţi dintre cei mai mari dinozauri aveau 
oase uşoare - reţele bazate pe saci de aer extinzându-se precum 
nişte rădăcini din sistemul lor respirator, ceea ce făcea ca oasele 
să fie uşoare fără ca forţa să fie redusă. Şi speciile cele mai mari 
- erbivore care aveau o lungime de peste 30 de metri şi 


cântăreau peste 70 de tone - au dezvoltat gât lung prevăzut în 
vârf cu un cap care acţiona ca nişte foarfeci de grădină, toaletând 
vegetaţia care era înghițită întreagă şi era procesată în stomac si 
în intestine. Tot acest echipament anatomic era important în 
epoca dinainte ca angiospermele să devină larg răspândite. 
Plantele cu flori au apărut la multă vreme după ce apăruseră 
dinozaurii - în cea mai mare parte din Mezozoic, majoritatea 
surselor de hrană vegetală erau ferigile, coniferele şi cicadeele, 
care nu conţineau tocmai cel mai mare aport caloric. Erbivorele 
uriaşe trebuiau să mănânce întruna ca să supravieţuiască, iar 
carnea lor să fie consumată de carnivore care deveneau, la rândul 
lor, tot mai mari. 

Eoconodon, rudele şi urmaşii sai nu pot urma aceeaşi cale. 
Evoluţia va trebui să se desfăşoare într-o altă manieră. Deşi 
câteva specii de mamifere - monotremele - încă depun ouă, 
acestea sunt trăsături evolutive primitive care s-au păstrat de 
acum zeci de milioane de ani. Mamiferele marsupiale care erau 
cândva dominante au fost, de asemenea, afectate grav de 
extinctia în masa si vor rămâne mai puţine specii care isi vor 
purta puii în marsupiu. Acesta este momentul în care puii 
mamiferelor placentare precum /Foconodon se vor dezvolta în 
interiorul corpului mamei până la finalul sarcinii. Deşi mamiferele 
terestre nu vor ajunge la cele mai mari dimensiuni pentru încă 40 
de milioane de ani, gestatia internă va stabili un prag mai scăzut 
al dimensiunilor pe care le vor atinge mamiferele în cele din 
urmă. Pentru a deveni tot mai mari, mamiferele placentare 
trebuie să poarte în pântece pui care vor creşte, ceea ce 
presupune o gestație mai lungă, existând astfel mai multe riscuri 
ca ceva să nu decurgă cum trebuie în timpul acestui proces. Puii 
sunt feriti şi în siguranţă, dar un corp mai mare înseamnă şi pui 
mai mari.!? 

Orice corp mare se încălzeşte. Eoconodon şi rudele sale 
mamifere sunt animale endoterme. Îşi păstrează o temperatură a 
corpului constantă şi ridicată generată din interior. Mamiferele 
nu trebuie să stea întinse la soare ca să se încălzească în fiecare 


dimineaţă precum crocodilii sau micile şopârle crocante pe care 
le prinde uneori Foconodon. Mamiferele sunt mereu rapide, 
mereu pregătite, dar menţinerea unei stări active atât de intense 
cere mai multă energie. Nu va fi suficient să consume pur şi 
simplu orice plante găsesc în proximitatea lor. Mamiferele au 
nevoie de hrană bogată în calorii care să le ofere cât mai multe 
substanţe nutritive şi trebuie să o procure în fiecare zi. Poate că 
îmbuibarea cu mâncare funcţionează în cazul unor specii precum 
Foconodon pentru o zi sau două, dar energia se duce repede. 
Fără suficiente plante în mediul înconjurător, şansele de a creşte 
mai mari vor rămâne reduse. 

De aceea, apariţia speciilor de fasole, care sunt simple şi 
nepretentioase, este atât de importantă. Fasolea oferă energie 
pentru mişcare, reproducere si dezvoltare. Viaţa tuturor 
animalelor de pe Pământ se datorează generozitatii plantelor. 

Chiar şi insectele se bucură de recompensele oferite de 
pădurile paleocenice. Multe dintre frunzele din acest petic de 
zonă împădurită cu climă caldă prezintă mici găuri de forma unor 
bucle - semnul distinctiv al insectelor minatoare. Insectele care 
îşi încep viaţa în acest fel - numeroase specii de diptere şi 
coleoptere - au fost puternic afectate de devastarea pădurilor 
cretacice şi de iarna lungă care a urmat după impactul cosmic. 
Desi nu a existat o extinctie la scară largă a artropodelor, speciile 
care depindeau de anumite plante au pierit. Dar evoluţia 
insectelor are obiceiul de a se repeta. Chiar dacă au pierit multe 
dintre speciile de insecte care se bazau pe anumite plante pentru 
dezvoltarea larvelor, în locul lor au apărut altele noi. 

O astfel de larvă se ocupă acum de o frunză a unui platan, 
croindu-şi drum treptat printr-una dintre foliolele late şi cu 
nervuri în timp ce se hrăneşte.” Dacă această insectă este 
suficient de norocoasă pentru a supravieţui, îşi va ţese, în cele din 
urmă, un cocon din fire de mătase în care se va transforma în 
pupă şi apoi va deveni fluture - o insectă zburătoare cu un 
conţinut bogat în grăsimi pe care mamiferele mici ale pădurii o 
vor considera cel mai probabil o gustare satioasa, însă cu un gust 


cumva sec. Însă, pentru moment, micuța omidă mănâncă din 
frunză, creând linii groase şi ondulate de-a lungul marginii unei 
nervuri şi aşezându-se la adăpost între straturile protectoare ale 
frunzei. Nu este un mecanism de apărare perfect. Viespile 
parazitoide pot să descopere omida şi să-şi injecteze ouăle în 
corpul ei. Larvele viespii vor creşte, îşi vor omori gazda şi, în cele 
din urmă, vor ieşi din aceasta înainte de a avea şansa să-şi 
părăsească culcuşul. Dar, oricât de oribil ar părea, este un alt 
semn că lumea îşi revine rapid de pe urma distrugerilor 
provocate acum un milion de ani. Larva de fluture nu este unul 
dintre supraviețuitorii din Cretacic, ci o noua specie care a apărut 
în Paleocen. Viespea poate la rândul său supravieţui atâta timp 
cât există larve ale insectelor minatoare pe care să le paraziteze. 
Toate componentele ecosistemului - platanul, insecta minatoare, 
viespea - sunt interconectate, reconstruind relaţiile complexe de 
interdependenta care au fost distruse atunci când asteroidul a 
lovit Pământul. 

Desigur, Foconodon nu observă prezenţa micutei insecte 
minatoare care se află deasupra capului ei. Se gândeşte cum să-şi 
umple propriul stomac, chiar dacă plantele nu sunt la fel de 
săţioase precum carnea proaspătă. Nu după multă vreme, 
Foconodon se satura. Linge ultima păstaie în care acum nu mai 
sunt boabe, sperând la o ultima farama. Nu a fost la fel de gustos 
precum o bucată de carne proaspătă, dar este de ajuns; şi cel 
puţin păstăile nu fug. Cu o întindere amplă, se lasă pe spate şi 
cască gura larg, în timp ce ridică nasul flexibil pentru a-şi arăta 
caninii mari şi conici. Undeva, în apropiere, departe de acei dinţi, 
un mic mamifer scoate un chitait - un semnal de alarmă. 

Eoconodon priveşte in sus. Acolo, cocotata pe o mică ramură 
care se balanseaza din cauza agitatiei sale, se află o mică 
vieţuitoare care pare să fie rezultată în urma unei împerecheri 
între un chitcan şi o veverita - Purgatorius.'*? Micutul mamifer 
scoate un alt chitait, de data aceasta mai prelung, iar semnalul de 
alarmă este repetat de un alt Purgatorius care nu se vede în 
pădurea întunecată a nopţii. /Foconodon pufneşte şi se 


îndepărtează de animalul agitat. Acel ghem de blană se află prea 
departe pentru a-l putea inhata, ceea ce face ca chiţăitul său 
persistent şi bătaia cozii sale în ramurile copacilor să pară o 
reacţie exagerată pentru carnivorul aflat la sol. 

Pufnind încă o dată şi scuturându-şi capul lat şi pufos, 
Foconodon o ia din loc. Noaptea începe să capete nuanţe de gri si 
albastru. În curând va veni dimineaţa, prin urmare este un 
moment bun să tragă un pui de somn. Dar Purgatorius nu se 
gândeşte să doarmă. Are alte lucruri de făcut. După alte câteva 
bătăi din coadă, coboară înapoi pe trunchiul copacului şi se 
strecoară înăuntru. Bun, sunt încă aici: două punctulete acoperite 
de blană subţire - puii ei. Îi adulmecă, îi spală şi se întinde lângă 
ei, cu abdomenul ei moale şi cald, cuprinzandu-si copiii covrigiti. 
Cu toţii sunt o nouă specie în această lume: primate. 

Cele dintâi primate nu au aşteptat ca specii precum 
tiranozaurul şi torozaurul să părăsească scena evolutivă. Acum 
aproximativ 67 de milioane de ani, când epoca dinozaurilor nu 
părea că va mai apune, un nou tip de mamifere au început să sară 
printre copaci. Aratau cumva similar cu un chitcan de copac 
(Tupaia glis) - aveau o coadă lungă şi stufoasă, un bot ascuţit 
echipat cu dinţi adaptati pentru a prinde insecte şi a mesteca 
fructe, membre dotate cu gheare cu care puteau să-şi ia avânt şi 
să se prindă de scoarţa copacilor. Acestea erau primele 
exemplare de  Purgatorius, mici vieţuitoare care trăiau in 
coroanele copacilor şi cele dintâi primate care au existat pe 
Pământ. 

Ar fi putut să piară cu uşurinţă în cataclismul provocat de 
asteroid. Viaţa lui Purgatorius era legată de copaci. Micuţele 
primate aveau nevoie de scorburi în care să doarmă, de fructe cu 
care să se hrănească şi de insectele care se ascundeau printre 
frunzele şi crengile copacilor. Din casele lor nu mai rămăsese 
nimic, după ce planeta s-a transformat într-un cuptor încins, iar 
incendiile de vegetaţie au distrus mare parte din ce a mai rămas. 
Mulţi din ei au murit. Dar au supravieţuit suficienţi pentru a 
continua să se reproducă, să caute hrană printre rămăşiţele 


vechii lumi. Deşi maretul alamozaur şi vicleanul atrociraptor au 
pierit, Purgatorius a reuşit cumva să supravieţuiască. 

Micuta primată nu este o maimuţă. Purgatorius nu are un 
deget mare opozabil. Micuţa primată nu este nici deosebit de 
inteligentă în comparaţie cu alte mamifere din vremea ei. Dacă 
ne uităm la Purgatorius, fără să ştim ce va urma, am putea crede 
că nu este decât un mic animal insectivor agitat, la fel ca multe 
altele care au fost înaintea ei şi care vor urma. Dar avem 
privilegiul de a şti mai multe de atât. Ferită şi la adăpost alături 
de puii ei, este unul dintre cei mai vechi membri ai grupului 
Plesiadapiformes - primate similare unor veverite care au început 
să populeze coroanele copacilor asa cum Foconodon şi 
Carsioptychus şi-au stabilit căminul pe covorul de vegetaţie al 
pădurii. 

Purgatorius nu prezintă nici o însuşire care să explice de ce 
povestea sa va deveni importantă în timp. Mamiferele mici trăiau 
în copaci şi se hrăneau cu insecte de milioane de ani. Cu 
dinozaurii mari de la sol, copacii au fost un refugiu relativ - sau 
cel puţin un loc plin de scorburi în care se puteau ascunde şi care 
oferea cai de scăpare pe care nici dinozaurii cu pene nu se 
încumetau să le parcurgă. Purgatorius era un alt supravieţuitor 
din epoca dinozaurilor care a reuşit să-şi păstreze habitatul în 
următorul mare capitol al povestii vieţii. Este un mamifer care se 
află în locul potrivit şi la momentul potrivit, care se confruntă cu 
o competiţie redusă pentru bunatatile crocante şi dulci din 
copaci. Şi le poate mânca pe toate. Nu este specializată să 
consume doar un tip de insecte sau de fructe. Are un metabolism 
rapid. Trebuie să mănânce mai des decât Eoconodon, mai ales ca 
are doi pui care sunt mereu înfometați si au nevoie de lapte 
matern. Mănâncă ce poate, transformând totul în energia de care 
are nevoie. 

Dar această lume paleocenică nu este nicidecum un paradis. 
Încă mai există ameninţări. Deşi nu trebuie să-şi facă griji în 
privinţa lui Foconodon, Purgatorius fusese anterior trezită de 
nişte ochi mari şi strălucitori şi un cioc fără dinţi vârât în vizuina 


sa. Soparlele şi serpii care trec neobservati de mamiferele mai 
mari ajung uneori în faţa vizuinii sale. Dar sunt suficiente câteva 
strigăte de alarmă si muşcături rapide în pielea lor solzoasă 
pentru a-i pune repede pe fugă. Pentru a supravieţui trebuie să 
fie vigilentă, iar asta le poate transmite puilor ei. Aceştia nu vor 
rămâne cu ea pentru prea mult timp. Atunci când sunt suficient 
de dezvoltați pentru a-şi putea procura singuri hrana, îi va alunga 
din vizuină, aşa cum a făcut şi cu puii anteriori. Nu o face din 
resentiment, pur şi simplu asta a învăţat-o evoluţia să facă - 
selecţia naturală favorizează un parcurs care presupune că 
aceste primate se vor aventura departe de casa, se vor 
împerechea cu descendenţi ai altor familii şi vor crea un mix de 
gene care va fi supus mai departe schimbărilor de-a lungul 
generaţiilor. Dar pentru moment ea este tot ceea ce au - sursa de 
căldură şi de hrană pe care puii nu o pot găsi nicăieri în altă 
parte. 

Însă, în acest moment, progresul mamiferelor nu este 
nicidecum garantat. Lumea îşi revine de pe urma impactului 
cosmic, devenind rapid planeta plină de viaţă şi complexă de 
altădată. Însă, doar pentru că dinozaurii non-aviari şi pterozaurii 
au fost eradicati, nu înseamnă că mamiferele se vor bucura 
neapărat de o dominație neperturbată. Multe reptile - de la 
testoasele cu carapace moale pana la păsările cu cioc - au 
supravieţuit şi ar putea foarte bine să instaureze o a doua epocă a 
reptilelor. Învingătorii nu sunt aleşi de extinctiile in masă. Nu 
există ideea de victorie în această pădure. Când un dezastru 
global pune capăt unui dans evolutiv, schimbând ritmul, începe 
un altul în care nu se ştie cine va conduce. 

Dar o revenire spectaculoasă a reptilelor este improbabilă. 
Reptilele care au supravieţuit efectelor produse de impactul 
cosmic sunt foarte diferite de cele care au trăit în Triasic. Din 
multe puncte de vedere, sunt mult mai specializate şi se 
confruntă cu anumite limitări care nu le vor permite să evolueze 
cu uşurinţă din nou în forme precum tiranozaurul, edmontozaurul 
sau alamozaurul. Deşi reprezintă dinozaurii care au supravieţuit, 


păsările nu vor putea să recapete uluitoarea gamă de forme pe 
care le-au luat rudele lor pe parcursul Mezozoicului. 

Toate păsările din această pădure, toate speciile care au 
supravieţuit, pot să zboare. Sunt ultimii supraviețuitori ai unui 
grup întreg de dinozauri inaripati care s-au remarcat prin 
ciocurile lor lipsite de dentitie, absenţa unei cozi şi transformarea 
falangelor în aripi care nu pot să susţină gheare cu care să se 
prindă şi să vâneze. Pentru a evolua în ceva similar cu rudele lor, 
păsările din această pădure ar trebui să treacă prin nişte 
schimbări evolutive dramatice. În primul rând, unele păsări ar 
trebui să fie mai adaptate la mediul terestru, echipate să se 
deplaseze mai eficient pe uscat decât să zboare. Această 
schimbare se va petrece şi va fi un pas înainte care să susţină 
apariţia a ceva mai mic decât un tiranozaur. De asemenea, aceste 
păsări terestre vor trebui să crească în dimensiuni pentru a putea 
concura împotriva mamiferelor din vremea lor şi pentru a-şi 
putea proteja cuibul de prădători - o altă schimbare care se va 
produce în diferite locuri. Dar aici intervin conditionarile impuse 
de anatomie şi de habitat. Păsările şi-au pierdut coada lungă şi 
osoasă cu mult timp în urmă. Acest lucru reprezintă o barieră 
majoră de a redeveni în timp dinozaurii tetrapozi din Mezozoic, 
dat fiind cât de importantă este coada pentru echilibru şi păstrare 
a direcţiei. Păsările nu vor dezvolta nici dentitie, nici gheare. 
Genele necesare pentru dezvoltarea acestor arme şi caracteristici 
există în continuare, dar au fost inactivate de mutații şi s-au 
degradat în timp. Nu există nici un întrerupător al evoluţiei care 
să le reactiveze. Unele păsări cu cioc vor dezvolta o oarecare 
dentitie şi alte câteva specii îşi vor păstra ghearele pentru a se 
catara pe trunchiurile copacilor, însă nu vor mai dezvolta 
vreodată membre cu gheare precum cele ale raptorilor şi fălci 
puternice precum cele ale tiranozaurilor. Când păsările vor 
creşte în dimensiuni - mai ales în locurile în care există puţine 
mamifere terestre care le pot vâna - o vor face în felul lor şi nu 
vor reveni la formele anterioare din Mezozoic. 

Dar ce se întâmplă cu restul reptilelor, champsozaurii, 


şopârlele, şerpii, testoasele şi crocodilii? În timp, unii vor atinge 
nişte dimensiuni uluitoare. După aproximativ cinci milioane de 
ani, în alte păduri paleocenice vor exista şerpi şi crocodilieni care 
vor depăşi nouă metri lungime - vieţuitoare dependente de zone 
mlăştinoase. Însă acest lucru în sine face parte din secretul 
reuşitei lor. Reptilele care au supravieţuit sunt specii ce puteau 
să se îngroape în pământ sau erau semiacvatice şi în general 
ectoterme - temperatura lor corporală fiind determinată de 
mediul înconjurător. Pentru a deveni vieţuitoare extrem de 
active, cu sânge cald, supraviețuitorii ar fi trebuit să treacă prin 
nişte schimbări dramatice. De exemplu, în cazul dinozaurilor, 
faptul că strămoşii lor au devenit mai mici, se hrăneau cu insecte 
şi erau acoperiţi de pene era corelat cu metabolismul lor rapid, 
oferindu-le mai multe opţiuni evolutive odată ce competitorii lor 
au murit. Dar acum, chiar şi după ce a trecut un milion de ani de 
la instaurarea epocii paleocenice, orice reptilă care ar trece prin 
astfel de transformări s-ar confrunta cu ameninţări din partea 
mamiferelor cu sânge cald care deja s-au răspândit. Multe reptile 
au supravieţuit datorită modului lor de viaţă semiacvatic şi 
ritmului lent, iar ca să concureze cu mamiferele ar trebui să 
treacă printr-o serie de schimbări care ar putea fi imposibile, 
ţinând cont că pădurile sunt deja pline de mamifere. Unii 
crocodilieni vor trece totuşi prin astfel de schimbări - devenind 
din nou prădători terestri care se vor deplasa tantos pe membrele 
lor precum nişte piloni, iar de sub fălci ivindu-se dinţii ascuţiţi 
precum nişte cuțite -, dar, pe termen lung, acestea vor fi mai 
mult nişte tendinţe trecătoare în contextul răspândirii 
mamiferelor. Pentru a deveni piese centrale ale evoluţiei aşa cum 
au fost dinozaurii non-aviari, păsările şi reptilele semiacvatice ar 
avea nevoie de mai mulţi paşi evolutivi, însă mamiferele au ajuns 
în acest punct mai repede - aşa cum s-a întâmplat şi în cazul 
strămoşilor dinozaurilor atunci când sinapsidele au fost grav 
afectate. 

Dar ar fi o greşeală să ne concentrăm doar asupra moştenirii 
lăsate de vertebratele supraviețuitoare. Aceste vieţuitoare pot 


exista doar în anumite condiţii de mediu. Răspândirea pădurilor - 
mai ales a plantelor cu flori - le-a oferit mamiferelor oportunităţi 
noi, fără precedent. Dezvoltarea lumii cenozoice şi tot ceea ce va 
prospera în ea se bazează pe fundaţia reprezentată de păduri. 

Povestea începe cu mult timp înainte de extinctia in masă din 
Cretacic- Paleogen, în timpul Cretacicului Inferior, când 
angiospermele erau nou apărute.!“ Plantele cu flori nu au existat 
încă de la apariţia mamiferelor. Şi chiar după ce au apărut în 
timpul Cretacicului Inferior, nu au fost atât de răspândite. De 
fapt, extinctia in masă le-a permis plantelor cu flori să prolifereze 
cu adevărat. Şi odată cu plantele cu flori au venit şi insectele. 

Mamiferele trebuie să fie recunoscătoare insectelor din cel 
puţin două motive. Primul este că mai multe insecte înseamnă 
mai multe surse de hrană. Insectele din Paleocen trec printr-un 
proces de diversificare evolutivă, fiind înlocuite specii dispărute 
şi adaptându-se schimbărilor de la nivelul pădurii. Astfel, apar 
specii noi şi încep să populeze lumea din nou. Acestea au 
propriile ecosisteme şi interacțiuni complexe: dezvoltarea unor 
tipuri diferite de frunze a oferit noi oportunităţi pentru insectele 
erbivore, care au devenit hrană pentru insectele carnivore şi 
astfel pentru mamifere. De fapt, ultimul strămoş comun al 
mamiferelor placentare avea cinci copii funcţionale ale unei gene 
care determina sinteza unei enzime ce descompunea chitina, din 
care este alcătuit exoscheletul la insecte.!*! Multe specii din 
Paleocen au moştenit acest lucru, pregătite să se înfrupte astfel 
cât mai mult din ospatul constituit din nevertebratele pe care le 
aveau la dispozitie. Iar multe dintre aceste mamifere pot sa 
descompuna rapid insecte datorita unui tip special de dinte care 
permite maruntirea si sfaramarea hranei. 

Multe dintre mamiferele supravietuitoare, in special cele 
placentare, au ceea ce se numeste un molar tribosfenic. Este un 
termen complicat, însă are o explicaţie destul de simplă. Asa cum 
poţi ghici după prefix, acest tip de molar este un dinte pentru 
mestecarea hranei şi prezintă trei protuberante. (Daca vrei să 
ajungem la detalii, aceste trei protuberante se numesc paracon, 


protocon şi metacon.) Forma obişnuită de dinte care a apărut în 
cazul mamiferelor în timpul Mezozoicului prezenta o parte pentru 
maruntit şi o parte pentru sfărâmat hrana, astfel că mamiferele la 
care există acest tip de dinte au acces la diferite tipuri de hrană. 
Este o formă diferită faţă de cea întâlnită la mamiferele 
primitive.  Multituberculatele precum micuța Mesodma din 
vizuina ei subterană aveau nişte molari extrem de complecsi. 
Dinţii acesteia erau foarte buni pentru sfărâmat şi măcinat, dar 
nu atât de buni pentru tăiat sau maruntit - un lucru util atunci 
când te hranesti cu frunze sau cu muşchii altor vieţuitoare. Alte 


mamifere primitive aveau ceea ce se numea molar simetrodont, 
care este bun pentru maruntit, dar nu atat de bun pentru 
sfaramat. Alte tipuri de dinti ar fi putut evolua din oricare aceste 
variante, in conditii evolutive potrivite. Dar asa cum nici pasarile 
nu puteau să recapete cu uşurinţă tronul ocupat de 7. rex sau aşa 
cum nici crocodilii nu puteau începe imediat să străbată din nou 
uscatul, tot aşa şi existenţa unui molar cu o singură funcţie are 
nevoie de paşi suplimentari pentru a căpăta alte roluri. 

Poate că mamiferele cu molari dedicați maruntirii hranei au 
avut parte de suficientă variaţie pentru ca unele exemplare să fie 
mai bune la sfărâmarea hranei, trăsătură care ar putea fi 
favorizată de selecţia naturală de-a lungul timpului. Însă aceasta 
este o modificare desfăşurată pe o perioadă lungă dacă e să 
facem comparaţie cu mamiferele care pot să marunteasca si să 
sfărâme hrana după bunul lor plac. Faptul că multe dintre 
mamiferele din Mezozoic care au supravieţuit şi care proliferează 
acum în Paleocen au molari tribosfenici înseamnă că există în 
mod automat o gamă mai mare de forme ale dinţilor, 
comportamente, diete şi alte obiceiuri legate de alimentaţie. 
Unele mamifere au ajuns să marunteasca mai bine carnea. Altele 
să tăie frunze. Altele să zdrobească seminţe şi alte alimente cu 
înveliş dur. Iar altele 


făceau câte puţin din fiecare. Ca să nu mai menţionăm faptul că 
anumite forme de dinţi sunt asociate cu diferite feluri de a 


mesteca. Spre deosebire de majoritatea dinozaurilor non-aviari, 
mamiferele pot să-şi mestece hrana şi să o reducă la bucăţi foarte 
mici înainte de a o înghiţi. Acest lucru presupune modificări în 
forma dinţilor, la nivelul maxilarelor şi al muschilor, care datează 
încă din Cretacicul Superior. Mai exact, unele dintre aceste 
mamifere cu dinţi tricuspizi pot să-şi mişte maxilarul în aşa fel 
încât să macine hrana - o capacitate esenţială pentru a putea să 
marunteasca hrana vegetală, care le-a oferit erbivorelor şi 
omnivorelor o modalitate mai eficientă de a-şi obţine substanţele 
nutritive şi astfel posibilitatea de a ajunge la dimensiuni mai 
mari. Chiar dacă strămoşii mamiferelor din Paleocen au 
supravieţuit datorită norocului, trăsăturile pe care le-au transmis 
au fost importante şi au condus la o serie de posibilităţi care ar fi 
fost mult mai dificil, dacă nu imposibil, de 

reprodus de către dinozauri. O trăsătură străveche, care exista 
deja de milioane de ani, le-a oferit mamiferelor din Paleocen 
avantajul de care aveau nevoie. Fiind atât de bine echipate, 
mamiferele erau pregătite să profite de acea dezvoltare explozivă 
şi fără precedent a pădurilor. 

Până la evoluţia angiospermelor, modul în care se reproduceau 
plantele se baza în mare parte pe noroc. Coniferele eliberau 
polen în aer, iar, dacă vântul era de partea lor, unele dintre 
particulele de polen de la un anumit arbore aveau să ajungă pe 
conurile femelă ale unui alt arbore, avea să se producă fecundatia 
şi apoi formarea seminţelor. Plantele în sine nu erau nişte 
participanţi prea activi în acest proces. Însă nu după mult timp de 
la apariţie, angiospermele au început să facă ceva diferit. Puteau 
să păcălească practic animalele - în special insectele - să depună 
efort pentru ele. Poate că nu e tocmai expresia cea mai potrivită. 
Plantele nu ştiau cum să facă asta, nu puseseră la cale nici un 
plan prin care să influenţeze viaţa insectelor. Cu toate acestea, 
un parteneriat evolutiv între plante şi insecte a început să se 
dezvolte. Plantele cu flori vor face ce ştiu ele mai bine - să 
înflorească -, iar insectele vor fi atrase de aceste flori în care se 
găsesc gameti de sex masculin si de sex feminin. Din pura 


întâmplare, angiospermele care aveau o anumită culoare sau un 
anumit miros puteau fi mai atrăgătoare. Aşa că insectele aveau să 
viziteze mai mult aceste plante, astfel încât plantele ceva mai 
colorate şi ceva mai parfumate vor avea şanse mai mari să-şi 
transmită trăsăturile generaţiilor următoare. Pur şi simplu din 
întâmplare, plantele au început să-şi facă reclamă. Iar acest lucru 
a adus o mulţime de noi posibilităţi pentru insecte: atrase de 
culori şi de parfumuri, insectele vor crede că se aleg cu o masă 
bogată în nectar sau cu orice altă resursă, când, de fapt, adună 
polen şi fecundează următoarea plantă din aceeaşi specie pe care 
vor poposi. 

Fructul a jucat la rândul său un rol. Fructele reprezintă un alt 
eveniment întâmplător care a căpătat amploare. Iniţial, fructele 
fuseseră create pentru a proteja seminţele şi a le oferi puţină 
energie sub formă de zaharide atunci când ajungeau pe sol. Dar 
insectele şi în cele din urmă mamiferele au început să fie 
interesate şi de acestea. Insectelor le prindeau bine fructele 
pentru a-şi putea creşte descendenţii, la fel ca orice altă 
componentă dintr-o plantă. Pe de altă parte, mamiferele şi 
păsările mâncau fructele gustoase, iar seminţele erau apoi 
depozitate într-un soi de fertilizator, după care erau eliminate. Au 
început să se dezvolte noi relaţii între organisme. De fapt, unele 
plante au început să beneficieze de pe urma acestui tip de 
consum, aşa că cele cu fructe mai dulci şi mai puţin deranjante 
pentru stomac au început să se răspândească (deşi erau destule 
care şi-au păstrat caracterul toxic şi gustul neplăcut, nu aveau 
nevoie de ajutor din partea animalelor). 

În timp, au apărut extrem de multe surse de hrană. Existau noi 
plante care produceau o varietate de fructe ce nu existaseră până 
atunci. Existau noi specii de insecte a căror viaţă era legată de 
aceste plante, resurse nutritive în adevăratul sens al cuvântului. 
Diversitatea a produs şi mai multă diversitate, fiecare specie 
influențând cate putin altele din habitatul sau. 

Nici o specie nu este izolată. Nici o specie nu este 
autosuficientă. Specia este o expresie a interacțiunilor dintre 


organismele aflate în mediul său, reprezintă un punct de 
interacţiune între organisme. Ce ar fi Eoconodon fără bacteriile 
din intestinul său ori fără parazitii care trăiesc în blana sa? Ce ar 
fi fără carnea testoaselor cu carapace moale pe care o consumă 
sau fără fructele de pădure amărui pe care le mestecă fără să se 
poată opri, ori fără umbra copacilor care se înalţă deasupra sa, 
ori fără bacteriile şi insectele care îi descompun excrementele? 
Orice organism este un nod care depinde de celelalte din jur, 
indiferent dacă există vreo interacţiune directă între ele sau nu. 
Acţiunea chiar şi a unui singur organism le afectează pe altele, 
care la rândul lor le afectează pe altele, reţele întregi de 
posibilităţi nevăzute care pulsează în fiecare moment vital - 
țesătura vieţii în sine. 

Pentru ca mamiferele să prospere, pădurile din Paleocen au 
trebuit să crească în înălţime repede. O pădure reprezintă un 
habitat mai bogat decât o câmpie deschisă, acoperită de ferigi. 
Gândeşte-te în felul acesta: pe o pajişte dominată de ferigi şi 
plante de înălţime joasă există un număr limitat de moduri de 
viaţă pentru un mamifer. Mamiferele pot să facă vizuini. Pot să 
vâneze insecte. Pot să crească în dimensiuni şi să pască. Dar nu 
au pe ce să se caţăre, nu există fructe pe care le pot mânca, nu 
există copaci în care să-şi poată face culcuşuri. Un spaţiu deschis 
creează practic habitate la trei niveluri: în mediul subteran, la 
suprafaţa solului şi, în cele din urmă, când apar în scenă liliecii, 
în mediul aerian. Însă într-o pădure sunt multe niveluri diferite. 
Mamiferele care se pot ascunde în coronamentul copacilor nu vor 
fi aceleaşi precum cele care preferă crengile mai joase, care vor fi 
diferite de cele de la sol, care vor fi diferite de cele care trăiesc 
sub pământ. Chiar şi la acelaşi nivel - precum nivelul solului - 
există o mai mare diversitate de surse de hrană. Există plante 
care cresc la nivelul solului, fructe şi seminţe care cad de 
deasupra şi, evident, alte mamifere. Aceste ecosisteme devin mai 
complexe, mai interconectate, intersectându-se unele cu altele. O 
pădure oferă mai multe oportunităţi pentru diferite tipuri de 
deplasare - săpat, sărit, catarat, alergat, planat - decât habitatele 


mai deschise. Aceasta este transformarea evolutivă de care era 
nevoie pentru ca mamiferele să treacă printr-o a doua etapă 
evolutivă majoră - printr-o revenire şi o schimbare fundamentală. 
Şi, în mod ciudat, spaţiile mai închise, spaţiile împădurite permit 
dezvoltarea unei varietăţi mai mari de dimensiuni ale corpului. 
Aici resursele se găsesc din belşug. Resursele de hrană care 
oferă un conţinut caloric ridicat - precum insecte şi fructe - sunt 
mai frecvente aici decât în spaţiile deschise. De aceea multe 
specii care trăiesc în spaţii deschise sunt relativ mici. Speciile 
mari pot menţine spaţiile deschise, dar, de obicei, acestea sunt 
erbivorele care îşi pot permite să mănânce întruna nutreţ de 
slabă calitate şi cu un conţinut caloric mic datorită felului în care 
fiziologia se schimbă odată cu dimensiunea. Din punct de vedere 
al modului de procurare a hranei, de deplasare şi de trai, pădurile 
generează mai multă diversitate şi diferenţiere. 

Evoluţia pădurilor o influenţează pe cea a mamiferelor. 
Temperaturile ridicate şi ploile frecvente le permit pădurilor să 
crească pe tot parcursul anului. Acest lucru duce la apariţia a 
numeroase habitate, fiind create oportunităţi şi interacțiuni care 
altfel nu ar fi posibile. Într-o pădure tropicală pot să trăiască mai 
multe animale decât într-o zonă de pajişte echivalentă ca 
suprafaţă. 

Astfel de schimbări dramatice nu se petrec instantaneu. Este 
nevoie de timp pentru a se produce - este nevoie, de fapt, de 
milioane de ani. Deseori, specializarea apare ca urmare a 
interacțiunilor şi a unor presiuni ecologice. Mamiferele 
concurează unele cu altele pentru acelaşi tip de plantă care le 
place. Pot continua să concureze şi să devină din ce în ce mai 
specializate - să fie poate mai bune la găsirea sursei de hrană, la 
digerarea ei, învingându-i mecanismele de apărare - sau pot să se 
orienteze către altceva, către o altă sursă de hrană, sau pot chiar 
să fie generaliste, să ia câte puţin din fiecare. Nu există un 
răspuns corect. Există doar supravieţuire. Prin asta vrem să 
spunem că aceste mamifere de la începutul Paleocenului nu sunt 
încă foarte specializate într-o direcţie anume. Nu sunt precum 


dinozaurii când vine vorba de dobândirea unor adaptări extreme 
pentru a se apăra, a zdrobi oase, a alerga repede, a se catara cu 
agilitate. Vor dobândi aceste trăsături şi adaptări în timp, ca 
urmare a evoluţiei care va oferi noi posibilităţi şi va aduce noi 
constrângeri. Într-o bună zi, vor exista animale mari care se vor 
hrăni în principal, dacă nu exclusiv, cu fructe. Vor exista 
mamifere care planează şi zboară, capabile să se deplaseze cu 
uşurinţă prin pădure. Vor exista granivore care vor supravieţui pe 
baza abundenței de seminţe. Vor exista carnivore ale căror 
membre au evoluat pentru a alerga sau a prinde prada, cu dinţi 
care străpung şi zdrobesc cu uşurinţă. Dar nu pentru moment. În 
clipa de faţă, toate aceste roluri sunt posibilităţi îndepărtate care 
depind de evenimentele individuale din viaţa fiecărui organism. 

Undeva, în adâncul pădurii, o pasăre scoate un strigăt ascuţit 
care reverberează în toată zona. Nu este una dintre păsările 
nocturne, ci este uvertura corului din zorii zilei, o cacofonie de 
sunete care o trezeşte pe femela de Purgatorius în toate 
diminetile, cu excepţia celor în care este absolut epuizată. Se 
cuibăreşte mai aproape de puii ei în timp ce cerul începe să se 
lumineze, iar soarele portocaliu de dimineaţă - un portocaliu 
aprins precum gălbenuşul delicios al unui ou - începe să se 
iteasca deasupra liniei orizontului din depărtare. Pentru o clipă, 
un fascicul de lumină străbate pădurea deasă către copacul ei. 
Lumina portocalie se revarsă peste Purgatorius şi puii ei. 
Clipeşte, uitându-se la lumină, şi priveşte umbrele proiectate de 
arbori. Este o dimineaţă asemănătoare cu cea dinainte şi cu cea 
care va urma - este asemănătoare şi tot evidenţiază diferenţele 
subtile care sau petrecut în ziua anterioară. Unii s-au născut. Alţii 
au pierit. Unii au fost răniţi. Alţii au crescut. Viaţa, această viaţă 
rezilientă şi ciudată, dăinuie. Este începutul unei alte zile în noua 
eră a mamiferelor. 

Concluzie 
La 66,043 de milioane de ani după impact 


„Hei, vrei să vii cu mine sa ne uităm la nişte pietre?“ 

Recunosc, nu a fost cea mai bună replică a mea. Se poate să fi 
redus chiar semnificaţia a ceea ce i-am propus lui Splash, 
prietena mea la fel de interesată de fosile ca şi mine, deoarece 
ştiu că mereu o pot face să râdă atunci când minimalizez ceva. 
Bineînţeles că voia să vină. Voiam să văd acel strat de rocă în 
care epoca dinozaurilor s-a încheiat, aflat la zece ore de mers cu 
maşina. 

„Putem să plecăm vineri-noapte, să ajungem la Grand Junction, 
apoi să facem încă şase ore ziua următoare până în locul 
respectiv şi să ne întoarcem“, i-am zis, fiind puţin nesigură de 
faptul că-i ceream partenerei mele să îndure ore întregi în care să 
stea nemişcată în timp ce străbăteam drumurile şerpuite ale 
Marelui Canion din Colorado. Dar nu trebuia să mă fi îngrijorat. 
Câteva zile mai târziu, împreună cu Jet, ciobănescul meu german, 
care stătea covrigit în spate, noi, cele trei mamifere din era 


cenozoică, am pornit în căutarea stratului-limită care indica 
extinctia în masă din Cretacic- 


Paleogen. 

Locul nu este greu de gasit. Teoretic, erau sectiuni mai 
apropiate pe care as fi putut sa le vizitez, precum straturile 
formate din Cretacicul Superior si pana in Paleocenul Inferior, 
care constituie muntii din formatiunea North Horn, ce se gaseste 
in regiunea centrală a statului Utah. Însă sezonul era pe 
terminate şi nu am vrut să pornesc într-o călătorie destinată 
eşecului pe drumurile de munte noroioase unde blocajele 
provocate de turmele de bovine care pasc libere sunt frecvente. 
Se poate vedea o fâşie lungă din limita Cretacic- Paleogen de-a 
lungul Long's Canyon Trail, în apropiere de Trinidad, Colorado. 
Este trecută chiar şi pe Google Maps - tastează vechea denumire 
„K-T boundary” în aplicaţie şi o să-ţi apară imediat. 

Trebuia să o fac. Trebuia să ating roca aceea. Nu mi se părea 
în regulă să petrec atât de mult timp imaginându-mi cum a arătat 
lumea din Cretacic şi zilele de după impactul cosmic fără să ating 
direct locul în care o lume întreagă de posibilităţi s-a transformat 
într-o alta nouă, un moment în istorie căruia i se datorează 
propria mea existenţă. Nu mi s-a părut suficient să văd secţiuni 
din limita Cretacic-Paleogen expuse în muzee - curățate şi 
protejate în spatele unei vitrine. Nu voiam ca acest eveniment 
dramatic să existe doar ca o idee în capul meu şi sub forma unor 
lucrări ştiinţifice stocate pe hard disk-ul meu. Ştiinţa este o 
modalitate de a afla lucruri, dar nu este nicidecum singura 
modalitate. Voiam să ştiu ce aş putea descoperi odată ce 
atingeam ruinele lumii mezozoice. 

Uneori, spun că-mi lipsesc dinozaurii. Un prieten apropiat mă 
contrazice adeseori în această privinţă. Cum pot să-mi lipsească 
nişte animale pe care nu am apucat să le văd vreodată în viaţă? 
Cum poate să-mi lipsească o perioadă pe care nu am trait-o si 
care s-a rezumat doar la un amalgam de exponate de muzeu, 


paleoartă, lucrări ştiinţifice, supozitii din mintea mea? Există, de 
fapt, un termen pentru acest lucru (anemoia’), dar este folosit in 
general în cazul oamenilor care sunt obsedati de ideea pe care şi- 
au făcut-o despre anii '60 sau care îşi doresc cu disperare să vadă 
formaţia Queen cu Freddie Mercury ca solist. Termenul nu este 
folosit pentru a face referire la cineva ca mine, care tind să visez 
cu ochii deschişi la monştri de peste 12 metri lungime. Cu toate 
acestea, încă de pe vremea când eram foarte mică, am fost atrasă 
de soparlele  înfricoşătoare.  Scheletele acestora, adeseori 
asamblate din fragmente provenind de la mai mulţi indivizi şi cu 
inadvertente din punct de vedere anatomic - cozi incomplete, 
craniu care provenea de la altă specie -, erau prietenii mei. 
Iubirea mea era necondiționată. Un prieten care a dispărut nu 
poate să te rănească. Voiam să-i cunosc, să-i văd în perioada lor 
de glorie din vremurile preistorice. Încă îmi doresc acest lucru. 
Chiar şi să văd un Thescelosaurus pufos şi cu cioc cum trage un 
pui de somn la umbra unui arbore de sequoia sau un 
Edmontosaurus cum mănâncă într-o luncă din Cretacic ar fi o 
bucurie incomparabilă. Fiecare organism este o minunatie 
absolută a evoluţiei demnă de aprecierea noastră, până la cel mai 
simplu microorganism, dar există specii faţă de care simţim o 
conexiune mai puternică. Eu sunt foarte atrasă de lumea din 
urmă cu 235 de milioane în ani şi până acum 66 de milioane de 
ani. 

Sunt tristă că dinozaurii non-aviari au dispărut. Uneori, nici nu 
pot să cred asta. Expresia „atunci când dinozaurii stăpâneau 
pământul“ este un clişeu, uşor de subestimat, dar există cel puţin 
o fărâmă de adevăr aici. Timp de zeci de milioane de ani, 
dinozaurii s-au răspândit într-un număr atât de mare, încât nu i- 
am găsit încă pe toţi. Chiar şi în ritmul actual, când este 
descoperită câte o specie nouă de dinozauri la fiecare două 
săptămâni, doar începem să-i descoperim. Rudele maretilor 
torozauri şi triceratopşi sunt nişte exemple minunate în acest 
sens. Chiar dacă aceşti dinozauri - numiţi ceratopside - aveau 
cam acelaşi plan anatomic, ornamentatia lor era extrem de 


diferită, asa că puteau fi diferentiati cu uşurinţă doar dintr-o 
privire. Coarne deasupra globilor oculari, coarne la nivelul 
oaselor zigomatice, coarne deasupra nărilor, protuberante dure 
de ţesut osos, ţepi şi coarne mici la nivelul gulerului - fiecare 
dintre acestea era un specific dinozaurian reprezentat de zeci de 
specii, cu noi variaţii descoperite şi descrise în fiecare an. Aceste 
animale nu erau ciudate sau rare. Lumea le aparţinea într-o 
măsură mai mare decât ne aparţine nouă acum. Dar ei nu sunt 
aici. Toate liniile evolutive, în afară de păsări, au pierit. Cu toate 
lucrurile cărora dinozaurii le-au supravieţuit, la care s-au adaptat 
şi pe care le-au îndurat, există pur şi simplu nişte forţe ale naturii 
care nu pot fi evitate sau învinse. Dinozaurii au fost norocosi, dar 
norocul este adeseori contrabalansat de ghinion. 

Însă, dacă dinozaurii non-aviari ar fi supravieţuit, nu aş fi fost 
aici să-ţi spun aceste poveşti. O idee clară transmisă de fosile, o 
concluzie concisă pe care întreaga istorie a vieţii pe Pământ o 
evocă cu tărie şi claritate este aceea că nici o specie nu e de 
neînlocuit. Fiecare organism apare acolo unde evenimentele 
arbitrare şi condiţiile pentru susţinerea vieţii se întrepătrund, 
variațiile oferind materia brută pe care selecţia naturală si alte 
forţe evolutive o trimit pe diferite căi. Nu că ar exista vreo 
intenţie în acest sens. Este o stare pasivă, o rutină care se 
desfăşoară constant şi care face parte pur şi simplu din existenţa 
însăşi. Este un lucru dificil de acceptat. Existenţa noastră, 
originea noastră se bazează pe un şir neîntrerupt de circumstanţe 
şi accidente, fiecare fiind doar o posibilitate pe lângă multe altele. 
Este o altă expresie a faimosului efect al fluturelui, o idee 
studiată pentru prima dată de un nume reprezentativ al SF-ului, 
Ray Bradbury, în A Sound of Thunder, o poveste despre oamenii 
care se întorc în epoca de glorie a dinozaurilor doar ca să 
schimbe viitorul pentru că o persoană a călcat accidental un 
fluture. 

Dar nu ne referim doar la un singur fluture, ci la un impact fără 
precedent, cum nu a mai fost altul înainte sau după aceea. Dacă 
asteroidul ar fi lovit o parte diferită a planetei sau ar fi ratat-o 


complet, devastarea care s-a produs în urmă cu 66 de milioane de 
ani ar fi fost cel puţin diferită, dacă nu complet evitată. Chiar şi în 
cazul unei extinctii în masă cu un impact diminuat, care ar fi 
provocat dispariţia a jumătate dintre speciile de dinozauri non- 
aviari, avem puţine motive să credem ca saurienii nu şi-ar fi 
revenit imediat, apărând noi forme care ar fi defilat pe cuprinsul 
acestei planete chiar în această clipă, într- o istorie alternativă în 
care epoca dinozaurilor nu s-ar fi încheiat. Probabil ca ar fi 
existat şi mamifere - aşa cum au existat şi în perioada de glorie a 
dinozaurilor -, însă opţiunile lor evolutive ar fi fost limitate de 
faptul că trebuie să împartă lumea cu dinozaurii. Poate că ar fi 
existat descendenţi ai micului Purgatorius care să sară prin 
coroanele copacilor şi să alerge prin zonele de pajişte, dar 
succesiunea de evenimente neaşteptate care au dus la evoluţia 
noastră ar fi luat-o pe o altă cale plină de posibilităţi. Nu ar fi 
existat o modalitate de a ajunge de acolo până la noi şi probabil 
nu ar fi existat o primata cu capacitate de autoreflectie suficient 
de mare pentru a-şi da seama că aceasta este natura timpului 
însuşi. Urmăm săgeata timpului şi suntem supuşi restricţiilor sale 
aşa cum au fost şi dinozaurii. 

În timp ce ieşeam de pe drumul asfaltat şi intram pe drumul 
plin de tarana care duce către punctul din care începe traseul, m- 
am gândit că, dacă dinozaurii non-aviari ar fi supravieţuit, atunci 
nici unul dintre noi nu le-ar fi dus lipsa. Şi dacă viaţa pe care o 
cunoşteam nu s-ar fi schimbat radical cu doi ani înainte, nici eu 
nu aş fi existat probabil. Am putut să dezvălui că sunt transgen 
după divorţul meu - ani din viaţa mea s-au transformat în cenuşă 
în timp ce ceva care stătuse într-o stare latentă îndelungată a 
început să prindă rădăcini. Oricât de dureros, periculos şi 
înfricoşător era, aveam nevoie să pun capăt vieţii pe care o ştiam. 
Poate că mi-e dor de anumite părţi, dar cine sunt cu adevărat şi 
cine am încercat să fiu nu pot exista în aceeaşi realitate. Una 
trebuia să cedeze în faţa celeilalte. Geamurile sunt coborâte, 
aerul cald de octombrie umple maşina, basul puternic al piesei 
„Give It Away Now“ al trupei Red Hot Chili Peppers rasuna 


puternic din boxele maşinii. Trec împreună cu Splash şi Jet pe 
lângă semnul ce ne indică traseul pe care trebuie să-l parcurgem. 
Râd în sinea mea. Indicatorul spune: 
TRASEUL LONG'S CANYON 
TUR FĂRĂ GHID 
DISTANŢĂ: 400 DE METRI 

A trebuit să conduc în total zece ore, o parte şi pe timp de 
noapte, ca să merg 400 de metri. Dar asta este ceea ce 
aşteptasem, lucrul asupra căruia mă concentrasem în timp ce 
parcursesem toţi acei kilometri de asfalt. I-am scos lesa lui Jet, si 
mica noastră familie de mamifere a urmat traseul. 

Chiar dacă nu eşti geolog, este imposibil să ratezi urma lăsată 
de impact în stratul de rocă din Cretacic. Deasupra, roca are o 
nuanţă de bronz ştearsă din cauza trecerii timpului, iar în ea sunt 
ancorate tufişuri de pelin şi de alte specii. Dedesubt, panta este 
gri, rămăşiţele pulverizate ale straturilor de rocă bogate în 
funingine. Şi chiar în mijloc se găseşte o linie de demarcaţie 
clară. Fragmente groase şi sfărâmicioase de rocă bogate în argilă 
sunt ţinute împreună de benzi mai întunecate care se află exact 
dedesubtul şi deasupra acestora. Dacă puteam să colectez probe 
de-a lungul întregii secţiuni, acea parte de mijloc bogată în argilă 
avea să indice o cantitate ridicată de iridiu, fragmente sfărâmate 
şi microscopice din asteroidul care s-a prăbuşit pe planeta 
noastră. Nu ştiu dacă am văzut o secţiune de straturi mai 
frumoasă decât aceasta în tot timpul în care am cutreierat 
deşerturile vestice. 

Am mers până la surplomba stâncoasă care era deja bine 
umbrită, ziua fiind pe sfârşite, când Jet s-a scuturat, a sărit şi a 
alergat până la mine, în timp ce Splash s-a pierdut fericită în 
propria contemplare. Am întins mâna şi mi- am lipit palma de 
stratul de demarcaţie. Nu m-am aşteptat să am vreo epifanie. Nu 
am auzit în capul meu decât propria voce. M-am împiedicat în 
timp ce încercam să găsesc cuvintele potrivite. Ce ar trebui să 
spun acum, că sunt aici? Îmi datoram existenţa acestui dezastru, 
dar pe acesta poate că aş fi decis să-l anulez dacă aş fi putut. Am 


încercat să-mi golesc mintea în timp ce mi-am schimbat locul pe 
care îl ocupasem pe această rocă străveche. Acest loc era de 
neegalat. Încă nu s-a inventat o categorie pentru ceea ce 
reprezintă acest monument. Reprezintă un loc al morţii şi al 
naşterii deopotrivă, al sfârşitului şi al începutului, un punct de 
inflexiune ce conferă continuitate prin mijloc. Nu am venit aici 
doar ca să vizitez o piatră de mormânt, ci şi ca să văd locul care 
mi-a permis să exist - care ne-a permis tuturor asta. 

După o vreme, am plecat de acolo împreună cu Jet şi Splash. 
Condusesem atât de mult ca să ajungem aici şi în scurt timp 
trebuia să parcurgem înapoi drumul de şase ore. Aşa că ne-am 
plimbat cât am putut. Am mers cu toţii de-a lungul traseului ceva 
mai departe, oprindu-ne în faţa unui loc de observaţie pentru a 
vedea un grup de anseriforme într-un iaz aflat dedesubt. Jet a 
sărit în sus ca să arunce şi el o privire prin deschizături, 
neintelegand probabil de ce ne uitam la păsări in loc să le 
alergăm. Dar i-am lăsat în pace pe dinozauri. Sunt rezultatul 
norocului şi ghinionului la fel ca noi. Păsările au apărut în timpul 
Jurasicului şi au prosperat în perioada Cretacicului, dar şi istoria 
lor ar fi fost alta dacă extinctia nu s-ar mai fi produs. Fiecare 
pasăre - de la pinguinii din Antarctica până la rațele care se 
bălăceau în acel sanctuar pentru animale din Colorado - este un 
dinozaur care a evoluat în lumea de după impactul cosmic, iar 
istoria lor a fost modelată de acest eveniment la fel cum a fost şi 
a noastră. 

Probabil, cel mai ciudat aspect al acestei poveşti, colapsul 
Mezozoicului, este faptul că nu s-a întâmplat mai devreme. Din 
dorinţa de a înţelege cum si de ce s-a produs extinctia de la 
finalul Cretacicului, paleontologii au descoperit că viaţa în mediul 
terestru a fost mereu relativ instabilă. Experții numesc acest 
lucru rotaţie a speciilor: cât de mult trăieşte o specie şi dacă este 
înlocuită de o specie similară care îndeplineşte un rol ecologic 
asemănător. În cazul speciilor care au existat pe parcursul 
ultimelor zece milioane de ani din Cretacic şi al primelor zece 
milioane de ani din Paleogen, vietuitoarele terestre nu au avut o 


durată de viaţă prea mare. Speciile terestre tind să apară şi să 
dispară la l-2 milioane de ani. Dar acest lucru nu este valabil în 
cazul speciilor semiacvatice. Animale precum testoasele din 
familia Trionychidae şi crocodilii au trăit timp de câteva milioane 
de ani, poate zece milioane de ani sau mai mult. Într-o mlaştină 
de pe vremea tiranozaurilor puteai să vezi aproape aceleaşi specii 
peste care ai fi dat dacă te-ai fi întors cu alţi zece milioane de ani 
în urmă. 

Nimeni nu ştie de ce. Habitatele din apele dulci par să ofere un 
soi de protecţie; sau sunt habitate în care rotația evolutivă se 
produce mult mai lent. Vietuitoarele care trăiesc în iazuri, pâraie, 
lacuri şi mlaştini nu sunt atât de profund afectate de schimbările 
climatice, chiar dacă multe din ele sunt animale cu sânge rece. 
Există un factor protector şi stabilizator care nu a fost descoperit. 
Clar este însă ca vietuitoarele terestre au o existenţă mult mai 
scurtă. Acestea dispar într-un ritm mai rapid, fie pierind complet, 
fie cedând în faţa speciilor care se trag din ele. Să ne gândim la 
următoarea situaţie. Fosile aparţinând genului Brachychampsa 
din familia crocodililor au fost descoperite în straturile 
sedimentare care au început să se formeze acum 80 de milioane 
de ani în Vestul Statelor Unite şi până la sfârşitul Cretacicului, cu 
66 de milioane de ani în urmă. Acum să ne gândim la tiranozaur, 
un dinozaur care a trăit între 68 de milioane de ani şi 66 de 
milioane de ani în urmă. Dacă fiecare stramos al tiranozaurilor a 
trăit la fel de mult, sunt practic şapte specii care au apărut şi au 
dispărut în timpul în care Brachychampsa a asistat la aceste 
evenimente din apele sale de mică adâncime pline de vegetaţie. 

Ceea ce nu înseamnă că dinozaurii non-aviari sau oricare alte 
vieţuitoare din Cretacic îşi aşteptau pur şi simplu extinctia. Nici 
că meritau cumva să dispară sau că deveniseră depăşiţi de 
situaţie. Explicaţia este că ecosistemele terestre din Cretacicul 
Superior erau sensibile la perturbări. Condiţiile de mediu care se 
modificau constant - de la climă şi modul în care interactionau 
speciile până la vegetaţie - grăbeau ritmul schimbărilor evolutive. 
Adăugaţi la toate acestea un asteroid cu un diametru de peste 11 


kilometri şi veţi avea o răsturnare rapidă a situaţiei căreia nu îi 
vor putea face fata majoritatea organismelor. Vietuitoarele din 
apa sau cele care puteau sa-si faca vizuina au avut sanse mai 
mari. Insa cele de pe uscat, care depindeau de mai multe lucruri, 
nu au avut nici o sansa - şi poate ca tot n-ar fi avut o şansă chiar 
si daca efectele produse de impact ar fi fost cumva mai blande. 
Impactul cosmic si efectele produse de acesta au evidentiat 
construcţia fragilă a ecosistemelor terestre. Nu este un 
eveniment care are loc doar o data intr-o epoca; ci mai degraba 
ne arata cum ecosistemele complexe pot fi distruse rapid din 
cauza ca instabilitatea face parte din ceea ce genereaza atat de 
multa diversitate evolutiva. 

Dar intelegerea acestor lucruri nu ii va aduce inapoi pe 
dinozaurii nostri iubiti. Putem sa explicam aceasta catastrofa si 
chiar sa recream unele dintre momentele sale, dar lumea de 
atunci a disparut. Tot ce putem face este sa sapam putin mai 
mult, sa sondam mai mult si sa ne lasam imaginatia sa restaureze 
o lume pe care nu vom putea sa o vedem niciodata. Genele nu au 
longevitatea necesara pentru a putea construi vreodata un 
Jurasic Park, iar afirmatiile ca un Acheroraptor ar putea sa fie - 
sau ar trebui sa fie - recreat prin modificari de inginerie genetica 
aduse unei gaini sunt pure fantezii. Daca vrei sa vezi sau sa atingi 
un dinozaur non-aviar, trebuie sa mergi acolo unde sunt 
conservate oasele acestora. 

În astfel de momente, in care pot să găsesc un loc liniştit in 
holul unui muzeu, deseori spre finalul zilei cand vizitatorii se 
indreapta spre magazinul de suveniruri, ma intreb de ce tanjesc 
atat de mult dupa aceste animale. De ce unii dintre noi o fac. 
Dezastrul de la sfârşitul Cretacicului şi începutul Paleogenului a 
fost cea de-a cincea extinctie în masă de pe planetă. Nu varsam 
lacrimi pentru trilobitii care au dispărut la finalul Permianului 
sau pentru peştii fără fălci care au fost eliminaţi aproape complet 
în Devonian. Nu pot găsi un alt răspuns în afară de faptul că o 
facem din admiraţie fata de aceştia. Chiar daca nu stim de ce o 
facem - datorită dimensiunilor lor impresionante, ornamentelor 


lor ciudate, obiceiurilor aparent capricioase? -, ţinem la 
dinozauri. Deseori, aceste animale reprezintă prima noastră 
întâlnire cu marile teorii despre importanţa vieţii pe planeta 
noastră. Acesta este un triceratops. Acest erbivor maiestuos a 
trăit acum multă vreme. Ce s-a întâmplat cu el? A dispărut. Un 
asteroid a lovit planeta şi apoi nu a mai existat nici un alt 
triceratops. 

Dinozaurii continuă să ne suscite curiozitatea. Cred cu tărie că 
acesta este motivul pentru care îi venerăm în muzee şi ne place 
să-i vedem defilând pe marile ecrane. Nu avem nici un echivalent 
pentru aceste vieţuitoare în lumea noastră modernă, cel puţin nu 
în timpul propriei noastre perioade de stagnare în ceea ce 
priveşte dezvoltarea megafaunei, când abia dacă mai există 
câţiva uriaşi în afară de balenele din oceane. Când te uiţi la un 
dinozaur, te întrebi cum era acel animal în realitate, cum era 
lumea pe atunci. Erau atât de răspândiţi în lume atunci şi pentru 
atât de mult timp, încât nu vrem să acceptăm că aceste animale 
au putut să dispară atât de rapid, că viaţa de pe planetă a putut 
lua o turnură atât de rapidă şi nemiloasă. Poate că aceasta este 
cumva o proiectare în trecut. Dacă dinozaurii au putut stăpâni 
lumea pentru atât de mult timp, pe o perioadă de 28 de ori mai 
mare decât au făcut-o oamenii în orice formă au existat şi de 
două ori mai mare decât au făcut-o primatele, atunci poate că 
reprezintă forma absolută a unui memento mori. Fixăm cu 
privirea craniul şi ranjetul unui tiranozaur, dinţii aceia 
strălucitori şi fosilizati prin permineralizare, şi vedem ce ar mai 
rămâne din noi în urma unui eveniment întâmplător - asta dacă 
nu ne-o facem cu mâna noastră. 

Să-ţi imaginezi un dinozaur este ca o încercare de a învia 
morţii. Facem acest lucru în filme, în artă, în muzee şi în cărţi 
precum cea de faţă. Este o abilitate care ne face unici în această 
lume, prin care înţelegem nu doar trecutul, ci şi cum trecutul se 
transformă în prezent. Şi ne lansează o provocare. Dinozaurii 
trăiesc din nou atunci când imaginaţia insufleteste oasele 
acestora, consecinţele impactului cosmic generând un puzzle 


uriaş în care descoperirea oricărei fosile noi se aseamănă cu o 
victorie. În ciuda şanselor reduse, acest animal a fost fosilizat. Şi 
tot în ciuda şanselor reduse, noi l-am descoperit. Distanţa imensă 
de timp dintre noi şi ultima zi din Cretacic a dat naştere unei lumi 
dispărute pe care să o explorăm, locuri în care chiar şi regiunile 
cunoscute pot ascunde mistere. Orice hartă geologică a 
formațiunilor în care au fost descoperite fosile ar putea foarte 
bine să spună în partea de jos „Aici sunt dragoni“. 

Probabil că acest conflict mă face să mă tot întorc în timp. 
Epoca dinozaurilor a apus pentru totdeauna, dar avem suficiente 
indicii pentru a o explora indirect. Acea perioadă, acele specii nu 
mai pot fi readuse la viaţă, dar tot mi-aş dori să le cunosc. Sunt 
curioasă. Mă gândesc ca multi oameni sunt curioşi. Iar cand esti 
curios nu poţi să stai locului. Pot să înţeleg logic de ce perioada 
cretacică a apus şi de ce acele evenimente sunt esenţiale pentru 
propria mea existenţă, dar rareori logica va câştiga în faţa 
emotiei, iar în urma unor pierderi atât de mari vindecarea este 
mereu incredibil de dificilă. 

Nu ştiu dacă dezastrul din Cretacic-Paleogen şi cea de-a şasea 
extinctie spre care ne îndreptăm oferă vreo lecţie pentru lumea 
noastră modernă. În tensiunile din timpul Războiului Rece, 
descoperirile despre cât de cumplită fusese iarna instalată în 
urma impactului cosmic au subliniat cât de îngrozitoare ar fi fost 
o iarnă declanşată în urma unui atac nuclear. Lumea mai trecuse 
printr-un astfel de dezastru o dată. Cel mai indicat este să nu-l 
repete. Ştiind ce este posibil, NASA monitorizează asteroizii ca să 
facă o estimare în caz că unul ar putea lovi planeta. Cu siguranţă, 
este o decizie inteleapta, mai ales că ne raspandim în continuare 
pe Pământ. Chiar şi un impact local ar putea fi un dezastru 
înfiorător. Dar nu ar fi potrivit să transformăm un eveniment 
complet arbitrar şi inevitabil într-o lecţie, ca şi cum ar fi o 
greşeală sau ceva ce putem controla. 

Poate că nu s-a petrecut nimic în intervalul aflat între 66 şi 65 
de milioane de ani în urmă care să ne îmbunătăţească viaţa în 
prezent sau care să ne facă mai înţelepţi. Oricât de mult şi-au 


dorit unii dintre noi atunci când eram copii sau când jucam jocuri 
pe calculator, nu suntem dinozauri. Amenintarile cu care ne 
confruntam sunt diferite si adesea autoinduse. Cunoastem 
realitatea schimbarilor climatice provocate de om de zeci de ani 
si am facut extrem de putine lucruri ca sa evitam consecintele. 
Dar poate toate acestea reprezinta un semn ca ne uitam unde nu 
trebuie sau ca speram sa descoperim vreo idee geniala frumos 
impachetata. În tot timpul pe care l-am petrecut analizând acest 
eveniment, încercând sa navighez printr-un ecosistem încâlcit pe 
care nu l-am vizitat niciodată, studiind secţiunile de sedimentare 
din spatele vitrinelor muzeelor şi ajungând chiar la această linie 
de demarcaţie minunată din piatră, ceea ce m-a uimit este 
rezilienta vibranta şi neabatuta a vieţii. 

De când a apărut viaţa pe planeta noastră, în urmă cu peste 3,6 
miliarde de ani, n-a fost niciodată eradicată complet. Să ne 
gândim la asta un moment. Să ne gândim la toţi eonii care au 
trecut. La schimbările climatice - de la călduri extreme la 
înghețuri şi invers. La continentele care s-au deplasat, s-au 
ciocnit şi s-au împins unele pe altele. La marile extinctii 
provocate de prea mult sau prea puţin oxigen, la vulcanii care au 
eliberat cantităţi inimaginabile de gaze şi cenuşă, la mările care 
s-au revărsat peste continente şi apoi au secat, la pădurile care 
au crescut şi au pierit conform ciclurilor de viaţă care durează 
milenii, la loviturile meteoritilor si asteroizi lor, la munţii care s- 

numai ca să fie sfaramati si ridicaţi din nou, la oceanele care au 
înlocuit zonele de câmpie, care au înlocuit deşerturi, care au 
înlocuit oceane şi aşa mai departe, în fiecare zi, timp de miliarde 
de ani. Şi, cu toate acestea, viaţa încă există pe planetă. 

Viaţa poate fi grav afectată. Viaţa se încheie pentru fiecare 
individ şi se poate încheia chiar şi pentru o specie. Viaţa poate fi 
constrânsă, redusă, forţată să ia forme neplăcute şi supusă unui 
stres atât de intens încât trauma este vizibilă în depozitele 
sedimentare de fosile la fel ca în țesuturile unui animal viu. Dar 
viaţa încă există. Vibrantă, rezilientă, copleşitoare. Viaţa nu este 


statică. Reacționează la stimuli. Ai trecut vreodată pe trotuar şi ai 
observat cum un copac a crescut printr-un gard de sârmă sau 
cum a împins plăcile de beton de pe trotuar cu rădăcinile sale? 
Asta este ceea ce face viaţa, zi şi noapte, atât timp cât există. 

Nu am nici o îndoială că anii pe care i-am petrecut ca femeie 
transgen miau influenţat perspectiva. Cum ar fi putut sa nu o 
facă? Aceasta este realitatea în care trăim cu toţii, dar modul în 
care o percep este influenţat, la fel ca identitatea mea, de faptul 
că există nişte culori ale spectrului luminii pe care nu le pot 
vedea, unele sunete pe care nu le pot auzi şi unele senzaţii pe 
care nu le pot percepe. Povestea noastră nu este povestea întregii 
vieţi. Totuşi, când mă gândesc la aceste schimbări radicale, mi-e 
greu să mă concentrez asupra pierderilor. Tulburările şi crizele 
personale m-au învăţat să apreciez dezvoltarea. 

Am scris această poveste în perioada în care propria topografie 
s-a abătut, în sens figurat şi literal deopotrivă, de la cursul vieţii 
pe care mă aşteptam să-l parcurg. Părţi din viaţa mea şi din 
corpul meu s-au dezvoltat sau au dispărut, şi-au schimbat forma 
şi şi-au modificat funcţia într-un mod care mă face să mă gândesc 
la dansul continentelor şi la forma deşerturilor unde încă se află 
vechi lumi antice încă necunoscute pentru noi. Istoria şi dovezile 
care susţin acea istorie ne arată o interacţiune nesfârşită între 
noroc şi fundamentele biologice ale schimbării. Mi-am trăit viaţa 
în aşa fel încât pare să se fi scurs eoni - era mea mezozoică 
personală. După tragedia personală prin care am trecut, când 
durerea constantă m-a făcut să simt că tot ceea ce ştiam fusese 
distrus, lucrurile mici - care au fost mereu acolo - au devenit 
dintr-odată mai importante, ca nişte lăstari mici care s-au ridicat 
dintre ruine, aşteptând cu nerăbdare începutul fiecărei noi zile. 
Viaţa mea nu avea să mai fie la fel, nu putea să mai fie la fel, dar 
toate acele lucruri mici şi preţioase - din inima mea - puteau să 
se dezvolte într-un final. Libertatea nu ar fi existat fără durerea 
înfiorătoare şi încheierea unei ere, aşa cum noi n-am fi putut 
apărea într-o lume aflată în ghearele şopârlelor înfricoşătoare. 
Începuturile au nevoie de sfârşituri, o lecţie de care putem ţine 


cont cu atenţie sau pe care să o negăm până când ne vom întâlni 
cu ea. 

Să ne gândim pur şi simplu ce înseamnă viaţa. Biologii au 
reflectat asupra acestui lucru, au dezbătut şi s-au contrazis între 
ei încă de la începuturi. Deseori, se caută un element 
incontestabil care să indice graniţa dintre viu şi neviu. Am putea 
fi chiar recompensati pentru distilarea unui adevăr absolut 
despre natură cu un alt secret şi, în consecinţă, am ajunge la o 
descoperire importantă. Dar nu prea am fost niciodată o 
susținătoare a reductionismului. Nu sunt interesată ce este viata 
cât sunt de interesată ce face viaţa. Viaţa dăinuie. Viaţa se 
schimbă. Viaţa este un fir frumos şi odios deopotrivă ţesut de 
nenumărate organisme, o relaţie care poate face aproape orice în 
afară de faptul de a rămâne aceeaşi. 

Poate că aceste lucruri sunt exagerat de sensibile pentru o 
carte de ştiinţă. Nu e vorba aici de poezie cretacică. Dar aceasta 
este mica mea încercare, poate sortită eşecului, de a-mi arăta 
recunoştinţa faţă de ceva ce este dincolo de domeniul 
tangibilului, ceva atât de adânc încât nu ştiu dacă vom ajunge 
vreodată să-l cuprindem. Mă gândesc la asta atunci când 
urmăresc o prepelita cum sare agitată pe trotuar, cand vad 
piersicul din grădina mea cum începe să facă fructe în fiecare 
sezon, când mă opresc să mă uit la un păianjen săritor în timp ce 
face un mic dans amuzant pe suprafaţa denivelată a unui stâlp de 
telefonie. Toate aceste lucruri, fie că fac parte din fauna şi flora 
sălbatică sau domestică, că sunt familiare sau neobişnuite, sunt 
conectate cu mine, nu doar acum, ci de-a lungul istoriei. 
Existenţa lor e întipărită în fosile. Toate lasă câte o urmă în lumea 
din jurul lor. Toate provin din ceva, manifestări noi şi minunate 
ale unei lumi care s-a format în momentul în care asteroidul acela 
a atins suprafaţa planetei noastre şi a modificat toate 
posibilităţile de dezvoltare a vieţii pe Pământ. Dacă ţi-e greu să-ţi 
imaginezi asta, gândeşte-te în felul următor. Ne aflăm cu 66 de 
milioane de ani înainte de extinctia în masă din 
Cretacic-Paleogen. Este un timp extrem de îndelungat. Dar cu 66 


de milioane de ani înainte de această extinctie în masă plantele 
cu flori erau un grup nou, tiranozaurii erau mici, multe păsări 
încă aveau dinţi, iar dinozaurii se aflau în toiul unei veri aparent 
interminabile. Noi, astăzi, trăim în continuare într-o lume în care 
putem să pornim din orice punct şi să vedem cum cea de-a cincea 
extinctie în masă a influenţat şi a schimbat acel moment. Nu este 


vorba doar despre uriaşa cicatrice lăsată de craterul din 
Chicxulub. Este vorba despre ornitorincul care plonjează în apă şi 
înoată, despre florile unei magnolii, despre albina care se îmbată 
cu polen din grădină, despre conserva de fasole din supermarket, 
despre măcăleandrul care scormoneşte după viermi prin iarbă, 
despre vederea noastră frontală şi mâinile noastre cu care putem 
apuca lucruri - nenumăratele şi uluitoarele fațete ale vieţii care 
se datorează dezastrului neprevăzut ce s-a abătut întâmplător 
asupra noastră dinspre întinderea rece a spaţiului cosmic. 

Mi-ar plăcea să completez acest gând cu una dintre replicile 
mele preferate, spusă în filmul preferat al oricărui fan al 
dinozaurilor - „Viaţa găseşte o cale“. Dar nu pot să fac asta, şi nu 
pentru că pare prea banal. Viaţa nu urmează nici un plan sau nici 
o direcţie. Viaţa nu caută o cale de a se extinde şi de a se 
dezvolta pe oriunde e posibil, plănuind ziua de mâine sau chiar 
următoarea clipă. Dar cred că dr. Malcolm ar fi trebuit să opteze 
pentru o formulare uşor diferită, care să includă ideea de 
constrângere şi posibilitate, dezvoltare şi moarte. Şi este pur şi 
simplu lecţia pe care ne-o oferă toate acele milioane de ani dintre 
epoca dinozaurilor şi epoca mamiferelor. 

Dacă există o cale, viaţa o va găsi. 


9. Nostalgia fata de un timp sau un loc pe care nimeni nu-l cunoaşte (n. tr.). 


Anexă 


Mi-aş dori să pot spune că am petrecut zile, săptămâni şi luni 
transpunându- mă în perioada Cretacicului şi cea a Paleocenului, 
observând şi luând notițe despre comportamentele şi obiceiurile 
formelor de viata în acea fereastră prețioasă de timp de un milion 
de ani in care viata si-a revenit. Din pacate - si spun asta stiind ca 
o astfel de aventura ar duce probabil la decesul meu, provocat fie 
de efectele negative ale extinctiei in masa din Cretacic-Paleogen, 
fie de faptul ca as ajunge in ghearele unui dinozaur mai flamand - 
nu m-am aventurat mai departe de pragul de 65 de milioane de 
ani in urma pentru a documenta capitolele din aceasta carte. 
Calatoria in timp exista doar in sensul ca ne deplasam in timp, 
pasageri pe sageata timpului, si astfel nu voi ajunge niciodata sa 
am sansa de a vedea în viata vreun tiranozaur, vreun Foconodon 
sau pe oricare dintre preferatii mei. In schimb, ceea ce tii in 
mâini acum a fost pus cap la cap din diferite surse ştiinţifice care 
acoperă tot ce se poate, de la efectele incendiilor de vegetaţie 
într-o pădure la textura granuloasă a pielii triceratopsului. 

În mod firesc, am simţit că intrarea şi ieşirea din naraţiunea 
despre extinctia în masă din Cretacic-Paleogen pe care am creat- 
o s-ar putea dovedi un lucru discordant. Ca şi cum ai vedea 
Jurassic Park, dar însoţit de nişte explicaţii paleontologice 
obligatorii, analizând fiecare fapt şi fiecare fărâmă de speculație. 
Îmi place această abordare atunci când fac turul muzeelor cu 
prietenii mei, discutând despre cum ştim ceea ce ştim, dar nu 
este atât de plăcut atunci când iti cer să o faci intorcandu-te zeci 
de milioane de ani în trecut. „Liranozaurul scrutează luminişul, 
dar nu are de ce să se teamă. Nu a mai văzut un alt T. rex de zile 
întregi, iar aceşti dinozauri masivi au teritorii întinse - un fapt 
atestat de numărul ipotetic de tiranozauri din Marshall et al., 
2021, şi din studiul clasic al lui Paul Colinvaux, Why Big Fierce 


Animals Are Rare.“ Vezi? În loc să-ţi citez surse pentru fiecare 
lucru, am creat o anexă referitoare la fiecare capitol pentru a 
explica ceea ce ştim, ceea ce este ipotetic şi la cât de multă 
speculație a trebuit să recurg pentru a acoperi lacunele la care 
cercetările nu ne-au oferit încă răspunsuri. 

În acest sens, mă aştept ca unii dintre cititori să fie poate 
surprinşi sau chiar confuzi de ce am ales prăbuşirea unui asteroid 
uriaş pe planeta noastră drept factorul principal responsabil 
pentru extinctia în masă din Cretacic-Paleogen. Paleontologii s-au 
contrazis în această privinţă, probabil cel mai mult în 2010. În 
acel an, un batalion virtual de geologi a publicat un articol în 
Science afirmând ca cea de-a cincea extinctie in masă a fost 
provocată în mod indubitabil de ciocnirea dintre un asteroid şi 
planeta noastră. Chiar dacă, în secolul anterior, experţii au 
propus o mulţime de idei care să justifice extinctia şi mai precis 
dispariţia dinozaurilor non-aviari, autorii au respins toate acele 
idei - de la omizi extrem de lacome la erupțiile vulcanice din 
regiunea Capcanele Deccan - pentru a confirma că impactul 
cosmic era principalul motiv al sfârşitului perioadei cretacice. 
Dar oamenii de ştiinţă nu au spirit de turmă, considerând că 
fiecare articol nou spune adevărul absolut. Alţi experţi nu au fost 
de acord cu explicaţia din Science. Un grup de paleontologi 
specializaţi în vertebrate au scris că extinctia a fost provocată de 
numeroşi factori, de la activitatea vulcanică şi modificarea 
nivelului mărilor până la impactul cosmic însuşi. Cu alte cuvinte, 
nu exista un singur declanşator, ci o combinaţie de schimbări şi 
dezastre care s-au transformat în ceva cu o amploare mai mare. 
Cu toate acestea, alţii au alergat la calculator pentru a scrie că 
efectele impactului cosmic erau neglijabile şi că, de fapt, erupțiile 
vulcanice din regiunea Capcanele Deccan erau factorul 
declanşator principal. Şi a existat un al treilea răspuns care 
susţinea că articolul iniţial trecuse cu vederea peste un volum 
vast de date şi că, în schimb, a existat o combinaţie de impact 
cosmic, activitate vulcanică şi schimbări climatice care s-au 
desfăşurat pe o perioadă foarte lungă de timp, reducând astfel 


diversitatea formelor de viaţă. 

Dar ştiinţa nu se bazează pe voturi, iar o ipoteză nu este 
confirmată sau negată de simplul număr de afirmaţii pro sau 
contra. În cazul unui eveniment dramatic şi dezastruos pe care l- 
am ratat la o distanţă de 66 de milioane de ani nu avem decât 
dovezile care au rămas de atunci şi cadrele teoretice care se 
schimbă mereu şi pe care le folosim pentru a înţelege un moment 
critic în istoria vieţii pe Pământ. În toţi anii care au trecut de la 
acel schimb de replici publicat în Science în 2010, cercetătorii au 
continuat să pună întrebări, să studieze şi să rafineze anumite 
idei. În acest proces, efectele produse de impactul cosmic s-au 
dovedit a fi mai îngrozitoare decât s-a crezut înainte - în timp ce 
alti suspecți au fost exonerati sau s-a reevaluat ce rol au jucat. De 
exemplu, cercetările legate de erupțiile uriaşe din regiunea 
Capcanele Deccan au demonstrat că revărsările de lavă şi gazele 
de seră emise au avut efecte negative minore asupra faunei şi 
florei la nivel global. De fapt, se poate ca activitatea din această 
zonă să fi ajutat la salvarea unora dintre organismele care se 
chinuiau să supravieţuiască în timpul primelor zile din Paleocen - 
gazele de seră care fuseseră eliberate în atmosferă de vulcani 
păstraseră temperaturile mai ridicate decât ar fi fost în mod 
normal, împiedicând instalarea unui îngheţ chiar mai devastator. 
De asemenea, atunci când nivelul mării a scăzut la sfârşitul 
Cretacicului şi lumea devenea un loc din ce în ce mai rece, 
dinozaurii şi alte forme de viata din Mezozoic mai supravietuisera 
acestor schimbări înainte. Chiar daca au determinat extinctia 
unor specii sau eradicarea unei populaţii dintr-o zonă, aceste 
modificări nu erau suficiente pentru a produce o extincţie globală 
aproape instantanee care se poate vedea în depozitele 
sedimentare. Poate faptul că celelalte patru extinctii in masa si 
alte extinctii cu un impact mai mic care s-au petrecut de-a lungul 
a sute de mii de ani i-a determinat pe paleontologi să se aştepte 
că acelaşi lucruri vor fi valabile şi în cazul celei de-a cincea, dar 
situaţia nu pare să fie asa. Extincţia în masă din Cretacic- 
Paleogen este fără precedent în istoria Terrei, şi tocmai de asta 


am devenit fascinată de această catastrofă. Nu este o schimbare 
devastatoare şi dureroasă provocată de erupții vulcanice sau de 
acidificarea mărilor. Moartea a venit brusc şi a făcut repede 
victime, creând condiţii cărora viaţa nu era echipată să le facă 
faţă. În ciuda acestui lucru, viaţa pe Pământ există în continuare. 

Am decis să nu mă rezum la cauza extinctiei in masă din 
Cretacic- Paleogen. Nu mi-am propus să spun această poveste ca 
să le fac tuturor pe plac sau să mă limitez la transmiterea de 
informaţii ştiinţifice. Asta nu ar ajuta pe nimeni. Sunt 
încrezătoare că impactul cosmic din zona Chicxulub din urmă cu 
66 de milioane de ani a declanşat o criză globală cum nu s-a mai 
văzut pe această planetă; combinaţia dintre valul de temperaturi 
ridicate extreme de după impact şi iarna prelungită care s-a 
instalat ulterior explică tiparul pe care l-a urmat extinctia din 
ultima zi a Cretacicului şi pe parcursul a unui milion de ani din 
epoca paleocenică. Poate că, în unele cazuri, anumite specii au 
fost eradicate în aceeaşi perioadă din cauze mai obişnuite - 
precum bivalvele care trăiau în rămăşiţele Mării Interioare 
Vestice şi al căror habitat a 


secat odată ce nivelul mării s-a modificat. Consider că acest lucru 
este complet plauzibil, chiar probabil, dar, atunci când ne 
concentrăm asupra extinctiei în masă din Cretacic-Paleogen, nu 
luăm în calcul astfel de evenimente desfăşurate la scară mică. 
Discuţiile pe marginea acestui eveniment s-au concentrat 
întotdeauna asupra imaginii de ansamblu - asupra a ce anume s-a 
întâmplat astfel încât epoca reptilelor să ia sfârşit şi să dispară 
atât de multe alte forme de viaţă care au prosperat în timpul 
Triasicului, Jurasicului şi Cretacicului. În cele din urmă, soarta 
fiecărei specii este să dispară, dar, când atât de mulţi actori 
părăsesc scena deodată, este un semn că se întâmplă ceva mai 
important decât o schimbare anticipată a unei scene. 

Desigur, dispariţia dinozaurilor non-aviari, a pterozaurilor, a 
amonitilor şi a atâtor alte forme de viata reprezintă, de fapt, doar 
fundalul acestei poveşti. Povestea pe care m-am străduit să o 


prezint nu este marcată de o pierdere profundă, ci este o poveste 
a reînnoirii şi a revenirii. Deşi s-au scris multe despre extinctia în 
masă din Cretacic-Paleogen - ce anume a provocat-o, cine a pierit 
şi cât de mult şi de înverşunat s-au luptat oamenii de ştiinţă între 
ei - s-au spus prea puţine despre revenirea vieţii din timpul 
Paleocenului. Este păcat. Dezvoltarea mamiferelor în era 
cenozoică nu a fost nicidecum inevitabilă. La urma urmei, 
dinozaurii aviari au supravieţuit. Unii au ajuns la dimensiuni 
foarte mari şi s-au hrănit cu mamifere mai mici. Membrii familiei 
crocodililor au supravieţuit acestui eveniment şi unii au devenit 
vânători tereştri înfricoşători. Ar fi putut să existe prea bine o a 
doua epocă a reptilelor, dar de ce anume nu s-a întâmplat acest 
lucru - de ce mamiferele au devenit o piesă centrală din punct de 
vedere ecologic - reprezintă o poveste care ne impune să studiem 
cu atenţie evenimentele de după impactul cosmic. Dacă istoria s- 
ar fi desfăşurat într-un mod uşor diferit, chiar şi când efectele 
cele mai îngrozitoare ale extinctiei s-ar fi încheiat, este posibil ca 
noi să nu fi apărut niciodată şi ca mamiferele să fi rămas nişte 
animale relativ mici care să se fi adaptat pentru a face faţă unei 
lumi aflate în strânsoarea puternică a reptilelor. Această poveste 
cuprinde mult mai multe decât suferința  şopârlelor 
înfricoşătoare, şi am decis să scot în evidenţă organismele 
mărunte care au rezistat şi, în cele din urmă, au prosperat odată 
cu decăderea dinozaurilor. 

Ceea ce urmează este o prezentare detaliată, realizată capitol 
cu capitol, a personajelor implicate. Şi, ca să fiu sinceră, dacă tot 
o să am toate aceste animale cu care să mă joc, o să mă distrez 
făcând şi nişte speculaţii. Acest lucru face parte dintr-o 
îndelungată tradiţie în paleontologie, iar combinarea faptelor 
bazate pe fosile cu ficţiunea bazată pe informaţie este ceva ce se 
regăseşte în toate expoziţiile de muzeu sau toate piesele de artă 
despre dinozauri pe care le-ai văzut. Am fost uimită de acest 
lucru în timp ce mă bucuram de puţin timp petrecut cu dinozaurii 
în Denver, Colorado, unde avea loc o expoziţie în centrul căreia 
se afla un T. rex pe nume Sue. Când am trecut, împreună cu 


prietena mea, de porţile de la intrare unde ne-am validat biletele 
şi am păşit în întunericul expoziţiei, am fost imediat întâmpinate 
de privirea unui tiranozaur în mărime naturală care ţinea între 
fălci un mic edmontozaur. Acest tiran era impresionant, părând 
incredibil de îndesat, dar cu un aer regal deopotrivă, iar 
ornamentele de la nivelul capului erau acoperite de plăci de 
cheratină strălucitoare. Sue nu avea nici o coamă, nici urmă de 
păr pe corp, spre marea mea dezamăgire, dar nu aveam să fiu 
supărată pe artiştii care creaseră sculptura - facsimilul părea să 
vină din altă lume, un prilej aproape unic de a vedea un 
tiranozaur în carne şi oase. Dar mam gândit ca mai simtisem asa 
cand vizitasem expoziţia T. rex: The Ultimate Predator din New 
York in urma cu un an. Versiunea muzeului avea o nuanta de 
portocaliu-aprins, cu o coamă rară de pene rudimentare denumite 
protopene. Acest T. rex tinea fălcile deschise, în timp ce saliva i 
se revărsa printre dinţii de mărimea unor banane, având 
înfăţişarea fermecătoare a unui monstru din serialul Muppet 
Show. Sursa de inspiraţie era aceeaşi: oasele unui dinozaur 
despre care ştiam de peste un secol şi pe care îl cunoaştem mai 
bine decât restul dinozaurilor. Însă două instituţii diferite, care 
au lucrat cu două echipe diferite de artişti, au venit cu 
reprezentări ale aceluiaşi animal care arătau atât de diferit că 
puteau să fie tot atât bine specii diferite. Fiecare grup de 
cercetători a luat propriile decizii şi a făcut propriile alegeri 
artistice, ceea ce a dus la versiuni extrem de diferite ale celui mai 
faimos dinozaur. 

Nu are nici o logică să spunem că trebuie să rămânem strict la 
fapte ştiinţifice. Ştiinţa este un proces, nu o carte care să ne ofere 
toate răspunsurile. Faptele şi teoriile sunt interconectate şi, dacă 
ne-am baza doar pe datele brute, nu ne-ar mai rămâne prea multe 
de zis. O ilustrație dintr-o carte de paleontologie foarte veche, 
The World Before the Deluge, mă ajută să-mi susţin ideea. Atunci 
când a fost publicată, în 1863, paleontologii erau în continuare 
interesaţi de o anumită reptilă din sedimentele de calcar formate 
în Jurasic şi aflate pe teritoriul Germaniei. În 1860 fusese 


descoperită o pană fosilizată, iar în 1861, un schelet parţial al 
cărui contur era mărginit de urme delicate de pene. Acesta era 
Archaeopteryx, acel urvogel care a reprezentat o punte de 
legătură din punct de vedere evolutiv între reptile şi păsări. Doar 
că exista o mică problemă: scheletului acestui prim specimen rar 
îi lipsea cutia craniană. Archaeopteryx avea cioc? Avea dinţi? 
Avea şi una, şi alta? Sau nu avea nici una din astea? Nu exista 
nici o modalitate de a afla răspunsul la aceste întrebări, aşa că 
The World Before the Deluge l-a infatisat pe Archaeopteryx 
zburand deasupra padurilor de conifere din Jurasic fara cap. 
Dintr-un anumit punct de vedere, descrierea unui 
Archaeopteryx fără cap putea fi considerată corectă. Nu fusese 
descoperită nici o cutie craniană, prin urmare orice ilustrație 
care să infatiseze capul animalului putea să fie cu uşurinţă 
respinsă. De fapt, craniul acelui exemplar de Archaeopteryx 
fusese deja descoperit - doar că fusese confundat cu cel al unui 
peşte. Dar ştim şi că Archaeopteryx făcea parte din rândul 
vertebratelor şi, mai mult decât atât, se situa undeva între reptilă 
şi pasăre. Decizia de a ilustra un Archaeopteryx fără cap poate fi 
justificată din punct de vedere ştiinţific, dar în acelaşi timp 
demonstrează contrariul a tot ceea ce ştim despre animale şi 
anatomia lor. Din punctul meu de vedere, cel puţin, ar fi fost mai 
bine să estimeze aspectul ipotetic al acestei păsări din Jurasic 
decât să deseneze un sac de oase dezmembrate şi pene în aer ca 
şi cum am fi aşteptat să apară un Archaeopteryx perfect 
conservat în carierele de calcar din Bavaria. Şi, luând în 
considerare perioada de peste 80 de milioane de ani care a trecut 
de la apariţia acelui Archaeopteryx, am ales să-mi exprim 
presupunerile legate de lumile cretacică şi paleocenică pe baza a 
ceea ce ştim şi a ceea ce ne aşteptăm să descoperim. Unele 
dintre lucrurile pe care le-am scris s-ar putea dovedi că sunt 
greşite. De fapt, sunt destul de sigură că unele vor fi şi mă bucur 
în acest sens. Să faci o estimare şi să descoperi că ai greşit este o 
oportunitate de a învăţa ceva. Ca să nu mai mentionez că orice 
perspectivă asupra vieţii preistorice este un produs al vremii sale. 


Aşa văd şi înţeleg eu sfârşitul erei dinozaurilor, acesta este 
punctul meu de vedere actual, aflându-mă în continuare în anii de 
început ai secolului XXI. Dacă am fi sinceri cu noi înşine şi am 
recunoaşte că este nevoie de imaginaţie pentru a contura un 
tablou complet al vieţii preistorice, atunci am accepta că 
imaginaţia noastră are propriile influenţe şi limite. Dacă cineva ar 
fi încercat să scrie această carte în urmă cu zece, cincisprezece 
sau o sută de ani, povestea si vietuitoarele din ea ar fi fost 
complet diferite. De ce m-aş aştepta să nu mă confrunt cu 
aceleaşi constrângeri? 

Când eram în clasele primare, profesorii mei de matematică mă 
ţineau minte adesea pentru că explicam ceea ce lucram. Pentru 
mine nu conta să dau răspunsul corect daca nu intelegeam 
procesul. Asta am incercat sa fac aici: sa explic cercetarile pe 
care ma bazez si sa ofer o perspectiva, dincolo de miturile din 
paleontologie, cu privire la ceea ce stim si la ceea ce nu am 
inteles inca. Ceea ce urmeaza este materialul brut care m-a facut 
Sa ma gandesc la efectele ploilor acide asupra organismelor ce 
aveau sa devina fosile, la cum anume testoasele au putut sa 
ramana imersate pe parcursul celei mai devastatoare perioade a 
valului de incendii si ce mamifere din padurea de la inceputul 
Paleocenului aveau să întâlnească ulterior. Chiar daca nu 
dispunem de o masina a timpului, macar cunoastem anumite 
perioade de timp cu care sa se hraneasca imaginatia noastra 
bogata. 


INAINTEA IMPACTULUI 


În toată perioada preistorică, nu există un alt animal care să ne 
suscite atenţia la fel de mult ca Tyrannosaurus rex, regele 
şopârlelor înfricoşătoare. De când a fost descris în mod oficial în 
1905, acest carnivor uriaş s-a remarcat ca fiind dinozaurul 
absolut. Nu aş putea scrie o carte despre dinozauri fără să ofer 
acestei celebrităţi cretacice puţin timp în lumina reflectoarelor. 
Sursa de inspiraţie pentru scena de deschidere a cărţii nu a fost 


însă un articol ştiinţific sau un sit arheologic, ci o experienţă pe 
care am avut-o în Parcul Naţional Yellowstone. În timpul unei 
vizite din 2017, am observat o mulţime de oameni adunaţi de-a 
lungul unei benzi de refugiu în Hayden Valley din cadrul parcului. 
Un bizon murise aproape de drum, aparent din cauze naturale. O 
astfel de recompensă avea să atragă cu siguranţă carnivorele şi 
deja ajunseseră acvile de munte, corbi şi alte păsări răpitoare 
care se aşezaseră pe corpul bătrânului bizon. Problema era că 
nici una dintre aceste păsări nu putea să treacă dincolo de blana 
bizonului. Trebuiau să aştepte un alt carnivor care să deschidă 
acel leş pentru ele. Din fericire, un urs grizzly sa strecurat 
dincolo de linia copacilor şi s-a îndreptat direct spre bizonul mort, 
în timp ce valea se cufunda în întuneric. A doua zi, am văzut cum 
un urs grizzly - probabil acelaşi din ziua anterioară - şi un lup 
cenuşiu se hrăneau cu rândul din bizon, în timp ce corbii şi alte 
păsări răpitoare topaiau în jur ca să înşface si ele ce bucăţi 
puteau. M-am întrebat cum ar fi fost dacă o astfel de scenă s-ar fi 
petrecut în ecosistemul din Hell Creek în urmă cu 66 de milioane 
de ani. 

Pentru a pregăti scena, m-am inspirat din două tipuri de surse 
legate de triceratopsul care decedase. Prima se referea la viaţa 
socială a acestor animale. În formațiunea Hell Creek si alte 
formaţiuni echivalente, triceratops reprezintă un paradox. 
Paleontologii au colectat zeci de exemplare de triceratops de-a 
lungul anilor - mai ales cranii - şi, în urma cercetării unei 
porţiuni din formațiunea Hell Creek, s-a descoperit ca această 
specie era cel mai prolific dinozaur din zonă. Dacă te plimbai prin 
Hell Creek la finalul Cretacicului, ai fi văzut cel mai probabil 
acest erbivor cu trei coarne. Totuşi, cele mai multe descoperiri 
ale ramasitelor de triceratops sunt izolate. Nu există cimitire 
uriaşe care să conţină zeci, poate chiar sute de exemplare de 
triceratops, aşa cum se întâmplă în cazul depozitelor sedimentare 
mai vechi, cu 10 milioane de ani mai devreme. În plus, într-unul 
dintre puţinele depozite cunoscute care adăpostesc oase de 
Triceratops se regăsesc exemplare tinere, care nu au ajuns la 


maturitate - o caracteristică observată în cazul dinozaurilor non- 
aviari. Acest lucru poate indica faptul că părinţii triceratops nu 
aveau grijă prea mult de puii lor - îmi cer scuze faţă de fanii 
filmului de animaţie Tărâmul uitat de timp -, şi astfel puii formau 
grupuri ca să poată identifica mai bine posibilele ameninţări şi să- 
şi încerce norocul în cazul prădătorilor. Astfel, trăind şi 
socializând in grup, orice individ avea un risc mai mic de a fi 
izolat sau de a fi inhatat de un tiranozaur. Poate ca şi adulţii 
formau turme, dar triceratopsii erau suficient de mari si de bine 
echipati încât sa nu fie nevoiţi să-şi facă atât de multe griji că 
aveau să fie prinşi într-o ambuscadă de un tiranozaur, iar 
bătrânul mascul din poveste este un exemplu al acestei idei. 

Modul în care masculul a pierit se bazează tot pe cercetări 
ştiinţifice. Paleontologii ştiu de decenii întregi că dinozaurii 
dezvoltau cancer osos. Majoritatea cazurilor identificate până 
acum se pare că au fost benigne sau că nu au afectat în mod grav 
sănătatea animalului. Dar în 2020, cercetătorii au raportat primul 
caz cunoscut de tumoră malignă, descoperită într-un os al 
membrului posterior, aparţinând unui dinozaur care a trăit cu 
aproape zece milioane de ani înainte de perioada în care au 
apărut triceratopşii. Osul acestui dinozaur cu coarne, cunoscut 
drept Centrosaurus, a fost găsit într-un depozit vast de oase creat 
atunci când o furtună de coastă a determinat revărsarea unui râu, 
ceea ce a dus la inundaţii, decimand o turmă uriaşă de astfel de 
animale şi împrăştiindu-le oasele de-a lungul unei lunci întinse. 
Întrucât cancerul osos vine la pachet cu faptul că eşti o 
vertebrată, nu este exagerat să banuim ca triceratopsul ar fi 
putut să sufere de aceeaşi afecţiune precum ruda sa mai 
îndepărtată. 

După moarte, corpul triceratopsului ar fi fost greu de străpuns 
pentru majoritatea carnivorelor mici. Un specimen bine-cunoscut 
de triceratops - care nu a fost descris oficial, deşi este expus de 
ani de zile - indică faptul ca acest dinozaur era acoperit de solzi 
mari. Paleontologii au tot descoperit de peste un secol urme 
lăsate de pielea acoperită de solzi aparţinând unor dinozauri 


similari şi, în ciuda faptului ca Triceratops ar fi avut un soi de 
peri aspri sau pene rudimentare, cea mai mare parte din corpul 
său ar fi fost acoperită de un strat gros protector. Acest lucru ar 
fi reprezentat o provocare pentru orice necrofag care ar fi dat 
peste cadavru - pterozaurii cu cioc şi păsările din Hell Creek nu 
aveau acei dinţi serati sau maxilare puternice pentru a trece 
dincolo de pielea animalului şi probabil s-ar fi îndreptat spre 
părţile moi cele mai accesibile, aşa cum fac păsările necrofage 
din ziua de azi. 

Faptul că un tiranozaur ar fi fost capabil să străpungă un 
triceratops adult este confirmat de fosilele descoperite. Deşi 
simulările pe calculator au indicat faptul că tiranozaurii ar fi avut 
suficientă forţă în maxilare pentru a zdrobi oase, confirmarea 
vine din partea fosilelor de triceratops ce prezintă urme de dinţi 
care pot fi atribuite doar tiranozaurilor. Oasele coxale din 
alcătuirea scheletului centurii pelviene - cunoscute experţilor ca 
MOR 799 - prezintă găuri adânci care ar fi putut fi produse doar 
de mușcătura unui tiranozaur mare. S-a descoperit chiar că în 
câteva cranii de triceratops exista un anumit tipar de urme lăsate 
de muşcături, indicând cum tiranozaurul a muşcat într-un anumit 
loc, a sfâşiat în altă parte, a retezat musculatura puternică a 
gâtului triceratopsului şi a desprins craniul de corp - o scenă pe 
care paleontologii au decis să o expună atunci când încăperile cu 
fosile de la Muzeul Naţional de Istorie Naturală Smithsonian au 
fost renovate. 

Dar nu putem spune că T. rex a fost doar un necrofag. Ideea 
datează de la începutul anilor '90 şi, în ciuda popularității sale în 
documentarele televizate şi în articolele din reviste, nu a fost 
niciodată acceptată de majoritatea paleontologilor. De fapt, T. rex 
era şi vânător, şi necrofag, precum majoritatea carnivorelor din 
ziua de azi. Dinozaurul prezenta o serie de adaptări pentru un 
prădător - precum vedere binoculară, care îi permitea să 
localizeze prada in loc să vadă lucrurile într-un plan 
bidimensional, aşa cum făceau majoritatea erbivorelor - şi, în 
mod firesc, un tiranozaur nu ar fi refuzat o masă gratuită dacă 


întâlnea aşa ceva. De fapt, ceea ce nu se ştie încă este raportul 
dintre prada proaspătă şi cadavrele pe care T. rex le devora, dar 
se poate ca acest dinozaur să fi fost precum hiena patata din estul 
Africii. Chiar dacă hienele pătate sunt adeseori clasificate ca 
necrofagi, unele populaţii îşi procură până la 90% din hrană 
vânând. Maxilarele acestora - care, de asemenea, pot sa sfărâme 
oase - sunt bine adaptate atât la doborârea şi vânarea prăzii, cât 
şi pentru consumarea cărnii hoiturilor, ceea ce înseamnă că se 
pot hrăni cu orice găsesc. Faptul că erau necrofagi eficienţi nu 
constituie o slăbiciune sau un indicator al faptului că nu aveau 
forţa necesară pentru a vâna. Este o adaptare pe care o dezvoltă 
astfel de carnivore în perioadele în care prada se găseşte din 
belşug, dar şi în perioadele dificile, când meniul este extrem de 
sărăcăcios. Faptul că tiranozaurii sunt aproape la fel de numeroşi 
în Hell Creek precum unele dintre erbivorele mari confirmă acest 
tipar, şansele de supravieţuire ale dinozaurului fiind mai mari 
datorită abilității sale de a transforma chiar şi cele mai masive 
hoituri într-o grămadă de aşchii. 

Fără îndoială, T. rex a avut un impact uriaş asupra mediului 
înconjurător. Paleontologii clasifică acest carnivor drept un 
megateropod, care nu este doar un titlu ce sună bine. Adeseori, 
animalele mari au un impact uriaş asupra mediului - prin ceea ce 
mănâncă, modul în care se deplasează, ce cantitate de 
excremente lasă în urmă. Cu siguranţă, T. rex intră în această 
categorie, iar cercetătorii au descoperit recent de ce acest 
dinozaur a produs un impact atât de mare asupra formaţiunii Hell 
Creek. Ca specie, T. rex exista de aproape două milioane de ani. 
Din ceea ce ştim până acum, teritoriul său se întindea din 
Saskatchewan până în Utah şi posibil chiar mai departe în sud 
până în preistoricul New Mexico. Un studiu recent bazat pe 
abundenta de fosile aparţinând speciei T. rex a estimat că existau 
aproximativ 20.000 de exemplare în orice moment dat din acea 
perioadă. Acest număr este ridicat şi scăzut deopotrivă - scăzut 
în comparaţie cu numărul de specii de erbivore pe care 7. rex le 
vâna, precum triceratopşii, dar şi extrem de ridicat pentru un 


carnivor mare. Adeseori, carnivorele mari au teritorii mai extinse 
şi sunt relativ rare, numărul acestora fiind dictat de 
disponibilitatea prăzii. Dar, în ceea ce priveşte alte aspecte ale 
anatomiei sale, 7. rex nu prea se asemăna cu alti dinozauri 
carnivori. 

Dinozaurii non-aviari se schimbau dramatic pe măsură ce 
creşteau. Deseori, mai ales în timpul cursei de a umple muzeele 
cu exponate în secolul XX, paleontologii considerau în mod greşit 
că exemplare care nu ajunseseră la maturitate ale unor specii 
cunoscute sunt de fapt specii noi - atât de diferit arătau 
dinozaurii tineri fata de părinţii lor. Iar T. rex nu era o excepţie în 
acest caz. Un exemplar tânăr de 7. rex avea adeseori membrele 
posterioare lungi, ceea ce-i conferea un aspect filiform, dar şi un 
bot lung şi gros care putea să lase nişte muşcături urâte, dar nu 
putea să zdrobească oase. Uneori, câţiva indivizi rari din 
categoria tiranilor tineri erau încadraţi în cea de-a doua specie de 
tiranozauri din Hell Creek - Nanotyrannus -, dar acum ştim că 
aceste fosile erau doar exemplare de 7. rex aflate în procesul de 
creştere. În timpul primilor cincisprezece ani din viaţa lor, 
exemplarele tinere de T. rex acopereau nisa carnivorelor de 
dimensiuni medii din Hell Creek si vanau prazi mai mici. Astfel, 
au fost indepartate alte specii de pradatori de dimensiuni medii, 
ceea ce insemna ca ecosistemul din Hell Creek era diferit in 
comparatie cu mediile in care se afla azi marile carnivore. De 
exemplu, in savanele din Africa de Est, carnivorele variaza in 
dimensiune de la lei la vulpile cu urechi de liliac, formand un 
continuum. În Hell Creek, existau păsări mici si raptori, dar, cu 
una sau două excepţii, rolul carnivorelor de dimensiuni medii era 
îndeplinit de exemplarele tinere de 7. rex. Odată ce aceşti tirani 
ajungeau la vârsta de cincisprezece ani, treceau printr-un proces 
de creştere dramatică. Adolescentii luau în greutate, craniul lor 
se latea în partea din spate pentru a oferi o susţinere mai buna 
muşchilor responsabili de închiderea maxilarelor, iar dinozaurii 
„sfarmă-oase“ dobandeau înfăţişarea familiară, infricosatoare 
care i-a transformat în celebrităţi printre vizitatorii muzeelor. 


As fi vrut sa pot descrie o confruntare între T. rex şi cea mai 
mare pradă pe care dinozaurul a atacat-o, Alamosaurus. De 
exemplu, la Muzeul de Natură şi Ştiinţă Perot din Dallas, 
scheletul unui adult de tiranozaur stă chiar lângă cel al unui 
exemplar de alamozaur ajuns complet la maturitate - iar T. rex 
pare mic. 

A. sanjuanensis a fost unul dintre cei mai mari titanozauri si 
ultimul de acest fel. Acesti erbivori erau verii indepartati ai 
genurilor Apatosaurus si Diplodocus, dinozauri cu gaturi lungi, 
doar ca acestia traiau in emisfera sudica in Mezozoic si erau 
mult, mult mai mari. Unii dintre cei mai mari dinozauri 
descoperiti vreodata - precum Argentinosaurus si Patagotitan - 
erau titanozauri. Şi, spre finalul Cretacicului, unii dintre aceşti 
dinozauri s-au aventurat spre nord. 

Într-o altă perioadă şi într-un alt loc, Alamosaurus poate că ar fi 
fost doar un alt erbivor enorm, un alt sauropod exagerat de mare 
care ar fi consumat vegetaţia dintr-un habitat incredibil de bogat. 
Însă acest dinozaur este important. În perioada dintre sfârşitul 
Jurasicului şi începutul Cretacicului, între 155 şi 120 de milioane 
de ani în urmă, sauropodele au prosperat în America de Nord. 
Dar apoi au dispărut până în urmă cu 68 de milioane de ani. 
Paleontologii numesc această perioadă „hiatusul sauropodian“, 
milioane de ani în care ecosistemele din America de Nord din 
perioada mezozoică s-au schimbat. Sauropodele au fost, în cele 
din urmă, înlocuite de strămoşii edmontozaurului şi ai 
triceratopsului, care puteau să marunteasca materia vegetală mai 
bine decât sauropodele. Cu toate astea, sauropodele au 
supravieţuit în alte părţi din lume, în special pe întinderile de 
uscat aflate la sud de ecuator. În cele din urmă, deplasarea 
continentelor a oferit o cale pentru ca unii să se întoarcă în 
America de Nord, reprezentaţi de Alamosaurus. 

Până în prezent, paleontologii nu au descoperit fosile de 
Alamosaurus în formațiunea Hell Creek. Alamozaurii au fost 
găsiţi în principal în regiuni din New Mexico, Texas şi Utah, în 
timp ce T. rex a fost descoperit simultan cu acesta doar în Utah. 


Poate că aceste habitate sudice aveau ceva anume care le făcea 
să fie preferate de alamozauri sau poate că perioada cretacică s-a 
încheiat înainte ca dinozaurul să poată să se extindă în 
continuare spre nord. Dar s-a apropiat atât de mult de 
ecosistemul din Hell Creek, încât a trebuit sa- 1 strecor cumva. 

Paleontologii nu au descoperit încă un cuib de Alamosaurus. De 
fapt, ne lipsesc conexiunile directe dintre ouă, cuiburi şi 
dinozaurii adulţi în cazul majorităţii speciilor. Dar paleontologii 
au descoperit ouă şi cuiburi aparţinând altor titanozauri în 
diferite părţi din lume, mai ales în America de Sud. Pe baza 
acestora, stim că dinozauri precum Alamosaurus depuneau ouă 
rotunde cam de mărimea unui grepfrut. Nu există nici o dovadă 
că sauropodele adulte aveau grijă de puii lor, şi astfel experţii au 
propus ipoteza că aceşti dinozauri foloseau o strategie de tipul 
„depune ouăle şi pleacă“ similară cu cea a testoaselor marine din 
ziua de azi. Supravietuirea speciei depindea de numărul cat mai 
mare de urmaşi, mediul fiind inundat cu atât de multe sauropode 
care eclozau, încât prădătorii nu puteau să le mănânce pe toate. 
Şi ştim câte ceva despre cum arătau unii dintre aceşti titanozauri 
datorită embrionilor fosilizaţi. Aceste fosile au indicat că, desi 
încă se aflau în ou, titanozaurilor le creşteau deja dinţi ascuţiţi, 
iar unii aveau chiar şi protuberante precum nişte coarne la 
nivelul feţei care i-ar fi putut ajuta să spargă ouăle - similar cu 
acel dinte temporar prezent la unele dintre reptilele moderne. În 
mod cert, şansele nu erau de partea acestor dinozauri chiar 
dinainte de a se naşte, dar, dacă puteau ajunge până la 
maturitate, deveneau unele dintre cele mai mari animale de pe 
planetă, măsurând mai mult de 30 de metri lungime, din vârful 
botului până în vârful cozii. 


IMPACTUL 


În filme şi în cărţile de ficţiune, în muzee şi în lucrările ştiinţifice, 
dinozaurii sunt deseori infatisati ca fiind complet sănătoşi şi 
puternici. Când este descris un nou dinozaur, rar se întâmplă ca 


artiştii să includă rani, semne de boală sau alte probleme cu care 
s-au confruntat dinozaurii. De aceea, am introdus în acest capitol 
un Fdmontosaurus annectens care se confruntă cu o mâncărime. 

Maretul Edmontosaurus a fost unul dintre ultimii hadrozauri, 
numiţi în mod obişnuit dinozauri cu cioc de rata. Nu mi-a plăcut 
niciodată denumirea - ciocul şi mai ales dinţii nu te duc cu gândul 
la rata. Pare mai degrabă să aibă un aspect de lopată. În cazul 
unui craniu expus la Muzeul de Istorie Naturală din Los Angeles 
s-a păstrat şi partea incretita, neregulată si patratoasa a ciocului 
unui Edmontosaurus pe care alte fosile nu o includ. Însă în acest 
capitol nu m-am concentrat atât de mult asupra denumirilor, cât 
asupra problemelor cu care un edmontozaur s-ar fi confruntat în 
Hell Creek. 

Dinozaurii nu erau de neatins. Se răneau, se alegeau cu 
infecţii, îşi rupeau oase şi, de fapt, se confruntau cu aceleaşi 
afecţiuni ca noi - inclusiv mici paraziți. Insectele au evoluat odată 
cu dinozaurii în timpul Mezozoicului, iar printre acestea se 
numărau şi păduchii. De exemplu, paleontologii au descoperit 
câteva fosile de păduchi în chihlimbar, dar asta nu e tot ce ştim. 
Analizând genetic păduchii moderni, oamenii de ştiinţă au putut 
să-şi dea seama că aceştia au proliferat în timpul Mezozoicului - 
folosind mai ales dinozaurii care aveau pene drept gazde - şi au 
fost nevoiţi să caute alte gazde atunci când extinctia în masă din 
Cretacic-Paleogen a decimat mare parte din sursele lor de hrană. 

Spre deosebire de triceratops, în cazul căruia rar s-au găsit mai 
mulţi indivizi laolaltă, paleontologii au descoperit straturi 
sedimentare care conţineau fragmente de oase de la mai mulţi 
edmontozauri. Şi deşi conţinutul acestor depozite sedimentare nu 
indica neapărat că acele animale au interactionat şi în realitate, 
au fost descoperite suficiente acumulări de rămăşiţe provenind 
de la edmontozauri, încât să-i determine pe paleontologi să 
creadă că aceşti dinozauri erau animale sociale şi se deplasau în 
grupuri. Ceea ce pare logic dată fiind şi anatomia acestor fiinţe. 
Edmontozaurul nu fusese atât de înzestrat de evoluţie în ceea ce 
privea autoapărarea. Dinozaurul putea să alerge destul de 


repede, cel mai probabil mai repede decât un 7. rex, dar nu avea 
coadă cu ţepi, armură, coarne sau alte structuri cu care chiar să 
pună pe fugă un tiranozaur înfometat. Pentru edmontozaur era 
probabil mai important să trăiască în grup şi să dea dovadă de 
vigilenta - o tactică folosită de multe erbivore din ziua de azi -, 
iar cercetările realizate în legătură cu structura oaselor acestor 
dinozauri indică faptul că hadrozaurii creşteau atât de repede, 
încât ar fi ajuns în scurt timp prea mari pentru carnivore ca să 
poată fi doborati de acestea. La urma urmei, poate ca un 
edmontozaur cu o lungime de zece metri nu dispunea de prea 
multe în termeni de arsenal de apărare, dar tot era un animal 
mare, greu, care ar fi putut rupe nişte oase dacă se învârtea de 
câteva ori sau dacă aplica o lovitură norocoasă cu coada sa 
groasă şi puternică. Precum carnivorele din ziua de azi, 
tiranozaurii îi alegeau pe cei în vârstă, pe cei bolnavi şi pe cei 
mici ca să-i vâneze, aşa că tot ceea ce spera un edmontozaur era 
să devină prea mare şi prea rapid pentru a fi mâncat cu uşurinţă. 

Celălalt dinozaur din acest capitol este T7orosaurus latus. 
Criticii din rândul paleontologilor ar putea să se întrebe de ce am 
inclus acest dinozaur controversat în poveste. S-a dezbătut recent 
dacă torozaurul era o specie separată de dinozaur cu coarne care 
trăise alături de triceratops în Hell Creek sau dacă, de fapt, 
reprezintă stadiul de viaţă al unui triceratops ajuns la maturitate 
completă. 

Pe de o parte, problema este că exemplarele de torozaur sunt 
rare. Deşi au fost descoperite sute de fosile de triceratops, doar 
câţiva torozauri au fost identificaţi. Acest lucru poate fi din cauză 
că torozaurul este, de fapt, un triceratops adult, reprezentând un 
stadiu de viaţă la care au ajuns doar câteva exemplare de 
triceratops, sau din cauză că era un animal rar care exista în 
acelaşi habitat, sau că avea un habitat principal diferit şi că doar 
uneori coexista cu triceratops. Ecologiştii numesc acest concept 
„omogenitate a speciilor“ sau proporţiile relative ale 
organismelor dintr-un habitat. În timp ce diversitatea se 
concentrează asupra numărului de specii - să spunem douăzeci 


de dinozauri într-un ecosistem -, omogenitatea este un parametru 
mai important, care ne spune ce specii sunt numeroase şi ce 
specii sunt rare. În acest caz, triceratops era cel mai întâlnit 
dinozaur din Hell Creek, în timp ce torozaurul abia dacă era 
prezent. 

Distincția dintre aceşti dinozauri se face la nivelul craniului. În 
timp ce triceratopsul are un guler format dintr-un os solid, 
torozaurul prezintă două mari perforatii sau două fose - 
„ferestre“ - în armura de la nivelul gâtului. Mai mult decât atât, 
fosilele de torozaur prezintă de două ori mai multe epiosificatii pe 
marginea gulerului in comparatie cu triceratopsul. Dat fiind ca 
cele mai cunoscute cranii de torozaur sunt relativ mari, pare logic 
ca acest 
dinozaur sa fi fost, de fapt, un triceratops mare si matur. Dar 
istoria descrisa de fosile nu poate fi luata ca atare. Exista anumite 
praguri legate de dimensiuni care favorizeaza conservarea 
animalelor relativ mari in defavoarea celor mici. Dinozaurii cei 
Mai Mici si cei Mai Mari erau rareori conservati, avantajati fiind 
dinozaurii de dimensiuni medii. Acest lucru inseamna ca 
exemplarele tinere de torozaur - la fel ca exemplarele foarte 
tinere de triceratops - sunt extrem de rare. De asemenea, un 
torozaur care a fost recuperat recent in timpul unor lucrari de 
constructie la periferia orasului Denver, Colorado, este relativ 
mic şi a fost poreclit „Tiny“. Dacă acest exemplar se dovedeşte a 
fi un animal tanar, aflat inca in crestere, atunci va reprezenta o 
dovada puternica in favoarea ideii ca torozaurul este o specie 
diferita, si nu doar un triceratops care a fost identificat gresit. 

Dar adevarata vedeta a acestui capitol este asteroidul insusi, 
un corp ceresc care a schimbat planeta pentru totdeauna. 
Povestea acestei roci este greu de spus in parte pentru ca s-au 
păstrat foarte puţine rămăşiţe din asteroid. Cu siguranţă, 
concentratia ridicata de iridiu din rocile descoperite in jurul lumii 
- inclusiv în craterul format in urma impactului - se datorează 
ramasitelor asteroidului, dar nu există nici măcar un fragment de 
rocă rămas dupa impact. Partial, acest lucru i-a facut pe 


paleontologi să fie iniţial sceptici faţă de ipoteza legată de 
impactul cosmic lansată în 1980 - nu exista nici o dovadă directă. 
Dar, cu toate acestea, prin săpăturile realizate în stratele 
geologice ale planetei şi observând traiectoriile asteroizilor în 
spaţiu, experţii au început să- şi facă o idee despre cum arăta 
obiectul ceresc care a produs extinctia în masă din Cretacic- 
Paleogen şi de unde anume venea. 

Mici fragmente din regiunea de impact se potrivesc cu un tip 
de asteroid pe care cercetătorii îl mai văzuseră înainte. Aceştia se 
numesc chondriti carboniferi. Există câteva clase diferite de 
astfel de roci, dar ceea ce le transformă într-un grup este faptul 
că sunt alcătuite în principal din particule de praf şi reziduuri 
nealterate care s-au acumulat din primele zile - relativ vorbind - 
ale formării universului şi care conţin o cantitate mare de carbon 
în formă de grafit, ce şi-a dobândit numele de pe urma faptului că 
îl folosim la producerea de creioane. Recunoaşterea acestui lucru 
a restrâns aria de căutare, având în vedere că cercetătorii 
încercau să identifice originile asteroidului ce a produs extinctia 
în masă din Cretacic-Paleogen printre indiciile răspândite în 
urma coliziunilor cosmice care se produseseră cu milioane de ani 
înainte de evenimentul fatidic. 

O ipoteză de lucru este faptul că asteroidul responsabil de 
această extinctie în masă era o rămăşiţă dintr-o cometă cu o 
existenţă îndelungată. Aceste fragmente de gheaţă şi rocă 
realizează călătorii lungi şi de rotaţie prin sistemul nostru solar. 
Pot avea nevoie de zeci de milioane de ani pentru a realiza o 
rotaţie completă în jurul Soarelui. Şi în timp ce fac asta, aceste 
comete se apropie uneori putin prea mult de forţele 
gravitaționale ale Soarelui şi ale lui Jupiter, aşa cum a facut 
cometa Shoemaker-Levy 9 în 1992. Urmărind acest impact, 
cosmologii şi astronomii au învăţat puţin mai multe despre ce se 
întâmplă atunci când planetele sunt lovite de asteroizi şi cum 
anume se desfăşoară procesele geologice de mare impact. În 
plus, este posibil ca asteroidul să se fi desprins dintr-un corp 
ceresc mult mai mare şi mai vechi şi să fi fost direcționat spre 


Pământ de forţele care îi dictează traiectoria prin spaţiul cosmic. 
Ceea ce prezint aici este o poveste hibridă, întrucât cele două idei 
care stau la baza ei nu se exclud reciproc: un fragment mare de 
rocă străveche plutea într-o parte îndepărtată a sistemului nostru 
solar şi, când acel corp ceresc s-a desprins, cel puţin o bucată 
mare a avut ghinionul de a se îndrepta spre Pământ şi de a ne 
lovi planeta - un eveniment atât de rar încât frecvenţa este 
măsurată în termeni de miliarde de ani. 

Detalii despre viteza, direcţia şi unghiul de deplasare ale 
asteroidului sunt estimate pe baza ultimelor dovezi. Este o ştiinţă 
dificilă, un soi de balistică geologică ce trebuie reconstruită în 
sens invers, pornind de la traiectoria descrisă de impactul 
produs. Poate că studii viitoare vor modifica unele dintre detaliile 
legate de modul în care asteroidul a lovit Pământul. De 
asemenea, ştim că asteroidul se deplasa extrem de repede. Este 
un lucru important pe care trebuie să-l avem în vedere, mai ales 
dacă ţinem cont de faptul că descrierile populare ale impactului 
produs de asteroid îi înfăţişează pe tiranozauri şi triceratopşi 
urmărind o dâră de lumină înfricoşătoare care străbate cerul. 
Probabil că acest lucru nu s-a întâmplat. Locuitorii planetei de la 
finalul Cretacicului nu au văzut mai nimic pe cer înainte de 
impactul cosmic. Evenimentul s-a petrecut atât de repede, încât 
n-ar fi avut cum să vadă vreo coadă luminoasă care să treacă pe 
deasupra acestora. De asemenea, momentul impactului este 
deseori prezentat precum o lumină extrem de orbitoare similară 
cu bombardamentele nucleare înfricoşătoare lansate asupra 
oraşelor Hiroshima şi Nagasaki la finalul celui de-al Doilea Război 
Mondial. Când impactul cosmic care a determinat extinctia în 
masă din Cretacic- Paleogen este comparat cu o serie vastă de 
explozii nucleare care au loc în acelaşi timp, această asociere 
metaforică influenţează paleoarta. Dar nu avem nici un indiciu 
care să ne spună dacă prăbuşirea asteroidului a produs o lumină 
similară cu cea creată de o bombă puternică şi cu atât mai puţin 
dacă o astfel de lumină ar fi ajuns să fie văzută de fiinţele care 
trăiau în Hell Creek. Dar mai important pentru povestea noastră - 


şi cu un impact mult mai profund - este valul de căldură 
transmisă prin radiaţii infraroşii care a urmat impactului cosmic 
pe măsură ce au început să cadă reziduuri din partea superioară 
a atmosferei. Acest flux excesiv de radiaţii infraroşii avea să 
cuprindă toată lumea şi nimeni nu avea să scape de el. 

Sfârşitul acestui capitol, despre Quetzalcoatlus, se bazează pe 
ipoteza că aceşti pterozauri enormi ar fi putut să realizeze o 
circumnavigatie în jurul globului. Având înălţimea unei girafe din 
ziua de azi, atunci când stătea în picioare, şi cu o anvergură a 
aripilor comparabilă cu cea a unui mic avion cu elice, 
Quetzalcoatlus a fost unul dintre cele mai mari animale 
zburătoare - dacă nu chiar cel mai mare. Această specie forţa 
într-adevăr limitele legate de cât de mare poate fi o vertebrată 
care poate să zboare - faptul că se aruncau în sus în maniera în 
care era executată o săritură cu prajina le-a permis acestor 
animale să aibă suficient avânt pentru a se putea ridica de la sol. 
Şi odată ridicate în aer, au presupus paleontologii, Quetzalcoatlus 
şi alţi pterozauri similari ar fi putut să parcurgă aproape 1.600 de 
kilometri fără să facă nici o oprire. Aceste reptile zburătoare 
fantastice ar fi putut să traverseze continente şi, la fel ca păsările 
care zboară deasupra Pacificului în ziua de azi, ar fi putut să-şi 
petreacă timpul în diferite părţi din lume. 

Dar partea dificilă legată de studierea pterozaurilor este aceea 
că oasele lor sunt extrem de greu de găsit. Dacă ai vreodată 
şansa de a vedea oase de pterozaur fosilizate adevărate într-un 
muzeu, adeseori arată ca şi cum sunt nişte bucăţi de carton 
mototolit. Sunt atât de subţiri şi pline de saci cu aer - ceea ce le 
reduce greutatea, pentru a le permite reptilelor să zboare -, încât 
se pot rupe cu uşurinţă în timpul procesului de conservare, chiar 
şi atunci când au rezistat suficient de mult pentru a fi îngropate. 
În unele locuri, tot ceea ce ştim despre o anumită specie de 
pterozaur se rezumă la un fragment de craniu sau un os rupt al 
unui membru. Astfel, în cazul lui Quetzalcoatlus, paleontologii vor 
trebui să găsească oase ale acestui pterozaur în diferite locuri de 
pe planetă pentru a confirma că el călătorea cu adevărat în jurul 


lumii. Aspectele care ţin de aerodinamica zburătoarei uriaşe 
indică faptul că ar fi putut face acest lucru, dar descoperirea 
dovezilor relevante va fi o sarcină foarte dificilă. 


PRIMA ORĂ 


Vreme de peste un secol, Ankylosaurus magniventris a fost 
descris drept un „tanc viu“. Este greu să găseşti o analogie mai 
bună pentru acest dinozaur erbivor cu membrele scurte. Fiind cel 
mai mare dintr-o familie al cărei nume îl poartă, A. magniventris 
era o prezenţă rară în ecosistemul din Hell Creek care totuşi 
dădea mari bătăi de cap tiranozaurilor. Din vârful botului şi până 
în vârful cozii sale în formă de buzdugan, acest dinozaur era 
efectiv acoperit complet de o armură osoasă. 

Ankylosaurus nu era singura specie de acest tip prezentă în 
ecosistemul din Hell Creek. În ultimii ani, paleontologii au 
recunoscut o altă specie provenind dintr-o ramură adiacentă a 
arborelui filogenetic al dinozaurilor cu armură (care constituie 
grupul Thyreophora): Denversaurus schlessmani. Cele două 
specii pot fi diferenţiate în funcţie de armurile lor. Fiecare dintre 
aceşti dinozauri mari prezintă diferite tipuri de plăci osoase de 
origine dermica sau „oase dermice“ pe corp; Ankylosaurus avea o 
coadă mare şi groasă, în formă de buzdugan, faţă de 
Denversaurus, care nu prezenta aşa ceva. 

Încă de când ankylozaurul a fost descoperit de oamenii de 
ştiinţă, pentru paleontologi a rămas în continuare un mister 
pentru ce anume era folosită coada în formă de buzdugan. Cea 
mai evidentă funcţie ar fi de arma de apărare. Protuberanta era 
de origine osoasă, cam la fel de mare precum craniul 
dinozaurului, susţinută în aer de vertebrele specializate ale cozii. 
Acestea erau susţinute, la rândul lor, de tendoane osificate rigide 
şi de un „mâner“ alcătuit din vertebre interconectate care 
ofereau sprijin eficient pentru acea protuberanta. Faptul ca în 
cazul unor specii de tiranozaur s-au descoperit tibii fracturate i-a 
făcut pe unii paleontologi să propună că aceste cozi în formă de 


buzdugane apăruseră în principal ca o modalitate de a se apăra 
de carnivorele mari şi insistente. Ceea ce nu exclude faptul că 
tiranozaurii ar fi putut să se aleagă cu oase rupte din alte motive, 
aşa cum există alţi factori care ar fi putut să modeleze natura 
cozii de ankylozaur. Este posibil ca această armă să fi fost folosită 
în lupte dintre rivali sau ar fi putut să acţioneze chiar ca 
momeală, păcălindu-i pe tiranozaurii flămânzi să muşte capătul 
bombat al cozii în loc de capul animalului. Este extrem de dificil 
să desluşeşti aceste tipuri de comportament în absenţa unei fosile 
care să surprindă acel comportament, precum doi ankylozauri 
lovindu-se unul pe altul cu cozile lor în formă de buzdugan. Prin 
urmare, întrebările legate de aceste cozi au rămas în continuare 
fără răspuns. Efectele declanşate de impactul cosmic cu care 
nefericitul nostru ankylozaur a trebuit să se confrunte sunt însă 
confirmate de alte dovezi. 

Datorită numeroaselor studii legate de craterul din Chicxulub 
şi zonele înconjurătoare, geologii au putut să pună lucrurile cap 
la cap şi să construiască o imagine a devastării în zona în care s-a 
prăbuşit asteroidul. Aceste informaţii au fost obţinute cu greu - 
astfel de evenimente sunt rare, mai ales când impactul determină 
topirea meteoritului, iar ceea ce înainte fusese rocă solidă se 
transformă într-o supă cu o consistenţă groasă. Pe lângă toate 
acestea, tsunamiurile imense create de prăbuşirea asteroidului 
au spălat cantităţi imense de sedimente care s-au redepozitat 
peste locul impactului. Nu e vorba de dovezi clare ale unui 
impact, ca şi cum ne-am uita la un crater de pe Lună. Devastarea 
produsă în urma coliziunii a acoperit rocile afectate şi deformate, 
o mărturie a cât de puternic a fost acest eveniment. 

Însă situaţia cu care s-a confruntat ankylozaurul în Hell Creek 
este reconstruită pe baza a ceea ce s-a descoperit într-un sit 
arheologic controversat din Dakota de Nord denumit „Tanis“. 
Această zonă s-a bucurat de o mare atenţie din partea presei în 
primăvara anului 2019, după un articol din New Yorker şi un 
studiu care documentează acest loc. Asta a dus la acuzaţii că 
descoperitorii iniţiali ai sitului nu au fost recunoscuţi cum se 


cuvine şi că unele dintre descoperirile prezentate de presă nu 
fuseseră publicate sau verificate. În locul animalelor care 
fuseseră conservate în acest sit arheologic, studiul s-a concentrat 
mai mult asupra geologiei - iar de aici am preluat succesiunea 
evenimentelor pe care le-am pus cap la cap. Din ceea ce reuşiseră 
să-şi dea seama autorii studiului, impactul cosmic produs în zona 
Chicxulub a zguduit efectiv Pământul. Energia eliberată de 
impact s-a răspândit în exterior, fiind transmisă în Hell Creek 
prin mai multe unde seismice în prima oră de la ciocnire. Toată 
această zguduire, în schimb, se pare că a produs revărsări ale 
unora dintre întinderile de apă din Hell Creek. Lacurile şi poate 
chiar ce a mai rămas din Marea Interioară Vestică au acţionat ca 
nişte bazine de înot. Când s-au produs cutremurele, apa din 
aceste bazine a început să se reverse şi să inunde malurile, 
ridicând sedimentul de pe fund si împrăştiindu-l de-a lungul 
teritoriului sub forma unor inundaţii localizate. Fosilele mici şi 
cochiliile sunt o mărturie a violenţei acestui eveniment. Printre 
reziduurile descoperite în situl arheologic din Dakota de Nord 
sunt fragmente de amoniti, rude cu cochilii spiralate ale 
calamarului, care au trăit şi au murit în Marea Interioară Vestica. 
Aceste fosile aparţineau unor animale care trăiseră cu milioane 
de ani înainte de apariţia lui T. rex, atunci când zona era 
acoperită de apă. Puterea valurilor seismice le-a scos din stratul 
de sediment de pe fundul lacului, amestecându-le cu fosile mai 
recente. Dacă această serie de evenimente va fi susţinută de 
analize viitoare, atunci situl arheologic poate oferi o imagine rară 
despre ce s-a întâmplat la scurt timp după ce asteroidul s-a 
îngropat în scoarţa planetei noastre. 

Întrucât o mare parte din carte se concentrează asupra 
formaţiunii Hell Creek, am vrut să mă asigur că acord atenţie şi 
evenimentelor care s-au petrecut în alte părţi. Reptila marină 
Morturneria mi-a oferit ocazia de a-mi îndrepta atenţia asupra 
Antarcticii. S-a descoperit recent că acest plesiozaur cu gâtul 
lung, descris pentru prima dată in 1989, îşi filtra hrana. Dintii săi 
mici şi adunaţi erau echivalentul fanonului de la o balenă mare - 


o plasă naturală care reţinea fragmentele mici de hrană. Acest rol 
ecologic este justificat, dat fiind că paleontologii prezentaseră 
anterior dovezi că unii plesiozauri cu gâtul lung se hrăneau cu 
ceea ce găseau pe fundul mării. În loc să-şi unduiască gâtul 
precum nişte şerpi, ceea ce reprezentase imaginea clasică oferită 
de paleoartă, unii plesiozauri cretacici scurmau prin nisip şi 
cerneau fundul oceanului pentru a prinde crabi, bivalve şi alte 
nevertebrate. Se poate ca rigolele ciudate care au fost 
descoperite în sedimentele marine să fi fost realizate tot de 
plesiozauri, care se deplasau înainte şi înapoi în timp ce filtrau cu 
ajutorul maxilarelor materia de pe fundul mării. Desigur, nu toţi 
plesiozaurii făceau acest lucru. De-a lungul timpului, plesiozaurii 
s-au hrănit cu peşti, cefalopode şi alte reptile marine. Dar, aşa 
cum dinozaurii şi mamiferele creaseră noi nişe pe uscat în timpul 
erei mezozoice, la fel au făcut şi plesiozaurii în mări. 

Sfârşitul capitolului, când mici fragmente de reziduuri în flăcări 
încep sa cadă peste acel exemplar nefericit de Morturneria, 
reprezintă o extrapolare. Astfel de mici sferule care erau 
reziduuri produse în urma topirii asteroidului au fost descoperite 
peste tot în lume, iar acestea au început să cadă la scurt timp 
după impact. Nu se ştie cu siguranţă dacă ele au ajuns în 
Antarctica în prima oră de la producerea impactului, dar, cu 
siguranţă, s-a întâmplat în prima zi. Deşi unele dintre aceste 
reziduuri proiectate s-au dezintegrat prin ardere la contactul cu 
atmosfera, contribuind la creşterea temperaturilor din prima zi a 
Paleocenului, faptul că au fost descoperite sferule şi cuarţ de 
impact în stratele geologice de pe tot cuprinsul planetei 
reprezintă dovada că multe au rămas intacte suficient cât să se 
păstreze în istoria geologică a planetei. 


PRIMA ZI 


Prima zi din Paleocen este considerată cea mai îngrozitoare zi din 
istoria vieţii pe Pământ. Cele mai multe dintre distrugerile 
provocate pe termen lung de această catastrofă s-au petrecut în 


primele 24 de ore de la impact, o devastare greu de înţeles sau 
de exagerat. 

Ca să fim clari, nu există nici un strat de rocă anume care să 
poată fi identificat de geologi sau paleontologi ca aparţinând 
chiar primei zile din epoca Paleocenului. Deşi datarea 
radiometrică a estimat mai bine momentul impactului şi finalul 
Cretacicului, tot mai există nişte erori legate de oricare astfel de 
estimare, iar fiecare strat de rocă poate reprezenta orice 
perioadă de timp, de la minute la decenii, în funcţie de cum s-au 
format aceste straturi. De asemenea, fiecare perioadă geologică 
prezintă o linie de demarcaţie atunci când se termină o perioadă 
şi începe alta. În cazul perioadei cretacice, stratul- limită care 
conţine o concentraţie ridicată de iridiu, sferule şi cuarţ de 
impact este considerat în mod formal linia de diviziune geologică, 
iar momentul în care asteroidul a atins suprafaţa Pământului este 
considerat în mod informal momentul în care s-a încheiat 
perioada cretacică şi a început cea paleocenică. Acest lucru 
înseamnă că dinozaurii non-aviari nu au dispărut la finalul 
Cretacicului, aşa cum se afirmă deseori, ci în prima parte a epocii 
Paleocenului - cel mai probabil chiar în prima zi. Dat fiind că 
Paleocenul face parte din era cenozoică sau epoca mamiferelor, 
iată de ce unul dintre cele mai utile articole despre ce s-a 
întâmplat în această prima zi este intitulat „Supravieţuirea în 
primele ore ale Cenozoicului“. 

Ceea ce ştim despre evenimentele înfiorătoare din această 
primă zi nu se bazează pe observaţii directe ale ramasitelor 
fosilizate din straturile de rocă, ci pe extrapolare de la ceea ce s-a 
văzut în depozitele sedimentare până la efectele produse la 
nivelul întregii planete. Este clar, de exemplu, că prăbuşirea 
asteroidului a trimis o cantitate vastă de reziduuri în atmosfera 
Pământului. Bazându-se pe acest lucru, geologii au estimat 
volumul de reziduuri şi cât de mult ar fi alterat atmosfera 
planetei căldura provocată de reintrarea reziduurilor in 
atmosferă. Cercetătorii au estimat că temperaturile ar fi fost mai 
ridicate decât cele dintr-un cuptor cu rezistenţa aprinsă. Căldura 


a devenit atât de intensă, încât resturile uscate de pădure - de la 
frunze la copaci - trebuie să fi luat foc în mod spontan pe tot 
cuprinsul planetei. Pe lângă acest lucru, radiaţiile infrarosii 
produse prin arderea reziduurilor expulzate în urma impactului şi 
reîntoarse în atmosferă au creat atât de multă lumină pe 
suprafaţa Pământului până în punctul în care aproape că nu avea 
să mai fie nici o umbră. Singura modalitate de a scăpa de acest 
flux de radiaţii era găsirea unui adăpost - în apă, sub pământ sau 
într-un alt loc ferit. 

Pe parcursul deceniilor de dezbateri şi discuţii despre extinctia 
în masa din Cretacic-Paleogen, pierderea tragică a unei 
biodiversitati atât de mari a fost adesea tratată ca o criză 
prelungită şi de lungă durată. Chiar şi în expoziţiile din muzee şi 
în documentare, experţii din domeniul paleoartei şi-au imaginat 
deseori dinozauri care apucaseră să tremure de frig şi să moară 
de foame din cauza iernii instalate după impactul cosmic. Însă 
dovezile actuale sugerează că majoritatea dinozaurilor non-aviari 
nici măcar nu au supravieţuit atât de mult. Radiațiile infrarosii, 
împreună cu furtunile de foc care au izbucnit în urma 
evenimentului ar fi dus la temperaturi suficient de mari pentru a 
rade efectiv toată materia organică expusă de pe suprafaţa 
planetei. Dinozauri precum Tyrannosaurus sau pterozauri precum 
Quetzalcoatlus chiar nu ar fi avut unde să se ascundă, iar acelaşi 
lucru ar fi fost valabil şi pentru toate mamiferele, reptilele mici, 
insectele, plantele, ciupercile şi alte forme pluricelulare de viaţă 
din regnul animal care se aflau la suprafaţă. Majoritatea 
pierderilor provocate de acest eveniment s-au produs aproape 
imediat. 

Discutia despre temperaturile ridicate mi-a oferit sansa de a 
explora fiziologia dinozaurilor si de a analiza cum au devenit - 
într-un fel sau altul - animale cu sânge cald. Nici până în ziua de 
azi paleontologii nu sunt siguri cum anume au reuşit dinozaurii să 
facă acest lucru. Chiar şi în rândul animalelor care vor 
supravieţui, va exista un grup divers de specii care va avea un 
profil fiziologic diferit conform nevoilor şi comportamentelor lor. 


Ca să nu mai menţionăm că lumea nu este împărţită în mod clar 
între endoterme şi ectoterme: de exemplu, sunt animale care pot 
deveni ectoterme atunci când intră în stare de hibernare, la fel 
cum sunt şi animale a căror temperatură corporală rămâne 
ridicată din cauza mediului înconjurător, şi cu toate astea 
fluctuează. Absolut clar rămâne însă faptul că nu a existat nici un 
animal pe Pământ care să poată face faţă temperaturilor ridicate 
determinate de căldura transmisă prin radiaţii infraroşii la nivel 
global. Singura modalitate de a supravieţui în acele ore cu 
temperaturi ridicate extreme a fost găsirea unui adăpost, iar 
mare parte din viaţa terestră de pe Pământ nu a fost capabilă să 
facă acest lucru. 

Ceea ce ne aduce la câteva vieţuitoare care au avut norocul să 
dezvolte comportamentele şi adaptările necesare pentru a 
supravieţui acelui val de căldură extrema - micuțul mamifer 
Mesodma şi testoasa Compsemys. Poveştile lor sunt o combinaţie 
de fapte şi de extrapolări din alte surse, o estimare a modului în 
care ar fi putut să stea lucrurile pentru astfel de supraviețuitori. 
Ţinând cont că atât Mesodma, cât şi Compsemys au fost 
descoperiţi în depozitele sedimentare datând din epoca 
Paleocenului, dar şi de la sfârşitul Cretacicului, putem deduce că 
un anumit aspect anatomic le-a permis să supravieţuiască 
evenimentelor care au ucis atât de multe alte forme de viaţă. 

În cazul genului Mesodma, ştim relativ puţine despre anatomie. 
Mamiferele mezozoice sunt deseori cunoscute şi identificate după 
dinţii lor distinctivi. Există două motive. Primul este faptul că, 
spre deosebire de dinozaurii mareti, speciile de mamifere 
prezintă dinţi cu forme semnificativ diferite de la o specie la alta. 
Desi tiranozauri precum Gorgosaurus şi Albertosaurus ar putea fi 
imposibil de diferențiat sau chiar de identificat pe baza unui 
singur dinte, fosilele de mamifere prezintă dinţi cu proeminente, 
adâncituri, creste şi tuberculi care sunt specifici anumitor specii. 
Dacă găseşti un singur molar, poţi să bănuieşti despre cine este 
vorba. Ceea ce ne aduce la cea de-a doua parte a problemei. 
Deseori, dintr-un exemplar nu rămâne decât un molar. Deşi au 


fost descoperite o serie de schelete de mamifere conservate într-o 
proporţie mai mare în depozitele sedimentare din Cretacicul 
Superior - precum cel al lui Didelphodon, un animal marsupial 
similar cu nevăstuica -, de cele mai multe ori, singurele părţi care 
se puteau conserva erau dinţii. De foarte multe ori, fosilele mai 
mici se descompun mai uşor sau pot fi inghitite mai repede de 
necrofagi, aşa că mare parte din ceea ce ştim despre mamiferele 
din Mezozoic se fundamentează pe ceea ce am aflat despre dinţii 
acestora, cum sunt molarii multicuspizi pe baza cărora Mesodma 
a fost identificată ca făcând parte din grupul multituberculatelor. 

În pregătirea acestei poveşti, pentru a descrie cum arăta 
Mesodma, mi-am îndreptat atenţia către un animal înrudit care 
trăise cu aproximativ 10 milioane de ani înainte de impactul 
cosmic. Într-un anumit sit arheologic din Montana unde se găsesc 
din belşug rămăşiţe ale cuiburilor de dinozauri şi schelete, 
paleontologii au descoperit fosile într-o stare foarte bună 
aparţinând unei alte specii de multituberculate, numită Filikomys 
primaveus. Aceste animale micute erau sapatoare şi trăiau in 
grupuri - vă puteţi face o idee dacă vă gândiţi la câinii de preerie 
care formează colonii întregi în Vestul Statelor Unite. Aceste 
mamifere trăiau printre dinozauri, uneori rontaiau oasele 
şopârlelor înfricoşătoare decedate, aşa că păreau nişte buni 
candidaţi pentru a mă ajuta să descriu stilul de viaţă al rudelor 
lor ce aveau să apară mai târziu, Mesodma - care era, probabil, 
tot o specie săpătoare, ţinând cont că a supravieţuit şi a ajuns în 
epoca Paleocenului. Cu toate acestea, ideea că Mesodma mânca 
pui de dinozauri atunci când avea ocazia este doar o speculație. 
Paleontologii au descoperit oase de dinozaur roase de 
multituberculate şi chiar un mamifer asemănător bursucului, 
numit Repenomamus, în intestinele căruia s-au identificat resturi 
de pui de dinozaur, însă nu există nici o dovadă directă că 
multituberculatele se hraneau cu pui de dinozauri. Totuşi, data 
fiind proximitatea unei surse de hrană atât de abundente, nu ar fi 
fost surprinzător dacă micile mamifere şi-ar fi procurat mare 
parte din hrană chiar din apropierea adăpostului lor. 


Faptul că Mesodma trăia în adăposturi subterane este susţinut 
de studii despre incendiile de vegetaţie. Naturaliştii au observat 
de multă vreme că, atunci când izbucnesc incendii de vegetaţie, 
mamiferele mici tind să se împrăştie şi să se întoarcă - aşa cum 
fac chitcanii - sau să se ascundă în subteran. În acest caz, nu ar fi 
fost de ajutor să alerge în altă parte. Pur şi simplu, nu au avut 
unde să se ascundă de căldura aceea îngrozitoare. Dar refugierea 
în subteran a fost cu siguranţă eficientă. Chiar şi în caz de 
temperaturi extreme, căldura nu pătrunde în sol decât la o 
adâncime de câţiva centimetri. Organismele care s-au adăpostit 
la o distanţă mai mare de zece centimetri de suprafaţa solului au 
fost, în general, ferite de efectele produse în prima zi după 
impactul cosmic. 

Soarta testoasei Compsemys este o altă supozitie bazată pe 
modelul descris de fosilele din straturile sedimentare şi pe ceea 
ce ştim astăzi despre țestoase. Această ţestoasă este un alt 
supravieţuitor descoperit atât sub stratul-limită care indica 
extinctia în masă din Cretacic-Paleogen, cât şi deasupra acestuia. 
Însă, în cazul său, este mult mai probabil să fi stat sub apă, în 
lacuri sau iazuri. Ţinând cont de anatomia pe care o cunoaştem, 
Compsemys era foarte similar cu testoasele de apă dulce din ziua 
de azi. Botul carn şi ascuţit al testoasei indica faptul că se hrănea 
cu carne mai degrabă decât cu plante. Aceste țestoase ştiau deja 
cum să stea nemişcate pe fundul lacului, folosind cu precauţie 
fiecare gură de aer ca să rămână cât mai mult timp sub apă cât 
îşi aşteptau prada, iar biologii au descoperit şi că multe țestoase 
puteau să-şi crească timpul petrecut pe fundul apei absorbind 
oxigenul din apă cu ajutorul celulelor specializate din jurul 
cloacei. Deşi este imposibil să ştim cu siguranţă dacă Compsemys 
avea o astfel de abilitate în absenţa unui individ extrem de bine 
conservat care să conţină ţesuturi fosilizate până la nivel celular, 
faptul ca testoasele existau de atâta vreme si că unele specii din 
Hell Creek nu ar fi arătat ciudat într-un iaz din epoca noastră m-a 
făcut să-i confer străvechiului Compsemys această abilitate de a- 
şi mări volumul de oxigen necesar. Prin urmare, de vreme ce 


puteau să rămână in apa pentru câteva ore, testoasele aveau 
şanse mari să supravieţuiască pe parcursul celor mai ridicate 
temperaturi. Apa poate să absoarbă radiaţiile infraroşii în 
straturile de la suprafaţă. Organismele semiacvatice şi cele care 
aveau respiraţie pulmonară precum crocodilii şi testoasele 
trebuiau să se confrunte cu neplăcerea de a-şi scoate nările 
deasupra apei pentru a respira, dar, atât timp cât stăteau sub 
apă, erau protejate de temperaturile ridicate letale. 

Pentru a explica faptul că aceste evenimente se petreceau pe 
tot cuprinsul planetei, şi nu doar în vestul Americii de Nord, am 
decis să mă concentrez asupra Indiei din timpul Cretacicului 
Superior. La acel moment, India era încă o insulă-continent care 
era împinsă încet către Asia continentală ca urmare a deplasării 
plăcilor tectonice. Milioane de ani mai târziu, când această 
întindere de uscat avea să se ciocnească de Asia, coliziunea va 
duce la formarea munţilor Himalaya si le va permite 
vieţuitoarelor care se dezvoltaseră în condiţii relative de izolare 
să se amestece cu cele din Asia. Însă, în perioada din povestea 
noastră, India era încă o insulă. Printre animalele descoperite 
până acum se numără Jainosaurus septentrionalis - un sauropod 
cu gâtul lung, o rudă îndepărtată a lui Alamosaurus din America 
de Nord. Deşi nu era cel mai mare, acest dinozaur puţin cunoscut 
ajungea la lungimi care depăşeau optsprezece metri. Ar fi fost 
mult prea mare pentru a se putea ascunde şi a se feri de efectele 
produse de impactul cosmic şi, ţinând cont că radiaţiile infraroşii 
aveau o acoperire globală, Jainosaurus a dispărut cam în acelaşi 
timp cu dinozaurii non-aviari din Hell Creek. 


PRIMA LUNĂ 


Este o sarcină dificilă să încerci să determini cum arăta viaţa la o 
lună după impactul cosmic. Şi asta pentru că ideea de lună este 
un concept pur uman, o împărţire complet aleatorie a timpului 
care are sens pentru noi, dar nu ar fi avut nici o importanţă 
pentru vietuitoarele de la începutul Paleocenului. Totuşi, acest 


prag de o lună ne oferă ocazia de a studia unele schimbări mai 
importante şi de amploare care au început să se producă în lume. 
Am considerat că fiecare capitol al acestei cărţi are nevoie de 
un protagonist viu, de o specie care m-ar putea ajuta să spun 
povestea lumii cretacice şi a celei paleocenice. În acest caz, l-am 
ales pe Acheroraptor temertyorum - un raptor descris recent care 
se hrănea cu prăzi mici prin pădurile din Hell Creek. Până în 
prezent, se ştiu foarte puţine despre această specie. La baza 
articolului iniţial stau nişte fragmente de maxilar superior şi 
maxilar inferior - deşi au existat discuţii în cercurile 
paleontologice dacă nu cumva Dakotaraptor nu este, de fapt, 
Acheroraptor ajuns la maturitate completă. Paleontologii trebuie 
să descopere mai multe despre ambele forme pentru a fi siguri, în 
special oase din care se pot preleva probe care să fie examinate 
microscopic pentru a vedea cum arătau adulţii din ambele specii. 
Prin urmare, mare parte din ceea ce paleontologii presupun 
despre Acheroraptor se bazează pe comparații cu animale 
înrudite. Micul raptor din Hell Creek era o rudă a faimosului 
Velociraptor din Mongolia, care făcea parte dintr-o familie de 
dinozauri denumită Dromaeosauridae. Aceştia prezentau gheare 
curbate la al doilea deget de la ambele membre posterioare. Aşa 
cum indică urmele lăsate, dinozaurii îşi ţineau aceste gheare 
suspendate în aer când nu le foloseau şi lăsau urme în formă de V 
pe oriunde treceau. Însă, atunci când Acheroraptor îşi găsea 
prada, acest mic carnivor probabil sărea pe ceea ce avea să se 
transforme în cina lui şi îşi înfigea ghearele ascuţite în pradă aşa 
cum fac şorecarii cu coadă roşie sau alte păsări răpitoare în ziua 
de azi. Şi ţinând cont de faptul că rudele lui Acheroraptor 
prezintă dovezi ale unor straturi de pene, probabil că 
Acheroraptor a avut pene lungi la nivelul membrelor anterioare, 
astfel încât să poată bate din aripi ca să-şi imobilizeze prada - 
sau, în alte situaţii, ca să-i ofere mai multă aderenta în picioare 
pe măsură ce urca zone înclinate. Aceste straturi de pene le-au 
oferit membrilor din familia Dromaeosauridae abilităţi 
aerodinamice, chiar şi când se aflau la sol, care le-au permis să 


devină nişte vânători mai eficienţi în pădurile cretacice. 

Faptul că un Acheroraptor mic ar fi putut supravieţui fluxului 
de radiaţii infraroşii este o pură speculație. Pana în prezent, 
nimeni nu a descoperit dovezi concludente că vreun dinozaur 
non-aviar a supravieţuit mai mult de câteva ore de la intrarea în 
epoca Paleocenului. Puținele cazuri raportate în literatura pot fi 
explicate de crocodili cu dinţi asemănători teropodelor, de oase 
fosilizate care au fost dezgropate accidental în timpul procesului 
de erodare şi împinse în straturile sedimentare ale Paleocenului 
sau de greşeli realizate în procesul de datare radiometrică. 
Totuşi, nu este complet imposibil ca cineva să găsească, în cele 
din urmă, un mic dinozaur non-aviar care a putut să trăiască 
puţin mai mult decât rudele sale mai mari. Paleontologii au găsit 
deja dovezi că unii dinozauri erbivori săpau vizuini, de exemplu. 
Acest comportament făcea parte din repertoriul dinozaurian. $i, 
deşi este puţin probabil ca Acheroraptor să realizeze astfel de 
vizuini, este complet posibil ca unii dintre aceşti dinozauri mici să 
fi profitat de vizuinile abandonate sau de adăposturile subterane 
construite de alte specii. Mamiferele mici sau testoasele ar fi 
putut să sape adăposturi de dimensiuni şi adâncimi potrivite 
pentru un Acheroraptor curajos sau pentru alţi dinozauri mici ca 
să se ascundă în ele, ceea ce le oferea cel puţin mai mult timp de 
trăit. Ţinând cont de faptul că paleontologii continuă să excaveze 
şi să studieze straturile sedimentare ale Cretacicului Superior şi 
Paleocenului Inferior, nu va fi o surpriză totală dacă vreo specie 
de dinozauri non-aviari mici a putut să scape bazându-se pe 
noroc. 

Dar, dacă ar supravieţui, un raptor s-ar confrunta cu o lume 
dezolantă care va deveni şi mai ostilă. Valul de căldură extremă a 
distrus efectiv lumea împădurită şi a nivelat ecosistemul din Hell 
Creek. Prăzile mici pe care se baza Acheroraptor sau orice alt 
prădător de mici dimensiuni aveau să fie extrem de rare. Acest 
lucru ar putea explica de ce şi păsările cu dinţi au dispărut cam 
în acelaşi timp. Efectele geochimice ale impactului cosmic aveau 
să inrautateasca treptat lucrurile. 


Impactul produs de un asteroid nu se rezumă la forţa 
distructivă a corpului ceresc care loveşte planeta. Coliziunea a 
fost atât de puternică şi de violentă, încât o parte din roca lovită a 
fost vaporizată. Geologii au putut să-şi dea seama că unele dintre 
aceste roci erau bogate în compuşi ai sulfului, iar studiile despre 
schimbările climatice provocate de om le-au permis experţilor să 
înţeleagă ce pot face aceşti compuşi chimici în atmosferă. Ceea 
ce ştim despre iarna care s-a instalat în urma impactului cosmic 
în epoca Paleocenului se bazează pe cunoaşterea amenințărilor 
cu care se confruntă lumea noastră modernă. În acest caz, se ştie 
că sulfatii sub forma de aerosoli reflectă lumina care vine spre 
noi dinspre soare. Acest lucru contribuie la răcirea globală a 
planetei. Geologii au estimat că doar cantitatea de compuşi ai 
sulfului care s-au răspândit prin stratul superior al atmosferei şi 
au fost purtaţi de curenţii de aer de mare înălţime ar fi declanşat 
o iarnă prelungită în urma impactului cosmic - amplificată de 
emisiile de funingine din urma incendiilor şi de reziduurile 
proiectate în aer în urma impactului, fragmente care îngreunau şi 
întunecau atmosfera. 

Probabil, te-ai aştepta ca erupțiile puternice din regiunea 
Capcanele Deccan să fi amplificat aceste probleme. Eruptiile 
vulcanice intense au fost considerate şi înainte cauza 
schimbărilor climatice produse la nivel global, precum „anul fără 
vară“, atunci când erupția din 1815 a Muntelui Tambora din 
Indonezia a determinat scăderea temperaturilor anuale în 
America de Nord şi vestul Europei. De fapt, aceste erupții au fost 
atât de mari, încât unii geologi au propus înainte ipoteza că ele - 
şi nu impactul provocat de asteroid - constituie factorul principal 
declanşator al extinctiei de la finalul Cretacicului. Dar, pe baza 
cercetărilor recente, povestea s-a schimbat. În primul rând, 
vulcanii din regiunea Capcanele Deccan nu au erupt doar o dată, 
ci de mai multe ori - atât înainte, cât şi după impactul cosmic. În 
plus, un studiu din 2020, care a estimat cât anume din planetă 
putea oferi habitate potrivite pentru dinozaurii non-aviari atunci 
când s-a produs dezastrul din Cretacic-Paleogen, a arătat că 


erupțiile vulcanice au redus, de fapt, efectele sulfatilor prin 
eliberarea în atmosferă de gaze care să determine o încălzire 
globală. Acest lucru nu doar ca a exclus erupțiile vulcanice din 
regiunea Capcanele Deccan de pe lista de suspecți care să fi 
provocat extinctia în masă, ci a confirmat că iarna determinată de 
impactul cosmic ar fi fost semnificativ mai îngrozitoare dacă nu 
ar fi avut loc acele erupții bine sincronizate din India preistorică. 

La finalul capitolului, am vrut să întăresc ideea că mamiferele 
nu au trecut prin extinctia în masa fara a fi afectate - si că 
povestea despre revenirea la viaţă a planetei nu era aceeaşi în 
toate părţile din lume. Multituberculatele fac parte din acea 
poveste diferită. 

Potrivit paleontologilor, primele multituberculate au apărut în 
perioada de înflorire maximă a diversităţii mamiferelor din 
Jurasic. În această perioadă, mamiferele nu mai erau doar 
insectivore, ci s-au format diferite grupuri asemănătoare 
castorilor, veveritelor zburatoare, furnicarilor etc. 
Multituberculatele au îndeplinit rolul rozătoarelor în acea 
perioadă, devenind unul dintre cele mai de succes grupuri de 
mamifere din toate timpurile. Ca grup, au supravieţuit chiar şi 
dezastrului provocat de extinctia in masă din Cretacic-Paleogen, 
iar specii precum Mesodma aveau să pună bazele viitorului lor. 

Totuşi, în ciuda succesului lor din timpul epocii dinozaurilor, 
multituberculatele nu au mai revenit niciodată la statutul lor 
anterior. De fapt, la 10 milioane de ani după impactul cosmic, 
multituberculatele dispăruseră. (Data depinde de ce animale 
fosilizate aparţineau acestui grup, dar chiar şi după cele mai 
generoase estimări aceste mamifere au dispărut acum zeci de 
milioane de ani.) Multituberculatele au dăinuit timp de peste 100 
de milioane de ani - cel mai de succes grup de mamifere care a 
existat vreodată - dar, cu toate acestea, numărul lor a început să 
scadă atunci când se presupune că mamiferele trebuie să se fi 
bucurat de o proliferare. Acest lucru ar putea fi legat de originea 
rozătoarelor. 

Un subiect de mare interes pentru paleontologi şi biologii care 


studiază evoluţia speciilor este când anume au început să se 
diversifice grupurile de animale. Este important să ştim cine a 
evoluat din cine şi când anume. Aceste tipare de diversificare 
sunt esenţiale pentru înţelegerea unor evenimente majore 
precum extincţiile în masă. În cazul păsărilor, de exemplu, 
cercetătorii au descoperit recent că unele grupuri - precum 
anseriformele - au apărut şi au început să prospere înainte de 
impactul cosmic, şi nu după acest eveniment, aşa cum s-a crezut 
înainte. Acelaşi lucru este valabil şi în cazul mamiferelor. Deşi 
lumea paleocenica a asistat la propulsarea mamiferelor pe 
culmile evoluţiei, unele grupuri de mamifere moderne îşi au 
originile în Cretacicul Superior - iar printre primele specii de 
succes s-ar fi aflat rozătoarele. 

Până în prezent, nimeni nu a descoperit fosile de rozătoare 
datând de la începutul Paleocenului. Existenţa unui astfel de 
animal este sugerată de date generice şi de ceasuri moleculare 
care estimează când au apărut anumite mamifere, dar, cu toate 
acestea, nu a fost descoperită încă nici o fosilă cu care să fi fost 
asociat animalul din acest capitol. De asemenea, anatomiştii 
presupun că primele rozătoare nu erau precum şobolanii sau 
şoarecii, ci semănau cu o specie încă existentă, şi anume castorul 
de munte (Aplodontia rufa), care trăieşte pe pajiştile montane în 
Pacificul de Nord-Vest. Dintii şi alte trăsături anatomice îi 
încadrează în clasa rozătoarelor. Aceştia îşi petrec cea mai mare 
parte a timpului adunând mâncare la câţiva centimetri de 
vizuinile lor, unde trăiesc singuri. Este imposibil să ne dăm seama 
dacă primele rozătoare aveau aceste deprinderi, dar anatomia 
castorului de munte ne ajută să ne facem măcar o idee despre 
cum arătau primele rozătoare din lume. 

Se poate ca ceea ce le-a permis rozătoarelor să se impună şi, în 
cele din urmă, să se răspândească pe cuprinsul lumii să fie doar o 
chestiune de noroc. Timp de zeci de ani, paleontologii au 
dezbătut de ce rozatoarele au putut să evolueze şi să prolifereze 
când această nişă era deja ocupată de multituberculate. De fapt, 
în unele părţi din lume, se pare că rozătoarele nu au avansat 


până când multituberculatele nu au început să dispară. Dar 
analize recente despre ce animal a trăit în ce loc şi în ce perioadă 
sugerează că multituberculatele din Asia nu şi-au revenit la fel de 
bine precum cele de pe alte continente. Aici multituberculatele au 
fost afectate grav si, pe baza combinației dintre informaţiile 
genetice disponibile şi cele despre fosilele descoperite, 
rozătoarele au fost printre nou-venitii de pe continent, aparuti ca 
urmare a diversificarii. Rozatoarele au putut sa ocupe nisele 
eliberate de multituberculate, ajungand, in cele din urma, sa le 
indeparteze. In plus, din motive inca neintelese, se pare ca 
rozătoarele si rudele lor au putut să-şi revină mai repede decât 
multituberculatele şi alte forme de mamifere mai primitive. Poate 
că a existat o diferenţă în procesul de reproducere care le-a 
permis rozătoarelor să aibă mai mulţi descendenţi într-un ritm 
mai rapid, ocupând tot mai mult din nişa multituberculatelor care 
au ajuns, în cele din urmă, să fie decimate. În mod neîndoielnic, 
povestea lor va fi schimbată odată cu descoperirea mai multor 
fosile şi cu realizarea altor analize, dar, pentru moment, declinul 
multituberculatelor pare să fie asociat cu progresul rozătoarelor. 


DUPĂ UN AN DE LA IMPACT 


Imaginează-ţi o iarnă care a durat ani întregi. Potrivit calculelor 
făcute pe baza diverşilor compuşi care au determinat încălzirea şi 
apoi răcirea planetei, compuşi care au fost eliberaţi în aer în 
urma impactului cosmic, în urma eruptiilor vulcanice din 
regiunea Capcanele Deccan şi în urma proceselor naturale ale 
Pământului, geologii au estimat că iarna provocată de impactul 
cosmic s-a extins pe o perioadă de până la trei ani, după care a 
început să regreseze. 


Din perspectiva timpului profund, trei ani nu înseamnă nimic. 
Trei ani nu ar fi nici măcar o fracțiune de secundă în comparaţie 
cu miliardele de ani de când există Pământul. Dar pentru viaţa de 
pe Terra aceşti trei ani au fost critici. Dacă iarna ar fi fost mai 


lungă de atât, este posibil ca si mai multi dintre supraviețuitorii 
cretacici să fi dispărut şi ca revenirea lumii în primele zile ale 
epocii Paleocenului să fi fost şi mai dificilă de atât. 

O parte din poveste este spusă cu ajutorul plantelor. Ţinând 
cont de ce specii de plante au fost descoperite în stratele 
sedimentare de deasupra şi dedesubtul limitei geologice care 
indică impactul cosmic, putem spune că vegetaţia de pe tot 
cuprinsul planetei s-a confruntat cu propria extinctie în masa. La 
fel ca animalele, plantele au fost afectate de fluctuațiile de 
temperatură. Căldura emisă în urma impactului a distrus zone 
vaste din pădurile lumii. Neputând să se deplaseze, singurele 
plante mature care au avut o şansă de supravieţuire în primele 
ore ale Paleocenului au fost cele care au rămas cumva protejate 
de acele temperaturi ridicate şi nu au fost parjolite de incendiile 
devastatoare care au urmat. La fel ca dinozaurii non-aviari, 
majoritatea plantelor nu au avut cum să se ferească de dezastrele 
din acea primă zi de după impact. 

Pentru unele plante, modul de reproducere a constituit un 
avantaj. Plantele care aveau sisteme radiculare ce patrundeau 
adânc în sol au supravieţuit, la fel şi seminţele şi fructele cu coajă 
lemnoasă. Datorită băncii globale de seminţe aflate în subteran, 
lumea a putut să înverzească din nou. Dar exista o problemă. 
Impactul şi incendiile de vegetaţie au eliberat cantităţi uriaşe de 
particule şi reziduuri în atmosferă. Toate acestea au fost 
combinate cu efectele produse de compusii sulfului eliberaţi sub 
formă de aerosoli, astfel că lumina solară a fost diminuată până în 
punctul în care ecosistemele au început să intre în declin. 
Dovezile provenite din oceane, de exemplu, indică faptul că 
singurele alge care au putut să supravieţuiască au fost cele care 
s-au hrănit cu alte organisme - rezistând până când lumina solară 
a revenit şi procesul de fotosinteză a putut fi reluat. lar pe uscat, 
studiile realizate despre arborii din genul Mesocyparis din China 
- o plantă supraviețuitoare care era prezentă în acea perioadă si 
în vestul Americii de Nord - indică faptul că aceşti copaci sau 
adaptat pentru a produce conuri cu seminţe mai mari, probabil ca 


o forma de a atrage animalele să le consume şi să imprastie acele 
seminţe pe o suprafaţă mai mare. 

Această conexiune între plante şi animalele supraviețuitoare 
trebuie să fi fost esenţială. De la finalul secolului XX, când 
păsările au fost recunoscute drept descendenţi ai dinozaurilor, 
paleontologii s-au întrebat ce anume le-a permis păsărilor să 
dăinuie în vreme ce rudele lor non-aviare - efectiv toate speciile 
şi grupurile - au dispărut. Ce le făcea pe păsări să fie speciale? 
Răspunsul presupune să săpăm mai în profunzime, să trecem 
dincolo de faptul că păsările au supravieţuit şi să ne întrebăm 
care anume dintre acestea au supravieţuit. 

Nu le-ar fi fost de prea mare ajutor să-şi ia zborul în timpul 
valului de căldură extremă de la începutul Paleocenului. Nu ar fi 
avut unde să zboare, iar cele care ar fi încercat să-şi ia zborul ar 
fi fost expuse unor temperaturi la care efectiv se coceau, ceea ce 
probabil a dus la moartea pterozaurilor. Este posibil ca păsările 
care au supravieţuit primei zile de după impactul cosmic să se fi 
ascuns în subteran sau să fi găsit adăpost în formațiunile de 
stâncă de-a lungul întinderilor de apă. (Deşi existau deja păsări 
acvatice, acestea nu-şi puteau ţine respiraţia sub apă precum 
testoasele şi crocodilii.) Chiar şi atunci când temperaturile au mai 
scăzut, păsările supraviețuitoare s-au confruntat cu neajunsurile 
unei lumi care fusese cât pe ce să dispară complet. Precum 
nefericitul Acheroraptor, orice pasăre care se baza pe vânat sau 
care se hrănea cu prăzi mici a murit probabil de foame. Declinul 
insectelor - evidenţiat de reducerea pagubelor produse la nivelul 
frunzelor în perioada dintre Cretacic şi Paleocen - şi extinctia în 
masă a mamiferelor, şopârlelor şi şerpilor nu au lăsat loc aproape 
de nici o îndoială că orice dinozaur mic şi carnivor care a 
supravieţuit şi a ajuns în Paleocen avea să rămână curând fără 
hrană. Aflată sub presiune, lumea avea să favorizeze erbivorii şi 
omnivorii. 

Un argument important în favoarea acestei explicaţii îl 
constituie faptul că doar păsările cu cioc au supravieţuit 
extinctiei în masă din Cretacic-Paleogen şi că acestea sunt 


singurele păsări descoperite în straturile de rocă în ultimii 66 de 
milioane de ani. Unele linii evolutive au dezvoltat cioc cu mult 
timp înainte de sfârşitul Cretacicului, o parte din speciile noi de 
păsări ocupând habitatele din Cretacic. Studiile despre cât de 
repede se dezvoltau în comparaţie cu dinozaurii şi cercetările 
despre cum şi-au pierdut păsările dentitia au arătat că strămoşii 
păsărilor moderne au renunţat la dieta lor carnivoră pentru a se 
baza mai mult pe plante - de la plante uşor de digerat la fructe şi 
seminţe. Partial, această schimbare a presupus dezvoltarea 
pipotei, un organ musculos care putea să „macine“ efectiv hrana 
în timp ce trecea prin sistemul digestiv, precum şi a ceea ce avea 
să devină guşa în care păsările puteau să depoziteze hrană 
suplimentară pentru a supravieţui în perioadele mai grele. Cu 
alte cuvinte, aceste particularităţi anatomice nu s-au dezvoltat 
după impact, ci au existat cu mult timp înainte, iar păsările care 
au supravieţuit iernii determinate de impactul cosmic au fost cele 
care au putut să ciugulească seminţe şi să consume alte surse de 
hrană cu înveliş dur din pădurile devastate. Ipoteza este încă 
recentă şi ar putea să dezvolte ramificații suplimentare pe 
măsură ce paleontologii discută ideea, dar până în prezent este 
cel mai convingător argument care explică de ce păsările cu cioc 
au supravieţuit, în timp ce păsările cu dinţi şi dinozaurii de 
mărimea raptorilor au dispărut. 

La finalul capitolului, am decis să mă concentrez asupra unei 
reptile care are o legătură cu Hell Creek, cu toate că se află într- 
un loc diferit. Thoracosaurus neocesariensis a fost un crocodil 
similar cu Gavialis gangeticus din prezent, care a trăit în 
habitatele acvatice din Cretacicul Superior şi până în Paleocen. 
Cumva, probabil pentru că s-a ascuns sub apă, a reuşit să 
supravieţuiască. Şi există un sit arheologic în sudul statului New 
Jersey unde au fost descoperite cranii şi schelete de 
Thoracosaurus minunat conservate, printre rămăşiţele 
împrăştiate ale mosazaurilor, testoaselor marine, diferiților 
crocodili şi ale altor fosile marine. Este greu de spus ce anume 
reprezintă exact acest sit arheologic. Multe dintre fosile se 


găsesc în anumite straturi sedimentare, toate amestecate 
laolaltă. Este posibil ca unele dintre oasele vieţuitoarelor din 
Cretacic să fi fost scoase la suprafaţă şi apoi redepozitate în 
straturile sedimentare ale  Paleocenului, fiind amestecate 
organisme care au trăit în vremuri diferite. Dar este posibil şi ca 
acest cimitir vast de rămăşiţe ale unor organisme marine să 
reprezinte un moment macabru din extinctia în masă - o adunare 
de vieţuitoare care au murit în masă, fiind rapid ucise după 
impactul cosmic. Ținând cont de acest lucru şi ştiind ca 
Thoracosaurus este una dintre speciile care au reuşit să 
supravieţuiască şi să ajungă în Paleocen, am decis să-mi imaginez 
unul dintre crocodilii care au supravieţuit înotând deasupra 
cimitirului de vieţuitoare scufundat pe fundul lacului, vieţuitoare 
pe care ar fi încercat să le mănânce sau de care ar fi încercat să 
scape doar cu un an în urmă. Faptul că unele dintre specimenele 
de Thoracosaurus care au fost descoperite în această zonă sunt 
imense, depăşind probabil şase metri lungime, sugerează că 
aceste reptile au fost pentru scurt timp prădătorii din vârful 
lanţului trofic în zonele de coastă de la începutul Paleocenului. 


DUPĂ O SUTĂ DE ANI DE LA IMPACT 


Cand se încheie o extinctie în masă? Este greu de răspuns la o 
astfel de întrebare. Nu ne ajută nici faptul că inventarul de fosile 
nu este complet. Un paleobiolog poate să-şi dea seama că este 
vorba despre o extinctie în masă din momentul în care speciile 
dispar mai repede decât rata normală de extinctie - adică 
schimbarea ecologică constantă pe măsură ce unele specii mor şi 
populaţiile altora dau naştere unor forme noi, în timp ce 
populaţia ancestrală dispare. Însă, când vine vorba de prima 
parte a Paleocenului, nu avem cum să urmărim ritmul evoluţiei 
vieţii. De fapt, s-ar putea să nu o putem face niciodată. 

Oricât de frumos ar fi, inventarierea fosilelor poate fi şi un 
lucru frustrant. În cazul extinctiei în masă din Cretacic-Paleogen, 
e incredibil de dificil de găsit fosile ale organismelor care au trăit 


chiar înainte de dezastru - care chiar existau în acea ultimă zi din 
Cretacic. Deseori, se estimează ce specii erau prezente în funcţie 
de ce fosile sunt descoperite cât mai sus în secţiunea geologică. 
Cu cât o fosilă este mai aproape de stratul-limită, cu atât este mai 
probabil ca acea specie să fi existat în ziua în care s-a produs 
impactul cosmic. De exemplu, în cazul dinozaurilor non-aviari, 
descoperiri precum un craniu de Triceratops îngropat la nici un 
metru de stratul-limită reprezintă o indicație destul de bună ca 
acest dinozaur exista atunci. 

Dar aici există doi factori care complică lucrurile. Primul este 
inventarul de fosile în sine. Acesta nu reprezintă în nici un caz 
inventarul complet al vieţii de pe Pământ. Este inventarul unor 
descoperiri norocoase - organisme sau urme lăsate de acestea 
care erau de dimensiunea potrivită şi au prins condiţiile potrivite 
pentru a fi îngropate repede şi păstrate nealterate. Doar o 
fracțiune dintre acestea au fost scoase la suprafaţă şi o şi mai 
mică fracțiune dintre ele au fost descoperite de oamenii de 
ştiinţă. Iar aici intră in joc un fenomen paleontologic numit 
efectul Signorr-Lipps. 

Poţi să faci acest experiment acasă dacă ai câţiva mici 
dinozauri de plastic sau câteva jucării care să reprezinte animale. 
Ia acele jucării în mâini, închide ochii şi arunca-le pe jos ca să se 
împrăştie aleatoriu. Ceea ce tocmai ai creat acum este o 
reproducere a inventarului de fosile, vestigii ale vieţii împrăştiate 
de-a lungul timpului. lată cum se produce acest fenomen. Alege o 
direcţie pentru coloana ta stratigrafica— - o parte de jos care 
reprezintă straturile sedimentare mai vechi şi o parte de sus care 
reprezintă straturile sedimentare mai recente. Acum, cu o aţă sau 
cu o riglă ori doar în minte, trasează o linie ce sectioneaza acel 
interval de timp. Aceasta e echivalentul unei limite geologice, 
linie de demarcaţie pe care geologii o trasează între o perioadă 
de timp şi alta. Deciziile nu sunt chiar arbitrare, dar se bazează 
pe straturile sedimentare disponibile şi ţin cont dacă există 
schimbări majore între ele în ceea ce priveşte formele de viaţă. 
Dar nu aceasta este partea importantă. Partea importantă este 


că, în cazul oricărei graniţe în stratele geologice, organismele au 
tendinţa să „dispară“ pe măsură ce se apropie de acea graniţă. 
Este pur şi simplu natura inventarului de fosile. Uită-te la coloana 
ta. Să spunem că un mic exemplar de Pteranodon se află la câţiva 
centimetri distanţă de stratul-limită şi că nu mai există nici unul 
mai aproape. Dacă ai fi geolog şi ai interpreta această dovadă, 
atunci ai putea spune că Pteranodon a dispărut cu mult timp 
înainte de formarea stratului-limită şi că nu era prezent atunci 
când extinctia a avut loc. Însă acest lucru s-ar putea să nu fie 
adevărat. Poate fi greu să-ţi dai seama dacă o specie a dispărut 
cu adevărat sau dacă nu a fost conservată dintr-un anumit motiv. 
Paleontologii au chiar şi un nume pentru cea de-a doua situaţie - 
un taxon Lazăr este un organism despre care s-a crezut că a 
dispărut, dar care reapare mai târziu în inventarul de fosile. 
Arborii de Metasequoia sunt un astfel de caz. Au fost considerate 
specii dispărute la jumătatea secolului XX şi, câţiva ani mai 
târziu, au fost descoperiţi încă existând în pădurile din China. 
Deseori, declararea extincţiei unei specii presupune mai mult 
decât doar absenţa fosilelor. Trebuie să se lămurească ce s-a 
întâmplat: Oare o specie a evoluat în alta, s-a schimbat habitatul, 
sau s-a întâmplat altceva? 

Dar cel de-al doilea factor nu este un artefact al ştiinţei. Este 


ceva ce a fost 


ic, pentr „Hell Creek. Cand ecologistii secolului XX au studiat 
ploaiă. açıda, au. realizat corelatia 'acestela cu poluarea şi cu 
sulfatii din aer. Ținând cont dej Jr J jj 


acest lucru, geologii au putut sa prezica increzatori ca ploaia 
acida s-a numarat printre efectele determinate de impactul 
cosmic de la inceputul Paleocenului. Pornind de aici, studiile 
despre organisme mici, cu cochilii, numite ostracode - mici 
crustacee rotunde numite si „embrioni de creveţi“ din cauza 
scheletului lor extern similar unei cochilii - au indicat că ploaia 
acidă ar fi îndepărtat efectiv o parte dintre fosilele din stratele 
sedimentare care se formau încet. Chiar dacă ploaia acidă nu 
produce intepaturi sau arsuri la atingere, tot putea sa acidifice 
apa şi solul până în punctul în care să distrugă unele dintre 


rămăşiţele ecosistemului din Hell Creek, ceea ce ar putea explica 
de ce oasele de dinozaur sunt atât de greu de găsit în stratele din 
jurul limitei. Incendiile din prima zi a Paleocenului au distrus 
mare parte din lumea cretacică, iar apoi ploaia acidă s-a ocupat 
de o parte dintre rămăşiţe. Să ţinem cont şi de faptul că 
inventarul de fosile este incomplet, astfel că este foarte dificil de 
estimat momentul în care s-a produs impactul. 

Dar ploile acide nu au reprezentat o calamitate fără scăpare. 
De fapt, pe fundul unora dintre iazurile şi întinderile de apă din 
Hell Creek se găseau sedimente de calcar, formate ca urmare a 
existenţei Mării Interioare Vestice. Aceste sedimente au creat un 
tampon şi au neutralizat pH-ul acid al ploilor, ceea ce le-a oferit o 
salvare amfibienilor. Fapt ce rezolvă parţial misterul legat de 
extinctia în masă din Cretacic-Paleogen. 

Spre deosebire de alte vertebrate, amfibienii nu au lăsat în 
urma lor dovezi ale acestei extinctii. Ceea ce poate părea ciudat. 
Au existat temperaturi extrem de ridicate, o iarnă lungă şi ploi 
acide, ultimele putând afecta uneori amfibienii cu pielea moale şi 
sensibilă, care sunt legaţi de apă şi adeseori respiră prin piele. 
Faptul că broastele par să intre în Paleocen neafectate i-a făcut 
pe unii experţi să sugereze ca poate unele aspecte ale proiecției 
legate de impactul cosmic nu erau corecte sau nu erau atât de 
letale cum se presupusese. Rocile care constituiau fundaţia 
ecosistemului din Hell Creek şi ale altora asemenea au redus 
efectele ploilor acide, iar asta ne ajută sa explicam de ce 
amfibienii au putut să sară peste stratul-limită. Ţinând cont de 
aceste lucruri, l-am ales pe Fopelobates drept amfibianul nostru 
reprezentativ - o rudă primitivă a membrilor familiei Pelobatidae 
care topaia prin Hell Creek. Desi se ştiu puţine despre 
comportamentul acestui amfibian, mi-am bazat caracterizarea pe 
obiceiurile amfibienilor moderni şi am încercat să-mi limitez 
speculaţiile la acele părţi din poveste care ar fi subliniat 
schimbările de mediu mai mari. 

Finalul capitolului se bazează pe fosilele descoperite în Noua 
Zeelandă. La fel ca în cazul celorlalte viniete, mi-am dorit să 


îndrept puţin atenţia spre un loc îndepărtat de Hell Creek, astfel 
încât să-ţi poţi face o idee despre cum anume a afectat acest 
eveniment întreaga planetă. În acest caz, Noua Zeelandă oferă o 
dovadă esenţială a proliferarii ferigilor în timpul extinctiei in 
masă din Cretacic-Paleogen. Astfel de evenimente se pot vedea şi 
în ziua de azi, mai ales după producerea unor catastrofe precum 
erupțiile vulcanice, când ferigile colonizeaza rapid habitatele 
afectate. Paleontologii au descoperit dovezi că fenomenul exista 
încă din preistorie, iar straturile geologice din Noua Zeelandă se 
dovediseră a fi pline de informaţii. Ferigile reprezentau până la 
un sfert din speciile de plante din păduri înainte de finalul 
Cretacicului, în timp ce după impactul cosmic speciile preistorice 
de ferigi reprezentau până la 90% din plantele de la începutul 
Paleocenului. Însă acest val a scăzut odată ce plantele mai înalte 
din compoziţia pădurilor au început să se dezvolte din nou. 


DUPĂ O MIE DE ANI DE LA IMPACT 


Este un mister ceea ce s-a întâmplat în fostul ecosistem din Hell 
Creek la o mie de ani după producerea impactului cosmic. 
Datarea radiometrică nu este încă suficient de precisă ca să ne 
ofere o imagine clară pentru o perioadă atât de îndepărtată. În 
schimb, pentru scrierea acestui capitol m-am bazat pe ceea ce 
ştim despre perioadele dinainte si după extinctie, studiind ce 
specii au supravieţuit şi ce specii au dispărut pentru a veni cu o 
idee speculativă despre ce s-ar fi putut întâmpla. 

Mi s-a părut că micuțul şarpe Coniophis este candidatul potrivit 
pentru acest capitol, deoarece reprezintă una dintre puţinele 
reptile din Cretacic care au supravieţuit şi au ajuns în Paleocen. 
S-a produs o extinctie în masă în rândul şopârlelor şi serpilor - 
aşa cum s-a întâmplat şi în cazul dinozaurilor, mamiferelor, 
păsărilor şi altor forme de viaţă -, dar această reptilă minusculă a 
fost una dintre puţinele care au supravieţuit în cele mai 
îngrozitoare condiții. Date fiind dimensiunile mici ale lui 
Coniophis, am presupus că unele exemplare ar fi supravieţuit în 


vizuini unde temperaturile ar fi fost mai scăzute. De asemenea, 
ideea potrivit căreia Coniophis ar fi putut să-şi încetinească rata 
metabolică în lunile mai reci se bazează pe comportamentul 
şerpilor actuali care trec prin propria lor formă de hibernare - 
denumită brumare - în timpul iernii. Nu e încă clar dacă primii 
şerpi au evoluat ca înotători sau săpători, dar dovezile recente 
înclină balanţa în favoarea celor săpători, aşa că am optat pentru 
acest scenariu în povestea mea. 

Ideea ca extinctiile în masă nu sunt factorii declanşatori 
principali ai biodiversitatii a apărut pe baza unor studii recente, 
susţinute de date solide, ale tiparelor identificate în depozitele 
sedimentare. Chiar dacă ecosistemele se schimbă dupa extinctiile 
în masă - şi uneori în mod drastic -, nu există nici un indiciu că o 
extinctie în masă va determina, de fapt, apariţia de specii noi 
doar prin eliberarea nişelor şi a habitatelor. Acest lucru este 
corelat cu ideea de medii adaptative sau cu ipoteza că există un 
anumit număr de nişe pe care organismele le pot ocupa sau un 
anumit număr de forme pe care le pot lua. Din acest punct de 
vedere, speciile sunt direcționate către „vârfuri“ adaptative care 
există într-un mediu, în timp ce formele intermediare ajung să 
dispară. Acesta a fost un model important în biologia 
evoluționistă, dar cred că argumentul ar trebui formulat invers. 
Mai degrabă nişele au fost create de organisme şi nu au existat 
ca să fie ocupate de orice specii care ajung să o facă primele. De 
exemplu, urmărind tiparele observate în inventarul de fosile este 
clar că - în general - perioadele cu cea mai mare biodiversitate şi 
cu cele mai diverse forme nu coincid cu cele de revenire după 
extincţii în masă. În schimb, viata chiar a prosperat în timpul 
Carboniferului, când organismele au început să trăiască într-un 
mediu nou - pe uscat - şi noile interacțiuni au dus la apariţia a 
numeroase specii şi forme noi de viaţă. După producerea 
extinctiei în masa din Cretacic-Paleogen nu există nici un semn că 
dezastrul a fost un factor stimulator care să determine apariţia a 
numeroase specii noi. În schimb, a fost nevoie de timp - milioane 
de ani - pentru ca interacţiunile dintre supraviețuitori să creeze 


noi ecosisteme care să creeze, la rândul lor, mai mult spaţiu 
pentru apariţia de noi specii. 

A fost dificil să selectez un personaj pentru fenomenul opus, 
iminenta extinctiei. Nu ştim ce specii au pierit în apropierea 
pragului de o mie de ani de la impactul cosmic. Însă, uitându-mă 
pe lista de specii care au supravieţuit şi specii care au dispărut, 
am simţit că Palaeosaniwa e o alegere potrivită. Am putut să-mi 
închipui o modalitate prin care exemplarele tinere ar fi putut 
supravieţui în adăposturi subterane, pentru ca apoi să se 
trezească într-o lume cu puţine resurse. Este posibil ca acest 
lucru să nu se fi întâmplat. Din ceea ce ştim, şopârlele ar fi putut 
să moară în prima zi de după impact, în zece ani sau în o sută de 
mii de ani. Inventarul de fosile nu reprezintă o înregistrare fidelă 
a aparitiilor şi dispariţiilor. Dar am vrut să demonstrez ca 
extinctia nu este sinonimă cu moartea ultimului membru al unei 
specii. Ecologiştii sunt deseori îngrijoraţi de extinctia funcţională 
sau atunci când există anumite bariere în calea supravieţuirii - 
precum faptul că sunt prea puţini indivizi pentru a susţine 
extinderea unei populaţii - ce nu pot fi depăşite. Să comparăm 
soarta tiranozaurilor cu cea a şopârlei noastre ipotetice. Probabil 
tiranozaurii au murit cam în acelaşi timp, în prima zi din 
Paleocen. Erau prea mari ca să se ascundă sau să se ferească de 
căldura produsă de radiaţiile infrarosii. Dar micuta Palaeosaniwa 
ar fi putut să supravieţuiască, însă la o densitate a populaţiei mai 
scăzută. Soparlelor carnivore le-ar fi fost greu să găsească hrană, 
ceea ce înseamnă că numărul lor a scăzut până a atins un punct 
din care populaţiile nu au mai putut să-şi revină sau să se 
menţină. Cu alte cuvinte, specia acestor şopârle a dispărut chiar 
dacă unii indivizi erau încă în viaţă. 

Sfârşitul capitolului, în care sunt prezentaţi cocolitoforii, se 
bazează pe un studiu recent despre aceste alge descoperite de-a 
lungul stratului-limită al extinctiei în masă din Cretacic-Paleogen. 
O serie de fosile mici şi bine conservate au indicat o schimbare 
majoră la nivelul cocolitoforilor în jurul acelui moment, şi anume 
faptul că specii care puteau să se deplaseze - şi astfel să 


urmărească şi să vâneze prăzi mai mici - le dominau pe cele care 
se hrăneau prin fotosinteză. Însă, după iarna produsă de impactul 
cosmic, diversitatea şi diferenţierea cocolitilor cresc din nou, 
indicând faptul că reducerea luminii solare a avut repercusiuni 
majore pentru oceane. Mai mult decât atât, această poveste este 
un exemplu potrivit despre cum are loc supraviețuirea în timpul 
crizelor ecologice. Organismele nu pot anticipa ce urmează sau 
nu-şi pot face planuri pentru viitor. În schimb, existenţa unui 
grad mare de diversitate - în interiorul unei specii sau între specii 
- creşte şansele ca unele organisme să aibă trăsături care le 
permit să supravieţuiască unor perturbări majore. Unele dintre 
aceste catastrofe - precum fluxul de radiaţii infrarosii - sunt fara 
precedent şi, prin urmare, vor pieri multe specii, dar unele 
reuşesc să supravieţuiască. Cu alte cuvinte, cocolitii au avut 
noroc că puteau să vâneze şi să se hrănească prin fotosinteză 
deopotrivă, iar acest lucru le-a permis ecosistemelor oceanice să- 
şi revină mai repede decât ar fi făcut-o dacă declinul planctonului 
ar fi fost total. Aceasta este ideea de contingenta în istoria 
evolutionismului: ceea ce s-a întâmplat în trecut constrânge ceea 
ce se poate întâmpla din acel punct încolo. 


DUPĂ O SUTĂ DE MII DE ANI DE LA IMPACT 


Oricât de devastatoare a fost extinctia în masă din Cretacic- 
Paleogen, mare parte din evenimente s-au încheiat după o sută de 
mii de ani. Pădurile au crescut din nou, supraviețuitorii din 
Cretacic pregătind terenul pentru un nou moment evolutiv în 
care angiospermele (plantele cu flori) aveau să devină dominante 
faţă de gimnosperme (conifere) în multe dintre pădurile planetei. 
Au apărut noi specii de mamifere, păsări şi alte vieţuitoare, dar 
acest lucru nu însemna că influenţa extincţiei fusese complet 
îndepărtată. Este o lume care încă se reface de pe urma 
dezastrului, deşi vegetaţia abundă. 

Păsările supraviețuitoare vor juca un rol critic in aceasta 
poveste. Analizele moleculare realizate în cazul păsărilor indică 


faptul că multe grupuri moderne au început să se formeze şi să se 
dezvolte în timpul Cretacicului Superior. Acele linii evolutive de 
păsări cu cioc au supravieţuit impactului şi au ajuns în Paleocen, 
având astfel mai multe opţiuni de a evolua. Nu există nici o 
dovadă că pterozaurii au ajuns în Paleocen; prin urmare, în acest 
moment, până la apariţia liliecilor, care va avea loc în 
următoarele milioane de ani, păsările sunt singurele vertebrate 
zburătoare de pe planetă. Analizând fosilele din Cretacic şi din 
Eocen, paleontologii au putut să anticipeze că Paleocenul a fost 
critic pentru evoluţia păsărilor. Unele dintre vertebratele aviare 
care au evoluat în această perioadă nu ar arăta ciudat într-o 
pădure modernă, iar lucrul important e că acest moment evolutiv 
major pentru păsări le-a oferit probabil caracteristicile care 
aveau să le facă mai inteligente. Un studiu recent despre evoluţia 
păsărilor a descoperit că, în cazul lor, creierul nu s-a micşorat 
odată cu corpul când au evoluat din dinozauri sau în timpul 
specializării din Paleocen. Prin urmare, s-au ales cu un creier mai 
mare raportat la dimensiunile corpului. Acest lucru nu 
condiţionează inteligenţa - aceeaşi tendinţă nu este observată în 
cazul mamiferelor preistorice -, dar oferă acea oportunitate 
pentru dezvoltarea inteligenţei uluitoare a unor păsări precum 
corvidele sau papagalii, ce aveau să apară ulterior. 

Desigur, povestea mamiferelor este o parte esenţială din acest 
tablou. Totuşi, este dificil să descoperim ce mamifere existau la o 
sută de mii de ani de la încheierea perioadei cretacice. Decizia de 
a-l alege pe Baioconodon denverensis se bazează pe descoperirea 
acestui mamifer în straturile sedimentare din timpul 
Paleocenului, la periferia oraşului Denver din statul Colorado. 
Straturile de roci din Bazinul Denver au fost datate recent ca 
parte a unui studiu mai mare - care va avea o importanță mai 
mare în capitolul următor - şi astfel Baioconodon este un bun 
exemplu de mamifer care cutreiera pădurile în acea perioadă. Am 
ales să-l înfăţişez înghițind un păianjen, insectele constituind o 
veche sursă de hrană pentru mamifere, una la care au început să 
renunţe în timpul Paleocenului. Primele mamifere placentare 


erau probabil insectivore în Cretacic. În afară de anatomia lor, 
studiile genetice ne arată că primele mamifere placentare 
prezentau cinci copii funcţionale ale unei gene care produce 
proteina numită chitinază - o enzimă digestivă care descompune 
exoscheletul artropodelor. Probabil, Baioconodon ar fi moştenit 
câteva copii funcţionale ale acestei gene, mai ales dacă era un 
mamifer omnivor. Geneticienii au presupus însă că, atunci când 
mamiferele au început să se împartă în noi familii, cu noi 
specializări, unele au început să nu mai sintetizeze enzimele care 
puteau descompune chitina. 

În acest capitol, am vrut să aduc în atenţia cititorului şi un 
crocodilian. Aceste reptile sunt deseori considerate fosile vii, care 
practic au rămas neschimbate din epoca de glorie a dinozaurilor. 
Paleontologii ştiu de multă vreme că acest lucru nu este adevărat. 
Primii crocodili au fost animale terestre, iar Mezozoicul a 
cunoscut o explozie de schimbări în privinţa crocodililor. Existau 
crocodili care alergau prin păduri, inotau in mări, atacau prin 
surprindere dinozauri pe malul apei şi aveau chiar şi dentitie 
similară cu cea a mamiferelor pentru a consuma o varietate de 
surse de hrană. Dar orice crocodil terestru care a existat în 
ultima zi a Cretacicului a fost repede decimat până la dispariţie. 
Din ceea ce ştim, singurele specii care au supravieţuit erau cele 
semiacvatice şi care se bazau pe mediul acvatic pentru protecţie. 
Chiar dacă în timpul Cenozoicului vor apărea din nou crocodili 
tereştri, similari cu dinozaurii - unii având chiar membre 
terminate cu un soi de copite -, noile specii vor porni de la acest 
plan anatomic de bază. Existenţa unui astfel de animal la o sută 
de mii de ani după impactul cosmic se bazează, de asemenea, pe 
fosilele din acea perioadă care au fost descoperite în Bazinul 
Denver, îngropate în nişte concretiuni de gresie sau trovanti. 

Sfârşitul capitolului prezintă dispariţia unuia dintre grupurile 
mele preferate - amonitii. Aceste cefalopode rotunde erau 
prezente în oceane înainte ca primii dinozauri să consume 
coleoptere. Au proliferat de-a lungul Mezozoicului, jucând deseori 
un rol crucial în menţinerea mărilor. Din analiza conţinutului 


intestinal al fosilelor descoperite, ştim că unii amoniti se hraneau 
cu plancton, mărindu-şi dimensiunile şi producând numeroşi 
descendenţi. In schimb, amonitii deveneau pradă pentru 
numeroase reptile marine şi alte vieţuitoare mezozoice. Dar, 
chiar daca amonitii au supravieţuit evenimentelor declanşate de 
impactul cosmic, spre sfârşitul Cretacicului se pare că ar fi fost 
mai puţini. Nimeni nu ştie de ce. Şi, cu toate acestea, există 
câteva dovezi că amonitii au putut să supravieţuiască încă 
aproximativ o sută de mii de ani dupa impact. Fosilele de amoniti 
din Paleocenul Inferior indică faptul că aceste cefalopode au 
reuşit cumva. Dar, aşa cum s-a întâmplat şi în cazul 
multituberculatelor, faptul că au supravieţuit extinctiei în masă 
din Cretacic-Paleogen nu le-a garantat succesul în lumea 
paleocenică. Atunci când ecosistemele planctonice s-au prăbuşit 
în timpul iernii prelungite, un număr uriaş de amoniti au murit. 
Unii paleontologii speculează că amonitii îşi mâncau deseori 
propriii descendenţi atunci când aceştia din urmă erau suficient 
de mici pentru a face parte din compoziţia planctonică a 
oceanelor. Acest grup se confrunta cu extinctia şi este posibil sa 
fi dispărut sau să fi fost nevoit să concureze pentru resursele 
reduse cu vechile specii de nautili, care au fost mai puţin afectaţi 
de extinctia in masă. Acest lucru doar adânceşte misterul legat de 
motivul dispariţiei amonitilor. Nu au dispărut cu toţii în prima zi 
din Paleocen, dar cumva nu au mai putut să ţină pasul cu ritmul 
vieţii după impactul cosmic. 


DUPĂ UN MILION DE ANI DE LA IMPACT 


Sursa de inspiraţie pentru scrierea acestui capitol şi, de fapt, 
pentru întreaga carte provine din Bazinul Denver din Colorado. În 
perioada în care am început să scriu această carte, o echipă de 
paleontologi a anunţat descoperirea unui număr incredibil de 
mare de fosile care arată apariţiile şi disparitiile plantelor si 
animalelor pe parcursul primului milion de ani din epoca 
Paleocenului. 

Unele dintre fosilele descoperite în Corral Bluffs, precum 


Baioconodon, făceau parte din straturile inferioare, apropiate de 
Cretacic. Dar straturile superioare erau capsule întărite de rocă 
ce conţineau cranii şi alte fosile. Aceste fosile stau la baza 
reconstituirii lui Foconodon si a crocodilianului din acest capitol. 
Ambii au fost descoperiţi în Corral Bluffs şi, până în prezent, 
Eoconodon este cel mai mare mamifer descoperit în acest sit 
arheologic. Deşi, în general, mamiferele din Paleocen nu sunt 
considerate vedete nici măcar de către paleontologi, să ai un 
astfel de indicator temporal care să-ţi spună cum arăta viata la 
scurt timp după catastrofa provocată de extinctia în masă din 
Cretacic-Paleogen este extrem de important pentru a înţelege 
cum şi-au revenit organismele după aceste evenimente. 

Eoconodon nu a fost un carnivor specializat. Deşi mi-am facut 
versiunea să tânjească dupa carne, mamiferul era tot omnivor - 
fiind probabil precum un coati sau un raton mai mare. Consuma 
mai multă carne decât unele dintre mamiferele din vremea lui, 
dar nu era echivalentul paleocenic al vreunui jaguar sau lup. 
Totuşi, muşcătura lui era, cu siguranţă, puternică. Craniile de 
Eoconodon descoperite arată că avea oase zigomatice late de-a 
lungul cărora se prindeau muşchii puternici ai maxilarelor, 
oferindu-i suficientă forţă pentru a consuma o varietate de surse 
de hrană. 

Decizia ca Foconodon să mănânce boabe de fasole este 
speculativă şi folosită aici pentru a ilustra o idee. Una dintre cele 
mai importante descoperiri din Corral Bluffs nu era un mamifer, 
ci rămăşiţele fosilizate ale uneia dintre primele leguminoase. 
Aceste plante - printre care se află şi fasolea - sunt importante, 
pentru că leguminoasele sunt surse bogate în calorii. Un mamifer 
poate obţine mai multe substanţe nutritive din consumarea 
acestora decât dacă ar mânca frunze. Evoluţia leguminoaselor, 
precum şi a noilor angiosperme care erau încărcate cu fructe sau 
ale căror seminţe cădeau pe covorul de vegetaţie al pădurii, le-a 
oferit mamiferelor din Paleocen o sursă de hrană bogată în 
calorii, combustibilul de care aveau nevoie pentru a căpăta 
dimensiuni mai mari şi a deveni mai specializate. Aşa cum arată 


un studiu publicat în 2021, chiar dacă dinozaurii nu le-au permis 
mamiferelor sa devină prea voluminoase în perioada 
Mezozoicului, apariţia unei varietăţi mai mari de forme a fost 
condiţionată, de fapt, de competiţia dintre speciile de mamifere în 
acest spaţiu limitat. Acum, că mamiferele puteau să devină mai 
mari sau mai mici, carnivore sau erbivore sau să ia orice formă 
intermediară, povestea lor s-a schimbat rapid. 

Însă, spre deosebire de Foconodon, Purgatorius unio nu a fost 
descoperit în Corral Bluffs. În schimb, acest mamifer mic a fost 
găsit chiar în straturile formaţiunii Hell Creek şi în straturile care 
s-au sedimentat peste ele în epoca Paleocenului. Ceea ce se ştie 
despre acest animal se bazează pe fragmente care au fost 
descoperite, nefiind identificat până acum un schelet complet. 
Dar, pe baza trăsăturilor anatomice, experţii l-au clasificat pe 
Purgatorius drept una dintre cele dintâi primate cunoscute - 
membri fondatori ai liniei noastre evolutive care au reuşit să 
supravieţuiască extinctiei în masa din Cretacic-Paleogen şi s-au 
stabilit în pădurile din Paleocen. 

Comportamentele sociale ale lui Purgatorius pe care le-am 
inclus în această poveste sunt speculative. Dar, pe baza oaselor 
gambei şi a altor aspecte anatomice ale primatelor, paleontologii 
cred că Purgatorius era similar unui chitcan de copac din ziua de 
azi. Nu avea vedere binoculară ca noi şi nici deget opozabil, dar 
această vieţuitoare - care sărea prin copaci şi se hrănea cu 
insecte - marchează începuturile liniei evolutive de care 
apartinem. Folosindu-se de chitinaze, Purgatorius putea să 
manance insecte - o dieta care s-a schimbat treptat pe masura ce 
primatele au continuat sa evolueze, sa se imparta in noi linii 
evolutive si sa producă o ramură a maimutelor antropoide care, 
in cele din urma, va ajunge sa includa si specia noastra. 


10. Reprezentare folosita in geologie pentru a indica localizarea pe axa 
verticala a straturilor sedimentare dintr-o zona data (n. tr.). 


Mulţumiri 


Scrierea unei cărţi iti poate da senzaţia că timpul trece la nivel de 
ere geologice. Până şi paginile seamănă cu nişte straturi 
suprapuse de rocă. Şi uneori circumstanţele în care ai început să 
scrii o carte se pot schimba până ajungi să o termini. 

Le sunt extrem de îndatorată lui Lark Willey şi Foxfeather 
Zenkova pentru că m-au încurajat când am venit cu ideea care a 
devenit, în cele din urmă, Ultimele zile ale dinozaurilor. Deşi ei 
fac parte din propria mea perioadă cretacică, nu-mi doresc să 
desconsider acest trecut. 

Încă de când am început să scriu, Bee Brookshire mi-a fost o 
bună prietenă şi o sursă de sfaturi de încredere. Ne-am văzut una 
pe cealaltă în momente de reuşită şi de frustrare deopotrivă, dar 
amândouă am continuat să scriem. Să ai un prieten care trece 
prin aceleaşi provocări ca tine contează extrem de mult şi a fost o 
bucurie să sărbătorim împreună micile victorii în munca cu 
propriile noastre manuscrise. Le sunt de asemenea 
recunoscatoare lui Carrie Levitt-Bussian, Kit Morgan, Alex 
Porpora si altor prieteni apropiati care mau incurajat si mi-au 
ascultat lamentatiile in timp ce redactam aceste pagini. 

Ani întregi m-am tot gândit la ideea de a scrie o carte despre 
extinctie, dar o conversaţie cu Pat Holroyd, paleontolog la 
Berkeley, în cadrul unei întâlniri din 2018 organizate de 
Societatea de Paleontologie a Vertebratelor, m-a facut sa 
aprofundez ideea. Nimeni nu mai spusese această poveste atât de 
detaliat până atunci, iar acum, după jumătate de secol de când a 
început dezbaterea despre  decimarea dinozaurilor, sunt 
suficiente direcţii de abordare pentru a le reuni şi a compune o 
poveste întreagă. Votul de încredere pe care mi l-a dat Pat atunci 
când i-am explicat ideea m-a ajutat să scriu cartea pe care o ţii 
acum în mână. 


De asemenea, le sunt îndatorată editorilor mei de la 
Smithsonian Magazine pentru timpul în care am lucrat la această 
carte, mai ales lui Brian Wolly, Jay Bennett, Beth Py-Liberman şi 
Joe Spring. Faptul că am urmărit subiectul extinctiei in masă din 
Cretacic-Paleogen - ca parte din proiectul meu pentru 
site-ul online - mi-a permis să fiu la curent cu ultimele 
descoperiri în acest sens şi a contribuit la construirea bazei 
pentru scrierea acestei cărţi. 

Deşi nu pot să citească aceste cuvinte pe care le scriu, cartea 
de faţă a fost posibilă datorită animalelor din casa mea. Jet, 
Hobbes, Terra şi Teddy au dat din coadă şi au tors fericiţi 
indiferent dacă într-o zi am scris o mie de cuvinte sau nici măcar 
un singur cuvânt. Faptul că am animale de companie m-a ajutat 
să concep unele părţi despre mamifere din această carte. O pisică 
şi un câine te pot învăţa multe despre ce înseamnă să fii mamifer. 

Desigur, orice astfel de carte are nevoie de un agent literar 
extraordinar şi de un editor pe măsură. Deirdre Mullane a fost o 
susținătoare neobosită a muncii mele, chiar dacă exemplarele 
aveau să se vândă sau nu, iar Daniela Rapp de la St. Martin’s 
Press a transformat o idee speculativă în ceva mult mai mare 
decât mi-aş fi putut imagina vreodată. Mai ales într-un an în care 
depresia şi demoralizarea induse de pandemie m-au adus uneori 
la blocaje scriitoriceşti, le sunt recunoscătoare pentru răbdarea, 
observaţiile şi încrederea că această carte merită să fie scrisă. 

Dar, mai presus de orice, îi sunt recunoscătoare iubitei mele, 
Splash. Una dintre cărţile mele mai vechi, My Beloved 
Brontosaurus, ne-a adus împreună. În zilele bune şi în zilele rele, 
indiferent că am fost încrezătoare în munca mea sau autocritică, 
ea a zâmbit mereu şi mi-a spus: „Abia aştept să-ţi citesc cartea“. 
Şi am crezut-o mereu. Ea a fost prima care a auzit aceste poveşti 
şi a asistat la procesul întortocheat prin care a luat naştere 
această carte. M-am străduit să scriu ceva care să egaleze cartea 
care ne-a adus împreună. 

